
ĮŽANGOS ŽODIS 


Bažnyčios visuotiniai susirinkimai ne dažnas įvykis. 
Nuo Kristaus laikų iki šiai dienai jų yra buvę tik 21. 
Prieš mūsų laikus paskutinysis — I visuotinis Vatikano 
susirinkimas buvo 1869-1870 metais. Italijos karas nu- 
traukė tą susirinkimą. Karui pasibaigus, susirinkimas ne- 
buvo tęsiamas. Jo priimtos programos didelė dalis liko 
nesvarstyta. 

Mūsų laiko II visuotiniame Vatikano susirinkime 
(1962.X.11—1965.XII.8) buvo peržvelgti ir I Vatikano 
susirinkime nesvarstyti klausimai, kai kurie jų buvo į- 
traukti į II Vatikano susirinkimo programą, tačiau II Va- 
tikano susirinkimas daugiausia dėmesio skyrė šiandien 
aktualiems krikščionių ir visos žmonijos klausimams. 

Bažnyčios visuotinis susirinkimas kartu su popiežium 
yra aukščiausia instancija tikėjimo, doros, liturgijos, 
drausmės ir kitiems klausimams spręsti. Kiekvienam aiš- 
ku, kad šio nepaprasto mūsų laiko įvykio — II visuotinio 
Vatikano susirinkimo nutarimai yra skirti ne praeičiai, ne 
vien ateičiai, o svarbiausia — mūsų laikams, dabar gy- 
venantiems. Tuos nutarimus turime žinoti dabar gyvenan- 
tieji, turime juos suprasti, pagal juos formuoti mūsų — 
Katalikų Bažnyčios narių galvojimą, pažiūras, rasti atsa- 

kymus į kiekvieną savo kasdieninio ir visuomenės gyveni- 
mo klausimą. Pravariu prisiminti, kad II Vatikano susi- 
rinkimo nutarimus yra jau gana plačiai nagrinėję eilė 
pasauliečių, jų tarpe yra ir nekatalikų. Yra asmenų, kurie 
II Vatikano susirinkimo nutarimus vartoja savo kasdie- 
niniams dvasiniams mąstymams. 

Galima džiaugtis ir net pasididžiuoti, kad II Vatika- 
no susirinkimo nutarimai lietuvių kalba buvo patiekti mū- 
sų visuomenei anksčiau, negu daugeliu kitų kalbų. Su- 
prantama, kad “Krikščionio Gyvenime“ trijų tomų leidi- 
nį ne visiems yra lengva mintinai pasisavinti — tris tomus 
nepatogu turėti su savim, kaip sakoma, “po ranka". Trijų 
tomų lapuose nelengva greitai surasti atsakymą į kurį nors 
konkretų klausimą. Taip yra ir su kitų kalbų laidomis. 
Šis praktiškas reikalas jau ne vieną paragino duoti visuo- 
menei II Vatikano susirinkimo nutarimų santrauką. Šis 
darbas klausimų ir atsakymų forma taip pat nėra pirmas, 
bet jų yra dar nedaug. Anglų kalba tuo tarpu yra tik iš 
italų kalbos išverstas F. Pierini, SSP., II Vatikano Kate- 
kizmas. Šiame lietuviškame leidinyje juo pasinaudota, 
tvarkant turinio ir klausimų eilę. Atsakymai į klausimus 
yra iš II Vatikano susirinkimo nutarimų lietuviškos lai- 
dos. Po kiekvieno atsakymo pažymėta II Vatikano susi- 
rinkimo nutarimų, lietuviškojo Krikščionio Gyvenime ver- 
timo laidos dokumentas, dokumento vardas, jame teksto 
nr., minėto lietuviško leidinio tomas ir puslapis. 

Linkime, kad šis darbas: II Vatikano Susirinkimo 
mintys padėtų ir palengvintų lietuviams praktiškame gy- 
venime taikyti mūsų laiko istorinio įvykio mums patiektas 
normas — Bažnyčios visuotinio susirinkimo nutarimus. 

1. MŪSŲ LAIKŲ ŽMOGAUS PROBLEMOS 


1. Žmogus dabartiniame pasaulyje. Žmogaus gyvė- 
nimo sąlygos arba pasaulis visada keitėsi ir keičiasi, kei- 
čiantis žmogaus proto ir kūrybos galioms. Tie pasikeiti- 
mai visada veikė ir dabar tebeveikia patį žmogų, jo as- 
meninius bei bendruomeninius troškimus, žmogaus gal- 
voseną apie daiktus, žmones bei santykius su jais. Jie at- 
nešė žmogui nemaža painiavų. Žmogus ne visada sugeba 
pajungti savo tarnybai net savo proto ir pastangų laimė- 
jimus. Dažnas nesupranta net pats savęs ir savo vietos vi- 
suomenėje. 

Aišku, kad žmonija, imama visa kartu, dar niekad 
anksčiau neturėjo tiek medžiaginių gėrybių, niekad taip 
nevertino laisvės, niekad neturėjo tokių bendravimo prie- 
monių, kaip dabar. O tačiau vis dar nesurandama kelių 
deramai pasidalinti medžiaginėmis gėrybėmis. Vieni jų 
turi per daug, kiti miršta badu. Dar vis neišnykusi ver- 
gija vienos tautos kitai, vieno asmens kitam. Su medžiagi- 
nių gėrybių pažanga nekyla tokiu pat greičiu ir laipsniu 
dvasinė pažanga. Pažanga medžiaginėse srityse ne visada 
padeda geriau įžvelgti amžinųjų vertybių reikšmę bei tu- 
rinį. Ne tik menkos civilizacijos tautų stabmeldžiai, bet ir 
didelė civilizuotos žmonijos dalis nesuranda atsakymo į 
svarbiausius žmogaus asmens klausimus, nepajėgia dera- 


13 


mai išrišti visuomenės bei tautų problemų. (Bažnyčia da- 
bartiniame pasaulyje, nr. 4 ir 8; I, psl. 171 ir 175). 

2. Svarbiausi žmogaus klausimai. Žmogus jaučia 
savo dvylipumą. Jis jaučia neribotus siekius, šaukimą 
aukštesniam gyvenimui. Antra vertus, jo paties prigimtos 
galios yra tiek ribotos, kad daugelis jo gražių polinkių 
bei troškimų lieka nepasiekiamų. Iš daugelio tų troškimų 
jis turi vienus pasirinkti, kitų atsisakyti. Žmogus pats jau- 
čia savo silpnybę, kad ne visada pasirenka tai, kas net 
jam pačiam atrodo kilniau ir geriau (plg. Rom 7, 14). 
Tiesa ir tai, kad daugelis per savo sumaterialėjimą, kiti 
per vargą nepajėgia jausti šio dvilypumo, o seka tik kas- 
dieniniais labai ribotais troškimais. Daug yra tokių, kurie 
tikisi atsakyti į tuos dvylipumo klausimus savo protu ir 
savo pastangomis. Daug kam aukodamiesi, o ne tik nepa- 
siekdami, ko troško, bet net nesurasdami atsakymo, su- 
abejoja gyvenimo prasme. Vis didesnis žmonių skaičius 
klausia, kas yra žmogus, koks jo gyvenimo tikslas, kokia 
yra neišvengiamo blogio, kančios ir mirties prasmė, ar 
yra kas nors po mirties. Žmogus tiek daug aukojasi moks- 
lo, gyvenimo pažangai, o atsakymo į šiuos klausimus ne- 
randa. Tad ar verta aukotis mokslui, gyvenimo pažangai, 
kitų žmonių labui? 

Į šiuos klausimus II Vatikano susirinkimas atsako 
šiais žodžiais: “ Bažnyčia tiki, jog už visus miręs ir pri- 
keltas Kristus (plg. 2 Kor 5,15) savo Dvasia teikia žmo- 
gui šviesos ir jėgų, kad jis galėtų atitikti savo aukštąjį 
pašaukimą. Ji tiki, kad žmonėms nėra duota kito vardo, 
kuris juos galėtų išgelbėti (plg. Apd 4,12). Taip pat tiki, 
kad Kristus Viešpats ir Mokytojas yra visos žmonijos is- 
torijos raktas, centras, tikslas. Bažnyčia, be to, tvirtina, 
kad visuose pakitimuose išlieka daug nekintamų dalykų, 
kurių galutinis pagrindas yra Kristus, vakar, šiandien ir 
per amžius tas pats (plg. Žyd 13,8). Tad vadovaudamasis 

šviesa, sklindančia iš Kristaus, neregimojo Dievo atvaiz- 
do, visų kūrinių pirmagimio (plg. Kol 1,15), Susirinki- 
mas kreipiasi į visus, norėdamas atskleisti žmogaus pa- 
slaptį ir padėti išspręsti pagrindinius mūsų laiko klausi- 
mus. (Bažn. dabart. pasaul., nr. 10; I, psl. 178). 


2. RELIGIJA IR KRISTAUS ĮSTEIGTOJI BAŽNYČIA 

3. Ar tik Kristaus įsteigtoje Bažnyčioje galime rasti 
atsakymus į svarbiuosius žmogaus klausimus? Šiandien 
šis klausimas gali kilti ir katalikui. Vystantis vis artimes- 
niam žmonijos bendravimui, visi susitinkame su įvairio- 
mis religijomis, apie jas ne tik skaitydami, bet ir bendrau- 
dami su įvairiais žmonėmis. Kiekvienoje religijoje yra 
trys elementai: žmogaus proto išvados, apreiškimas ir 
įvairios tradicijos, kaip jas bevadiniume: prasimanymais, 
prietarais ar kitaip. Ir krikščionybė turi bendrų elemen- 
tų su įvairiomis nekrikščioniškomis religijomis. Tai ele- 
mentai iš tiesos, surastos logišku galvojimu, arba paimti 
iš pirmykščio apreiškimo. Tačiau Katalikų Bažnyčia nuo- 
lat skelbia ir turi skelbti Kristų, kuris yra “kelias, tiesa 
ir gyvenimas“ (Jn 14,6), kuriame žmonės randa religinio 
gyvenimo pilnatvę, kuriame Dievas viską sutaikė su sa- 
vim (plg. 2 Kor 5,18-19). (Bažn. sant. su nekr., nx. 2; II, 
psl. 284). 

4. Kas yra religija? Religija, lotynų kilmės žodis, 
subjektyvine prasme reiškia žmogaus nusiteikimą pripa- 
žinti Dievą — aukščiausiąjį visatos valdovą, ir jam reikš- 
ti deramą dievišką pagarbą. Objektyvia prasme religija 
reiškia tiesų ir taisyklių arba normų rinkinį, pagal kurias 
žmogus derina savo gyvenimą su Dievu (Dct. Teol. Dogm). 


3. RELIGIJŲ ĮVAIRUMAS 
5. Mūsų laiko žymesnės religijos. Populiariausios 
religijos, neturinčios ryšio su Senojo Testamento apreiš- 

kimu, Abraomu ir Moze, yra Hinduizmas ir Budizmas. 
Religijos, paremtos Senuoju Testamentu arba apreiškimu, 
duotu Abraomui ir Mozei, yra Žydų, Islamo (arba Maho- 
meto) ir Krikščionių. Krikščionybė be Senojo Testamento 
dar turi Kristų-Mesiją ir jo paliktą Evangeliją. 

Hinduizmas. Šios religijos sekėjai gilinasi į dievybės 
paslaptį ir ją reiškia begaline mitų gausa bei abstraktinės 
filosofijos užmojais. Jie ieško išsilaisvinimo iš slegiančios 
žemiškos buities arba įvairiopu asketiniu gyvenimu, arba 
giliu mąstymu, arba su meile ir pasitikėjimu glausdamie- 
si prie Dievo (Bažn. sant. su nekr., nr. 2; II, psl. 283). 


Budizmas įvairiais pavidalais išpažįsta radikalų šio 
kintančio pasaulio nepakankamumą ir moko, kokiu keliu, 
pamaldžiai ir pasitikinčiai gyvendami, žmonės gali pa- 
siekti tobulo išsilaisvinimo būseną, remdamiesi savo idė- 
jomis ir pagalba iš aukščiau, ir tokiu būdu pasiekti aukš- 
Čiausio apšvietimo. (Bažn. sant. su nekr., nr. 2; II, psl. 
284). 

Žydų religija remiasi tuo apreiškimu, kuris yra Se- 
najame Testamente. Krisiaus-Mesijo ir jo Evangelijos žy- 
dai nepriima. Krikščionys turi atsiminti, kad Kristus yra 
Mergelės Marijos sūnus, kad Marija ir apaštalai, Bažny- 
čios pamatai bei šulai, ir daugelis pirmųjų mokinių, kurie 
pasauliui paskelbė Kristaus Evangeliją, buvo žydai. 
(Bažn. sant. su nekr., nr. A; II, psl. 285-286). 


Islamo arba Mahometono religija save sieja su ap- 
reiškimu, duotu Abraomui; jie garbina vieną Dievą, gy- 
vąjį ir esantį iš savęs, gailestingą ir visagalį dangaus ir 
žemės kūrėją, kalbėjusį žmonėms. Mahometonai nepripa- 
žįsta Kristaus Dievu ir Išganytoju, bet garbina jį, kaip 
pranašą, gerbia mergele likusią jo motiną Mariją. Jie tiki 
prisikėlimą iš mirusiųjų ir amžiną gyvenimą, kada Die- 
vas atlygins visiems žmonėms. Todėl jie vertina dorą gy- 

venimą, garbina Dievą ypač malda, išmalda ir pasninku. 
(Bažn. sant. su nekr., nr. 3; II, psl. 284-285). 

6. Katalikų santykiai su kitatikiais. Bažnyčia visuo- 
met mokė ir tebemoko, kad Kristus iš meilės žmonėms 
laisvai pasirinko kančią ir mirtį už visų žmonių nuodė- 
mes, kad visi pasiektų išganymą. Todėl Bažnyčios užda- 
vinys yra skelbti Kristaus kryžių, kaip visuotinės Dievo 
meilės ženklą ir visų malonių šaltinį. Negalima šauktis 
Dievo, visų Tėvo, jeigu atsisakoma broliškai elgtis su ku- 
riais nors žmonėmis, sukurtais būti jo paveikslu. “Kas ne- 
myli, tas nepažino Dievo“ (Jn4,8). II Vatikano susirin- 
kimas, sekdamas apaštalų Petro ir Pauliaus pavyzdžiu, 
karštai ragina visus krikščionis gražiai elgtis su stabmel- 
džiais (1 Pet 12,18) ir taikiai gyventi su visais žmonėmis 
(Rom 12,18), kad tikrai būtų vaikai Tėvo, esančio dan- 
guje (Mt 5,45). Bažn. sant. su nekr., nr. 5; II, psl. 287). 

7. Kristaus mirtis ir žydai. Nors žydų vadovybė su 
savo šalininkais ir reikalavo Kristaus mirties (Jn 19,6), 
bet tai, kas buvo įvykdyta jo kančios metu, negalima pri- 
mesti nei visiems be skirtumo anuomet gyvenusiems žy- 
dams (juk ir Marija, ir apaštalai, ir visi to laiko Kristaus 
sekėjai buvo žydai), nei dabar gyvenantiems. Todėl visi 
težiūri, kad aiškindami katekizmą ir skelbdami Dievo žo- 
dį, nemokytų ko nors, kas nesiderina su Evangelijos tiesa 
ir Kristaus dvasia. (Bažn. sant. su nekr., nr. 4; II, psl. 
286-287). 


4. TIKROJI RELIGIJA 


8. Religija ir žmogaus garbingumas. Į bandymus 
tvirtinti, jog religijos priėmimas ir pagal ją gyvenimas 
pažeminąs žmogų, kuris pais turįs mąstyti ir gyventi tik 
žmogišku protu, Bažnyčia atsako, kad Dievo pažinimas 
jokiu būdu neprieštarauja žmogaus garbingumui. Žmo- 

gaus garbingumas remiasi ir pasiekia tobulumą tik pri- 
pažįstant Dievą. Dievas žmogui davė prigimtį, protą ir 
valią, jį paskyrė bendruomenės gyvenimui. Religija žmo- 
gų tiek išaukština, kad jį vadina Dievo vaiku, šaukia žmo- 
gų iniymiai bendrauti su Dievu šiame gyvenime ir laimin- 
gai su juo gyventi amžinybėje. (Bažn. dab. pasaul., nr. 
21; I, psl. 187-189). 

9. Ar Dievas yra apreiškęs tikrąją religiją? Mylėda- 
mas savo tvarinį-žmogų, Dievas panorėjo apreikšti ir at- 
skleisti savo valios paslaptį (Efez 1,9), kad žmonėms yra 
skirta per Kristų, įsikūnijusį Žodį, Dvasioje eiti pas Tėvą 
ir tapti dieviškosios prigimties dalininkais (Diev. Apr., 
nr. 2; I, psl. 103). II Vatikano susirinkimas išpažįsta, jog 
Dievas pats yra nurodęs žmonėms kelią, kaip, juo eidami, 
jie gali pasiekti išganymą ir laimę. Tikime, jog šis vie- 
nintelis tikrasis kelias yra tikėjimas, kurio laikosi katali- 
kiškoji ir apaštališkoji Bažnyčia ir kurį skelbti visiems 
žmonėms ją įpareigoja Viešpats Jėzus (Mt 28,19-20). Visi 
žmonės privalo ieškoti tiesos, ypač tiesos apie Dievą ir jo 
Bažnyčią, ir, ją pažinę, priimti ir jos laikytis. (Tik. laisvė, 
nr. 1; I, psl. 289). 

10. Ką Bažnyčia sako apie tikrąją religiją? Bažny- 
čia tiki, kad už visus miręs ir prikeltas Kristus (2 Kor 5, 
15) savo Dvasia teikia žmogui šviesos ir jėgų, kad jis ga- 
lėtų atlikti savo garbingo pašaukimo pareigas. Ji tiki, kad 
žmonėms nėra duota kito vardo, kuris galėtų juos išgel- 
bėti (Apd 4,12). Ji taip pat tiki, kad žmonijos Viešpats 
ir Mokytojas yra visos žmonijos istorijos raktas, centras 
ir tikslas. Bažnyčia, be to, tvirtina, kad visuose pakeiti- 
muose išlieka daug nekintamų dalykų, kurių galutinis pa- 
grindas yra Kristus, vakar, šiandien ir per amžius tas pat 
(Žyd 13,8). (Bažn. dab. pasaul., nr. 10; I, psl. 178). 

11. Ar gali būti išganytas žmogus, nepažinęs apreikš- 
tosios religijos ir net Dievo? Kas be savo kaltės nepripa- 

žista Kristaus Evangelijos ir jo Bažnyčios, bet nuoširdžiai 
ieško Dievo ir, veikiamas malonės, stengiasi darbais vyk- 
dyti jo valią, kaip ją diktuoja sąžinės balsas, gali pasiekti 
amžinąjį išganymą. Dieviškoji Apvaizda neatsisako teikti 
išganymui reikalingų priemoniu tiems, kurie, nebūdami 
dėl to kalti, Dievo tiesiogiai nepripažįsta, tačiau stengiasi, 
ne be jo malonės, eiti tikruoju gyvenimo keliu. Kas juose 
gera ir teisinga, Bažnyčia laiko paruošimu Evangelijai ir 
duota to, kuris apšviečia kiekvieną žmogų, kad pagaliau 
jis pasiektų gyvenimą. Tačiau dažnai žmonės, piktojo su- 
vedžioti, yra pasidavę tuščiam galvojimui ir pakeitę Die- 
vo tiesą melu, tarnaudami kūriniui daugiau negu Kūrėjui 
(plg. Rom 1, 21 ir 25), arba šiame pasaulyje gyvendami 
ir mirdami be Dievo, yra kraštutinio nusivylimo pavojuje. 
Todėl Bažnyčia Dievo garbei ir visų jų išganymui uoliai 
rūpinasi misijų darbu, atsimindama Viešpaties įsakymą: 
“Skelbkite Evangeliją visam sutvėrimui“ (Mk 16,15). 
(Bažn., nr. 16; I, psl. 36). 

12. Kodėl yra teisinga sakyti, kad visi gali pasiekti 
Dievo malonę? II Vatikano susirinkimas, aiškindamas, 
kad kiekvienam geros valios krikščioniui yra užtikrinta 
visokeriopa Dievo malonė, sako: “Tai pasakytina ne tik 
apie krikščionis, bet ir apie visus geros valios žmones, 
kurių širdyse neregimai veikia malonė. Kristus mirė už 
visus (plg. Rom 8,22), ir žmogaus galutinis pašaukimas 
tėra vienas, būtent dieviškas. Todėl turime pripažinti, kad 
Šventoji Dvasia visiems suteikia galimybę, vien Dievui 
žinomu būdu, sietis su šia velykine paslaptimi“. (Bažn. 
dab. pasaul., nr. 22; I, psl. 191). 


5. DIEVO PAŽINIMAS IR MŪSŲ IšGANYMAS 


13. Ar yra įmanoma pažinti Dievą iš sutverių daik- 
tų? Apreiškimu Dievas norėjo atskleisti save ir tai, kas jo 


19 


amžinai nuspręsta apie žmonių išganymą, siekdamas “pa- 
sidalyti dieviškaisiais turtais, kurie prašoka žmogaus su- 
pratimą“ (I Vat. susirinkimo dogm. konst. apie Apreiš- 
kimą). 

II Vatikano susirinkimas išpažįsta, kad “Dievą, visų 
dalykų pradžią ir tikslą, tikrai galima pažinti prigimta 
žmogaus proto šviesa iš kūrinių“? (plg. Rom 1,20). Susi- 
rinkimas taip pat moko, “kad tas tiesas apie Dievą, kurios 
iš esmės nėra žmogaus protui neprieinamos, net dabarti- 
niame žmonijos stovyje visi gali lengvai, su tvirtu įsitiki- 
nimu ir be jokios klaidos pažinti", pasinaudodami Apreiš- 
kimu (I Vat. susirink., t.p.). 


14. Kokiu būdu teikiamas antgamtinis apreiškimas? 
Apreiškimo planą Dievas vykdo glaudžiai tarp savęs su- 
sijusiais veiksmais ir žodžiais. Išganymo istorijoje atlikti 
jo darbai nušviečia ir patvirtina tai, ko mokė ir apie ką 
kalbėjo žodžiais, o žodžiais skelbia darbus ir išryškina 
Juose glūdinčias paslaptis (Apr., nr. 2; II, psl. 104). 


15. Per ką Dievas duoda apreiškimą? Viską Žodžiu 
kuriąs ir palaikąs Dievas (plg. Jn 1,3) be perstojo kalba 
žmonėms apie savo kūrinius (plg. Rom 1,19-20). O no- 
rėdamas parodyti jiems kelią į dangiškąjį išganymą, jis 
be to jau pačioje pradžioje net ir pats apsireiškė pirmie- 
siems tėvams. Jis pašaukė Abraomą. Po patriarchų Mozės 
ir pranašų pastangomis jis mokė (žydų) tautą pažinti jį 
— vienintelį gyvąjį ir tikrąjį Dievą, rūpestingą Tėvą ir 
teisingą Teisėją, mokė laukti pažadėtojo Atpirkėjo. Taip 
amžiams slenkant, jis paruošė kelią Evangelijai. (Apr., 
nr. 3; I, psl. 104). 

16. Ar žmogui skirtas Dievo apreiškimas yra baigtas, 
ar tęsiamas toliau? Kristus pačiu savo buvimu ir gyveni- 
mu, žodžiais ir darbais, ženklais ir stebuklais, ypač mir- 
timi ir garbingų prisikėlimu iš numirusių ir pagaliau 

Šventosios Dvasios atsiuntimu galutinai aibaigė apreiš- 
kimą. 

Krikščioniškoji išganymo santvarka, kaip naujas ir 
galutinis testamentas, jau niekad nenustos galios. Todėl 
nelauktina jokio naujo viešo apreiškimo, iki garbingai pa- 
sirodys mūsų Viešpats Jėzus Kristus (plg. 1 Tim 6,14). 
(Apr., nr. 4; I, psl. 105). 

17. Ar dieviškasis apreiškimas yra perteiktas iki 
mūsų laikų? Maloningasis Dievas pasirūpino, kad tai, ką 
apreiškė visų žmonių išganymui, būtų nepaliestai išsau- 
gota amžiams ir perduota visoms kartoms. Viešpats Kris- 
tus įvykdė ir savo žodžiais paskelbė pranašų pažadėtąją 
Evangeliją. Apaštalams jis įsakė skelbti tą Evangeliją 
visiems. Tai ištikimai vykdė ir apaštalai, ir jų meto apaš- 
tališkos dvasios vyrai, kurie, tos pačios Šventosios Dvasios 
įkvėpti, išganymo tiesas užrašė. 

Kad Evangelija būtų be paliovos Bažnyčioje pilnai 
ir gyvai išlaikoma, apaštalai paliko savo įpėdinius vysku- 
pus, perduodami jiems savo pačių mokymo pareigas. 
(Apr., nr. 7; I, psl. 106-107). 

18. Kokiais būdais Dievas perteikė apreiškimą iki 
mūsų laikų? Apaštalai perdavė Bažnyčiai visa, kas pade- 
da Dievo tautai šventai gyventi ir plisti jos tikėjimui. Baž- 
nyčia perdavė iki šiol visas Senojo ir Naujojo Testamento 
Svento Rašto knygas. Ilgainiui vis didėja apreikštųjų da- 
lykų ir žodžių supratimas. Tą supratimą praplečia tikin- 
čiųjų mąstymas bei gilinimasis į apreiškimą. Jį praturti- 
na vidinė dvasių patirtis ir mokymas tų, kurie su pavel- 
dėta vyskupyste yra gavę tiesos malonę. (Apr., nr. 11; I, 
psl. 108). 

19. Kaip suprasti įkvėpimą, duotą Švento Rašto au- 
toriams? Dievas yra Švento Rašto knygų autorius ta pras- 
me, kad joms parašyti jis pasirinko žmones, kurie naudo- 
josi savo sugebėjimais ir galiomis, būdami Dievo įran- 

kiais. Taigi Dievui veikiant juose ir su jais, kaip tikri 
autoriai jie užrašė visa ir tik tai, ko Dievas norėjo. (Apr., 
nr. 11; I, psl. 110). 

20. Kas Šventą Raštą aiškina? Dievo žodžiai Šventa- 
me Rašte, išreikšti žmonių lūpomis, pasidarė panašūs į 
žmonių kalbą, kaip kitados ir amžinojo Tėvo Sūnus, pri- 
ėmęs trapų žmogaus kūną, tapo panašus į žmones. Taigi 
Švenio Rašto aiškintojai turi žiūrėti, ką šventasis rašyto- 
jas tam tikrose aplinkybėse, savo meto bei kultūros sąly- 
gomis, savo krašto kalba norėjo išreikšti ir išreiškė tada 
vartotomis literatūrinėmis formomis. Norint tinkamai su- 
prasti, ką šventasis autorius norėjo raštu pasakyti, reikia 
deramai atkreipti dėmesį į to laiko galvojimo, kalbėjimo, 
pasakojimo būdą ir to amžiaus žmonių tarpusavio bend- 
ravimo papročius. Norint teisingai įžvelgti šventųjų tekstų 
prasmę, reikia ne mažesniu stropumu atsižvelgti į Švento 
Rašto turini ir vieningumą, neišleidžiant iš akių visos Baž- 
nyčios gyvosios tradicijos ir tikėjimo visumos. Visa apie 

vento Rašto aiškinimą galutinai apsprendžia Bažnyčia, 
kuri dievišku paskyrimu eina Dievo žodžio saugotojos ir 
aiškintojos pareigas. 

Jei kas manytų, kad Šventą Raštą gali suprasti ir 
aiškinti, kaip išmano, kiekvienas tam nepasiruošęs žmo- 
gus arba aiškintų atskiras vietas, nepaisydamas ryšio su 
Svento Rašto visuma, jis ir pats klystų, ir kitus klaidintų. 
(Apr., nr. 12-13; I, psl. 111-112). 

21. Kaip mes turime žiūrėti į Šventąjį Raštą? Šven- 
tąjį Raštą drauge su šventąja Tradicija Bažnyčia visuomet 
laikė ir tebelaiko svarbiausia tikėjimo norma. Visas Baž- 
nyčios mokymas, kaip ir pats krikščioniškasis tikėjimas, 
turi būti Šv. Rašto gaivinamas ir vedamas. (Apr., nr. 21; 
I, psl. 117). 

Tad tebūna skaitomos ir studijuojamos šventosios 
knygos, “kad Dievo žodis sklistų ir būtų šlovinamas" (2 

Tes 3,1) ir kad Bažnyčiai patikėtas apreiškimo lobis vis 
labiau ir labiau pripildytų žmonių širdis. (Apr., nr. 26; 
I, psl. 120). 

22. Kuri Šv. Rašto dalis mums yra svarbiausia? Iš 
visų Šv. Rašto knygų, įskaitant ir Naująjį Testamentą, 
Evangelijoms priklauso ypatinga vieta, nes jos yra pirma- 
eilis šaltinis įsikūnijusio Žodžio, mūsų Išganytojo, gyve- 
nimui ir mokslui pažinti. 

Keturias Evangelijas Bažnyčia visada ir visur laikė 
ir tebelaiko apaštalų kilmės dokumentu. Tai, ką Kristaus 
įsakyti apaštalai skelbė, paskui jie patys ir kiti jų meto 
apaštališkos dvasios vyrai, Šventosios Dvasios įkvėpti, 
mums perdavė raštu kaip tikėjimo pamatą — ketveriopą 
Mato, Morkaus, Luko ir Jono Evangeliją. (Apr., nr. 18; 
I, psl. 115). 

23. Kodėl Bažnyčia stengiasi skelbti apreiškimą vi- 
siems žmonėms? Apreiškimas yra duotas visiems žmo- 
nėms. “Kaipgi žmonės šauksis to, kurio neįtikėjo? Kaipgi 
jie įtikės tą, apie kurį negirdėjo? Kaip išgirs be skelbėjo? 
O kas gi skelbs nesiųstas?" (Rom 10,14-15). 

Tad Bažnyčia skelbia išganymo žinią netikintiesiems, 
kad visi žmonės pripažintų vienintelį tikrąjį Dievą bei tą, 
kurį pasiuntė — Jėzų Kristų ir grįžtųsi nuo savo kelių, 
darydami atgailą. (Šv. Liturg., nr. 9; I, psl. 127-128). 

24. Kaip Bažnyčia vykdo pareigą skelbti apreiškimą 
visiems žmonėms? Visi Bažnyčios nariai, o ypač kunigai, 
yra įpareigoti dalintis su visais Evangelijos tiesa (plg. 
Gal 2,5), kuria Viešpats juos yra apdovanojęs. Tai daro- 
ma krikščioniškai elgiantis pagonių ir netikinčiųjų tarpe, 
atvirai skelbiant netikintiesiems Krsiaus paslapti, aiški- 
nant katekizmą ar mokant Bažnyčios mokslo, stengiantis 
gyvenimo klausimus nagrinėti Kristaus mokslo šviesoje. 
Šią savo pareigą Bažnyčia vykdo ypatingu būdu misijų 
veikla. (Misijinė Bažn. veikla, nr. 10; II, psl. 226). 

25. Ar turi ką nors bendra misijų — išganymo skel- 
bimo veikla ir žmonių kuliūra? Bažnyčia, skirta visų am- 
žių bei kraštų žmonėms, nėra išimtinai ir neatskiriamai 
susieta su jokia rase ar tauta, su jokiu ypatingu gyvenimo 
būdu, jokiais senais ar naujais papročiais. Ji gali užmegz- 
ti ryšius su skirtingomis kultūros formomis ir tuo pratur- 
tinti save pačią bei įvairias kultūras. 

Kristaus naujiena be paliovos atnaujina puolusio 
žmogaus gyvenimą ir kultūrą, kovoja su klaidomis bei 
blogybėmis, kurios kyla iš nesiliaujančios žmogų suve- 
džioti nuodėmės, ir ją šalina. Ji nuolatos skaidrina ir ke- 
lia tautos dorą, savo antgamtiniais turtais ji tarsi iš vidaus 
vaisina, stiprina ir atbaigia bei atnaujina Kristuje (Ef 1, 
10) gražiausius kiekvienos tautos ir epochos savumus. 
Taip Bažnyčia, vykdydama savo uždavinį, tuo pačiu yra 
akstinas ir pagalba žmogui bei visuomenei kultūrėti, o 
savo visokeriopa, net liturgine, veikla ugdo žmogaus vi- 
dinę laisvę. (Bažn. pas., nr. 58; I, psl. 235). 


6. TIKĖJIMAS 


26. Ar žmogus privalo priimti Dievo žodį? Apreiš- 
kiančiam Dievui privalomas “tikėjimo klusnumas'' (Rom 
16,26; 2 Kor 10,5), kuriuo žmogus laisvai atiduoda visą 
save, visiškai protu ir valia nusilenkdamas atsiskleidžian- 
čiam Dievui ir noromis pritardamas jo apreiškiamai tie- 
sai. Šiam tikėjimui reikia paruošiančios ir padedančios 
Dievo malonės bei Šventosios Dvasios vidinės pagalbos. 
Toji dvasia paveikia širdį ir palenkia ją į Dievą, atveria 
dvasios akis ir padaro, kad kiekvienas gėrisi, pritardamas 
tiesai ir ją tikėdamas. Kad apreiškimas būtų vis geriau 
suprantamas, ta pati Šventoji Dvasia nuolat tobulina ti- 
kėjimą savo dovanomis. (Diev. Apr., nr. 5; I, psl. 105). 

27. Kaip galima pagilinti tikėjimą? Kai žmogus pats 

stengiasi geriau pažinti, suprasti tikėjimo turinį ir juo 
gyventi, tai Šventoji Dvasia savo veikimu padeda žmogui 
tikėjimą ir suprasti, ir vertinti. (Diev. Apr., nr. 5; I, psl. 
105). 

28. Ar galima tikėjimą įsakyti, ar jis turi būti laisvai 
prūmtas? Vienas pagrindinių katalikybės dėsnių sako, 
kad žmogus turi atsiliepti Dievui laisvu tikėjimu. Todėl 
niekas negali būti verčiamas priimti tikėjimą prieš savo 
norą. Tikėjimo aktas pačia savo prigimtimi yra laisvas 
veiksmas, nes žmogus, Išganytojo Kristaus atpirktas ir pa- 
šauktas būti įsūnytu (Ef 1,5), tik tada gali bendrauti su 
apsireiškiančiu Dievui, kai Tėvo traukiamas (Jn 6,44) 
jam nusilenkia protingu ir laisvu tikėjimu. (Tik. laisvė, 
nr. 10; II, psl. 297). 

29. Ar galima tikėjimą drausti ir trukdyti? Bendroji 
gerovė ypač tarpsta, galint naudotis žmogaus asmens tei- 
sėmis ir atlikti pareigas. Todėl rūpintis tikėjimo laisvės 
teise privalo ir atskiri asmens, ir visuomeninės grupės, ir 
pasaulinė valdžia, ir Bažnyčia, ir kitos religinės bendruo- 
menės. Saugoti ir ugdyti neliečiamas žmogaus teises yra 
esminė kiekvienos pasaulinės vyresnybės pareiga. Todėl 
civilinė valdžia privalo teisingais įstatymais ir kitomis 
sėkmingomis priemonėmis saugoti piliečių tikėjimo laisvę 
ir sudaryti tinkamas sąlygas religiniam gyvenimui plėto- 
tis, kad piliečiai iš tikrųjų galėtų naudotis tikėjimo laisve 
ir atlikti pareigas, o pati žmonija džiaugtųsi teisingumo ir 
taikos gėrybėmis, sekančiomis iš žmogaus ištikimybės 
Dievui ir jo šventai valiai. Prieštaraujama Dievo valiai ir 
šventoms asmens bei tautų šeimos teisėms, kai kokiu nors 
būdu naudojama jėga tikėjimui griauti arba jį trukdyti 
visoje žmonijoje, kurioje nors šalyje ar kurioje nors gy- 
ventojų grupėje. (Tik. laisvė, nr. 6; II, psl. 294-295). 

30. Kokią įtaką turi tikėjimas žmonių gyvenimui? 
Tikinčio žmogaus gyvenime pildosi Kristaus žodžiai: 

“Kas pasilieka manyje ir aš jame, tas neša daug vaisių, 
nes be manęs jūs nieko negalite padaryti" (Jn 15,5). Vien 
tikėjimo šviesa ir įsimąstymas į dieviškąjį žodį įgalina 
žmogų visuomet ir visur žiūrėti į Dievą, kuriame “mes 
gyvename, judame ir esame“ (Apr 17,28), visuose įvy- 
kiuose ieškoti jo valios, matyti Kristų visuose žmonėse, ar 
jie būtų artimi, ar svetimi, teisingai spręsti apie laikinų- 
jų dalykų prasmę ir vertę, žiūrint tik jų pačių ar siejant 
juos su žmogaus tikslu. (Pasaul. apaštalav., nr. 4; II, psl. 
136-137). 

31. Ko tikėjimas iš mūsų reikalauja santykiuose su 
Dievu ir su žmonėmis? Visi krikščionys teišpažįsta prieš 
visus žmones tik vieną triasmenį Dievą ir įsikūnijusį Die- 
vo Sūnų. Gerbdami vieni kitus, bendromis pastangomis 
teliudija savo viltį, kuri niekad neapvilia. (Ekum. nr. 12; 
II, psl. 36). 

32. Kurie yra tikri Dievo žodžio vykdytojai? Dievo 
ir artimo meilė yra tikro Kristaus mokinio žymė. Niekas 
nemyli labiau už tą, kuris aukoja savo gyvybę už savo 
brolius (1 Jn 3,16). O kasdieniniame gyvenime savo mei- 
lę Dievui išreiškiame pamaldumu, ypač priimdami Eu- 
charistiją, stengdamiesi vykdyti Dievo įsakymus ir pata- 
rimus. Meilę artimui išreiškiame pagarba ir pastangomis 
daryti jam gera. (Bažn., nr. 42; I, psl. 74). 


33. Kaip suprasti atsivertimą arba išganymo priėmi- 
mą? Kai žmogus įtiki Dievą ir atveria savo širdį jo žodžiui 
bei malonės veikimui, sakome, kad jis atsivertė. Tačiau 
tai yra tik pradžia, kurios pakanka, kad žmogus, atsisakęs 
nuodėmės, yra įjungiamas į Dievo meilės paslaptį ir šau- 
kiamas su juo bendrauti. Naujai atsivertęs žmogus tik pra- 
deda dvasinę kelionę, pereina iš iki tol buvusiojo į naują 
žmogų, atbaigtą Kristuje (plg. Kol 3,5-10). (Bažn. mis. 
veikla, nr. 13; II, psl. 230). 

7. APREIšKIMAS IR IšGANYMAS 

34. Ką Šventas Rašias sako apie žmogaus kilmę? Šv. 
Raštas moko, kad žmogus yra sukurtas kaip Dievo pa- 
veikslas, įstengiąs pažinti ir mylėti savo Kūrėją, jo pa- 
skirtas būti visų žemės kūrinių valdovu, jais naudotis Die- 
vo garbei ir savo išganymui. (Bažn. dab. pas., nr. 12; I, 
psl. 180). 

35. Žmogaus laikysena pasaulyje. Žmogus neklysta, 
laikydamas save aukštesniu už kūno reikalavimus, galvo- 
damas esąs daugiau, negu vien gamtos dalelė ar beženk- 
lis žmonių bendruomenės narelis. Savo vidaus pasauliu 
jis iškyla virš visų daiktų. Tačiau, būdamas nuodėmės pa- 
žeistas, jis jaučia kūno maištavimą. Ta pati žmogaus ver- 
tybė reikalauja kūnu garbinti Dievą (1 Kor 6,13) ir ne- 
leisti jam tenkinti blogų savo širdies polinkių. (Bažn. dab. 
pas., nr. 14; I, psl. 181). 

36. Kaip Dievas vykdo žmogaus išganymą? Pirmie- 
siems žmonėms nusidėjus, Dievas jų neapleido, bet nuo- 
latos teikė išganymo viltį, pažadėdamas Kristų Atpirkėją. 

Kristus, vykdydamas Tėvo valią, pradėjo žemėje 
dangaus karalystę, apreiškė mums jos paslaptį ir savo 
klusnumu žmoniją atpirko. Bažnyčia, kuri jau dabar yra 
slėpiningai pasaulyje esanti Kristaus karalystė, Dievo ga- 
lia auga. Kada tik atnašaujama ant altoriaus kryžiaus au- 
ka, “kuria mūsų velykinis avinėlis — Kristus yra paauko- 
tas" (1 Kor 5,7), yra tęsiamas mūsų atpirkimo darbas. 
(Bažn., nr. 3; I, psl. 16). Šį Kristaus įvykdytą atpirkimą 
perteikia visiems žmonėms jo įsteigtoji Bažnyčia misijų 
darbu. 

37. Mirtis. Kūno mirtis yra žmogaus nuodėmės pa- 
sekmė. Savo mirtimi Kristus žmogų aipirko iš nuodėmės. 
Savo prisikėlimu jis parodė, kad nugalėjo mirtį ir nuo- 
dėmės pasekmę — mirtį, kad, laikui atėjus, jis prikels iš 
mirusiųjų ir žmones. (Bažn. dab. pas., nr. 18; I, psl. 184). 

38. Ar visi žmonės yra reikalingi išganymo? Visi 
žmonės yra paliesti pirmųjų žmonių nuodėmės, “visi nu- 
sidėjo ir stokoja Dievo garbės" (Rom 3,23). Niekas vien 
savo jėgomis neišsilaisvina iš nuodėmės ir nepakyla virš 
savęs; niekas visiškai neišsilaisvina iš savo silpnybės, vie- 
nišumo ir vergystės. Visiems reikia Kristaus-pavyzdžio, iš- 
vaduotojo, gelbėtojo, gaivintojo. (Bažn. mis. veikla, nr. 8; 
II, psl. 225). 

29. Ar dabar Kristus yra su mumis? Dievas Švenč. 
Trejybėje vienas įvairiais būdais yra su žmonėmis, o 
Kristus — Atpirkėjas yra su jais ypatingu būdu. Kad 
Bažnyčia galėtų atlikti jai Kristaus skirtą misiją, Kristus 
visuomet yra su ja, ypač liturginiuose veiksmuose. Jis yra 
Mišių aukoje, nes “dabar kunigų rankomis aukoja tas 
pats, kuris save paaukojo ant kryžiaus“ (Trid. ses. 22). 
Jis yra savo galia sakramentuose: kam nors krikštijant, 
krikštija pats Kristus. Jis yra savo žodyje, nes jis pats 
kalba, kai Bažnyčioje yra skaitomas Sv. Raštas. Jis yra 
drauge, kai Bažnyčia meldžiasi ir gieda, nes pats paža- 
dėjo: “Kur du ar trys susirinkę mano vardu, ten aš esu jų 
tarpe“ (Mt 18,20). 

40. Ar dabar yra su Bažnyčia Šventoji Dvasia? Vieš- 
pats Jėzus prieš savo mirtį taip sutvarkė apaštališkąją 
tarnybą ir pažadėjo atsiųsti Šventąją Dvasią, kad visur ir 
visada apaštalai drauge su Šventąja Dvasia vykdytų išga- 
nymo darbą (plg. Jn 14-17 skyr.). Kristus atsiuntė iš Tė- 
vo Šventąją Dvasią, kad jo atliktą išganymo darbą ji tęstų, 
veikdama žmonių širdyse, ir vestų Bažnyčią plitimo ke- 
liu. Sekminių dieną ji nužengė į mokinius, kad liktų šu 
jais per amžius (plg. Jn 14,16). (Bažn. mis. veikla, nr. 
4; psl. 216-217). 

8. BAŽNYČIA 


41. Ką vadiname Bažnyčia? Bažnyčia vadiname 
Kristaus tikinčiųjų bendruomenę; sujungtą Tėvo, Sūnaus 
ir Šventosios Dvasios vienybe, kurios galva yra pats Kris- 
tus, o tikintieji yra jo mistinio kūno nariai. (Bažn., nr. 4; 
I, psl. 17). 

42. Santykis tarp tikrosios religijos ir Bažnyčios. 
Pats Dievas yra nurodęs žmonėms kelią, kaip, jam iarnau- 
dami, jie gali pasiekti išganymą ir amžinąją laimę. Ti- 
kime, kad šis vienintelis tikras kelias yra tikėjimas, kurio 
laikosi katalikiškoji ir apaštališkoji Bažnyčia ir kurį 
skelbti visiems žmonėms ją įpareigoja Viešpats Jėzus, sa- 
kydamas apašialams: “Eikite tad ir mokykite visas tau- 
tas, krikštydami jas vardan Tėvo, ir Sūnaus, ir Šventosios 
Dvasios ir mokydami jas laikyti visa, ką tik esu jums 
sakęs" (Mt 28,19-20). Visi žmonės privalo ieškoti tiesos, 
ypač tiesos apie Dievą ir jo Bažnyčią, ir pažinę, ją pri- 
imti ir jos laikytis. (Tik. laisvė, nr. 1; I, psl. 289). 

43. Bažnyčios kilmė. Šventosios Bažnyčios paslaptį 
parodo jos įsteigimas. Viešpats Jėzus pradėjo savo Baž- 
nyčią, skelbdamas džiugią naujieną, jog atėjusi nuo am- 
žių pažadėtoji Dievo karalystė (Mk 1,15; Mt 4,17). Miręs 
ir prisikėlęs, užžengęs į dangų, Jėzus atsiuntė Tėvo paža- 
dėtąją Dvasią. Tuo būdu Bažnyčia, aprūpinta savo Stei- 
gėjo dovanomis ir ištikimai laikydamasi jo įsakymo my- 
lėti, nusižeminti ir išsižadėti savęs, yra siunčiama skelbti 
ir visose tautose kurti Kristaus ir Dievo karalystę. (Bažn., 
nr. 5; I, psl. 18). 

44. Kokia prasme Bažnyčią vadiname mistiniu Kris- 
taus kūnu? Dievo Sūnus, priimdamas žmogaus prigimtį ir 
savo mirtimi bei prisikėlimu nugalėdamas mirtį, žmogų 
atpirko ir pakeitė į naują kūrinį (Gal 6,15; 2 Kor 5,17). 
Perteikdamas savo Dvasią iš visų tautų pašauktiems bro- 
liams, padarė juos savo mistiniu kūnu. 

Tame kūne plaukia į tikinčiuosius Kristaus gyvybė, 
nes sakramentais paslaptingu, bet tikrų būdu jie yra su- 
jungti su kentėjusiu ir garbingu Atpirkėju. (Bažn., nr. 7; 
I, psl. 21). 

45. Bažnyčia, kaip mistinis Kristaus kūnas ir bend- 
ruomenė, yra tas pat. Kristus, vienintelis tarpininkas, 5a- 
vo šventąją Bažnyčią — tikėjimo, vilties ir meilės bend- 
ruomenę — šioje žemėje įsteigė kaip regimą organizmą 
ir be perstojo ją palaiko, per ją visiems skleidžia tiesą ir 
malonę. Ši hierarchiškai sutvarkyta bendruomenė ir mis- 
tinis Kristaus kūnas, regimas sambūris ir dvasinė bend- 
ruomenė, žemiškoji dangaus gėrybėmis praturtinta Bažny- 
čia, nelaikytina dviem skirtingais dalykais, bet viena su- 
dėtinga tikrove, kurioje yra draugėn suaugę žmogiškasis 
ir dieviškasis elementas. (Bažn., nr. 8; I, psl. 23). 

46. Ką Bažnyčioje vadiname šventųjų bendravimu? 
Kol žemėje gyvena žmonės, vieni Bažnyčios nariai gyve- 
na žemėje, kiti mire dar yra atsiteisimo ir apsivalymo 
būklėje, kiti jau yra amžinoje laimėje. Tačiau visi Dievo 
ir artimo meilėje yra viena. Visi, kurie yra Kristaus, yra 
viena Kristuje. 

47. Ar Bažnyčia yra būtina žmonių išganymui? II 
Vatikano susirinkimas, remdamasis Šv. Raštu ir tradicija, 
moko, kad ši keliaujanti Bažnyčia yra būtina išganymui. 
Vienas Kristus tėra tarpininkas ir išganymo kelias; Kris- 
tus, esąs tarp mūsų savo kūne — Bažnyčioje. Pabrėžiinai 
iškeldamas tikėjimo ir krikšto reikalingumą (Mk 16,16; 
Jn 3,5), susirinkimas patvirtino, kad reikalinga Bažnyčia, 
į kurią žmonės krikštu įeina, lyg per duris. Todėl negali 
būti išganyti tie, kurie žino, kad Katalikų Bažnyčia yra 
Dievo per Kristų įsteigta ir išganymui reikalinga, bet ai- 
sisako į ją įeiti arba joje pasilikti. (Bažn., nr. 14; I, psl. 
33). 


48. Ar Bažnyčia yra tik viena? Kristaus Bažnyčia 

yra vienintelė, kurią tikėjimo išpažinime sakome esant 
vieną, šventą, katalikišką ir apaštališką. Ją mūsų Atpirkė- 
jas, prisikėlęs iš numirusiųjų, perdavė Petrui ganyti (Jn 
21,17), jam ir kiliems apaštalams pavedė, kad ją skleistų 
ir valdytų (Mt 18,18); ją skyrė visiems amžiams būti 
“tiesos šulu ir atrama“ (1 Tim 3,15). Toji Bažnyčia, šia- 
me pasaulyje įsteigta ir sutvarkyta kaip bendruomenė, 
yra Katalikų Bažnyčia, valdoma Pelro įpėdinio ir su juo 
veikiančių vyskupų. (Bažn., nr. 8; I, psl. 24). 

49. Ar krikščionių suskilimas suderinamas su Kris- 
taus valia? Viešpats Kristus įsteigė tik vieną vienintelę 
Bažnyčią, bet daugelis krikščionių bendruomenių skelbia- 
si žmonėms, kad jos esančios tikrasis Jėzaus Kristaus pali- 
kimas. Jos visos laiko save Viešpaties mokinėmis, bet yra 
skirtingai įsitikinusios ir eina skirtingais keliais, tarsi pats 
Kristus būtų pasidalijęs (1 Kor 1,13). Aišku, kad šis pa- 
sidalijimas atvirai prieštarauja Kristaus valiai, yra papik- 
tinimas pasauliui ir kenkia šventam uždaviniui — skelbti 
Evangeliją visai kūrinijai. (Ekum., nr. 1; II, psl. 23-24). 

50. Ar krikščionys suskilę tik mūsų laikais? Šioje 
vienoje ir vienintelėje Dievo Bažnyčioje jau nuo pradžios 
buvo skilimų (plg. 1 Kor 11,18-19; Gal 1,6-9; 1 Jn 2,18- 
19). Apaštalai laiko juos smerktinais ir griežtai peikia 
(plg. 1 Kor 1,11; 11,22). Vėlesniais šimtmečiais kilo dar 
didesnių nesutarimų, ir gana nemažos bendruomenės nu- 
traukė vienybės ryšius su Katalikų Bažnyčia, kartais ne 
be abiejų pusių žmonių kaltės. (Ekum., nr. 3; II, psl. 27). 

51. Kurie krikščionys yra pilnai įsijungę į Bažnyčią? 
Į Bažnyčios bendruomenę yra pilnai įsijungę tie asmenys, 
kurie turi Kristaus Dvasią, priima visą tos bendruomenės 
santvarką bei visas joje esančias išganymo priemones ir, 
be to, tikėjimo išpažinimo, sakramentų, bažnytinės vado- 
vybės bei bendrybės ryšiais yra jos regimame organizme 
susieti su Kristumi, kuris valdo per popiežių ir vyskupus. 

Katechumenai, kurie Šventosios Dvasios vedami pa- 
reiškia norą būti įjungti į Bažnyčią, jau tuo pačiu troški- 
mu yra su ja sujungiami. (Bažn., nr. 14; I, psl. 34). 

52. Kokie yra Bažnyčios santykiai su atsiskyrusiais 
krikščionimis? Bažnyčią daug kas sieja su tais, kurie, bū- 
dami pakrikštyti, vadinasi garbingų krikščionių vardu, 
bet neišpažįsta pilno tikėjimo arba nesilaiko bendravimo 
vienybės Petro įpėdinio valdžioje. Dvasia visuose Kristaus 
mokiniuose žadina troškimą siekti, kad visi Kristaus pa- 
liktu būdu taikiai susijungtų į vieną kaimenę, vadovauja- 
mą vieno ganytojo. Kad tai įvyktų, Bažnyčia nesiliauja 
melstis, viltis ir veikti, ragindama savo narius apsivalyti 
ir atsinaujinti, kad juose — Bažnyčios nariuose ryškiau 
spindėtų Kristaus veidas. (Bažn., nr. 15; I, psl. 34-35). 

53. Ką vadiname ekumeniniu sąjūdžiu? Ekumeniniu 
sąjūdžiu yra laikomi darbai ir užsimojimai, planuojami ir 
organizuojami, žiūrint įvairių Bažnyčios reikalų ir laiko 
aplinkybių, krikščionių vienybei ugdyti (Ekum., nr. 4; 
II, psl. 29). Kokiais būdais tai gali būti daroma, kalba 
II Vatikano susirinkimo dekretas apie Ekumenizmą, nr. 
4-12. 

54. Kokios pamaldos galimos kartu su atsiskyrusiais 
krikščionimis? Yra leistinos bendros maldos kartu su atsi- 
skyrusiais krikščionimis, ypač už susivienijimą. Tačiau 
bendravimo liturginėse apeigose negalima laikyti be ato- 
daros vartotina priemone krikščionių vienybei siekti. Kaip 
ir kur konkrečiai elgtis, išmintingai tespręs vietos vysku- 
pas, atsižvelgdamas į visas laiko ir vietos sąlygas bei as- 
menis, nebent vyskupų konferencija ir Šventasis Sostas 
kaip nors kitaip patvarkytų. (Ekum., nr. 8; II, psl. 34). 

55. Ar yra kokių skirtumų santykiuose su atsiskyru- 
siais Rytų krikščionimis? Atsiskyrusios Rytų krikščionių 
bendruomenės turi daug ką bendra su Katalikų Bažnyčia: 
turi kunigystės ir kitus sakramentus. Rytiečiams, kurie 

gera valia gyvena atsiskyrę nuo Katalikų Bažnyčios, gali- 
ma teikti Susitaikymo, Eucharistijos, Ligonių patepimo 
sakramentus, jeigu jie patys prašo ir yra tinkamai pasi- 
ruošę. Taip pat ir katalikams leidžiama tų pačių sakra- 
mentų prašyti iš tų rytų krikščionių dvasininkų, kurių 
bažnyčiose sakramentai yra teisėtai teikiami, kai verčia 
reikalas ar tikrai dvasinė nauda ir fiziškai bei morališ- 
kai yra neimanoma prisišaukti ar nuvykti pas katalikų 
kunigą. Tokio bendravimo su atsiskyrusiais rytų krikščio- 
nimis būdai ir drausmė yra paliekami vietos vyskupų 
priežiūrai ir tvarkymui. Yra jų kompetencija, pasitarus 
tarp savęs arba išklausius ir atsiskyrusių bažnyčių vado- 
vų nuomones, išleisti tinkamus nuostatus, tvarkančius tokį 
bendravimą. (Rytų Bažn., nr. 27-29; II, psl. 58-59). 


9. BAŽNYČIOS ŠVENTUMAS 


56. Kokia prasme Bažnyčia vadinama šventa? Baž- 
nyčia yra Triasmenio Dievo kūrinys. Kristus ją įsteigė, 
vykdydamas Tėvo valią, bendradarbiaujant Šv. Dvasiai. 
Kristus atidavė už ją pats save, sujungė ją su savimi ir 
pripildė Šv. Dvasios dovanomis. Visi Bažnyčios nariai 
yra šaukiami tapti šventais: “Tai yra Dievo valia, kad jūs 
būtumėte šventi“ (1 Tim 4,3; Ef 1,4). Bažnyčios šventu- 
mas be paliovos reiškiasi ir turi reikštis malonės vaisiais, 
kuriuos Šv. Dvasia neša tikinčiuosiuose. (Bažn., nr. 39; 
I, psl. 68-69). 

57. Kokia prasme turi būti šventas krikščionių gyve- 
nimas? Krikštu žmonės tampa Dievo vaikai, dieviškosios 
prigimties dalininkai, todėl iš tikrųjų šventi. Jie privalo 
šį gautąjį šventumą išlaikyti ir tobulinti. O kadangi visi 
daug kuo nusikalstame, tai nuolat esame reikalingi Dievo 
gailestingumo ir turime nuolatos melstis: “Atleisk mums 
mūsų kaltes“ (Mt 6,12) ir panaudoti Kristaus Bažnyčio- 

Jė esančias priemones susitaikyti su Dievu ir taisyti savo 
klaidas. (Bažn., nr. 40; I, psl. 70). 

58. Kokia prasme visi krikščionys yra pašaukti būti 
tobulais? Kiekvienam aišku, kad visi tikintieji Kristų, ko- 
kia bebūtų jų užimama vieta ar padėtis, šaukiami siekti 
krikščioniškojo gyvenimo pilnatvės ir meilės tobulumo. 
Tam tobulumui pasiekti tikintieji tepanaudoja jiems Kris- 
taus malonės skirlą galią. Sekdami jo pėdomis, tapdami 
į jį panašūs ir visur nusilenkdami Tėvo valiai, didžiadva- 
siškai tepasišvenčia Dievo garbei ir artimo tarnybai. 
(Bažn., nr. 40; I, psl. 70). 

59. Ar krikščionių nuodėmės yra priešingos Bažny- 
čios šventumui? Kiekvienas krikščionis privalo tvarkyti ir 
savo asmeninį elgesį, ir atlikti kiekvienam priklausančias 
savas žemiškas pareigas, vadovaudamasis Evangelijos 
šviesa. Visoks nesąžiningumas, nusikaltimai, nuodėmės 
yra nesuderinami dalykai su asmens, taigi ir su Bažnyčios, 
šventumu. Visais tais būdais, nesiderinančiais su Evange- 
lijos dvasia, krikščionys labai kenkia visai Bažnyčiai vyk- 
dyti žmonijos evangelizavimą. (Bažn. dab. pasaul., nr. 43; 
I, psl. 213-216). 

60. Ar visi krikščionys yra reikalingi aisižadėjimo ir 
atgailos? Visi žmonės yra nusidėję ir stokoja Dievo gar- 
bės (Rom 3,23),tad visi reikalingi atgailos. Kas nori sekti 
Kristų, turi atsižadėti savęs, t.y. visa to, kas nesiderina 
su Kristaus dvasia, kas nesiderina su Dievo ir artimo mei- 
le, su paties žmogaus krikščionišku tobulumu ir išgany- 
mu. (Plg. P. Pauliaus VI konstituciją atgailos klausimais, 
1966.11.17). 

61. Kaip nusidėjus krikščioniui susitaikyti su Die- 
vu? Po krikšto nusidėjęs žmogus gali susitaikyti su Dievu 
Atgailos arba Susijaikymo sakramentu (t.p.). 

62. Kokia yra tikriausia meilė, vedanti į šventumą? 
Tikroji meilė, vedanti į šventumą, yra ta, kai žmogus myli 

Dievą labiau už viską, o savo artimą — dėl Dievo. Tei- 
singą Dievo ir savęs meilę žmogus turi tada, kai paiso 
Dievo žodžio, siekia vienybės su Dievu nuolatiniu pamal- 
dumu, dažnu sakramentų, ypač Eucharistijos, priėmimu. 
Artimo meilę žmogus parodo tada, kai, mylėdamas jį dėl 
Dievo, daro artimo labui tai, ką gali ir kas naudingiau 
artimo sielai. (Bažn., nr. 42; I, psl. 73). 

63. Kokie yra Evangelijos patarimai? Sekant Evan- 
gelija, apaštalai, Bažnyčios Tėvai ir mokytojai visada 
brangino, o Bažnyčia dabar saugoja ir žmonėms rekomen- 
duoja skaistybės, neturto ir klusnumo patarimus. (Bažn., 


nr. 43; I, psl. 76). 


10. VIENUOLIŲ LUOMAS 


64. Kas yra vienuoliai,-ės? Nuo pat krikščionybės 
pradžios buvo vyrų ir moterų, siekiančių savo laisvu apsi- 
sprendimu artimiau sekti Kristaus pavyzdžiu, vykdyti 
Evangelijos patarimus. Daugelis jų gyveno pavieniui — 
atsiskyrėliai. Kiti jungėsi į bendruomenes, kurias Bažny- 
Čia patvirtino ir paėmė į savo globą. Tokiu būdu išaugo 
daug įvairių vienuolinių bendruomenių. (Vienuol. gyven., 
nr. 1; II, psl. 116). Jose jų nariai randa dvasinio gyveni- 
mo pastovumą, išbandytą kelią siekti tobulybės. Jos di- 
dina lobį, tarnaujantį jų narių pažangai ir viso Kristaus 
kūno gerovei. (Bažn., nr. 43; I, psl. 76). 

65. Kokia yra vienuolių skalstybės įžado reikšmė? 
Skaistybė “dėl dangaus karalystės“ (Mt 19,12) yra di- 
delė malonė. Asmuo, įsipareigodamas skaistybės įžadu 
atsisakyti moterystės, išlaisvina savo širdį (1 Kor 7,32), 
kad labiau užsidegtų meile Dievui ir visiems žmonėms. 
Skaistybė yra geriausias būdas vienuoliams pasišvęsti 
Dievo tarnybai ir apaštalavimo darbams. (Vienuol., nr. 

66. Kaip Bažnyčia vertina skaistybės įžadą? Tarp 
Evangelijos patarimų ypatingą vietą užima kai kuriems 
duodama dieviškosios malonės dovana (Mt 19,11; 1 Kor 
7,7), leidžianti mergyste ir celibatu nepadalyta širdimi 
pasišvęsti vienam Dievui (1 Kor 7,32). Šį tobulą susilai- 
kymą dėl dangaus karalystės Bažnyčia visada gerbė kaip 
meilės ženklą ir kaip ypatingą dvasinio vaisingumo šal- 
tinį pasaulyje. (Baž., nr. 42; I, psl. 74). 

67. Kokia yra vienuolinio neturto įžado reikšmė? 
Laisvai pasirinktas neturtas dėl Kristaus ypač šiandien 
yra labai vertinamas kaip juo sekimo ženklas. Šis neturtas 
susieja žmogų su Kristumi, kuris, būdamas turtingas, dėl 
mūsų tapo beturčiu, kad jo neturtu mes pralobtume (2 
Kor 8,9; Mt 8,20). Vienuoliniam neturtui nepakanka nau- 
dotis gėrybėmis tik pagal vyresniųjų valią; reikia, kad 
vienuoliai iš tikrųjų būtų beturčiai, turintys lobį danguje. 
(Vienuol., nr. 13; II, psl. 124-125). 

68. Kokia yra vienuolių klusnumo įžado reikšmė? 
Klusnumo įžadu visiškai pavesdami Dievui savo valią, vie- 
nuoliai atiduoda jam save pačius, tarsi auką, ir tokiu bū- 
du saugiau bei pastoviau susijungia su jo išganingąja 
valia. Vienuoliai seka Kristaus pavyzdžiu, kuris atėjo 
vykdyti Tėvo valios (Jn 4,35; 5,20; Žyd 10,7; Ps 39,9) 
ir priimdamas tarno pavidalą (Fil 2,7), “jis išmoko klus- 
numo iš to, ką kentėjo" (Žyd 5,8). Šventosios Dvasios į- 
kvepiami vienuoliai pasiveda vyresniesiems, kuriuos, nors 
patys išsirenka, bet tiki esant Dievo atstovais ir yra jų 
vedami tarnauti visiems broliams Kristuje. Taip jie tobu- 
liau įsijungia į tarnavimą Bažnyčiai ir stengiasi pasiekti 
Kristaus pilnatvės lygį (Et 4,13). 

Taigi vienuolinis klusnumas ne tik nemažina žmogaus 
asmens vertybės, bet ją dar subrandina, didindamas Dievo 
vaikų laisvę. (Vienuol., nr. 14; II, psl. 125-126). 

69. Vienuolių gyvenimas bendruomenėse. Vienuolių 

vyrų ir moterų broliška vienybė rodo, kad yra atėjęs 
Kristus, kurio vardu vienuolių bendruomenės gyvena susi- 
klausymo ir meilės gyvenimą. Iš tos vienybės plaukia di- 
delė apaštališka jėga. (Vienuol., nr. 15; II, psl. 127). 

70. Koks yra santykis tarp kunigų, vienuolių ir pa- 
sauliečių? Žiūrint dieviškosios ir hierarchinės Bažnyčios 
santvarkos, vienuolių luomas nėra tarpinis luomas tarp 
kunigų ir pasauliečių. Dievas pašaukia kai kuriuos ir iš 
kunigų, ir iš pasauliečių į vienuolių luomą naudotis tąja 
specialia dovana Bažnyčios gyvenime ir kiekvienam savu 
būdu padėti jos išganingajai misijai. (Vienuol., nr. 43; 
II, psl. 76-77). 

Tl. Vienuolių luomo prigimtis ir svarba. Evangeli- 
nių patarimų vykdymas yra tarsi rodyklė, galinti ir turin- 
ti paskatinti visus Bažnyčios narius uoliai atlikti savo 
krikščioniškojo pašaukimo pareigas. Juk Dievo tauta ne- 
turi čia pasiliekančios buveinės, bet laukia būsimosios. 
Todėl vienuolinis luomas, labiau atpalaiduodamas savo 
narius nuo žemiškų rūpesčių, taip pat ryškiau visiems ti- 
kintiesiems atskleidžia jau šiame pasaulyje esančius dan- 
giškuosius turtus, liudija Kristaus atpirkimo atnešlą nau- 
Ją ir amžiną gyvenimą, skelbia būsimąjį prisikėlimą ir 
dangaus karalystės garbę. Be to, vienuolių luomas arti- 
miau atkuria ir nuolatos atvaizduoja Bažnyčioje tą gyve- 
nimo būdą, kurį pasirinko Dievo Sūnus, atėjęs į pasaulį 
vykdyti Tėvo valios, ir kurį pasiūlė jį sekantiems moki- 
niams. Pagaliau jis ypatingu aiškumu rodo, kad Dievo 
karalystė yra aukščiau už visus žemiškuosius dalykus ir 
kad jos reikalavimai yra aukščiausi. Jis taip pat visiems 
žmonėms įrodo nepaprastą valdančiojo Kristaus galios di- 
dybę ir nuostabiai veikiančią Bažnyčioje begalinę Švento- 
sios Dvasios jėgą. Taigi šis luomas, kuris kyla iš pasiža- 
dėjimo sekti Evangelijos patarimais, nors ir nėra Bažny- 
čios hierarchinės santvarkos dalis, nepaneigiamai priklau- 

so prie jos gyvenimo ir šventumo. (Bažn., nr. 44; I, psl. 
78). 

72. Ar vienuoliniai įžadai nekliudo žmogaus asme- 
nybės pilnumo? Vienuoliai ir vienuolės stengiasi kuo to- 
buliau pasekti gera dariusį Kristų. Visiems turi būti aiš- 
ku, kad nors įsipareigojimu sekti Evangelijos patarimais 
atsisakoma vertingų gėrybių, tačiau tikrajam žmogaus to- 
bulumui tai nekliudo, bet pačia savo prigimtimi daug 
padeda. Juk laisvai kiekvieno pagal asmeninį pašaukimą 
priimti patarimai nemažai prisideda prie širdies nuskaid- 
rinimo ir dvasios laisvės, palaiko meilės dorybę, įgalina 
krikščionį labiau priartėti prie tobulo skaistumo ir netur- 
to, kuriuos savo gyvenime pasirinko Viešpats Kristus ir 
mergele likusi jo Motina. Tai parodo ir daugybės vienuo- 
lynų steigėjų švento gyvenimo pavyzdžiai. 

Niekas tenemano, kad Dievo tarnybai pasišventę vie- 
nuoliai pasidaro svetimi žmonėms ir nenaudingi žemiška- 
jai bendruomenei. II Vatikano susirinkimas drąsina ir gi- 
ria vyrus bei moteris, kurie vienuolynuose, mokyklose, 
ligoninėse, misijose savo pasišventimu puošia visą Bažny- 
čią ir įvairiais būdais didžiadvasiškai tarnauja visiems 
žmonėms. (Bažn., nr. 46; I, psl. 80). 

73. Vienuolių luomo įvairumai. Ir senovėje, ir mūsų 
laikais yra atsiskyrėlių, kontempliatyviųjų, viešųjų ir ak- 
tyviųjų vienuolių bei vienuolijų. Atsiskyrėliai vienuoliai 
gyvena kur nors nuošaliau nuo pasauliečių gyvenamųjų 
centrų, pasišventę maldai ir atgailai. Į juos panašūs yra 
vyrų ir moterų kliauzūriniai vienuolynai, randami ir did- 
miesčiuose. Laisvesnės drausmės vienuolijos vadinamos 
atviromis. Jos vienokiu ar kitokiu būdu aktyviai apašta- 
lauja visuomenėje: mokyklose, misijose ir kitur. (Vienuol., 
nr. 7-10; II, psl. 120-122). 

74. Kokia nauda visuomenei iš vienuolynų? Niekas 
tenemano, kad Dievo tarnybai atsidėję vienuoliai ir vie- 

nuolės pasidaro svetimi žmonėms ir nenaudingi visuome- 
nei. Nors jie kartais tiesiogiai negelbsti savo amžininkams 
žemiškuose reikaluose, bet padeda dvasiškai, kad žemiš- 
kosios bendruomenės gyvenimas ir veikla būtų pagrįsta 
Dievui ir į jį vestų, kad žmonių darbai kartais neliktų 
beverčiai. (Bažn., nr. 46; I, psl. 80). 

75. Ką vadiname Bažnyčioje pasauliečių instiiutais? 
Pasauliečių institutai nėra vienuolijos. Tai kunigų ar pa- 
sauliečių bendruomenės, kurių nariai, gyvendami pasau- 
lyje, vykdo evangelinius patarimus Bažnyčios patvirtintu 
būdu. (Vienuol., nr. 11; I, psl. 123). 


11. BAŽNYČIOS KATALIšŠKUMAS 

76. Ką suprantame, vadindami Bažnyčią katalikiška? 
Bažnyčia vadinama katalikiška ta prasme, kad visi žmo- 
nės yra pašaukti į naują Dievo tautą būti vienos Kristaus 
Bažnyčios nariais. Bažnyčioje žmonės jungiami būti na- 
riais ne žemiškos, o dangiškos bendruomenės, taigi Bažny- 
čios katališkumas nieko neatima iš laikinojo bet kurios 
tautos gėrio. Bažnyčia siekia surinkti visą žmoniją, su 
visomis jos gėrybėmis aplink Kristų ir sujungti Kristaus 
Dvasios vienybe. (Bažn., nr. 13; I, psl. 32). 

71. Kodėl Bažnyčia yra misijinė? Bažnyčia yra 
Kristaus įsteigta būti tautoms “visuotiniu išganymo sak- 
ramentu“. Į savo esmę įrašyto katalikiškumo vedama, ji 
klauso Steigėjo įsakymo ir stengiasi skelbti Evangeliją 
visiems žmonėms. (Mis. Bažn. veikla, nr. 1; II, psl. 212). 

78. Kas yra misijos? Misijomis vadiname Bažnyčios 
pastangas skelbti Evangeliją ir atvesti į Bažnyčią tautas 
bei kitokias žmonių bendruomenes, kurios dar netiki 
Kristaus. (Mis. Bažn. veikla, nr. 6; II, psl. 220). 

79. Koks yra ypatingas misijų tikslas? Kristus atėjo, 
mirė ir paliko Evangeliją, kad būtų išganyti visi žmonės. 
Tam tikslui jis paliko savo Bažnyčią. Pirmasis ir svar- 

biausias Bažnyčios misijų tikslas yra perduoti visiems 
žmonėms Kristaus įvykdytą išganymą ir paliktą Evange- 
liją. (Bažn. mis. veikla, nr. 6; II, psl. 220). 

80. Kokia yra misijų svarba žmonijos išganymo isto- 
rijoje? Misijų veikla yra skleidžiamas ir vykdomas Dievo 
planas žmonijos gyvenime. Skelbiamu Dievo žodžiu, tei- 
kiamais sakramentais, kurių centras ir viršūnė yra šven- 
toji Eucharistija, per misijas ainešamas žmonėms Kristus 
— išganymo šaltinis. Visus tautose randamus elementus, 
rodančius savotišką paslėptą Dievo buvimą, Bažnyčia per 
misijinę veiklą apvalo nuo blogio priemaišų ir grąžina jų 
autoriui Kristui, kuris griauna velnio valdžią ir naikina 
daugeriopą nuodėmės-blogį. Tuo būdu visoks gėris, sly- 
pintis žmonių širdyse, ne tik nepražūva, bet yra nuskaid- 
rinamas, pakeliamas ir atbaigiamas Dievo garbei bei žmo- 
gaus laimei. (Bažn. mis. veikla, nr. 9; II, psl. 225-226). 

81. Misijų santykis su kitokia Bažnyčios veikla. Baž- 
nyčios uždavinys yra visur ir visuomet tas pat, nors dėl 
aplinkybių įvairumo vykdomas ne visur ir ne visuomet 
tuo pačiu būdu. Skirtumai, kuriuos matome Bažnyčios 
veikloje, kyla ne iš paties uždavinio, o iš skirtingų aplin- 
kybių, kuriose uždavinys atliekamas. (Bažn. mis. veikla, 
nr. 6; II, psl. 219). 

82. Kas yra misijonierius? Nors kiekvienas Kristaus 
mokinys yra įpareigotas pagal išgales skleisti Evangeliją, 
tačiau Kristus iš savo mokinių visuomet pašaukia kai ku- 
riuos būti visą laiką su juo ir siunčia juos skelbti tautoms 
Evangeliją (Mk 3,13). Jis į misijas pašaukia atskirus 
žmones ir pažadina draugijas, kurios imasi Evangelijos 
skelbimo darbo, kaip sau būdingo uždavinio. Kunigai, 
vienuoliai, vienuolės, pasauliečiai, teisėtos vyresnybės pa- 
siųsti skelbti Evangelijos savo šalyje ar svetur, yra vadi- 
nami misijonieriais. (Bažn. mis. veikla, nr. 23; II, psl. 

83. Kiekvieno krikščionio pareiga misijų atžvilgiu. 
Bažnyčia yra misijų Bažnyčia. Evangelijos skelbimas yra 
pagrindinė Dievo tautos pareiga, todėl II Vatikano susi- 
rinkimas kviečia visus dvasiškai atsinaujinti, kad visi savo 
būdu jungtųsi į misijų darbą. Visų pareiga padėti Kristaus 
kūnui plėstis ir augti, kad jis kuo greičiau pasiektų savo 
pilnatvę (Ef 4,13). Visi Bažnyčios nariai tesijaučia atsa- 
kingi už pasaulį, teugdo savyje tikrai katalikišką dvasią ir 
tepanaudoja savo jėgas Evangelijos skelbimui. Tačiau visi 
težino, kad pirmoji ir svarbiausioji pareiga, skleidžiant 
tikėjimą, yra tikrai krikščioniškas gyvenimas. (Bažn. mis. 
veikloje, nr. 35; II, psl. 257). 


12. BAŽNYČIOS APAšTALIšKUMAS 


84. Ką suprantame Bažnyčios apaštališkumu? Kris- 
tus pasirinko dvylika iš jį sekusių mokinių, tą grupę pasi- 
liko pastoviai su savimi ir jai vadovauti paskyrė Petrą. 
Šie dvylika turėjo plėsti Bažnyčią. Sekminių dieną jie 
buvo galutinai patvirtinti tam uždaviniui. Visur skelbda- 
mi Evangeliją, apaštalai sutelkė visuotinę Bažnyčią. Tuo 
būdu Kristus Bažnyčią pagrindė apaštalais. Apaštalai tu- 
rėjo įvairių padėjėjų. O kad jiems patikėtoji misija būtų 
tęsiama ir po jų mirties, savo tiesioginiams bendradar- 
biams pavedė tobulinti, plėsti ir stiprinti pradėtąjį darbą. 
(Bažn. mis. veikla, nr. 19; II, psl. 39-40). 

85. Kas yra apaštalavimas? Bažnyčia įsteigta tam, 
kad skleisdama visoje žemėje Kristaus Karalystę Dievo 
Tėvo garbei, visus žmones padarytų išganančio atpirkimo 
dalyviais. Viso Kristaus mistinio kūno veikla, skirta šiam 
tikslui, vadinasi apaštalavimu. (Pasaul. apaštal., nr. 2; 
II, psl. 134). 

86. Kas yra charizmos? Charizmomis vadinamos 
ypatingos Šventosios Dvasios malonės. Kai kurios iš jų 


41 


duotos visai Bažnyčiai. Tikinčiųjų visuma, būdama Šv. 
Dvasios patepta (1 Jn 2,20 ir 27), negali tikėdama klysti, 
kai “nuo vyskupų iki paskutinio pasauliečio“ (šv. Augus- 
tinas) visuotinai sutinka tikėjimo ir doros dalykuose. Toji 
tiesos dvasios pažadinama ir tikėjimo nuovoka palaikoma 
Dievo tauta, ištikimai klausydama tų, kuriems yra duota 
šventoji mokymo galia, priima jau nebe žmonių, o tikrąjį 
Dievo žodį (1 Tes 2,13). Šventoji Dvasia Dievo tautą pa- 
švenčia, veda ir puošia dorybėmis, naudodama ne vien 
sakramentus ir Bažnyčios tarnus. Savo dovanas “dalinda- 
ma kiekvienam kaip nori“ (1 Kor 12,11), visokių pašau- 
kimų tikintiesiems taip pat dalija ypatingas malones. Ne- 
paprastų dovanų nereikia neapgalvotai siekti ir lengva- 
būdiškai iš jų tikėtis apaštalavimo vaisių. Sprendimas 
apie jų tikrumą ir deramą jomis naudojimąsi priklauso 
tiems, kurie Bažnyčiai vadovauja. Jiems ypatingai dera 
negesinti dvasios, bet visa ištirti ir pasilaikyti, kas gera 
(plg. 1 Tes 5,12 ir 19-21). (Bažn., nr. 12; I, psl. 30-31). 

87. Hierarchinė Bažnyčios santvarka. II Vatikano su- 
sirinkimas moko ir skelbia, kad Jėzus Kristus, amžinasis 
Ganytojas, įsteigė šventąją Bažnyčią, pasiųsdamas apaš- 
talus, kaip pats buvo Tėvo siųstas (Jn 20,21), ir norėjo, 
kad jų įpėdiniai, tai yra vyskupai, būtų toje Bažnyčioje 
ganytojai iki pasaulio pabaigos. O kad episkopatas būtų 
vienas ir nepasidalinęs, palaimintąjį Petrą paskyrė kitų 
apaštalų vadu ir padarė nuolatiniu, regimu tikėjimo ir 
bendravimo vienybės ryšiu bei pamatu. (Bažn., nr. 18; I, 
psl. 38). 

88. Popiežiaus galia Bažnyčioje. Kristus pavedė Pet- 
rui ganyti savo avis ir avinėlius. Dievas taip sutvarkė, kad 
Petro įpėdinis popiežius Bažnyčioje turi aukščiausią, be- 
tarpišką ir visuotinę ganytojavimo galią. Būdamas visų 
tikinčiųjų ganytojas, jis yra skirtas rūpintis bendrąja visos 
Bažnyčios ir atskirų bažnyčių gerove. Todėl visose baž- 

nyčiose jam priklauso galios pirmenybė. (Vysk., nr. 2; 
II, psl. 62). 

89. Popiežiaus pagalbinės institucijos Bažnyčios val- 
dyme. Valdydamas visą Bažnyčią ir rūpindamasis višo- 
kiais jos reikalais, popiežius naudojasi Šventojo Sosto ku- 
rija. Jos įstaigos veikia popiežiaus vardu ir galia, tarnau- 
damos Bažnyčios gerovei. (Ganyt. vysk. pareig. Bažn., 
nr. 9; II, psl. 66). 

90. Kas yra vyskupai? Apaštalai paskyrė sau įpėdi- 
nius ir rankų uždėjimu perteikė jiems Šventosios Dvasios 
dovaną (plg. 1 Tim 4,14; 2 Tim 1,6-7) ir patvarkė, kad 
šiems mirus, kiti patikimi asmenys stotų jų vieton. Šie 
apaštalų ir jų palikuonių įpėdiniai yra vyskupai. (Bažn., 
nr. 20; I, psl. 40-42). 

91. Kokiu būdu vyskupai vykdo savo kunigiškąją 
galią? Vyskupui yra pavesta krikščionių tikėjimo kultu 
garbinti dieviškąją didybę ir tvarkyti tą kultą pagal Vieš- 
paties įsakymus ir Bažnyčios nuostatus, juos apsprendžiant 
ir pritaikant savo diecezijoje. Žodžio tarnyba jie perteikia 
Dievo jėgą tikinčiųjų išganymui (plg. Rom 1,16). Savo 
galia vyskupai tvarko, kad būtų tinkamai teikiami sakra- 
mentai, rūpinasi ir moko savo žmones ištikimai ir pagar- 
biai atlikti jiems priklausomą dalį liturgijoje, ypač šven- 
toje Mišių aukoje. Savo vadovaujamiems žmonėms vysku- 
pas turi padėti savo gyvenimo pavyzdžiu, kad drauge su 
jam patikėtaisiais pasiektų amžinąjį gyvenimą. (Bažn., 
nr. 26; I, psl. 52). 

92. Vyskupų reikšmė Kristaus Bažnyčioje. Apaštalų 
palikti vyskupai, padedami kunigų ir diakonų, vadovauja 
Bažnyčios nariams kaip mokytojai, švento kulto kunigai, 
valdą tarnai. Todėl II Vatikano susirinkimas moko, kad 
vyskupai, kaip Bažnyčios ganytojai, Dievo paskyrimu yra 
apaštalų įpėdiniai, ir jų klausantieji klauso Kristaus, o 

juos paniekinantieji paniekina Kristų ir tą, kuris Krisių 
siuntė (plg. Lk 10,16). (Bažn., nr. 20; I, psl. 41). 

93. Koks yra panašumas tarp Petro santykių su apaš- 
talais ir popiežiaus su vyskupais? Viešpaties valia, šv. 
Petras ir kiti apašialai sudaro kolegiją. Panašiu būdu yra 
tarp savęs sujungti popiežius — Petro įpėdinis ir vysku- 
pai — apaštalų įpėdiniai. (Bažn., nr. 32; I, psl. 44). 

94. Kas parenka ir skiria vyskupus? Apaštališkos 
vyskupų pareigos yra skirtos dvasiniam ir antgamtiniam 
tikslui. Todėl II Vatikano susirinkimas pareiškia, kad 
vyskupų nominavimas ir skyrimas į kurią nors vietą yra 
būdinga, ypatinga ir savo prigimtimi nesidalijama kom- 
petentingos bažnytinės vyresnybės teisė. 

Norėdamas reikiamai apsaugoti Bažnyčios laisvę, 
pagerinti ir palengvinti tikinčiųjų aptarnavimą, II Vatika- 
no susirinkimas pageidauja, kad ateityje civilinėms val- 
džioms nebūtų teikiama jokių teisių ir privilegijų rinkti, 
nominuoti, rekomenduoti ar nurodyti asmenis vyskupo pa- 
reigoms. (Vysk., nr. 20; II, psl. 75). 

95. Kokia yra vyskupų kolegijos galia Bažnyčioje? 
Vyskupų kolegija turi aukščiausią galią Bažnyčioje tik 
kartu su savo galva — popiežium, niekad be jo. Vyskupai 
gali naudoti savo galią tik popiežiui sutinkant. (Bažn., nr. 
22; I, psl. 44). 

96. Ar galimas visuotinis Bažnyčios susirinkimas be 
popiežiaus ir nukreiptas prieš jį? Visuotinis Bažnyčios su- 
sirinkimas būna tik tada, kai Petro įpėdinis jį patvirtina 
arba jam bent pritaria. Tuos susirinkimus šaukti, jiems 
pirmininkauti ir juos patvirtinti yra ypatinga popiežiaus 
teisė. (Bažn., nr. 22; I, psl. 45). 

97. Ar yra koks kitas būdas be visuotinio susirinki- 
mo pareikšti vyskupų kolegijos galią Bažnyčioje? Vysku- 
pų koleginė galia Bažnyčioje gali būti pareikšta ir be vi- 
suotinio susirinkimo, jeigu popiežiaus paraginti vyskupai 

pareiškia savo nuomonę kuriuo nors klausimu ir indivi- 
dualiai raštu ar per provincijų arba regionines konferen- 
cijas popiežius jų nuomonę patvirtina. Vyskupai gali to- 
kiu būdu pareikšti bendrą visų nuomonę ir be popiežiaus 
paraginimo, jeigu popiežius tą jų nuomonę patvirtina. 
(Bažn., nr. 22; I, psl. 45). 

98. Kas yra diecezija? Diecezija yra Dievo tautos 
dalis, pavedama ganyti vyskupui ir jo bendradarbiams 
kunigams. Laikydamasi savo ganytojo, diecezija sudaro 
dalinę bažnyčią. Joje tikrai yra ir veikia viena, šventa, 
katalikiškoji, apaštališkoji Kristaus Bažnyčia. (Vysk., nr. 
11; II, psl. 67). 

99. Kokia yra vyskupo galia savoje diecezijoje? Vys- 
kupai, būdami apaštalų įpėdiniai, jiems pavestose diece- 
zijose savaime turi jiems betarpiškai priklausančią galią, 
kurios reikia jų ganytojinėms pareigoms. Tačiau visuo- 
met ir visais atvejais popiežius turi iš savo pareigų kylan- 
čią galią bet kokį dalyką palaikyti sau ar pavesti kuriam 
kitam vyresniajam. 

Paskiriems diecezijų valdytojams vyskupams yra 
suteikta galia atskirais atvejais dispensuoti nuo Bažnyčios 
bendrų įstatymų jų valdžiai priklausančius tikinčiuosius, 
kada tai atrodo naudinga tikinčiųjų dvasinei gerovei, ne- 
bent aukščiausioji Bažnyčios vadovybė kurį dalyką būtų 
specialiai rezervavusi kam kitam. (Vysk., nr. 8; II, psl. 
65). 

100. Kas yra vyskupų sinodas? (Graikiškai synodos 
—susirinkimas). Popiežiaus nustatytu būdu parinktų vys- 
kupų taryba vadinama vyskupų sinodu. Si taryba renkasi 
sesijoms popiežiaus nustatytu laiku, svarsto popiežiaus 
pateiktus ar jų pačių iškeltus klausimus. Jų nutarimai po- 
piežiui turi tik patariamąją galią. (Vysk., nr. 5; II, psl. 
64). 

101. Kaip sudaromas vyskupų sinodas? Į vyskupų si- 

nodą asmenys parenkami popiežiaus nustatytu būdu. Po- 
piežiaus Pauliaus VI potvarkiu, kiekvieno krašto vyskupai 
renka iš savo tarpo skirtą skaičių vyskupų. Prie jų popie- 
žius gali paskirti savo nuožiūra ir kitus. Sinodo sudary- 
mo būdą nusprendžia pats popiežius, jis gali tai ir pakeis- 
ti. (Paulius VI, Motu proprio, 1965.XII.15). 

102. Kas yra Rytų Bažnyčios patriarchai, ar jie visi 
turi vienodas galias? Rytų patriarchais vadinami vysku- 
pai, turintys jurisdikciją visiems savo teritorijos vysku- 
pams, dvasininkams ir tikintiesiems, bet pripažįstantys 
popiežiaus pirmenybę. Patriarchai neturi galios vieni/į 
kitus. Jie skiriasi tik garbės pirmumo eile, pagal tai, ku- 
ris patriarchas istoriškai yra senesnis. (Rytų Bažn., nr. 7; 
II, psl. 51). 

103. Kokią galią patriarchas turi savo patriarchate? 
Galią steigti naujus patriarchatus turi tik visuotinis Baž- 
nyčios susirinkimas arba popiežius. Patriarchai su savo 
sinodais yra aukštesnioji instancija patriarchato reika- 
lams, steigti naujas eparchijas (diecezijas), skirti savo ap- 
eigų vyskupus tam patriarchatui priklausančioje teritori- 
joje. Tačiau popiežius turi teisę pats spręsti aiskirus klau- 
simus. (Ryt. B., nr. 9; II, psl. 52). 

104. Ar aiskiros Bažnyčios dalys turi savo susirinki- 
mus? Iš senovės likusi praktika, gyva ir dabar, kad yra 
šaukiami vyskupų sinodai, ar kurio vieno krašto, ar kelių 
kraštų kartu. Juose vyskupai tariasi, kaip mokyti tikėji- 
mo tiesų, kaip tvarkyti bažnytinę drausmę, ir kitais klau- 
simais. (Vysk., nr. 36; II, psl. 89). 

105. Kas yra vyskupų konferencijos ir kiek jų nuta- 
rimai įpareigoja vyskupus? Vyskupų konferencija yra 
kurios nors tautos ar teritorijos vyskupų susirinkimas. Jo 
tikslas — bendromis jėgomis duoti žmonėms daugiau Baž- 
nyčios teikiamo gėrio, ypač to laiko ir vietos aplinkybėms 
pritaikytais būdais. Visus vyskupus saisto tik tie nutari- 

mai, kurie yra priimti dviejų trečdalių turinčių sprendžia- 
mą balsą ir yra patvirtinti Apaštalų Sosto. Kitus nutari- 
mus vyskupai taiko savo nuožiūra pagal savo diecezijos 
reikalus ir sąlygas- (Vysk., nr. 38; II, psl. 90). 

106. Vyskupai, vykdydami savo tarnybą, yra nepri- 
Ilausomi nuo civilinės valdžios. Atlikdami savo apašta- 
liškąsias pareigas, vyskupai yra laisvi ir nepriklausomi 
nuo bet kokios civilinės valdžios. Civilinei valdžiai neva- 
lia trukdyti vyskupams atlikti savo bažnytines pareigas ar 


uždrausti jiems laisvai bendrauti su Apaštalų Sostu, su 
, 


kitais bažnytiniais vyresniaisiais ir su savo ganomaisiais. 
(Vysk., nr. 19; II, psl. TA). 

107. Ar vyskupai turi rūpintis žmonių laikinąja g€- 
rove? Ganytojo pareigos ir artimo meilės įsakymas reika- 
lauja rūpintis visais žmonių reikalais. Laikinaisiais žmo- 
nių reikalais rūpintis yra civilinės valdžios pareiga. Vys- 
kupai, rūpindamiesi savo ganomųjų dvasiniais reikalais, 
iš tikrųjų patarnauja ir visuomenei bei piliečių pažangai 
ir gerovei. (Vysk., nr. 19; II, psl. 74). 

108. Kas ir keleriopi yra vyskupai pagalbininkai? 
Kur diecezijoje yra tiek reikalų, kad vienas vyskupas ne- 
gali jų visų tinkamai atlikti, gali būti jam paskirti vys- 
kupai pagalbininkai. Vieni tokie vyskupai vadinami aug- 
ziliarais — neturį teisės likti vyskupo įpėdiniu be atskiro 
paskyrimo. Kiti vadinami koadjutoriais — su teise likti 
savo vyskupo įpėdiniu, kai vyskupas miršta ar pasitrau- 
kia iš pareigų. Tačiau kiekvienu atveju popiežius turi tei- 
sę ir kitaip sutvarkyti. 

109. Bažnyčios pareiga mokyti. Bažnyčia tik tam iv 
įsteigta, kad mokytų visas tautas (Mt 28,19). Dievo jai 
yra suteikia pareiga daryti visa, kas yra jos galioje, ka 
Dievo žodis sklistų ir būtų žmonių priimtas (Tes 3 1). 
(Tik. laisvė, nr. 14; II, psl. 302). ju 


10. Kas yra parapija? Vyskupas negali pajėgti vi: 

sur ir visuomet pats vadovauti visai tikinčiųjų bendruome- 
nei, tai dieceziją ir jos darbus padalina į mažesnes dalis. 
Apribotoje vietoje tikinčiųjų bendruomenė, tvarkoma ir 
aptarnaujama vyskupo paskirto kunigo, vadinama para- 
pija. (Liturg. nr. 42; I, psl. 139). 

111. Kas yra kunigas? Kunigas yra asmuo, kunigys- 
tės šventimais išskirtas iš kitų būti vyskupo bendradarbiu, 
padedančių tinkamai vykdyti Kristaus patikėtą apaštališ- 
kąjį uždavinį. (Kun., nr. 2; II, psl. 171). 

112. Kunigo paskirties visuotinumas. Kunigas yra 
pašvenčiamas Kristaus apaštalams pavestai visuotinei mi- 
sijai. Kunigo šventimai jį paruošia ne kuriam nors ribo- 
tam ar siauram uždaviniui, bet plačios apimties visuotinei 
išganymo misijai. (Kun., nr. 10; psl. 189). 

113. Kokia prasme kunigas yra Kristaus darbo dali- 
ninkas? Dievo tautą jungia draugėn visų pirma gyvojo 
Dievo žodis, kurį skelbti kunigai yra skirti. Vienas Dievas 
yra šventas ir kitų pašventėjas. Tačiau jis taip sutvarkė, 
kad tą pašventimo darbą vykdytų žmonės, kuriuos jis pa- 
sirenka bendradarbiais. Vyskupo pašvęstas kunigas tam- 
pa ypatingu Kristaus kunigystės dalininkų. Atlikdami 
šventus veiksmus, kunigai veikia kaip Kristaus tarnai. At- 
likdami savo kunigiškas pareigas, vyskupui vadovaujant, 
jie kuria Dievo šeimą ir veda ją per Kristų pas Tėvą. 
(Kun., nr. 4, 5, 6; II, psl. 177-179). 

114. Kodėl kunigai nevedę? Žinome iš Bažnyčios 
praeities, kad savo esme kunigystė nereikalauja susilaiky- 
mo nuo moterystės. Tačiau tikroji kunigo misija yra tar- 
nauti naujai žmonijai, kurią mirties nugalėtojas Kristus 
savo Dvasia pažadina pasaulyje. Tobula skaistybe, kurios 
laikomasi dėl dangaus karalystės (Mt 19,21), kunigai 
nauju ir labai kilniu pagrindu pasišvenčia Kristui, leng- 
viau su juo susijungia nepadalyta širdimi (1 Kor 7,32), 
jame ir per jį labiau atsideda Dievo ir žmonių tarnybai. 

Visais, taip pat ir mūsų laikais daugelis krikščionių 
saugoja tobulą nuolatinę skaislybę, Viešpaties Kristaus 
patartą (Mt 19,12) dėl dangaus karalystės. Ją Bažnyčia 
visuomet labai vertino ypač kunigo gyvenime, nes ji yra 
pastoracinės meilės ženklas bei akstinas ir ypatingas dva- 
sinio vaisingumo šaltinis pasaulyje. (Kun., nr. 16; II, psl. 
200). 

115. Kodėl moterystė nedraudžiama Rytų apeigų ku- 
nigams2 Kai kur Rylų apeigų bažnyčiose yra likęs tas se- 
novės kunigų gyvenimo būdas, kurio aukščiausiasis Baž- 
nyčios autoritetas nekeičia, respekluodamas tų bažnyčių 
drausmės autonomiją. Pastebėlina, kad ir Rytų bažnyčiose 
yra nemaža kunigų, saugojančių celibatą, nes taip yra 
lengviau kunigui tarnauti visų žmonių dvasinei gerovei. 
(Kun., nr. 16; II, psl. 200). 

116. Ar kunigams yra leidžiami pasaulietiški užsi- 
ėmimai? Kunigai kartais gali atlikti ir pasaulietiškus rei- 
kalus, net turėti pasaulietišką profesiją. Kad kunigas tai 
galėtų atlikti ilgesnį laiką, yra reikalingas bažnytinės vy- 
resnybės leidimas. Savo ypatingu pašaukimu kunigai yra 
skirti šventajai tarnybai. (Bažn., nr. 31; I, psl. 59). 

117. Ar dera kunigui medžiaginė parama už jo ku- 
nigišką darbą? Dievo tarnybai atsidėję kunigai už jiems 
pavestų pareigų atlikimą užsitarnauja tinkamo atlygini- 
mo nes “darbininkas vertas savo užmokesčio"? (Lk 10,7; 
Mi 10,10; 1 Kor9,7; 1 Tim 5,18) ir “Viešpats liepė tiems, 
kurie skelbė Evangeliją, gyventi iš Evangelijos" (1 Kor 
9,14). Todėl, jeigu kunigas iš kur nors kitur neaprūpina- 
mas, patys tikintieji, kurių gerovei jis darbuojasi, yra į- 
pareigoti parūpinti jam tai, kas reikalinga padoriam ir jo 
pareigoms verlam pragyvenimui. (Kun., nr. 20; II, psl. 
207). 

118. Kaip pažinti, ar Apvaizda kurį šaukia į kuni- 
gystę? Yra atvejų, kad asmuo jaučia ypalingą vidaus ra- 

ginimą siekti kunigystės. Tačiau nereikia laukti kokio 
nors ypatingo ženklo, sakančio, kad kuris nors asmuo yra 
šaukiamas į kunigystę. Kai jaunuolis ar subrendęs vyras 
supranta, kas yra kunigystė, ko ji reikalauja iš asmens, ir 
dėl kilnių motyvų nori tapti kunigu, taip pat ir tie, kurių 
yra kompetencijoje, nusprendžia, kad tas asmuo kunigys- 
tei tinka, tai yra pakankami motyvai drįsti siekti kunigys- 
tės. (Kun. paruoš., nr. 20; II, psl. 97; Pijus XII, Apost. 
Const. Sedes Sapientiae, 1956.V.31). 

119. Kam turi rūpėti pašaukimų į kunigus ugdymas? 
Kunigystės pašaukimų ugdymas yra visos krikščionių 
bendruomenės pareiga. Pirmiausia jie ugdytini tikrai 
krikščionišku gyvenimu. Svarbiausias vaidmuo čia tenka 
šeimoms, kurios savo tikėjimo, meilės bei pamaldumo 
dvasia yra tarsi pirmoji seminarija, ir parapijoms, į ku- 
rių gyvybinę veiklą jaunuoliai jungtini. Šią pareigą turi 
jausti vyskupai savo diecezijoje, kunigai savo parapijoje, 
mokytojai mokyklose, organizacijos savo narių tarpe, kad 
jauni asmenys pastebėtų savo pašaukimą ir noriai juo 
sektų. (Kun. paruoš., nr. 2; II, psl. 97). 

120. Kas yra diakonai ir kas gali jais būti? Vyrai, 
net ir vedusieji, gavę diakono šventimus, tarnauja Dievo 
tautai liturgija, žodžiu ir artimo meilės veikla. Diakona- 
tas nėra kunigystė, užtat diakonai negali laikyti šv. Mišių 
— pašvęsti Eucharistijos, negali teikti Atgailos arba Su- 
sitaikymo sakramento. Bažnyčiose ar už bažnyčių diako- 
nai gali teikti žmonėms tokius dvasinius patarnavimus, 
kiek kuriam leidžia tos diecezijos vyskupas. Nevedęs vy- 
ras, pašvęstas diakonu, privalo laikytis celibato. Jeigu 
nuo šio įžado nedispensuotas kėsintųsi į moterystę, tokia 
moterystė būtų niekinė, negaliojanti. (Bažn., nr. 29; I, 
psl. 57). 

121. Kokia prasme kalbame apie pasauliečių kuni- 
gystę? Vyriausias ir amžinasis kunigas Jėzus Kristus, no- 

rėdamas ir pasauliečių pastangomis tęsti savo liudijimą ir 
išganymo vykdymą, gaivina juos savo Dvasia ir nepaliau- 
damas skatina imtis kiekvieno gero, tobulo darbo. Ką 
Kristus glaudžiai sujungia su savo gyvenimu ir uždaviniu, 
tam jis taip pat suteikia dalį savo kunigystės pareigų, į- 
galindamas garbinti Dievą ir gelbėti žmones. Dalyvauda- 
mi Mišių aukoje ir priimdami Eucharistiją, jie visus savo 
darbus, aukas, maldas per Kristų įteikia Tėvui. Tokiu bū- 
du ir pasauliečiai,-kaip visur veikią Dievo garbintojai, 
patį pasaulį pašvenčia Dievui. Tokia prasme kalbama 
apie pasauliečių kunigystę. (Bažn., nr. 34; I, psl. 62-63). 

122. Kaip geriausia gali pasauliečiai bendradarbiau- 
ti Bažnyčios evangelizacijos darbe? Bažnyčia vykdo savo 
uždavinį, kai ji, klausydama Kristaus įsakymo ir įkvepia- 
ma Šventosios Dvasios malonės ir meilės, yra visų žmonių 
ir visų tautų tarpe, kad savo gyvenimo pavyzdžiu, skelbia- 
mu žodžiu, sakramentais ir kitomis malonės priemonėmis 
vestų visus žmones į Kristaus tikėjimą, laisvę ir taiką ir 
kad tuo būdu jiems visiems būtų atvertas laisvas ir sau- 
gus kelias pilnai įsijungti į Kristaus paslaptį. (Bažn. mis. 
veikla, nr. 5; II, psl. 219). 

123. Kokios yra pasauliečių pareigos ir teisės savo 
ganytojų atžvilgiu? Pasauliečiai turi teisę iš pašvęstųjų 
ganytojų apsčiai gauti dvasinių bažnyčios gėrybių, ypač 
Dievo žodžio ir sakramentų pagalbos. Tepareiškia jiems 
savo reikalus ir pageidavimus su ta laisvės ir pasitikėjimo 
dvasia, kuri dera Dievo vaikams ir broliams Kristuje. Tu- 
rimos žinios, patyrimas ir prestižas leidžia pasauliečiams, 
o kartais nei uždeda pareigą pareikšti savo nuomonę apie 
įvairius dalykus, turinčius ryšį su Bažnyčios gerove. Tai 
tebūna visuomet daroma, vadovaujantis tiesa, drąsa ir ap- 
dairumu, rodant meilę ir pagarbą tiems, kurie savo eina- 
momis šventomis pareigomis atstovauja Kristui. Drauge 
su visais tikinčiaisiais pasauliečiais nedelsdami krikščio- 

niškai, klusniai tepriima, ką nutaria Kristui atstovaują 
pašvęstieji ganytojai, kaip mokytojai ir vadovai Bažny- 
čioje. (Bažn., nr. 37; I, psl. 66-67). 

124. Koks pasauliečių ypatingas uždavinys Bažny- 
čioje? Bažnyčios hierarchija gali ir pasauliečius pasitelk- 
ti atlikti kai kurias bažnytines funkcijas, tačiau ir be to 
kiekvienas pasaulietis krikštu ir sutvirtinimu yra įjungtas 
į visos Bažnyčios misiją nešti išganymą visiems žmonėms. 
Pasauliečiai yra ypatingai pašaukti įnešti Bažnyčios vei- 
kimą į tas vietas ir sąlygas, kur tik su jų pagalba ji gali 
tapti žemės druska. (Bažn., nr. 33; I, psl. 61-62). 

125. Ar Bažnyčiai yra būtinas pasauliečių apaštala- 
vimas? Bažnyčiai pasauliečių apaštalavimas visada yra 
būtinas. Pats Šv. Raštas ryškiai parodo, kokia savaiminga 
ir vaisinga buvo pasauliečių veikla pirmosios Bažnyčios 
dienomis (plg. Apd 11,19...; 18,26; Rom 16,1-16; Fil 
4,3). Mūsų laikais dėl daugelio priežasčių reikalingas 
dar didesnis pasauliečių uolumas apaštalauti. Tai plačiai 
nušviečia II Vat. susirinkimo Pasauliečių apaštalavimo 
dekretas (II, psl. 132. ..). 

126. Ko tikisi iš pasauliečių Kristus ir pasaulis? 
Kristus nori ir pasauliečių pastangomis plėsti savo kara- 
lystę — tiesos ir gyvybės, šventumo ir malonės, teisingu- 
mo, meilės ir taikos karalystę (iš Kristaus Karaliaus šven- 
tės prefacijos). Kiekvienas krikščionis turi būti žemėje 
Jėzaus Kristaus prisikėlimo bei gyvenimo liudininkas ir 
gyvojo Dievo ženklas. Visi drauge ir kiekvienas asmeniš- 
kai turi maitinti pasaulį dvasiniais vaisiais. Vienu žodžiu, 
kiekvienas krikščions tebūna pasaulyje tai, kas siela yra 
kūne. (Bažn., nr. 36 ir 38; I, psl. 64, 66). 

127. Moterų dalis pasauliečių apaštalavime. Juo to- 
liau, tuo vis plačiau ir aktyviau visame bendruomenės gy- 
venime reiškiasi moterys. Labai svarbu, kad jos vis labiau 
įsijungtų į veikimą įvairiose Bažnyčios apaštalavimo sri- 

tyse: bažnytinėse bendruomenėse, šeimoje, jaunimo auklė- 
jime, visuomeninės aplinkos, valstybinių ir tarptautinių 
reikalų sprendime ir tvarkyme. (Pasaul. apašt., nr. 9; II, 
psl. 144-145). 

128. Jaunimo dalis pasauliečių apaštalavime. Mūsų 
laikų jaunimo reikšmė įvairiose gyvenimo srityse didėja. 
Didėjąs vaidmuo visuomenėje reikalauja iš jų ir didėjan- 
čio apaštališko veiklumo. Pati jų prigimtis nuteikia juos 
veiklumui. Jeigu tas veiklumas bus pilnas Kristaus dva- 
sios ir palaikomas klusnumo bei meilės Bažnyčios gany- 
tojams, iš jo galima tikėtis labai gražių vaisių. Jie turi 
būti pirmieji betarpiai jaunimo apašialai, turi apaštalauti 
savo tarpe. (Pasaul. apaštal., nr. 12; II, psl. 148-149). 

129. Ar yra būdų vaikams dalyvauti apaštalavime? 
Ir vaikai gali jiems tinkančiais būdais apaštališkai veikti. 
Pagal savo išgales jie tebūna tikri bei gyvi Kristaus liu- 
dininkai savo draugų tarpe. (Pasaul. apaštal., nr. 12; II, 
psl. 149). Tokių pavyzdžių, kaip Jono Bosco, Domenico 
Savio vaikystės laikų apaštalavimas savo draugų tarpe, 
yra daug. 

130. Pavieniui vykdomas apaštalavimas, kuris gau- 
siai seka iš tikrai krikščioniško gyvenimo, yra visokio pa- 
sauliečių apaštalavimo pradžia. Jo niekas kitas negali at- 
stoti. Daugeliu atvejų tik toks apaštalavimas tinka ir tėra 
galimas. Privačiai apaštalauti yra pašaukti ir įpareigoti 
visi krikščionys. Tokio apaštalavimo būdų tiek yra daug, 
kad neįmanoma jų išskaičiuoti. Ypatingas pavienio apaš- 
talavimo būdas yra pats pasauliečių gyvenimas, įkvėptas 
tikėjimo, vilties, meilės. Yra daug atvejų, kai yra galimas 
ir būtinas apaštalavimas žodžiu. Kaip piliečiai, jie daly- 
vauja žemiškos santvarkos kūrime ir tobulinime. Ypač 
yra svarbus pavienių asmenų apaštalavimas, kur tikintieji 
yra persekiojami, kur katalikai yra negausūs ir išsklai- 
dyti. (Pasaul. apaštal., nr. 16, 17; II, psl. 152-153). 

131. Pasauliečių organizuoto apaštalavimo reikalas 
tr reikšmė. Dėl daugelio žmogiškų motyvų organizuotas ir 
grupinis apaštalavimas yra būtinas: šeimų, parapijų, die- 
cezijų, organizacijų ir kt. Yra daug uždavinių ir darbų, 
kurių pavieniai asmenys negali atlikti. Ir Kristus yra pa- 
žadėjęs: “Kur du ar trys susirinkę mano vardu, aš esu jų 
tarpe“ (Mt 18,20). Pati Bažnyčia ir jos veikla pasako, 
kad organizuotas darbas yra būtinas. (Pasaul. apaštal., 
nr. 18; II, psl. 154). 

132. Apašialaujančių santykiai su Bažnyčios hierar- 
chija. Pasauliečių apaštalavimo ypatingai organizuotoji 
veikla tebūna vykdoma glaudžiame kontakte su hierarchi- 
ja. Tebūna ji vykdoma hierarchijos prižiūrima ir vado- 
vaujama. Šis santykis gali duoti daug gero ir hierarchijai, 
o pasauliečių apaštalavimui jis yra būtinas dėl daugelio 
motyvų. (Pasaul. apaštal., nr. 20, 24; II, psl. 157, 159- 
160). 

133. Koks apaštalavimo darbas gali viešai vadintis 
katalikišku? Jokia veikla negali viešai vadintis katalikiš- 
ka, neturėdama teisėtos bažnytinės vadovybės pritarimo. 
Atitinkamos hierarchijos pareiga yra žiūrėti, kad veikloje 
būtų laikomasi doktrinos ir tvarkos. (Pasaul. apaštal., nr. 
24; II, psl. 159). 

134. Kas privalo rūpintis pasauliečius paruošti apaš- 
talavimui? Auklėjimas apaštalavimui turi prasidėti šei- 
mose nuo vaiko auklėjimo pradžios. Tą auklėjimą turi 
tęsti mokykla, visos katalikiško auklėjimo institucijos ir 
katalikiškos organizacijos savo narių tarpe. (Pasaul. 
apaštal., nr. 30; II, psl. 145-146). 


13. BAŽNYČIA IR PASAULIS 


135. Kokią laisvę turi individai Bažnyčioje? Nors 
visa Bažnyčia stovi prieš mus kaip “bendruomenė, su- 

jungta Tėvo, ir Sūnaus, ir Šventosios Dvasios vienybe", ta- 
čiau vis tiek ji susideda iš individų ir yra individams. Šv. 
Dvasia gyvena Bažnyčioje, gyvendama tikinčiųjų širdyse. 
Tikintiesiems per Kristų ir su juo vienoje Dvasioje pri- 
klauso atviras kelias į Tėvą (Ef 2,18). Bažnyčia yra tam, 
kad individams tą kelią rodytų ir padėtų juo eiti. (Bažn., 
nr. 4; II, psl. 17). 

136. Kokia laisvė priklauso Bažnyčiai santykyje su 
pasauline bendruomene? Bažnyčiai priklauso tokia lais- 
vė, kokios reikia vykdant žmonių išganymo darbą. Ši lais- 
vė yra vienas iš svarbiausių dalykų net pačios pasaulinės 
bendruomenės gerovei. Toji laisvė yra suteikta Bažnyčiai 
paties Kristaus, ji yra šventesnė net už pačią natūralią 
žmonių laisvę. (Tik. laisvė, nr. 13; II, psl. 301). 

137. Kas riša Bažnyčią su pasauliu? Tie patys žmo- 
nės yra ir Bažnyčios, ir pasaulinės bendruomenės nariai. 
Bažnyčia yra skirta išganingam ir galutiniam tikslui, kurį 
galima pasiekti tik būsimajame gyvenime. Tačiau ji vei- 
kia dabar žemėje gyvenančių pasaulinės bendruomenės 
narių tarpe, kurie yra pašaukti būti Dievo vaikų šeima. 
Bažnyčia keliauja su visa žmonija ir dalijasi su pasauliu 
tuo pačiu žemiškuoju gyvenimu. Bažnyčia žmonių bend- 
ruomenėje yra tarsi jos siela. (Bažn. pasaulyje, nr. 40; I, 


psl. 208). 


14. IšŠGANYMO PRIEMONĖS 

138. Kas ir kaip įvykdė žmonijos atpirkimą? Žmo- 
nijos atpirkimą įvykdė ir tobulai pagarbino Dievą Jėzus 
Kristus savo kančia, prisikėlimu iš mirusiųjų ir įžengimu 
į dangų, kai “mūsų mirtį savąja mirtimi sunaikino ir 
mums gyvybę prisikėlimu sugrąžino". (Velykų prefacija; 
Liturg., nr. 5; I, psl. 125). 

139. Kaip toliau tęsiamas Bažnyčioje išganymo dar- 
bas? Kristus pasiuntė apaštalus ne tik skelbti Evangeliją, 

bet taip pat skelbiamąjį išganymą vykdyti auka ir sakra- 
mentais. (Liturg., nr. 6; I, psl. 125). 

140. Kokiu būdu tą išganymo darbą tęsia pats Kris- 
tus? Kristus visuomet yra Bažnyčioje, ypač liturginiuose 
veiksmuose, Mišių aukoje. Jis yra Mišias aukojančio as- 
menyje ir eucharistiniuose pavidaluose. Tridento susirin- 
kimo 22-je sesijoje sakoma: “Tas pats dabar aukoja kuni- 
go rankomis, kuris save paaukojo ant kryžiaus“. Jis yra 
savo galia sakramentuose: kam nors krikštijant, krikštija 
pats Kristus. Jis yra savo žodyje, nes jis pats kalba, kai 
yra skaitomas bažnyčioje Šv. Raštas. Jis yra drauge, kai 
Bažnyčia meldžiasi ir gieda, nes jis pats pažadėjo: “ Kur 
du ar trys susirinkę mano vardu, ten ir aš esu jų tarpe“ 
(Mr 18,20). (Liturg., nr. 7; I, psl. 126). 

141. Kas yra liturgija? Liturgija yra Bažnyčios pri- 
imtas regimais ženklais vaizduojamas žmogaus pašventi- 
mas. Liturgiją laikome Kristaus kunigystės uždavinio vyk- 
dymu. Liturgija mistinis Kristaus kūnas viešu ir pilnuti- 
niu būdu garbina Dievą. Kiekvienas liturginis veiksmas, 
kaip kunigo-Kristaus ir jo kūno-Bažnyčios darbas, yra 
ypatingai šventas. Joks kitas Bažnyčios veiksmas nepri- 
lygsta jo reikšmei ir galiai. (Liturg., nr. 7; I, psl. 127). 

142. Liturgijos, kaip ženklo, svarba. Liturgijoje, ypač 
dieviškoje Eucharistijos aukoje, “vyksta mūsų atpirkimo 
darbas" (IX sekm. po Sekminių malda). Tad ji yra ge- 
riausia priemonė tikintiesiems savo gyvenimu išreikšti bei 
kitiems atskleisti Kristaus paslaptį ir tikrąją Bažnyčios 
prigimtį. Liturgija padeda tikintiesiems prisiminti, kad jie 
yra vieno Kristaus kūno nariai, stiprina jų jėgas skelbti 
Kristų. Visiems nepriklausantiems Bažnyčiai liturgija pa- 
rodo Bažnyčią tarsi viršum visų tautų iškeltą vėliavą, po 
kuria renkasi visi išblaškytieji Dievo vaikai, kol visi su- 
sirinks į vieną kaimenę su vienu ganytoju (plg. Jn 10,16). 
(Liturg., nr. 2; I, psl. 123) 

143. Mūsų žemiškosios liturgijos santykis su dangiš- 
koja. Žemiškąja liturgija patiriame, nors ir silpnai, kokia 
turi būti didinga ir maloni dangiškoji liturgija. Liturgijo- 
je drauge su visais angelais ir palaimintaisiais giedame 
Viešpačiui garbės himnus; pagarbiai prisimindami šven- 
tuosius, tikimės būti jų bendruomenės dalis. (Liturg., nr. 
8; I, psl. 127). 

144. Ar Bažnyčios gyvenimas ir darbas ribojasi tik 
liturgija? Bažnyčios narių dvasinis gyvenimas nesiriboja 
vien dalyvavimu šventoje liturgijoje. Tiesa, kad krikščio- 
nys yra kviečiami bendrai maldai, bet jie taip pat turi 
grįžti į savo kambarį ir melstis vienatvėje (Mt 6,6), net- 
gi melstis nuolat (1 Tes 5,17). Krikščionių tarpe yra pa- 
plitusios įvairios neliturginės pamaldumo praktikos, iškil- 
mės, kurios yra labai patartinos, jeigu atitinka Bažnyčios 
įstatymus ir normas. 

Bažnyčios nariai ne tik meldžiasi, bei kiekvieno ir 
visų kartu gyvenimas yra pilnas visokios veiklos, kuri yra 
Bažnyčios gyvenimo būtinoji dalis. (Liturg., nr. 12, 13; 
I, psl. 129). 

145. Liturgijos reikšmė. Kada ji sėkmingiausia? Li- 
turgija yra viršūnė, į kurią krypsta Bažnyčios veikla, o 
kartu ir šaltinis, iš kurio plaukia visa jos jėga. Visa apaš- 
talavimo veikla siekia, kad visi, tikėjimu ir krikštu tapę 
Dievo vaikais, drauge garbintų Dievą, dalyvautų aukoje 
ir valgytų Viešpaties vakarienę. Iš liturgijos plaukia žmo- 
nių pašventimas ir Dievo garbė. Šių tikslų siekia visa 
Bažnyčios veikla. 

Kad šventoji liturgija tikrai sėkmingai veiktų, tikin- 
tieji turi joje dalyvauti su deramu nusiteikimu, įsigilinti 
į tai, kas kalbama, ir bendradarbiauti su malone, nepra- 
leisdami progos jos patirti (plg. 2 Kor 6,1). (Liturg., nr. 
10, 11; I, psl. 128). 

146. Kaip vertinti neliturgines pamaldumo prakti- 

kas? Pamaldumas, jeigu neišvirsta į peiktinas formas, 
nesiderinančias su Bažnyčios dvasia ir normomis, yra 
prasminga dorybė. Ypač vertintinos tos pamaldumo prak- 
tikos, kurios yra Šventojo Sosto įsakytos ar nors pataria- 
mos. (Liturg., nr. 13; I, psl. 129). 

147. Kas Bažnyčioje tvarko liturgiją? Šventosios li- 
turgijos tvarkymas priklauso tik Bažnyčios vyresnybei: 
Apaštalų Sostui ir, pagal Bažnyčios teisės nuostatus, vys- 
kupui. 

Įstatymų suteiktos galios ribose, liturgijos tvarkymas 
priklauso taip pat teisėtai sudarytiems kompetentingiems 
teritoriniams vyskupų susirinkimams. 

Todėl visiškai niekas kitas, nei nė kunigai, negali 
savo nuožiūra liturgijoje ką nors pridėti, panaikinti ar 
pakeisti. (Liturg., nr. 22; I, psl. 132). 

148. Švento Rašto vieta liturgijoje. Liturginėse apei- 
gose svarbiausia vieta priklauso Šv. Raštui. Iš jo yra ima- 
mi ir paskui aiškinami skaitymai, giedamos psalmės; jo 
įkvėptos ir vadovaujamos kilo įvairios liturginės maldos 
ir giesmės; juo remiasi liturgijoje veiksmų ir ženklų pras- 
mė. (Liturg., nr. 24; I, psl. 133). 

149. Gimtųjų ir lotynų kalbų klausimas liturgijoje. 
Romos liturgijoje iki II Vatikano susirinkimo vartota lo- 
tynų kalba nepanaikinama, tik jos vartojimas normuoja- 
mas deramais nuostatais. Atitinkamos instancijos (žr. 149 
klausimą) sprendžia, kur, kiek ir kokių kalbų galima var- 
toti liturginėse apeigose šalia lotynų kalbos. (Liturg., nr. 
36; I, psl. 137). 

150. Kaip reikia vertinti bendruomeninę ir indivi- 
dualią liturgiją? Kai liturginės apeigos atliekamos bend- 
rai, tai reikia pabrėžti, kad toks atlikimo būdas yra labiau 
vertinamas už privatų apeigų atlikimą. Tai pasakytina ir 
apie šv. Mišių aukojimą, ir apie sakramentų teikimą, nors 
kiekvienos Mišios visada pasilieka viešo ir bendruomeni- 

nio pobūdžio veiksmai. Panašiai yra su kunigams įsaky- 
tomis maldomis — brevijorium. (Liturg., nr. 27; I, psl. 
134). 

151. Kaip liturgijoje dalyvaują asmenys turi atlikti 
savo pareigas? Liturginių apeigų metu ir kunigai, ir pa- 
sauliečiai, atlikdami pareigas, tedaro visa ir tik tai, kas 
jiems tenka pagal dalyko prigimtį ir liturginius nuostatus. 
Ministrantai, skaitytojai, aiškintojai, chorai — visi atlieka 
tikrą liturginį veiksmą. Tad kiekvienas jam tenkantį užda- 
vinį tevykdo nuoširdžiai, pamaldžiai ir tvarkingai, kaip 
reikalauja ta kilni tarnyba ir kaip pagrįstai laukia iš jų 
Dievo tauta. (Liturg., nr. 28, 29; I, psl. 134). 

152. Kokiu pagrindu liturgijoje yra klasifikuojami 
asmenys? Liturgijos dalyviai skirstomi pagal turimus 
šventimus ir atliekamas pareigas. Taip pat pagal liturgi- 
nius įstatymus gali būti pagerbiami nusiatytu būdu pasau- 
linės valdžios atstovai. Be šių minimų išimčių nei apeigo- 
se, nei išorinėse iškilmėse neluri būti daroma jokių skir- 
tumų tarp privačių asmenų ar visuomenės klasių. (Liturg., 
nr. 32; I, psl. 135). 

153. Vyskupo reikšmė liturgijo/e. Liturgija pilnai pa- 
sireiškia, kai joje dalyvauja vietos diecezijos vyskupas 
kartu su kunigais ir pasauliečiais. (Liturg., nr. 4; I, psl. 
139). 

154. Kaip parapija turi tvarkyti liturginį gyvenimą? 
Vyskupui negali užtekti laiko pačiam visur ir visuomet 
vadovauti savo tikinčiųjų bendruomenei. Ji padalinama į 
mažesnes grupes — parapijas, vadovaujamas vyskupui at- 
stovaujančių parapijos kunigų. Visas parapijos gyvenimas, 
ypač liturginis, ir ryšys su vyskupu turi būti tikinčiųjų 
mintyse ir gyvenime. Reikia stengtis, kad parapijose kles- 
tėtų bendruomenės dvasia, ypatingai pasireiškianti šventa- 
dieniais, visiems kartu dalyvaujant Mišių aukoje. (Liturg., 
nr.4; I, psl. 124). 

155. Kaip žiūri Bažnyčia į skirtingas liturgijas? Vi- 
sas teisėtai pripažintas liturgijas Bažnyčia laiko vertas 
vienodos pagarbos. Bažnyčia yra nusistačiusi jas ir alei- 
lyje saugoti bei visokeriopai palaikyti. (Lilurg., nr. 4; 
I, psl. 124). 

156. Ar liturgija gali būti pritaikoma. skirtingam tau- 
tų mentalitetui ir tradicijoms? Kas nepriešinga tikėjimui 
ir visos benruomenės gerovei, Bažnyčia net liturgijoje ne- 
nori įvesti griežto vienodumo. Priešingai, ji gerbia ir ug: 
do įvairių genčių bei tautų dvasios savybes ir talentus. Ji 
palankiai apsvarsto visa, kas tik yra nebūtinai susiję su 
prietarais ir klaidomis. Jeigu gali, stengiasi tai išsaugoti. 
Kartais net ir į pačią liturgiją tai priima, jeigu derinasi 
su tikrais ir autentiškais dvasios reikalavimais. Tačiau 
šiuos klausimus sprendžia ne vietos kunigai ar pasaulie- 
čiai, o tos instancijos, kurios tvarko liturgiją (žr. 149 kl. ). 
(Liturg., nr. 37; I, psl. 137). 

157. Kaip vertinti liturginius sąjūdžius? Mūsų lai- 
kams būdingą tikinčiųjų susidomėjimą liturgija, jos pri- 
taikymu mūsų laiko žmonių dvasiai ir joje aktyvų daly- 
vavimą Bažnyčia laiko tarsi ženklu, rodančiu Dievo ap- 
vaizdos planą mūsų laikams. (Liturg., nr. 43; I, psl. 140). 


158. Kokiu būdu sakramentai yra išganymo ženklai 
ir priemonės? Sakramentai yra skirti pašvęsti žmones, 
ugdyti Kristaus kūną, garbinti Dievą. Būdami ženklai, jie 
patarnauja sakramentų prasmės supratimui. Jie ne tik re- 
miasi tikėjimu, bet jį reiškia daiktais ir veiksmais. Jie ne 
tik suteikia malonę, bet savo apeigomis paruošia tikin- 
Čiuosius tą malonę priimti, deramai garbinti Dievą, reikš- 
tis meilės darbais. (Liturg., nr. 59; I, psl. 145). 

159. Ar tikintiesiems reikia suprasti sakramentų 
reikšmę? Yra labai svarbu, kad tikintieji sakramentinius 
ženklus suprastų ir deramai pasiruošę sakramentus pri- 

imtų. Sakramentai yra žmogaus krikščioniško gyvenimo 
pradžiai ir jo ugdymui. (Liturg., nr. 59; I, psl. 145). 

160. Krikštas. Kaip užaugusieji krikščionys ruošiasi 
krikštui? Ruošiami krikštui užaugusieji tebūna liturginė- 
mis apeigomis, kiek tai įmanoma, priimami į katechume- 
natą. Katechumenatas yra ne vien tikėjimo tiesų aiškini- 
mui, bet pilnutinis pasiruošimas krikščioniškam gyveni- 
mui. (Bažn. mis. veikla, nr. 14; II, psl. 231). 

161. Ar katechumenai yra Bažnyčios nariai? Per 
gautą iš Dievo tikėjimo malonę katechumenai yra Bažny- 
čios nariai. Jų paruošimas —katechumenatas yra būtinas, 
kad jie galėtų įsijungti į visą Bažnyčios gyvenimą ir nau- 
dotis tuo gyvenimu savo sielų gerovei. (Bažn. mis. veikla, 
nr. 14; II, psl. 231). 

162. Kokia yra Krikšto sakramento reikšmė? Krikš- 
tas, apvalydamas žmogų nuo gimtosios nuodėmės, o su- 
augusį ir nuo asmeninių nuodėmių, atgimdo jį dalyvauti 
dieviškame gyvenime, įjungia į Kristaus Bažnyčią, į nu- 
kryžiuotąjį ir išaukštintąjį Kristų. Krikštas yra tik pra- 
džia į tą gyvenimo pilnybę Kristuje, kuriai pasiekti Krikš- 
tas yra įsteigtas. Pakrykštytasis per tikėjimą, gyvenimą ir 
pagaliau per Evangeliją siekia tos gyvenimo pilnybės. 
(Ekum., nr. 22; II, psl. 44). 

163. Sutvirtinimas. Kokia yra Sutvirtinimo reikšmė? 
Sutvirtinimo sakramentu katalikas glaudžiau sujungiamas 
su Bažnyčia, gauna ypatingos Šventosios Dvasios jėgos ir 
griežčiau įpareigojamas, kaip tikras Kristaus liudininkas, 
skleisti ir ginti tikėjimą žodžiu bei darbu. (Bažn., nr. 11; 
I, psl. 22). 

164. Ar kunigai gali teikti Sutvirtinimo sakramentą? 
Rytų apeigų kunigai nuo senovės teikė ir dabar tebeteikia 
Sutvirtinimo sakramentą, vartodami vyskupo pašvęstą 
chrizmą ir laikydamiesi juos saistančių bendrų ir savos 
bažnyčios įstatymų. Romos apeigų kunigai šią galią turi 

gauti iš savo vyskupo ar iš kurios aukštesnės instancijos, 
vartodami tik vyskupo pašvęstą chrizmą. Jie privalo lai- 
kytis savo bažnyčios apeigų ir bendrų bei savo specialių 
nuostatų. Turįs galią teikti Sutvirtinimo sakramentą kuni- 
gas gali teikti jį saistančiomis apeigomis visų apeigų ka- 
talikams. (Rytų Bažn., nr. 14; II, psl. 53). 

165. Eucharistija. Eucharistijos aukos reikšmė tr 
tikslas. Mūsų Išganytojas Paskutinės vakarienės metu, tą 
naktį, kurią buvo išduotas, įsteigė eucharistinę savo kūno 
ir kraujo auką. Tuo jis pratęsė savo kryžiaus auką per 
amžius iki tol, kol jis ateis, ir Bažnyčiai paliko savo mir- 
ties ir prisikėlimo atminimą —šventumo sakramentą, vie- 
nybės ženklą, meilės ryšį, velykinį pokylį, kuriame Kris- 
tų priimame, siela laimi malonę ir gauname būsimosios 
garbės laidą. (Liturg., nr. 47; I, psl. 141). 

166. Eucharistijos reikšmė kitiems sakramentams ir 
aplamai Bažnyčios gyvenimui. Visi sakramentai, visas 
Bažnyčios apaštalavimo darbas yra susijęs su Eucharisti- 
ja. Eucharistijoje yra visas Bažnyčios dvasinis lobis. Joje 
Kristus teikia žmonėms dvasinį gyvenimą. Eucharistija 
yra Bažnyčios mokymo ir apaštalavimo šaltinis bei vir- 
šūnė. (Kunigų tarnyba, nr. 5; II, psl. 177). 

167. Kodėl II Vatikano susirinkimas grąžino šv. Mi- 
šių koncelebravimą į Romos liturgiją? Koncelebruojamos 
šv. Mišios Rytų liturgijoje visada išliko. Jos prasmingai 
simbolizuoja kunigystės vienybę. II Vatikano susirinkimas 
nurodo atvejus, kada Romos liturgijoje galima koncele- 
bruoti šv. Mišias. Kiekvienam kunigui yra palikta teisė 
aukoti šv. Mišias vienam. Koncelebravimo atvejų tvarky- 
mas yra vietos vyskupo kompetencijoje. Bažnyčios teisė 
neleidžia vienam kunigui privačiai aukoti šv. Mišių Di- 
dįjį Ketvirtadienį, Penktadienį ir Šeštadienį ir visada bet 
kurioje bažnyčioje tuo pačiu metu, kai joje laikomos kon- 
celebruojamos šv. Mišios. (Liturg., nr. 57; I, psl. 144). 

168. Kaip tikintieji turėtų dalyvauti šv. Mišiose? 
Bažnyčia rimtai trokšta, kad Mišių metu tikintieji nebūtų 
pašaliniai tylūs žiūrovai, bet pasistengtų suprasti apeigų 
ir maldų prasmę, aktyviai dalyvautų Mišių eigoje, supras- 
dami ir sekdami jų vyksmą. Jie turėtų atidžiai sekti Dievo 
žodį; kunigui aukojant Kristaus kūną ir kraują, aukoti ir 
save; komunijos metu ir patys priimdami Eucharistiją. 
Mišių metu nedera kalbėti maldas, nesiderinančias su Mi- 
šių eiga. Tikintieji telaiko sau pareiga deramai susipažinti 
su Mišių eiga, maldomis ir jose aktyviai dalyvauti. 


169. Kodėl Eucharistijos priėmimą vadiname komu- 
nija? Lotynų kalbos žodis communio reiškia vienybę. 
Eucharistijoje visi susijungiame viename Kristaus kūne 
ir tuo būdu sueiname draugystėn ir tarp savęs. Mes drau- 
ge su kitais tampame viena duona, vienas kūnas, mes visi 
esame vienos duonos dalyviai (1 Kor 10,17). Taigi mes 
tampame to kūno nariai (1 Kor 12,27), ypač gi esame 
vieni kitų sąnariai (Rom 12,5). Kaip visi kūno nariai, 
nors jų yra daug, sudaro vieną kūną, taip ir tikintieji Kris- 
tuje (1 Kor 12,12). (Bažn., nr. 7; I, psl. 21). 

170. Kodėl Bažnyčia ragina priimti šv. komuniją 
geriau Mišių, negu kuriuo kitu metu? Priimant šv. komu- 
niją Mišių metu, kartu su kunigu išreiškiamas pilnesnis 
ir tobulesnis dalyvavimas Mišių aukoje. (Liturg., nr. 55; 
I, psl. 143). 


171. Ar galima ir kada galima priimti šv. komuniją 
abiem (duonos ir vyno) pavidalais? Priimti šv. komuniją 
abiem pavidalais ne tik kunigams, vienuoliams, bet ir pa- 
sauliečiams gali leisti vyskupai Apaštalų Sosto numaiy- 
tais ir patvirtintais atvejais. Tačiau lieka galiojantis Baž- 
nyčios mokymas, patvirtintas Tridento susirinkimo, kad 
vienodai vertingai ir pilnai priimama šv. Komunija ir vie- 
nu pavidalu. Niekas negali reikalauti, kad komuniją pri- 

imtų abiem pavidalais tas asmuo, kuris pats to nenori. 
(Liturg., nr. 55; I, psl. 143). 

172. Koks dabar yra eucharistinis pasninikas? Pas- 
kutiniuoju Apaštalų Sosto potvarkiu (1964 m. lapkričio 
21 d.), nuo valgio ir svaiginančių gėrimų reikia susilai- 
kyti bent valanda prieš komuniją. Šis susilaikymo reika- 
lavimas — eucharistinis pasninkas nesaisto ligonių: jie 
gali priimti komuniją, nors būtų valgę ar ėmę vaistų vė- 
liau, negu prieš valandą. 

Nėra kliūtis priimti Eucharistijai vanduo, nors jo 
būtų buvę gerta prieš pat komuniją. 

Suprantama, kad neturėtų priimti komunijos asmuo, 
kol jaučia svaiginančio gėrimo įtaką, nors būtų gėręs ir 
anksčiau, negu prieš valandą. 

173. Atgailos arba Susitaikymo sakramentas. Kas 
yra Atgailos arba. Susitaikymo sakramentas ir kas jį gali 
teikti? Priimantiems Susitaikymo sakramentą Dievas at- 
leidžia nuodėmes. Tuo sakramentu susitaikome taip pat 
ir su Bažnyčia, kuri stengiasi žmonėms padėti pasitaisyti, 
atsiversti. Šį sakramentą teikia vyskupai ir kunigai. ( Bažn., 
nr.11; I, psl. 29). 

174. Ligonių patepimas. Kas yra ir ką suteikia Ligo- 
nių patepimo sakramentas? Šventuoju patepimu ir kuni- 
gų maldomis visa Bažnyčia paveda sergančiuosius kentė- 
jusiam ir garbę pasiekusiam Kristui, kad jis palengvintų 
jiems kentėti ir juos gelbėtų (Jok5,14-16). (Bažn., nr. 11; 
I, psl. 29). 

175. Kas gali priimti Ligonių patepimo sakramentą? 
Šis sakramentas nėra tik tiems, kuriems gresia mirties pa- 
vojus. Jį gali priimti kiekvienas rimtai sergąs ligonis ir 
seneliai. (Liturg., nr. 73; I, psl. 148). 

176. Kunigystė. Kas yra Kunigystės sakramentas? 
Kunigystės sakramentu vyriausio ir aukščiausio kunigo 
pavyzdžiu (Žyd 5,1-10) yra konsekruojami asmenys 

skelbti Evangelijai, ganyti tikintiesiems ir atlikti kulto 
pareigoms, kaip tikri Naujojo Testamento kunigai. (Bažn., 
nr. 28; I, psl. 54-55). 

177. Ką ypatingo teikia vyskupo šventimai? II Vati- 
kano susirinkimas pakartoja, kad vyskupo konsekracija 
suteikia Kunigystės sakramento pilnybę. Vyskupai yra 
apaštalų įpėdiniai. Kunigai, diakonai ir kiti yra vyskupų 
vyskupus, jie drauge su popiežium valdo Bažnyčią, patys 
skelbia Evangeliją ir prižiūri jos skelbimą. Visomis šio- 
mis galiomis jie teisėtai naudojasi tik vadovaujant popie- 
žiui, hierarchiškai bendradarbiaudami su vyskupų kolegi- 
ja ir jos galva popiežium, kaip buvo apaštalų kolegija, 
vadovaujama šv. Petro. Vyskupas, nesiderinąs su popie- 
žiumi ir vyskupų kolegija, netenka teisių į tas galias. 
(Bažn., nr. 21-22; I, psl. 42-45). 

178. Kas yra bendra ir kas skirtinga pašvęsto kunigo 
ir pasauliečių kunigystėje? Pakrikštytieji savo atgimimu 
ir Šventosios Dvasios nužengimu yra pašvenčiami dvasios 
buveine ir šventa kunigija, kad visais krikščionio darbais 
būtų atnašaujamos dvasinės aukos ir skelbiama, koks ge- 
ras yra tas, kuris juos pašaukė iš tamsos į savo nuostabią 
šviesą. (1 Pt 2,4-10). Todėl visi Kristaus mokiniai, ištver- 
mingai melsdamiesi ir šlovindami Dievą (Apd 2,42.47), 
turi aukoti save kaip gyvą, šventą, Dievui patinkančią at- 
našą (Rom 12,1), kiekvienoje žemės vietoje liudydami 
Kristų, ir tiems, kurie to pageidauja, paaiškinti apie sa- 
vyje esančio amžino gyvenimo viltį (1 Pt 3,15). 

Bendroji tikinčiųjų ir tarnaujančioji, arba hierarchi- 
nė, kunigystė skiriasi esme, ne vien laipsniu. Tačiau jos 
yra viena kitai skirtos ir kiekviena jų savo būdu dalyvau- 
ja vienoje Kristaus -kunigystėje. Hierarchinis kunigas savo 
turima šveniąja galia formuoja ir valdo kunigiškąją tautą; 
atstovaudamas Kristaus asmeniui, jis paverčia dovanas 

eucharistine auka ir atnašauja jas Dievo bendruomenės 
vardu. O tikintieji savo karališkąja kunigysie Eucharisti- 
ją aukoja drauge su kunigu ir tą kunigystę išreiškia sakra- 
mentų priėmimu, malda bei padėka, švenio gyvenimo pa- 
vyzdžiu, savęs išsižadėjimu ir veiklia meile. (Bažn., nr. 
10; I, psl. 28). 

179. Moterystė. Kas yra Moterystės sakramentas? 
Moterystė yra sakramentas, kuriame vyras ir moteris pri- 
siekia vienas antram ištikimybę, meilę ir bendrą gyveni- 
mą iki mirties. Šio sakramento galia padeda vyrui ir mo- 
teriai kartu siekti šventumo, įgalina gimdyti ir auklėti 
šeimą. Šioje tarsi namų židinio bažnyčioje tėvai turi būti 
savo vaikams žodžiu ir pavyzdžiu pirmaisiais tikėjimo mo- 
kytojais ir ugdyti savo vaikuose kiekvienam savą pašau- 
kimą. (Bažn., nr. 11; I, psl. 30). 

180. Kas yra sakramentalijos? Sakramentalijomis va- 
dinami įvairūs pašvęsti daiktai ar veiksmai, Bažnyčios 
naudojami įvairiems dvasiniams reikalams. Sakramenta- 
lijas įvesti ar panaikinti gali tik Apaštalų Sostas (Can. 
1144). 

181. Kuriam tikslui Bažnyčia įvedė sakramentalijas? 
Sakramentalijomis žmonės paruošiami priimti sakramen- 
tų malones. Jomis taip pat pašventinami įvairūs gyvenimo 
reikmenys bei momentai. (Liturg., nr. 66; I, psl. 145). 


182. Ar pasauliečiai gali teikti sakramentalijas? WI 
Vatikano susirinkimas paliko teisę diecezijų valdytojams 
vyskupams leisti, kad kai kurias sakramentalijas, bent 
ypatingomis aplinkybėmis, galėtų teikti ir kvalifikuoti 
pasauliečiai. (Liturg., nr. 79; I, psl. 149). 

183. Mirusiųjų laidojimas. Ką naujo įvedė II Vati- 
kano susirinkimas mirusiųjų laidojimo apeigose? II Va- 
tikano susirinkimo nutarimu, laidotuvių apeigose labiau 
išreiškiamas krikščionių mirties velykinis pobūdis — pri- 

sikėlimas. Apeigų tikslesnę liturgiją nustato krašto vysku- 
pai, patvirtina Apaštalų Sostas. Liturginių drabužių spal- 
vos atžvilgiu galima laikytis deramų krašto tradicijų. Nau- 
jai įvestos Mišios, laidojant kūdikius. (Liturg., nr. 81-82; 
I, psl. 150). 

184. Kokia yra Bažnyčios mintis tikinčiųjų laidoji- 
mo būdo atžvilgiu? Bažnyčia pabrėžtinai primena, kad 
reikia laikytis tradicinio laidojimo būdo. Tik išimtinais 
atvejais gali būti leista kūną sudeginti. Jeigu tai daroma 
dėl pakankamos priežasties be paniekos krikščionybei, ga- 
limos už mirusį pamaldos bažnyčioje. Yra draudžiama 
kunigams dalyvauti deginimo vietoje ir ten prieš ar po 
deginimo atlikti kokias nors liturgines apeigas. (Tikėjimo 
Doktr. šv. Kongregacijos dekretas, 1964.V.8). 

185. Kunigų pareigos — Brevijoriaus malda. Ar yra 
pasauliečių, kalbančių Brevijoriaus maldas? Kalbėti Bre- 
vijoriaus maldas gali ir pasauliečiai. Yra brolijų ir kito- 
kių pasauliečių institucijų, kurių regulos reikalauja, kad 
jų nariai kalbėtų Brevijoriaus ar vadinamąsias Mažąsias 
Valandas. (Lit urg., nr. 98; I, psl. 154). 

186. Ką Bažnyčia pataria pasauliečiams šiuo klausi- 
mu? Ypač tose vienuolių ar kitose bažnyčiose, kur vienuo- 
liai ar kunigai kartu kalba Brevijoriaus maldas, Bažnyčia 
pataria dalyvauti ir pasauliečiams, kartu kalbant tas pa- 
čias maldas. (Liturg., nr. 100; I, psl. 155). 


15. KELIAS Į IšGANYMA 


187. Dievo įsakymai ir sąžinė. Kokia yra aukščiau- 
sia taisyklė žmogaus gyvenime? Žmogaus gyvenimo aukš- 
Čiausia taisyklė yra pats dieviškasis, amžinasis, objekty- 
vus ir visuotinis įstatymas, kuriuo Dievas pagal savo iš- 
minties ir meilės planą tvarko, kreipia ir valdo šį pasaulį 
bei visus žmonių bendruomenės kelius. Tad kiekvienas 

žmogus turi pareigą ir teisę ieškoti religinės tiesos, kad 
galėtų daryti teisingus sąžinės sprendimus. (Tik. laisvė, 
nr. 3; II, psl. 291). 

188. Ar žmonės visur privalo laikytis objektyvių do- 
rovės reikalavimų? Dorovinė sritis apima visą protaujan- 
čio Dievo kūrinio bei pašaukto į aukščiausius dalykus 
žmogaus prigimtį. Todėl susirinkimas skelbia, kad visi 
privalo absoliučiai pripažinti pirmenybę objektyviai do- 
rovei. Tik ji viena pralenkia ir atitinkamai derina visas 
kitas, nors ir didžiavertes, žmogaus veiklos sritis. (Visuom. 
bendr. priemon., nr. 6; II, psl. 14). 

189. Sąžinė. Ar gali žmogus rasti objektyvios mora- 
lės įstatymus be dieviško apreiškimo? Savo sąmonės gel- 
mėse žmogus pastebi įstatymą, visada raginantį mylėti, 
daryti gera, vengti blogio. Kiekvienas žmogus privalo lai- 
kytis to įstatymo, nes tuo įstatymu jis bus teisiamas (Rom 
2,14-16). Žmogus privalo ieškoti tiesos. Atsitinka, kad 
žmogus klysta iš nekalto nežinojimo, tačiau negalima tei- 
sinti apsileidimo ieškoti objektyvios tiesos. (Bažn. dabart. 
pasaulyje, nr. 16; I, psl. 183). 

190. Kas yra sąžinė? Sąžinė yra žmogaus vidinis, ne- 
girdimas balsas, liepiąs daryti gera, vengti bloga, spren- 
džiąs, kas yra gera, kas bloga. Kai žmogus žino Dievo įsta- 
tymus, sąžinė jam pasako, kas yra pagal Dievo įstatymus 
ir kas jiems priešinga. (Bažn., dab. pasaul., nr. 16; I, 
psl. 183). 

191. Ar privalome klausyti sąžinės? Sąžinės balso 
žmogus privalo ištikimai klausyti, bet ką veikdamas, kad 
pasiektų Dievą, savo tikslą. Žmogus negali būti verčia- 
mas ką nors daryti prieš savo sąžinę. Taip pat negalima 
jam kliudyti taip elgtis, kaip jo sąžinė reikalauja, ypač 
tikėjimo srityje. (Tik. laisvė, nr. 3; II, psl. 291). 

192. Ar klausydamas savo sąžinės žmogus turi pai- 
syti tik pats savęs? Savo laisvės principą ir sąžinės laisvę 

žmogus saugo ne kur kitur, o gyvendamas bendruomenėje. 
Naudojantis laisve, reikia laikytis asmeninio ir visuome- 
ninio principo, atsižvelgiant į bendrąją gerovę. Su visais 
reikia elgtis teisingai. Ginti visuomenę nuo blogybių, ku- 
rios gali kilti iš sąžinės laisvės pikinaudžiavmo, pirmoje 
eilėje yra civilinės valdžios pareiga. Tačiau valdžia turi 
atlikti šią savo pareigą ne sauvaliaudama ar neteisingai 
remdama kurią vieną pusę, o laikydamasi teisės normų, 
kurios atitinka objektyvią dorovinę sanivarką. Visa tai yra 
pagrindinė bendrosios gerovės dalis, vadinama viešąja 
tvarka. (Tik. laisvė, nr. 7; II, psl. 295). 


PIRMASIS ĮSAKYMAS: Aš ESU VIEŠPATS TAVO DIEVAS — 
NETURESI KITŲ DIEVŲ, TIK MANE VIENĄ 


193. Kodėl privalome Dievą išpažinti ir garbinti? 
Žmogaus vertybės šaltinis ir pagrindas yra pašaukimas 
bendrauti su Dievu. Pačia savo kilme žmogus yra kviečia- 
mas kalbėtis su Dievu. Juk žmogus todėl ir egzistuoja, kad 
Dievas, jį iš meilės leidęs, jį palaiko, visada jį mylėda- 
mas. Žmogus iš tiesų kaip reikiant negyvena, jeigu tos 
meilės laisvai nepripažįsta ir nepasiveda savo Kūrėjui. 
(Bažn. dab. pasaul., nr. 19; I, psl. 185). 

194. Švenčiausiosios Marijos dalis žmonijos išgany- 
me. Švenčiausioji Marija savo tikėjimu, viltimi, ugninga 
meile ir klusnumu padėjo Aipirkėjui įvykdyti savo užda- 
vinį — atstatyti antgamtinį sielų išganymą. (Bažn., nr. 
61; I, psl. 95). 

195. Kokie yra Švenčiausiosios Marijos santykiai su 
Bažnyčia? Švenčiausiosios Marijos santykiai su Bažnyčia 
yra tie patys, kaip ir su Kristum. Be to, Marija yra nuo- 
latinis dorybių pavyzdys ir pagalba visų laikų žmonėms. 
(Bažn., nr. 63; I, psl. 96). 

196. Ar nuoseklu garbinti Mariją? Nuo seniausių 
laikų Bažnyčia garbina Mariją, kaip Kristaus motiną. 

Pildosi Marijos žodžiai: “Visos kartos vadins mane pa- 
laiminta, nes didžių dalykų padarė man Galingasis“ (Lk 
1,48). Marijos kultas nėra tas pat, kaip Dievo garbinimas. 
Marijos garbinimas pasitarnauja didesnei Dievo garbei. 
Mariją garbiname, kaip dalyvavusią Kristaus paslaptyje. 
Kristų garbiname labiau, negu Mariją. Jeigu negarbintu- 
me Dievo Šv. Trejybėje, Marijos garbinimas savaime iš- 
nyktų. (Bažn., nr. 66; I, psl. 98). 

197. Ar Mariją garbina tik katalikai? Yra daug ne- 
katalikų, garbinančių Mariją. Tuo ypač pasižymi nuo Ro- 
mos Bažnyčios atskilę rytų krikščionys. (Bažn., nr. 69; I, 
psl. 100). 

198. Ar yra nuoseklu garbinti šventuosius? Tikėdami 
pomirtiniu gyvenimu, mes meldžiamės už visus mirusius. 
“Sventa ir išganinga mintis melstis už mirusius“ (Mak 
12,46). Bažnyčia visada tikėjo, kad apaštalai ir kankiniai 
yra labai glaudžiai sujungti Kristuje su mumis. Prie jų 
paskiau priskyrė ir kitus, artimiau sekusius Kristaus 
skelbta skaistybe, neturtu bei kitų krikščioniškų dorybių 
spindesiu. Savo gyvenimu ištikimai sekę Krisiumi, tie 
žmonės yra mums paskatinimas siekti išganymo, nurody- 
dami tikrą saugų kelią. Tačiau juos garbingai minime ne 
vien dėl jų pavyzdžio, bet ir norėdami, kad jiems reiškia- 
ma mūsų meilė sustiprintų visos Bažnyčios vienybę ir mus 
pačius labiau sujungtų su Kristumi. Dangaus gyventojų 
garbinimas yra nukreiptas savo prigimtimi į Kristų, o 
per jį į Dievą Tėvą. Garbindami šventuosius, drauge su 
jais vieninga garbės giesme aukštiname Dievą trijuose 
asmenyse. (Bažn., nr. 50; I, psl. 86). 

199. Koks yra deramas šventųjų garbinimas? Kad 
išveingtume klaidų, garbindami šventuosius, reikia visur 
žiūrėti Bažnyčios potvarkių ir pamokymų. Tikrasis šven- 
tųjų garbinimas remiasi ne tiek išorinių veiksmų gausa, 
kiek gilia, veiklia mūsų meile, kuria siekiame, kad jų gy- 

venimo pavyzdys mus patrauktų, kad jų draugystė mus 
palaikytų, kad jų užtarimas mums padėtų. (Bažn., nr. 
51; I, psl. 87). 

200. Ar yra nuoseklu garbinti šventųjų relikvijas, 
paveikslus ir švęsti jų šventes? Šventųjų relikvijos, pa- 
veikslai ir juos primenančios šventės padeda dažniau ir 
gyviau prisiminti jų gyvenimo pavyzdį ir pasiryžti ištiki- 
miau vykdyti Dievo įsakymus, praktikuoti dorybes, siekti 
krikščioniško tobulumo. (Liturg., nr. 111; I, psl. 158). 
ANTRASIS DIEVO ĮSAKYMAS: NETARK DIEVO VARDO 
BE REIKALO 

201. Kaip mes išpažįsiame ir garbiname Dievą? 
Krikščionys visais savo darbais teskelbia, koks geras yra 
tas, kuris juos pašaukė iš tamsos į savo nuostabią šviesą 
(1 Pr 2,4-10). Visi krikščionys, išlvermingai melsdamiesi 
ir garbindami Dievą (Apd 2, 42-47), teaukoja save, kaip 
gyvą, šventą, Dievui patinkančią atnašą, kiekvienoje že- 
mės vietoje liudydami Kristų, tiems, kurie pageidauja, 
paaiškindami apie savyje esančią amžinojo gyvenimo viltį 
(1 Pt 3,15). (Bažn., nr. 10; I, psl. 28). 

202. Kaip nusikalstama antrajam Dievo įsakymui? 
Antrajam Dievo įsakymui nusikalsiama ne tik tada, kai 
Dievui piktžodžiaujama ar Dievo vardu meluojama, ne- 
teisingai prisiekiant, bet ir minint Dievo vardą be reika- 
lo, be pagarbos, juokais ir panašiai. Nusikalstama ne tik 
žodžiu, bet ir mintimi ar paniekos veiksmu. (Dict. Theol. 
p. 162). 

TREČIASIS DIEVO ĮSAKYMAS: šVENTĄ DIENĄ šVĘESK 


203. Ar reikia ir ar galima garbinti Dievą išoriniais 
būdais? Savo prigimtimi religija yra ypatingai išreiškia- 
ma valingais ir laisvais vidiniais aktais, kuriais kreipiasi 
tiesiog į Dievą. Tačau vsuomeninė žmogaus prigimtis rei- 
kalauja vidinius tikėjimo aktus išreikšti išoriniais būdais, 

religijos srityje bendraujant su kitais, išpažinti savo tikė- 
jimą bendruomeniniu būdu. Pažeidžiama Dievo nustaty- 
toji santvarka ir daroma neteisybė žmonėms, jeigu jiems 
paneigiama laisvė reikšti visuomenėje savo tikėjimą, kai 
toks išorinis reiškimas neardo teisėtos viešosios tvarkos. 
(Tik. laisvė, nr. 3; II, psl. 291). 

204. Ar kas nors turi teisę drausii žmonėms išoriniais 
būdais garbinti Dievą? Religiniai veiksmai, kuriais žmo- 
nės privačiai ir viešai kreipiasi į Dievą, savo prigimtimi 
stovi aukščiau už žemiškų ir laikinų dalykų plotmę. To- 
dėl net ir pati pasaulietiškoji vyresnybė privalo pripažin- 
ti ir remti religinį piliečių gyvenimą. Ji peržengia savo 
kompetencijos ribą, jeigu kėsinasi religinius veiksmus 
tvarkyti ar trukdyti. (Tik. laisvė, nr. 3; II, psl. 291). 

205. Ar visi žmonės turi poilsio teisę? Tvarkantiems 
visuomenės reikalus pirmiausia turi rūpėti, kad kiekvie- 
nas užaugęs asmuo turėtų jam deramą darbą ir iš to dar- 
bo padorų pragyvenimą. Darbui sąžiningai pašvęsdami 
savo talentus, laiką ir jėgas, visi dirbantieji turi teisę gau- 
ti poilsio ir laisvalaikio savo šeimyniniam, kultūriniam, 
visuomeniniam ir religiniam gyvenimui. (Bažn. dab. 
pasaul., nr. 67; I, psl. 247). 

206. Kaip poilsis naudotinas? Laisvalaikiai turėtų 
būti tinkamai naudojami poilsiui, dvasios ir kūno jėgoms 
stiprinti. Tam tikslui tarnauja mėgstami užsiėmimai, švie- 
timasis, kelionės, plečiant akiratį ir žmonių santykius. 
Visi šie ir kitokie poilsio būdai individui ir visuomenei 
yra naudingi, jeigu maudojami krikščioniška dvasia. 
(Bažn. dab. pasaul., nr. 61; I, psl. 238). 


KETVIRTASIS DIEVO ĮSAKYMAS: GERBK SAVO TĖVA 
IR MOTINA 

207. Koks yra šeimos tikslas? Visų šeimos narių, o 
ypač gimdytojų pareiga ir tikslas — vieni kitus savo pa- 

vyzdžiu auklėti krikščioniškam gyvenimui ir krikščioniš- 
kai veiklai. Ypač mūsų laikais reikia, kad šeima savo gy- 
venimu parodytų ir įrodytų moterystės ryšio nesuardo- 
mumą bei šventumą, energingai pabrėžių gimdytojų ir 
globėjų teisę bei pareigą krikščioniškai auklėti vaikus, 
ginti šeimos kilnumą ir jai priklausantį savarankiškumą. 
Visos krikščioniškos šeimos tesiekia, kad tos teisės būtų 
apsaugotos valstybės įstatymais. (Pasaul. apaštal., nr. 11; 
II, psl. 147). 

208. Kokios yra šeimoje tėvų pareigos? Vyras ir 
žmona yra malonės nešėjai ir tikėjimo liudytojai vienas 
antram, savo vaikams ir kitiems šeimos nariams. Savo 
vaikams tėvai yra pirmieji tikėjimo mokytojai ir auklėto- 
jai. Tad žodžiu ir pavyzdžiu jie teruošia juos krikščio- 
niškai bei apaštališkai veiklai, išmintingai tepadeda jiems 
išsirinkti gyvenimo kelią ir ypač rūpestingai tepuoselėja 
juose pastebėtą dvasinį pašaukimą. (Pasaul. apaštal., nr. 
11; II, psl. 147). 
| 209. Kokios yra vaikų pareigos? Vaikai yra gyvi šei- 

mos nariai, todėl ne tik tėvai privalo rūpintis savo vaikais, 
bet ir vaikai savo tėvais. Savo gyvenimu vaikai tepadeda 
tėvams siekti šventumo. Už visa tai, ką gera iš tėvų pa- 
tyrė, jie teaisilygina dėkingumu, meile ir pasitikėjimu. 
Vaikai tebūna gailestingi savo tėvams, ypač paliestiesiems 
vargo ar kokios nelaimės, sulaukusiems senatvės. (Bažn. 
dab. pasaul., nr. 48; I, psl. 222). 

210. Kokios yra civilinės bendruomenės pareigos 
šeimai. Civilinės bendruomenės tvarkytojams ir visai 
bendruomenei turi rūpėti, kad visa santvarka ne kliudytų, 
bet padėtų tėvams gerai atlikti savo pareigas. Ne tik šei- 
moje, bet visose institucijose, skirtose jaunimui, auklėji- 
mas tebūna toks, kad padėtų jaunimui suprasti savo atsa- 
komybę, įžvelgti savo pašaukimą, neišskiriant religinio, 
pasirinkti gyvenimo kelią. Visiems turi rūpėti, kaip dera- 

mai pakelti moterystės ir šeimos supratimo lygį. Pasauli- 
nės valdžions atstovai telaiko savo svarbia pareiga pripa- 
žinti, saugoti ir ugdyti tikrąją vedybų ir šeimos prigimtį, 
rūpintis viešąja dora bei namų židinio gerove. Tėvams 
turi būti garantuota teisė turėti vaiku ir juos auklėti šei- 
mos globoje. (Bažn. dab. pasaul., nr. 52; I, psl. 228). 

211. Civilinės bendruomenės pareigos vaikams ir 
jaunimui, likusiems bei šeimos globos. Vaikai ir jaunuo- 
liai lieka be šeimos globos ne iš savo kaltės. Jų ateitis iv 
dabartis turi reikšmės bendruomenei, todėl bendruomenė 
turi rūpintis jų likimu. Tinkamais įstatymais ir įvairia 
veikla reikia apsaugoti jaunimą nuo blogos įtakos, padėti 
ne tik kasdieninio pragyvenimo globa bei pagalba, bet ir 
padėti pasiruošti savarankiškam gyvenimui. (Bažn. dab. 
pasaul., nr. 52; I, psl. 228). 

212. Pilnutinis vaikų ir jaunimo auklėjimas. Auk- 
lėjimas formuoja asmenį ir jo teisingą sąžinę įžvelgti do- 
rines vertybes, įstengti tobuliau pažinti ir pamilti Dievą, 
žiūrint galutinės savo paskirties ir gerovės tų bendruome- 
nių, kurių jis yra narys ir kuriose vėliau turės alsakingai 
veikti. Tikrasis auklėjimas turi kreipti ypatingą dėmesį į 
asmens savybes, lytį, kultūrą ir paveldėtas tradicijas. 
(Krikšč. aukl., nr. 1; II, psl. 268). 

213. Koks yra ypatingas krikščioniškojo auklėjimo 
tikslas? Visi krikščionys turi krikščioniškojo auklėjimo 
teisę. O tas auklėjimas siekia, kad pakrikštytieji, palaips- 
niui supažindinami su išganymo paslaptimi, vis labiau įsi- 
sąmoninių į tikėjimo dovaną, išmoktų, ypač liturgijoje, 
garbinti Dievą dvasia ir tiesa (Jn 4,23), įprastų tikrai tei- 
siai ir šventai gyventi, kaip nauji žmonės (Ef 4, 13) 
(Krikšč. aukl., nr. 2; II, psl. 269). 

214. Ar visi žmonės turi teisę būti auklėjami? Visi 
žmonės, kokia bebūtų jų rasė, padėtis, amžius, dėl savo 
asmens vertybės turi neliečiamą auklėjimo teisę, atitin- 

kančią kiekvieno siekiamą tikslą. (Krikšč. aukl., nr. 1; 
II, psl. 268). 

215. Kas yra pirmieji žmogaus auklėtojai? Kadangi 
tėvai yra vaikus pagimdę, jie yra griežčiausiai įpareigoti 
juos ir auklėti. Todėl gimdytojus reikia laikyti pirmaisiais 
ir pagrindiniais auklėtojais. Tėvų auklėjimas yra toks 
svarbus, kad, kur jo nėra, vargiai kas kitas gali jį atstoti. 
(Krikšč. aukl., nr. 3; II, psl. 270). 

216. Kaip tėvai privalo atlikti šią pareigą? Tėvų už- 
davinys yra ugdyti tokią meilę bei pagarbą Dievui ir žmo- 
nėms, kuri vaikui padėtų pilnai išsiauklėti asmeniniu ir 
visuomeniniu požiūriu. Šeima turi būti pirmoji visoms 
bendruomenėms reikalingų dorybių mokykla. (Krikšč. 
aukl., nr. 3; II, psl. 270). 

217. Kokios yra civilinės bendruomenės pareigos 
auklėjime? Asmens pilnutinis išsiauklėjimas beveik visa- 
da viršija šeimos pajėgumą, tad reikia bendruomenės pa- 
galbos. Todėl, šalia teisių, priklausančių tėvams, kai ku- 
rios teisės ir pareigos tenka valstybei. Valstybė privalo 
įvairiopai rūpintis jaunimo suklėjimu: saugoti tėvų ir ki- 
tų auklėtojų teises bei pareigas ir jiems padėti; kai tėvų 
ir kitų bendruomenių pastangos yra nepakankamos, vado- 
vaujantis pagalbos principu, imtis auklėjimo darbo, atsi- 
žvelgiant į teisėtus tėvų pageidavimus; pagaliau, kiek rei- 
kalauja bendroji gerovė, steigti mokyklas ir kitokias auk- 
lėjimo įstaigas. (Krikšč. aukl., nr. 3; II, psl. 271). 

218. Kokios yra Bažnyčios pareigos auklėjime? Auk- 
lėjimas yra ypatinga Bažnyčios pareiga dėl to, kad ji turi 
visiems žmonėms rodyti išganymo kelią, perteikti tikin- 
tiesiems Kristaus gyvenimą ir nuolatos rūpintis jiems 
padėti, kad pasiektų to gyvenimo pilnatvę. Bažnyčia pa- 
deda visoms tautoms puoselėti pilnutinį asmens išvysiy- 
mą, kelti žmonių bendruomenės gerovę ir kurti vis žmoniš- 
kesnį pasaulį. (Krikšč. aukl., nr. 3; II, psl. 171-172). 

219. Kokiais būdais Bažnyčia atlieka šią auklėjimo 
pareigą? Šalia bendrų auklėjimo priemonių Bažnyčia turi 
ir savų. Pirmiausia tokia priemonė yra katekezė, tai yra 
tikėjimo mokymas, Kristaus dvasios vadovaujamo gyveni- 
mo stiprinimas, mokymas ir pratinimas sąmoningai ir ak- 
tyviai dalyvauti liturgijoje, skatinimas apaštalavimo veik- 
lai. Bažnyčia siengiasi sukilninti ir kitas auklėjimo prie- 
mones, pvz. mokyklas, organizacijas, įvairius dvasios bei 
kūno kultūros šaltinius ir būdus. (Krikšč. aukl., nr. 4; 
II, psl. 272). 

220. Mokykla. Mokyklos reikšmė auklėjime. Tarp 
visų auklėjimo priemonių ypatinga vieta tenka mokyklai, 
kuri, savo paskirtimi patvariai ir rūpestingai vykdydama 
proto galias bei brandindama sugebėjimą spręsti, veda į 
iš praeities paveldėtų kartų kuliūros lobyną, ugdo verty- 
bių nuovoką, paruošia profesijai. Suvesdama į artimą pa- 
žintį skirtingų sugebėjimų ir skirlingos padėties mokinius, 
mokykla padeda pagrindus vieni kitų supratimui. Mokyk- 
la yra tarsi centras, sujungiantis šeimas, mokytojus, įvai- 
rias kultūras, politines bei religines organizacijas, valsty- 
binę bendruomenę ir visą žmoniją. (Krikšč. aukl., nr. 5; 
II, psl. 272-273). 

221. Kas yra katalikiška mokykla? Katalikiška mo- 
kykla yra tuo būdinga, kad stengiasi sukurti evangelinės 
laisvės ir meilės dvasia alsuojančią mokyklinės bendruo- 
menės aplinką, padėli jaunuoliams tobulinti tą asmenybę, 
kokia jie tapo, priimdami krikštą, ir pagaliau visą žmo- 
gišką kultūrą sieti su išganymu, kad mokiniu įsigyjamos 
žinios apie žmogų ir gyvenimą būtų apšviečiamos tikėji- 
mu. (Krikšč. aukl., nr. 8; II, psl. 275). 

222. Ar mūsų laikais katalikiška mokykla turi reikš- 
mės? Katalikiška mokykla, deramai prisiderindama prie 
laiko pažangos, išmoko savo auklėtinius sėkmingai kelti 
žemiškosios bendruomenės gerovę ir tarnauti Dievo kara- 

lystės plitimui. Katalikiška mokykla gali labai sėkmingai 
padėti Bažnyčios ir žmonių pasaulinės bendruomenės nau- 
dingam pokalbiui. Ji tebėra labai svarbus veiksnys ir da- 
bartiniame pasaulyje. (Krikšč. aukl., nr. 8; II, psl. 276). 


223. Ar Bažnyčia turi teisę steigti ir palaikyti savas 
mokyklas? 1l Vatikano susirinkimas iš naujo pabrėžia 
Bažnyčios teisę, jau iškelią daugelyje jos mokančiosios 
vadovybės dokumentų, laisvai steigti ir tvarkyti bet kokio 
pobūdžio ir laipsnio mokyklas. Jis kartu primena, kad tos 
teisės naudojimas paprastai prisideda prie sąžinės laisvės, 
tėvų teisių gynimo ir prie kultūros pažangos. (Krikšč. 
aukl., nr. 8; II, psl. 276). 

224. Kaip Bažnyčia ir visi jos nariai turi padėti jau- 
nimui lankyti nekatalikiškas mokyklas? Yra griežta tėvų 
pareiga sudaryti sąlygas ar net reikalauti, kad jų vaikų 
religinis paruošimas vyktų greta su pasauliniu pasiruoši- 
mu. Labai yra vertintinos tos pasaulinės vyriausybės ir 
bendruomenės, kurios padeda šeimoms visose mokyklose 
riniai įsitikinimai. Kunigai ir pasauliečiai katalikai pri- 
valo panaudoti visas galimybes ir progas žodžiu bei gyve- 
nimo pavyzdžiu, kad nekatalikiškų mokyklų mokiniams 
suteiktų ir krikščioniškojo mokslo žinių bei parodytų 
praktišką krikščionišką gyvenimą. (Krikšč. aukl., nr. 7; 
II, psl. 374-375). 

225. Ar tėvai turi pareigą rūpintis katalikišku vaikų 
auklėjimu, jeigu vaikai lanko nekatalikiškas mokyklas? 
Bažnyčia primena tėvams jų griežtą pareigą sudaryti visas 
sąlygas arba net ir reikalauti, kad jų vaikai, lanką ne- 
katalikiškas mokyklas, galėtų naudotis teikiama krikščio- 
niškojo auklėjimo pagalba ir kad krikščioniškasis pasi- 
ruošimas eitų lygiai su pasauliniu pasiruošimu. (Krikšč. 
aukl., nr. 7; II, psl. 275). 

226. Ar tėvai turi teisę parinkti savo vaikams mokyk- 
lg? Tėvai, kuriems vaikų auklėjimas yra pirmoji pareiga 
ir neliečiama teisė, privalo turėti visišką laisvę parinkti 
savo vaikams mokyklas. Todėl valstybės valdžia, kurios 
uždavinys yra saugoti ir ginti piliečių teises, laikydamasi 
teisingumo principo, turi rūpintis taip paskirstyti švieti- 
mui skirtas lėšas, kad tėvai galėtų iš tikrųjų laisvai, sek- 
dami savo sąžinė, parinkti savo vaikams mokyklas. 
(Krikšč. aukl., nr. 6; psl. 273). 

227. Ar katalikai tėvai privalo leisti savo vaikus į 
katalikiškas mokyklas? Bažnyčia primena katalikams tė- 
vams pareigą, kada tik gali ir kur gali, leisti savo vaikus 
į katalikiškas mokyklas, jas pagal išgales remti ir su jo- 
mis bendradarbiauti savo vaikų gerovei. (Krikšč. aukl., 
nr. 8; II, psl. 277). 

228. Ar reikia remti katalikiškas mokyklas? II Va- 
tikano susirinkimas karštai ragina ganytojus ir visus ti- 
kinčiuosius nesigailėti jokių aukų katalikiškoms mokyk- 
loms remti, kad jos galėtų vis geriau atlikti savo uždavinį, 
o ypač aptarnauti tuos, kurie stokoja medžiaginių gėry- 
bių, arba kuriems trūksta šeimos paramos bei meilės, arba 
kurie gyvena be tikėjimo dovanos. (Krikšč. aukl., nr. 9; 
II, psl. 277). 

229. Ko reikalaujama iš mokytojų katalikiškose mo- 
kyklose? Mokytojai teaisimena, kad daugiausia nuo jų 
priklauso katalikiškosios mokyklos pajėgumas vykdyti 
savo tikslus ir planus. Todėl jie tebūna rūpestingai pasi- 
ruošę, su reikiamu religiniu ir pasauliniu mokslu, gerai 
susipažinę su savo laiko pedagogika. Meilės ryšio jungia- 
mi tarpusavyje ir su mokiniais, pilni apaštališkosios dva- 
sios, savo gyvenimu bei mokymu tebūna Kristaus Moky- 
tojo liudytojai. Ypač tesistengia bendradarbiauti su tėvais. 
Kartu su jais visame auklėjimo darbe teatsižvelgia į lyčių 
skirtumus ir Dievo apvaizdos joms skirtą vaidmenį šei- 

moje bei visuomenėje. Tesistengia ugdyti pačių mokinių 
iniciatyvą. Jiems baigus mokyklą, ir toliau tepadeda savo 
patarimais, draugyste ir net sukurtomis ypatingomis drau- 
gijomis, pasižyminčiomis tikra Bažnyčios dvasia. (Krikšč. 
aukl., nr. 8; II, psl. 276). 

230. Kitos valstybės pareigos mokykloms. Valstybės 
uždavinys yra taip pat žiūrėti, kad visi piliečiai galėtų 
deramai pasinaudoti kultūrinėmis gėrybėmis ir būtų ge- 
rai paruošti atlikti pilietines pareigas bei naudotis pilieti- 
nėmis teisėmis. Tad ji privalo saugoti atitinkamo vaikų 
auklėjimo mokykloje teisę, koniroliuoli mokytojų tinka- 
mumą ir mokslo lygį, rūpintis mokinių sveikata ir plėtoti 
švietimo veiklą. Tačiau, tai darydama, ji privalo laikytis 
pagalbos principo ir vengti bet kokio mokyklų monopolio, 
kuris prieštarauja asmens teisėms, kuliūros pažangai bei 
sklidimui. 

II Vatikano susirinkimas ragina Bažnyčios narius, 
kaip valstybės piliečius, padėti surasti tinkamus auklėji- 
mo metodus, sukurli pažangią švietimo programą, ruošti 
* mokytojus, sugebančius gerai auklėti jaunimą, ateiti į tal- 

ką visam mokyklų darbui, pirmiausia jose teikiamam 
doriniam auklėjimui. (Krikšč. aukl,, nr. 6; II, psl. 273- 
274). 

231. Politinė bendruomenė-valstybė, jos kilmė ir 
tikslas. Žmonės, šeimos ir įvairios grupės, iš kurių yra sų- 
daryta pilietinė bendruomenė, žino savo nepakankamumą 
deramam žmogiškam gyvenimui. Todėl jie sukuria įvai- 
rias politines bendruomenes. Politinė bendruomenė yra 
skirta tai bendrajai gerovei. Iš šios paskirties kyla ir jos 
teisės. (Bažn. dab. pasaul., nr. 74; I, psl. 255). 

232. Ar individai turi paisyti bendro visuomenės 
labo? Tarpusavė individų priklausomybė vis didėja ir mū- 
sų laikais ji saisto ne tik kurios nors vienos valstybės pi- 
liečius, o apima visą pasaulį. Dėl to šiandien bendroji ge- 

rovė, leidžianti tiek grupėms, tiek individams lengviau 
pasiekti tobulybę, darosi vis universalesnė, teisėmis ir pa- 
reizomis siejanti asmenį su visa žmonija. Kiekviena grupė 
privalo atsižvelgti į kitų grupių reikalus ir teisėtus sieki- 
mus, net ir į visos žmonijos gerovę. Iš bendro dėsnio, kad 
kas neatlieka savo pareigų, savaime atsisako atitinkamų 
teisių, išplaukia, kad individai, neatlieką savo pareigų 
bendruomenei ir ja nesidomį, netenka teisės ko nors iš 
bendruomenės reikalauti. (Bažn. dab. pasaul., nr. 26; I, 
psl. 194). 

233. Ar bendruomenei savo tikslams siekti reikia 
autoriteto? Politinę bendruomenę sudaro daugybė įvairių 
žmonių, kurie teisėtai gali laikytis skirtingų nuomonių. 
Kad bendruomenė neirtų, kiekvienam elgiantis savo nuo- 
žiūra, reikia vyriausybės, kuri kreiptų visų pliečių pas- 
tangas į bendrą gerovę, tai atlikdama ne mechaniškai ar 
despotiškai, bet kaip moralinė galia, paremta laisvės, pa- 
reigos ir atsakomybės pajautimu. 

Tad aišku, kad politinė bendruomenė ir valdančiųjų 
galia yra pagrįsta žmogaus prigimtimi ir ta prasme pri- 
klauso Dievo nustatytai tvarkai, nors valdymosi būdas ir 
valdančiųjų išrinkimas yra paliktas laisvai piliečių valiai. 
(Bažn. dab. pasaul., nr. 74; I, psl. 255). 

234. Kokia prasme valstybės valdžia yra iš Dievo? 
Valstybės arba vadinamoji pasaulinė valdžia yra iš Dievo 
ta prasme, kad Dievas yra žmogaus prigimties autorius. 
Iš žmogaus prigimties kyla įvairios bendruomenės ir vals- 
tybė, o iš valstybės prigimties arba sąvokos kyla ją tvar- 
kančių asmenų autoritetas — valdžia. 

235. Kaip valdžia turi elgtis, kad galėtų reikalauti 
piliečių lojalumo ir klusnumo? Bendruomenėje ir valsty- 
tybei atstovaujančiose institucijose politinė galia visuomet 
turi būti įstatyta į dorinės santvarkos rėmus. Laikantis 
teisėtai nustatytos juridinės tvarkos, politinė galia turi būti 

naudojama dinamiškai suprastai bendrajai gerovei kurti. 
Tuomet piliečius sąžinė įpareigoja klausyti (plg. Rom 
13,5). (Bažn. dab. pasaul., nr. 74; I, psl. 256). 

236. Kaip turi elgtis piliečiai, jeigu pasaulinė val- 
džia peržengia savo kompetenciją? Jeigu kur nors valdan- 
tieji, peržengdami savo kompetenciją, žmones prislegia, 
piliečiai teneaisisako daryti tai, ko objektyviai reikalauja 
bendroji gerovė. Tačiau tebūna jiems leista ginti savo bei 
kitų piliečių teises nuo to valdančiųjų sauvaliavimo, lai- 
kaniis prigimties įstatymų ir Evangelijos nubrėžtų ribų. 

Konkretūs būdai, kuriais politinė bendruomenė tvar- 
kosi ir apriboja valdžios naudojimą, gali būti įvairūs. Jie 
priklauso nuo skirtingo tautų pobūdžio bei nuo jų pažan- 
gumo. Bet visuomet jie turi padėti formuoti išauklėtą, tai- 
kingą ir kiekvienam gera linkintį žmogų, o taip pat tar- 
nauti visos žmonių šeimos gerovei. (Bažn. dab. pasaul., 
nr. 74; I, psl. 256). 

237. Bažnyčios reikšmė greta politinės civilinės bend- 
ruomenės. Bažnyčia, pagrįsta Atpirkėjo meile, padeda įsi- 
galėti teisingumui ir meilei atskirose tautose ir tarp tautų. 
Skelbdama Evangelijos tiesą ir apšviesdama visas Žžmo- 
gaus veiklos sritis savo mokslu ir krikščionišku pavyz- 
džiu, ji taip pat gerbia ir ugdo politinę piliečių laisvę bei 
atsakomybę. (Bažn. dab. pasaul., nr. 76; I, psl. 259). 

238. Ar Bažnyčia yra priklausoma nuo civilinės val- 
džios? Bažnyčia, savo uždaviniu ir kompetencija jokiu bū- 
du nesutampanti su politine bendruomene ir nesurišta su 
jokia politine sistema, yra žmogaus asmens transcenden- 
tiškumo rodytoja ir saugotoja. Politinė bendruomenė ir 
Bažnyčia savo srityse yra viena nuo kitos nepriklausomos 
ir savarankiškos. (Bažn. dab. pasaul., nr. 76; I, psl. 259). 

239. Kokios yra Bažnyčios teisės santykiuose su cl- 
viline valdžia? Bažnyčia visuomet ir visur turi teisę visiš- 
kai laisvai skelbti tikėjimą, aiškinti savo visuomeninį 

mokslą, nekliudomai vykdyti žmonių tarpe savo uždavinį 
ir spręsti apie dorą net politinės srities dalykuose, kai to 
reikalauja pagrindinės žmogaus teisės arba sielų išgany- 
mas. Tai darant, jai valia vartoti tas priemones, kurios 
atitinka Evangeliją ir visų gerovę, atsižvelgiant į laiko ir 
sąlygų skirtingumą. (Bažn. dab. pasaul., nr. 76; I, psl. 
260). 

240. Kaip piliečiai turėtų ugdyti savo patriotizmą? 
Piliečiai didžiadvasiškai ir ištikimai teugdo savyje tėvy- 
nės melę, tačiau ne siaurą, o tokią, kad visuomet drauge 
būtų siekiama gerovės visų žmonių šeimai. 

Visi krikščionys tejaučia savo ypatingą pašaukimą 
bendruomenėje, kuris reikalauja savo pavyzdžiu rodyti, 
kaip sąžiningai vykdyti pareigas ir tarnauti bendros ge- 
rovės kėlimui. Visiems piliečiams privalu rūpintis pilieti- 
niu ir politiniu auklėjimu, kuris visiems yra nepaprastai 
reikalingas, kad visi piliečiai galėtų dalyvauti politinės 
bendruomenės gyvenime. (Bažn. dab. pasaul., nr. 75; I, 
psl. 258). 

241. Kaip katalikai privalo dalyvauti valstybės gy- 
venime? Mylėdami tėvynę ir ištikimai atlikdami savo pi- 
lietines pareigas, katalikai tesijaučia įpareigoti siekti tik- 
rojo bendruomenės labo. Savo svaria nuomone tepaveikia, 
kad valdžios galia būtų teisingai naudojama, o įstatymai 
atitiktų dorovinius dėsnius ir tarnautų visuomenės gerovei. 
Katalikai politikai, suprantama, kartu deramai susipažinę 
su tikėjimu bei krikščioniškuoju mokslu, teneatsisako eiti 
viešųjų pareigų, nes, gerai jas atlikdami, jie gali padėti 
bendrajai gerovei ir tiesti kelią Evangelijai. 

242. Kaip piliečiai privalo naudotis balsavimo teise? 
Balsavimo teise ir pareiga suprantant galimybę laisvai 
pasirinkti nuomonę, grupę ar asmenį, visi piliečiai turi 
atsiminti, jog jie turi teisę ir drauge pareigą naudotis savo 
balsavimo galia bendrajai gerovei. Tuos, kurie tarnauja 

žmonėms prisimindami valstybės uždedamą pareigų naš- 
tą ir atsidėję dirba jos gerovei, Bažnyčia laiko vertais pa- 
gyrimo ir pagarbos. (Bažn. dab. pasaul., nr. 75; I, psl. 
257). 

243. Ko reikalaujama iš politinių partijų? Visos po- 
litinės partijos kartu turi siekti geros teisės sistemos, ku- 
ria būtų tinkamai nustatyta valdančiųjų pareigos bei val- 
džios instancijos ir drauge sėkmingai, niekam nepaken- 
kiant, saugomos žmonių teisės. O politinės partijos privalo 
siekti to, ko, jų įsitikinimu, reikalauja bendra gerovė; nie- 
kuomet nevalia savo naudos statyti aukščiau už bendrąjį 
gėrį. (Bažn. dab. pasaul., nr. 75; I psl. 257-258). 

244. Ar katalikams leidžiama turėti skirtingas nuo- 
mones pasauliniuose klausimuose? Laikinųjų dalykų tvar- 
kymo klausimais krikščionys tepripažįsta teisėtas, nors ir 
skirtingas, nuomones ir tegerbia piliečius, kurie savo nuo- 
mones nuoširdžiai gina, net ir susibūrę į grupes. ( Bažn. 
dab. pasaul., nr. 75; I, psl. 258). 

245. Kaip katalikai galėtų prisidėti prie gerų santy- 
"kių palaikymo politinėse grupėse? Katalikai tesistengia 
bendradarbiauti su visais geros valios žmonėmis, siekda- 
mi skleisti visa, kas tiesa, kas teisinga, kas šventa ir verta 
meilės (Pil 4,8). Tesusitinka su jais protingo ir manda- 
gaus pokalbio ir tesvarsto, kaip turėtų būti pagerintos vi- 
suomeninės ir valstybinės institucijos, kad atitiktų Evan- 
gelijos dvasią. (Pasaul. apašt., nr. 14; II, psl. 151). | 

246. Ar dera kiekvienam piliečiui įsigyti pilietinį ir 
politinį išsilavinimą? Privalu stropiai rūpintis pilietiniu 
ir politiniu auklėjimu, kuris šiandien žmonėms, ypač jau- 
nimui, yra nepaprastai reikalingas, kad visi piliečiai ga- 
lėtų dalyvauti politinės bendruomenės gyvenime. Kurie 
yra ar gali būti tinkami, tesiruošia sunkiam, bet kartu 
garbingam pašaukimui. (Bažn. dab. pasaul., nr. 76; I, 
psl. 258). 

247. Tarptautinė politinė bendruomenė. Ar visi žmo- 
nės iš esmės yra lygūs? Visi žmonės turi protaujančią sie- 
lą ir visi sukurti kaip Dievo paveikslas; visų yra ta pati 
prigimtis ir kilmė; visų, Kristaus atpirktų, tas pats dieviš- 
kas pašaukimas ir tikslas. Todėl turi būti pripažinta visų 
pagrindinė lygybė. 

Aišku, ne visų žmonių fizinės jėgos yra lygios. Pro- 
tinis bei dorinis pajėgumas taip pat įvairuoja. Tačiau bet 
kokia pagrindinių asmens teisių nelygybė socialinėje ar 
kultūrinėje srityje, grindžiama lytimi, rase, spalva, visuo- 
menine padėtimi, kalba ar religija, turi būti nugalėta ir 
pašalinta, nes tai prieštarauja Dievo planui. (Bažn. dab. 
pasaul., nr. 29; I, psl. 197). 


248. Kaip šiandien galima veikti pasaulyje visų žmo- 
nių labui? Tarpusavei žmonių priklausomybei vis didė- 
Jant, ir bendroji gerovė darosi vis universalesnė, teisėmis 
ir pareigomis siejanti asmenį su visa žmonija. Kiekviena 
grupė turi atsižvelgti į kitų grupių reikalus ir teisėtus sie- 
kimus, net ir į visos žmonijos gerovę. Visiems turi rūpėti, 
kad būtų atviras kelias į viską, kas reikalinga tikrai žmo- 
giškam gyvenimui, kaip antai: maistas, apdaras, butas, 
teisė laisvai pasirinkti gyvenimo kelią. ( Bažn. dab. pasaul. 
nr. 26; psl. 194). 

249. Kuo Bažnyčia gali prisidėti prie visų žmonių 
gerovės? Bažnyčia nieko karščiau netrokšta, kaip tarnauti 
visų labui. Tiesa, kad Bažnyčiai Kristus paskyrė religinės 
srities tikslą, tačiau kaip tik iš to religinio uždavinio kyla 
veikla, šviesa, jėga, kurios gali padėti kurti ir stiprinti 
žmonių bendruomenę pagal Dievo įstatymus. O kur rei- 
kia, Bažnyčia pati gali, net privalo organizuoti veiklą, 
skirtą tarnauti visiems, ypač beturčiams, gailestingumo, 


švietimo ir kitokiais darbais. (Bažn. dab. pasaul., nr. 42; 
I, psl. 211-212). 

250. Ar reikia tautoms ir valstybėms siekti bendra- 
darbiavimo? Laikui bėgant, didėja glaudūs tarpusavio pri- 
klausomybės ryšiai tarp visų žemės gyventojų ir tautų. 
Kad tinkamiau ir sėkmingiau būtų siekiama bendros ge- 
rovės, tautų bendruomenei reikia taip susiorganizuoti, kad 
atliktų visai žmonijai ir aiskiroms tautoms skirtus uždavi- 
nius. (Bažn. dab. pasaul., nr. 84; I, psl. 269). 

251. Kaip Bažnyčia gali prisidėti prie valstybių ir 
tautų bendravimo ugdymo? Bažnyčia, skelbdama Evan- 
geliją ir skleisdama dieviškos malonės turtus, padeda vi- 
same pasaulyje stiprinti taiką ir dėti tvirtus pagrindus 
broliškam žmonių ir tautų bendradarbiavimui. Bažnyčia 
ragina visus krikščionis stengtis ugdyti norą veikti kartu 
su tarptautine bendruomene ir ta kryptimi auklėti jauni- 
mą. (Bažn. dab. pasaul., nr. 81; I, psl. 274-275). 


PENKTASIS DIEVO ĮSAKYMAS: NEŽUDYK! 

252. Kas žmogui duoda gyvybę? Gyvybės davėjas 
yra tas pats, kas ir žmogaus autorius — Dievas. Be gyvy- 
bės negali būti nė žmogaus. Žmogaus gyvybės autoriai nė- 
ra tėvai, per jų prigimtį veikia Dievas. Jeigu tėvai būtų 
gyvybės davėjai, tai jie galėtų sugrąžinti gyvybę ir savo 
mirusiam kūdikiui. 

253. Ar leidžiama savižudybė? Žmogus pats sau ne- 
davė nei prigimties, nei gyvybės. Užtat jis neturi teisės 
nei žaloti, nei sunaikinti savo prigimties ar gyvybės. 

254. Ar galima žudyti: kitą žmogų, gimusį ar negi- 
musį kūdikį? Žmogus nėra nei savo, nei kito gyvybės sa- 
vininkas, jis neturi teisės žudyti nei suaugusio žmogaus, 
nei kūdikio, taip pat ir negimusio kūdikio (daryti abortą). 

255. Ar leistina eutanazija? (Šio graikiško žodžio 
reikšmė — graži mirtis). Dabartinėje žmonių kalboje šis 
žodis vartojamas dvejopa prasme: 1. neteikti žmogui pa- 
galbos, norint, kad jis greičiau numirtų; 2. vaistais ar ki- 

tokiu būdu padėti, kad žmogus greičiau numirtų. Abu 
atvejai yra smerktini. Žmogus nei pats sau, nei kitam ne- 
gali tai daryti. 

256. Ar gyvybei esant pavojuje privalome vartoti 
ekstraordinarines priemones, kad galėtume pratęsti gyvy- 
be? Gyvybę gelbėti ir pratęsti ordinarinėmis priemonėmis 
yra ir to paties asmens, ir kitų pareiga, bet vartoli ekstra- 
ordinarines priemones prieš žmogaus valią nėra pareigos 
nei jam pačiam, nei kitiems. 

257. Ar valstybė gali žmogų bausti mirties bausme? 
Šiuo klausimu ne visi krikščionys yra vienos nuomonės. 
Vieni (pvz. valdiečiai, kvakeriai) šios galios valstybės 
valdžiai nepripažįsta. Kiti (pvz. kalvinai, o taip pat ir ka- 
talikai) mano, kad gali būti tokių atvejų, kai valstybės 
valdžia gali didelį nusikaltėlį bausti mirties bausme. Ta- 
čiau katalikai nepritaria nuomonei, kad valstybės įstaty- 
muose turi likti ir mirties bausmė, o linkusi, kad tokių 
įstatymų ir tokių bausmių niekur nereikėtų. (252-257 
klausimų II Vatikano susirinkimo nutarimuose nėra. Čia 
jie įterpti dalyko pilnumui. Jie yra atsakyti nuolatiniu 
Bažnyčios mokymu). 

ŠEŠTASIS IR DEVINTASIS DIEVO ĮSAKYMAS: NEPALEISTUVAUK, 
NEGEISK SAVO ARTIMO MOTERS. MEILĖS AUKLĖJIMAS 

258. Kas yra skaistybė? Skaistybė yra susivaldymo 
dorybė nuo seksualinių malonumų su savimi ar su kitais 
asmenimis. 

259. Kas privalo laikytis skaistybės? Visiškos skais- 
tybės privalo laikytis nevedusieji. 

260. Ar jaunimui reikia aiškinti apie skaistybę ir ve- 
dusiųjų santykius? Jaunimas jau savo šeimos židinyje turi 
būti tinkamai supažindinamas su skaistybės dorybės reika- 
lavimais, su vedusiųjų gyvenimo teisėmis bei pareigomis, 
su moterystės gyvenimo teigiamomis savybėmis ir sunku- 

mais. Jeigu patys gimdytojai nesijaučia pakankamai kom- 
petentingi tuos klausimus paaiškinti savo vaikams, tai pri- 
valo pasirūpinti, kad kas nors kitas deramai tai padarytų. 
Tik skaisčiam gyvenimui išauklėti jaunuoliai bus pasiruo- 
šę, atėjus laikui, apsispręsti, ar eiti moterystėn, ar ne. 
(Bažn. dab. pasaul., nr. 49; I, psl. 224). 


261. Susižiedavusiųjų tarpusavio santykiai. Susižie- 
davimas neatleidžia asmenų nuo visiškos skaistybės užlai- 
kymo. Susižiedavimo tikslas yra vienas antrą geriau pa- 
žinti, suprasti, pasiruošti sėkmingesniam ir laimingesniam 
gyvenimui būsimoje moterystėje. (Bažn. dab. pasaul., nr. 
49; I, psl. 224). 

262. Kas yra moterystė? Tai Dievo leista ir jai skir- 
tais įstatymais aprūpinta neatšaukiama vyro ir moters su- 
sutartis bendram šeimyniniam gyvenimui. (Bažn. dab. 
pasaul., nr. 48; I, psl. 220). 


263. Moterystės tikslai ir savybės. Savo prigimtimi 
moterystė ir vedusiųjų meilė yra skirta gimdyti ir auklėti 
vaikams. Moterystės sutartimi vyras ir žmona “yra jau 
nebe du, o vienas kūnas“ (Mt 19,6). Taigi moteryslė yra 
nesuardoma, kol vyras ir žmona yra gyvi. Moterystė taip 
pat yra skirta vyro, žmonos ir jų vaikų visokeriopai tarpu- 
savei pagalbai žemiškuose reikaluose ir vieni kitiems pa- 
dėti siekti dvasinio tobulumo, vieni kitus pašvęsti, bend- 
romis jėgomis vis tobuliau garbinti Dievą. (Bažn. dab. 
pasaul., nr. 48; I, psl. 222). 


264. Krikščionių moterystė yra sakramentas. Mote- 
rystės sutartį Kristus pašventė sakramentine malone, ku- 
rios metu atėjęs Kristus pasilieka, kad susituokusieji abi- 
pusiu pasiaukojimu ir amžina ištikimybe vienas antrą my- 
lėtų, panašiai kaip jis myli Bažnyčią, už kurią atidavė 
pats save (Ef 5,25). (Bažn. dab. pasaul., nr. 48; I, psl. 
221). 

265. Susituokusiųjų tarpusavė meilė. Tikra vedybinė 
meilė yra įjungiama į dieviškąją meilę. Ją valdo ir pra- 
turtina Kristaus atperkamoji galia ir išganingoji Bažny- 
čios veikla, susituokusius artindama prie Dievo, teikdama 
pagalbos bei stiprybės aukštoms tėvo ir motinos pareigoms 
atlikti. (Bažn. dab. pasaul., nr. 48; I, psl. 221). 


266. Šeimos gimdymas ir auklėjimas. Susituokusieji 
krikščionys teatsimena, kad, spręsdami šeimos gimdymo 
ir auklėjimo pareigas, negali elgtis savo nuožiūra. Jie vi- 
suomet turi vadovautis sąžine, derintina su pačiu Dievo 
įstatymu, ir klausyti mokančios Bažnyčios, kuri tą įstaty- 
mą autoritetingai aiškina. Pasitikėdami Dievo apvaizda, 
vedusieji krikščionys garbina Kūrėją, kai su didžiadva- 
sišku, žmogišku ir krikščionišku aisakingumu imasi gy- 
vybės perdavimo pareigų. Ypatingų būdu atlieka šį Dievo 
pavestą uždavinį tos susituokusiųjų poros, kurios išmintin- 
gu susitarimu didžiadvasiškai ryžtasi tinkamai išauginti 
gausesnę šeimą. (Bažn. dab. pasaul., nr. 50; I, psl. 225). 


267. Ar nevaisinga moterystė yra bevertė? Moterystė 
nėra įsteigta tik vaikų auginimui. Tad jeigu susituokusieji 
ir negali turėti vaikų, moterystė vistiek pasilieka bendras, 
viskuo besidalijąs gyvenimas ir nepraranda nei vertybės, 
nei neišardomumo. (Bažn. dab. pasaul., nr. 50; I, psl. 
225-226). 

268. Ar susituokusiųjų gerovei leidžiama gimimų 
kontrolė, kūdikių žudymas (abortas)? Dėl daugelio ir 
dvasinių, ir žmogaus prigimties motyvų negalima naudo- 
ti gimimams kontroliuoti tų būdų, kuriuos Bažnyčios vy- 
resnybė smerkia. 

Visoks kūdikių žudymas, taigi ir abortai, yra pasi- 
baisėtinas nusikaltimas. Visi težino, kad žmogaus gyvybė 
ir pareiga ją perduoti rišasi ne vien su šiuo pasauliu ir 
negali būti matuojama tik šio pasaulio mastu. Tai visada 

yra susiję su žmogaus amžinąja paskirtimi. (Bažn. dab. 
pasaul., nr. 51; I, psl. 226-227). 

269. Kaip vertinti antikoceptinių medikamentų var- 
tojimą? II Vatikano susirinkimas paliko šį klausimą iš- 
spręsti popiežiui su teologais ir kompetentingais pasaulie- 
čiais. Po tų svarstymų popiežius Paulius VI paskelbė en- 
cikliką, prasidedančią žodžiais “ Humanae vitae“. Tokios 
yra šio dokumento išvados: žmogus neturi teisės žaloti 
savo prigimties. Iki šiol dar nėra tokių medikamentų, var- 
tojamų išvengti gimdymams, kurie kaip nors nežalotų 
žmogaus prigimties (tai yra vadinamosios šalutinės pa- 
sekmės). Mokslininkai yra raginami šiuos klausimus ro- 
liau tirti. 

270. Ar civilinė valdžia turi teisę įstatymų keliu 
spręsti gimimų kontrolę? Dažnai minimas žmonių pertek- 
lius pasaulyje nėra išsprendžiamas kurios nors vienos 
valstybės, o tik tarptautiniu mastu. Jeigu tik civiliniais 
įstatymais būtų reguliuojamas gimimų skaičius, tai tokie 
įstatymai vestų tik į pragaištingą, kenksmingą medika- 
mentų vartojimą, abortus ar net gimusių kūdikių žudymą. 
Šio klausimo sprendimui reikalingas visų valstybių ir 
Bažnyčios bendradarbiavimas religinėje ir moralinėje 
srityje. (Bažn. dab. pasaul., nr. 87; I, psl. 272-273). 


SEPTINTASIS IR DEšIMTASIS DIEVO ĮSAKYMAS: NEVOK. 
NEGEISK NĖ VIENO DAIKTO, KURIS YRA KITO ŽMOGAUS. 


ŽEMIšŠKOS GĖRYBĖS IR PRIVATI NUOSAVYBĖ 

271. Medžiaginių gėrybių naudingumas. Visa, kas 
yra žemėje, Dievas skyrė visu žmonių ir visų tautų nau- 
dai. Kiekvienam aišku, kad be medžiaginių gėrybių būtų 
neimanoma ne tik kokia nors pažanga, bet ir žmogaus 
egzistencija. (Bažn. dab. pasaul., nr. 69; I, psl. 248). 

272. Ar privati nuosavybė yra teisėta? Privati nuo- 
savybė ir kitos medžiaginių gėrybių naudojimo formos 

yra natūralus kelias naudotis žemės gėrybėmis. Tai sutei- 
kia asmeniui ir šeimai būtiną nepriklausomybę, padeda 
pasireikšti asmenybei, tai yra tarsi žmogaus laisvės pra- 
tęsimas. Formos, kuriomis nuosavybė reiškiasi, gali būti 
ir yra įvairios. Tačiau jos visos pasilieka vertingas sau- 
gumo šaltinis. (Bažn. dab. pasaul., nr. 71; I, psl. 252- 
253). 

273. Kokia yra privačios nuosavybės reikšmė visuo- 
menei? Privati nuosavybė skatina iniciatyvą savarankiš- 
kam darbui ir geram pareigų atlikimui. Tai savaime turi 
įtaką visuomenės gyvenimui. Tačiau suprantama, kad 
žmonės turi būti mokomi ir auklėjami būti ne godžiais 
egoistais, bet suprasti ir žemiškų gėrybių visuomeninę 
reikšmę. (Bažn. dab. pasaul., nr. 71; I, psl. 252). 


274. Kaip suderinti privačią ir visuomenės nuosavy- 
bę? Privati nuosavybė nėra būtina pareiga, o principas. 
Žmonės gali savo laisva iniciatyva kurti bendros nuosa- 
vybės bendruomenes. Krašto valdžia gali paimti bendron 
nuosavybėn įvairias gėrybes, jeigu tai neužgauna asmens 
nuosavybės teisių. Gali būti atvejų, kad privati nuosavybė 
paimama būtiniems bendriems reikalams, savininkui už 
tai teisingai atlyginant. Ir teorija, ir gyvenimo praktika 
parodo, kad visa tai yra suderinama. (Bažn. dab. pasaul., 
nr. 71; I, psl. 251-252). 

275. Kas yra kompetentingas žiūrėti, kad privačios 
nuosavybės vartojimas nekenktų visuomenei? Kiekvieno 
krašto vyriausybė privalo žiūrėti, kad kas nors privačia 
nuosavybe nepiktnaudžiautų, kenkdamas bendrai visuo- 
menės gerovei. (Bažn. dab. pasaul., nr. 71; I, psl. 252). 


276. Ar kiekvienas žmogus turi teisę į teisingą žemės 
gėrybių dalį? Dievas žemę ir visa, kas joje yra, skyrė vi- 
sų žmonių naudai. Tad, vadovaujantis teisingumu ir mei- 
le, sukurtosios gėrybės turi tarnauti visiems. Kokios be- 

būtų nuosavybės formos, atitinkančios teisėtas tautų insti- 
tucijas bei įvairias kintamas aplinkybes, visuomet turi sto- 
vėti prieš akis ši visuomeninė gėrybių paskirtis. Todėl 
žmogus į savo nuosavybę turi žiūrėti taip, kad ji galėtų 
būti naudinga ne tik jam, bet iv kitiems. (Bažn. dab. 
pasaul., nr. 69; I, psl. 248-249). 

277. Kokias teises turi asmuo kraštutinio reikalo ai- 
veju? Bažnyčia visada skelbė, kad žmonės yra įpareigoti 
padėti vargšams ir tai ne vien tik iš pertekliaus. II Vati- 
kano susirinkimas ragina visus pavienius asmenis ir vy- 
riausybes prisiminti Bažnyčios Tėvų paliktą posakį: 
“Maitinki badaujantį, nes nemailindamas jį nužudysi“. 
O patekusieji į kraštutinį vargą ar nepaprastą atvejį, turi 
teisę iš kito gėrybių pasinaudoti tiek, kiek būtinai reikia. 
(Bažn. dab. pasaul., nr. 69; I, psl. 249). 

278. Ar dera siekti, kad kiekvienas žmogus ar šeima 
turėtų nuosavybę? Dėl minėtų ir kitų daugelio motyvų 
II Vatikano susirinkimas sako: “Todėl ir pavieniams as- 
menims, ir bendruomenėms labai svarbu vienokiu ar ki- 
tokiu būdu turėti medžiaginių gėrybių“. (Bažn. dab. 
pasaul., nr. 71; I, psl. 251). 

279. Ekonominė sritis. Koks turėtų būti ekonominės 
pažangos tikslas? Pagrindinis ekonominės pažangos ir 
gamybos tikslas nėra vien gėrybių gausinimas, pelnas ar 
iškilimas virš kitų, bet tarnavimas pilnutiniam žmogui, 
derama tvarka atsižvelgiant į jo medžiaginius reikalus ir 
protinio, dorinio, dvasinio bei religinio gyvenimo reikala- 
vimus. Ekonominė pažanga turi tarnauti kiekvienam žmo- 
gui ir kiekvienai žmonių grupei, nežiūrint kurios rasės be- 
būtų ar kurioje šalyje begyventų. Taigi ūkinė gamyba, 
laikydamasi savo metodų ir dėsnių, turi būti įrėminta į 
dorinę santvarką, kad atitiktų Dievo planą žmogui (Mt 16, 
26; Lk 16,1-31; Kol 3,17). (Bažn. dab. pasaul., nr. 64; 
I, psl. 243). 

280. Ekonominės pažangos kontrolė. Ūkinė pažanga 
privalo būti žmogaus kontroliuojama. Ji neturi būti palik- 
ta nedaugelio asmenų ar grupių, turinčių per didelę eko- 
nominę galią, nei vien politinės bendruomenės ar kai ku- 
rių galingų kraštų nuožiūrai. Priešingai, ekonominės pa- 
žangos kontrolėje privalėtų dalyvauti kuo daugiau kom- 
petentingų žmonių, o tarptautinių santykių plotmėje — 
visos tautos. Taip pat savaiminga atskirų asmenų bei lais- 
vai susidariusiųjų grupių veikla turi būti subendrinama 
ir tinkamai bei nuosekliai suderinama su viešųjų autori- 
tetų pastangomis. 

Pažanga nepaliktina vien tarsi mechaniškai paskirų 
žmonių ūkinės veiklos eigai arba vien pasaulinės valdžios 
galiai. Todėl klysta tos teorijos, kurios blogai suprastos 
laisvės vardu priešinasi reikalingoms reformoms. Klysta 
ir tos, kurios pagrindines atskirų asmenų ar grupių teises 
pajungia kolektyvinei gamybos organizacijai. (Bažn. dab. 
pasaul., nr. 65; I, psl. 244). 

281. Kaip kenkia bendram labui tie, kurie sulaiko 
gamybos vaisius nuo visuomenės? Piliečiai turi ne tik tei- 
sę, bet ir pareigą pagal išgales prisidėti prie savo bend- 
ruomenės tikrosios pažangos. Tą teisę ir pareigą privalo 
jiems pripažinti ir pasaulietiniai autoritetai. Ypač ūkiškai 
mažiau išsivysčiusiuose kraštuose, kur reikia panaudoti 
visas galimybes ir gėrybes, bendrajai gerovei kenkia tie, 
kurie nepanaudoja turimų galimybių. Nusikalsta ir tie, 
kurie bendruomenėje atima iš žmonių jiems reikalingus 
medžiaginius ar dvasinius išteklius. (Bažn. dab. pasaul, 
nr. 65; I, psl. 244). 

282. Reikia siekti kraštutinės ekonominės nelygybės 
pašalinimo. Teisingumas ir pagarba žmogui reikalauja 
stengtis pašalinti daug kur esamą net pasibaisėtiną ekono- 
minę nelygybę, kenkiančią ir atskiriems asmenims, ir vi- 
suomenei. Tačiau to siekiant, negalima nepaisyti indivi- 

dų teisių ir kiekvienos tautos tvarkymosi pobūdžio. (Bažn. 
dab. pasaul., nr. 66; I, psl. 245). 

283. Darbas. Darbo vertė tikėjimo šviesoje. Žmogaus 
darbas, kuriuo gaminamos medžiaginės gėrybės, viršija 
kitus ekonominio gyvenimo elementus. Visi kiti elementai 
yra tik žmogaus darbo įrankiai. Pagamintus daiktus dar- 
bas tarsi pažymi žmogaus antspaudu ir pajungia jo valiai. 
Darbu žmogus ne tik sau kuria ekonominį gyvenimą, bet 
gali išreikšti savo meilę Dievui ir žmonėms, prisidėti prie 
Dievo kūrinijos tarsi tobulinimo, tai pritaikydamas žmo- 
gaus reikalams. Dievui aukojamu darbu žmogus įsijungia 
į Dievo planus, į Kristaus atpirkimo darbą. (Bažn. dab. 
pasaul., nr. 67; I, psl. 246). 

284. Kiekvieno žmogaus teisė ir pareiga turėti dar- 
bą. Kiekvienam yra aišku, kad be darbo žmonija negalėtų 
egzistuoti. Tad aišku, kad kiekvienas žmogus privalo dirb- 
ti. Darbą reikia suprasti plačia prasme: fizinį, protinį, 
žodinį ir kt. Daugelio būtinų dalykų negalima pasiekti 
vien savo asmeniniu darbu. Beveik visoks darbas tarnauja 
vienokia ar kitokia prasme ne tik tą darbą atliekančiam, 
bet ir žmonių bendruomenei. Kiekvienas galintis ką nors 
dirbti turi natūralią teisę gauti darbą. (Bažn. dab. pasaul., 
nr 67; I, psl. 246). 

285. Visuomenės ir jos tvarkytojų pareiga rūpintis, 
kad visi galintieji dirbti turėtų darbo. Ne vienu atveju ir 
ne viename krašte patirtis sako, kad nuo valstybės tvarky- 
tojų išminties ir rūpestingumo labai daug priklauso, koks 
žmonių procentas ir kuriame krašte turi ar neturi darbo. 
Šis rūpestis valstybės tvarkytojams turėtų būti viena iš 
svarbiausių pareigų. (Bažn. dab. pasaul., nr. 67; I, psl. 
246). 

286. Koks turi būti atlyginimas už darbą? Kiekvie- 
nam dirbančiam asmeniui turėtų būti atlyginama už dar- 
bą taip, kad jis galėtų deramai plėtoti savo ir savo šeimos 

medžiaginį, visuomeninį, kultūrinį ir dvasinį gyvenimą. 
Jei kurie darbai atliekami grupės, būtų neteisinga ir ne- 
žmoniška, kad iš darbo vieni pelnytųsi, o kiti patirtų ža- 
los. Toks atlyginimas yra teisingas, kuris atsižvelgia į dir- 
bančiojo šeimos reikalus. Visuomenei dėl jos pačios ge- 
rovės turėtų taip pat rūpėti, kad kiekvienas gautų darbą 
pagal savo pasiruošimą ir sugebėjimus. (Bažn. dab. 
pasaul., nr. 67; I, psl. 247). 

287. Tarptautinis ekonominis bendravimas. Ekono- 
minio bendravimo būtinumas. Nors beveik visos tautos 
yra pasiekusios formalią politinę nepriklausomybę, bei 
sunku tikėti, jog būtų kada nors pasiekta, kad kiekviena 
tauta ar valstybė galėtų apsieiti be ekonominio bendravi- 
mo su kitomis valstybėmis. Vienai paliktai valstybei ga- 
lėtų net grėsti bado pavojus. 

288. Krikščionys ir tautų socialinis bei ekonominis 
gyvenimas. Krikščionys turi jausti pareigą pažinti Bažny- 
čios doktriną socialiniais klausimais ir savo pavyzdžiu, 
įtaka bei veikla įvairiose srityse skleisti krikščioniškus 
principus ir Kristaus dvasią savo krašte, o taip pat visur 
kitur, kur tik gali pasiekti jų įtaka. (Bažn. dab. pasaul., 
nr. 72; I, psl. 253). 

AŠTUNTASIS DIEVO ĮSAKYMAS: NEKALBĖK NETIESOS 
SAVO ARTIMUI 

289. Kiekvienas žmogus turi siekti tiesos. Visi žmo- 
nės privalo ieškoti tiesos, ypač tiesos apie Dievą, apie 
Bažnyčią, ir, tiesą pažinę, ją priimti ir jos laikytis. II 
Vatikano susirinkimas taip pat išpažįsta, kad ši pareiga 
saisto žmogaus sąžinę. (Tik. laisvė, nr. 1; II, psl. 289). 

290. Kaip reikia siekti tiesos? Dievas padaro žmogų 
savo įstatymų dalininku, kad jo apvaizdos veikimu žmo- 
gus galėtų geriau pažinti nekintančią tiesą. Kiekvienas 
žmogus turi teisę ir pareigą ieškoti šios vadinamosios reli- 

ginės tiesos, kad, ją pažinęs ir vadovaudamasis išmintimi, 
galėtų daryti teisingus sąžinės sprendimus. Tiesos reikia 
ieškoti, pažįstant žmogaus prigimtį ir vertę, naudojantis 
mokymu, švietimu. Pažintą tiesą privalu priimti ir jos 
laikytis. (Tik. laisvė, nr. 3; II, psl. 291). 

291. Individų pareigos teisingai formuoti viešąją 
nuomonę. Šiandien vieša ar bendra visuomenės nuomonė 
yra formuojama ne tiek asmeniniais pokalbiais, kiek per 
vadinamąsias viešosios komunikacijos priemones: spaudą, 
radiją, televiziją. Kaip privačiuose pokalbiuose, tai dar 
labiau komunikacijos priemonėms reikia paisyti tiesos. 
Yra bloga ne tik klausytis blogų, neteisingų kalbų, skaity- 
ti blogą spaudą, bet taip pat klausytis ar žiūrėti blogų da- 
lykų per radiją ar televiziją. Sąžinė reikalauja blogą spau- 
dą ir blogas radijo ar televizijos transliacijas boikotuoti ir 
į jas reaguoti kaip į blogio platintojus. (Visuom. bendr. 
priem., nr. 1; II, psl. 15). 


BAŽNYČIOS ĮSAKYMAI. PIRMASIS ĮSAKYMAS: ŠVENTADIENIUS 
ŠVĘESK IR TOMIS DIENOMIS DALYVAUK MIšIOSE 

292. Kokia yra sekmadienio reikšmė ir kaip reikia 
jį švęsti? Sekdama apaštalų tradicija, kuri prasidėjo Kris- 
taus prisikėlimu, Bažnyčia kas septintą dieną švenčia šią 
velykinę paslaptį. Šią dieną krikščionys privalo susirinkti 
draugėn, kad, klausydamiesi Dievo žodžio ir dalyvaudami 
Eucharistinėje paslaptyje, galėtų paminėti Jėzaus Kris- 
taus kančią, prisikėlimą bei pergalę ir dėkoti Dievui, ku- 
ris atgimdė mus gyvajai vilčiai Jėzaus Kristaus prisikė- 
limu iš numirusių (1 Pt 1,3). Todėl sekmadienis tebūnie 
pabrėžtinai švenčiamas, kaip pirmaeilė šventė, turinti 
drauge būti džiaugsmo ir poilsio diena. Kitos šventės, iš- 
skiriant pačias reikšmingiausias, neturi būti laikomos 
svarbesnėmis už sekmadienį. (Liturg., nr. 106; I, psl. 

293. Sekmadienį ir kitų švenčių dienomis pareiga 
dalyvauti šv. Mišiose. Šv. Mišiose Dievo žodžio liturgija 
— skaitymai, homilija, tikinčiųjų maldos ir Eucharistijos 
liturgija sudaro tos pačios aukos dalis. Todėl II Vatikano 
susirinkimas karštai ragina visus uoliai dalyvauti ištisosė 
Mišiose, ypač sekmadieniais ir įsakylų švenčių dienomis. 
(Liturg., nr. 56; I, psl. 143). 


ANTRASIS BAŽNYČIOS ĮSAKYMAS 


294. Kokios dabar galioja pasninko ir atgailos tai- 
syklės? Praktikuoti atgailos darbus žmogų saisto dieviš- 
kasis įstatymas. Pagal II Vatikano susirinkimo priimtas 
mintis, pasninko ir atgailos praktiškas taisykles išreiškė 
popiežius Paulius VI Apaštališkoje Konstitucijoje, pa- 
skelbtoje 1966.11.17 

295. Kuriomis metų dienomis yra privalomas pas- 
ninkas ir atgaila? Visas gavėnios laikas turėtų išlaikyti 
atgailos charakterį. Susilaikymas nuo mėsiškų valgių ir 
pasninkas gavėnios metu yra privalomi Pelenų dieną (pir- 
mąją gavėnios dieną), Viešpaties penktadienį (Didįjį 
penktadienį) ir, jei galima, Didįjį šeštadienį. Susilaikyti 
nuo mėsiškų valgių privaloma kiekvieną gavėnios penkta- 
dienį, išskiriant tuos atvejus, kai penkiadienį būna šven- 
čiama visoje Bažnyčioje ar kurioje nors vietovėje privalo- 


ma šventė. (Konst., III sk.; Liturg., nr. 110; I, psl. 158). 


296. Ką įsako ir ką draudžia abstinencijos įsakymas? 
Abstinencijos įsakymas draudžia valgyti bet kokius mėsiš- 
kus valgius, bet nedraudžia valgyti kiaušinių, pieno gami- 
nių, vartoti taukų, paruošiant nemėsinius valgius. (Konst., 
III sk.). 

297. Ką įsako ir ką draudžia pasninko įsakymas? 
Pasninko įsakymas leidžia tik vieną kartą per dieną so- 
čiai pavalgyti, o iš ryto ir vakare leidžiama valgyti tiek, 

kiek nustato vietinės Bažnyčios potvarkis ar vietos papro- 
tys. (Konst., III sk.). 

298. Kokio amžiaus asmenis saisto abstinencijos ir 
pasninko įstatymas? Abstinencijos įsakymas saisto kiek- 
vieną asmenį, baigusį 14 amžiaus metus. Pasninko įsaky- 
mas saisto kiekvieną, baigusį 21 metus ir dar nepradėjusi 
60 metų. (Konst., IV sk.). 

299. Tėvų ir dvasios vadų pareigos tiems, kurių dar 
nesaisto abstinencijos ir pasninko įsakymai. Tėvai ir dva- 
sios vadai privalo auklėti dar nepasiekusius absiinencijos 
ar pasninko amžiaus jaunus žmones, kad jie suprasių ap- 
simarinimo ir atgailos tikrą vertę. (Konst., IV sk.). 

300. Ar dabartinis abstinencijos ir pasninko įsaky- 
mas panaikino ypatingus abstinencijos ir pasninko įsipa- 
reigojimus ar privilegijas? Šis įsakymas panaikino kieno 
nors turėtas bendras ar ypatingas privilegijas, bet jis ne- 
panaikino pavienių asmenų ar bendruomenių ypatingų 
įžadų ar įsipareigojimų, ar Bažnyčios patvirtintų vienuo- 
linių kongregacijų konstitucijų ar regulu. (Konst., V sk.). 

301. Ar klebonas gali dispensuoti nuo abstinencijos 
ar pasninko įsakymo, ar gali įsakymą kaip nors pakeisti? 
kunigai nepriskirti prie parapijų, ypatingais atveiais ir 
vyskupo paskelbių poivarkių ribose gali asmenį ar šeimą 
dispensuoti nuo abstinencijos ar pasninko arba tai pakeisti 
kokia nors kita atgaila ar geru darbu. (Konst., VII sk.). 

302. Ar tokią galią turi vienuolijų viršininkai? Vie- 
nuolyno namų viršininkas ar viršininkė, o taip pat kuai- 
gų instituto vyresnysis turi tokią pat galią savo bendruo- 
menės nariams. (Kons:., VII sk.). 

303. Ar vykdant dabartinius pasninko ir abstinenci- 
jos Bažnyčios įstatymus, išpildomas dieviškasis atgailos 
įsakymas? Nors Bažnyčia visada ypatingu būdu rekomen- 
duoja žmonėms pasninką ir abstinenciją, tačiau ji pabrė- 

žia, kad pagrindinis būdas vykdyti šį pagrindinį dievišką 
aigailos įsakymą yra trejopas būdas: malda, pasninkas 
labdaros darbai. (Konsi.). 

304. Kaip įvairiose aplinkybėse įvykdyti šį maldos, 
pasninko, labdaros įsakymą? Didesnės ekonominės gero- 
vės šalyse yra ypatingai reikalingas atgailos pavyzdys, kad 
krikščionys nepaskęstų pasaulietiškumo dvasioje ir kartu 
galėtų parodyti savo artimui meilę varge, alkyje, nepai- 
sant tautų ar kontinentų ribų. Antra vertus, vargingų gy- 
venimo sąlygų šalyse Dievui labiau patiks ir bus krikš- 
čioniškiau, kad, siekdami didesnio socialinio teisingumo, 
žmonės vienybėje su Kristumi aukos Dievui savo trūku- 
mus ir kančias. (Konst.). 


TREčČIASIS BAŽNYČIOS ĮSAKYMAS: IŠPAŽINTIS IR KOMUNIJA 


305. Kaip reikia nusiteikti Atgailos arba Susitaiky- 
mo sakrameniui? Visi krikščionys yra raginami, kad, va- 
dovaudamiesi Kristaus dvasia, su gailesčiu širdyje prisi- 
pažintų Bažnyčiai savo nuodėmes Atgailos sakramentu, 
kad vis labiau gręžtųsi į Viešpatį, atsimindami jo žodžius: 
“Darykite atgailą, nes dangaus karalystė arti“ (Mt 4,17). 
(Kun. tarn. ir gyv., nr. 5; II, psl. 178). 

306. Rečiau priimantiems Atgailos sakramentą gavė- 
nios laikas yra rekomenduojamas kaip tinkamiausias. Ga- 
vėnios laikas turi dvejopą pobūdį: krikšto prisiminimo ar 
gal jam pasiruošimo ir atgailos. Ruošiantis Krikšto ir At- 
gailos sakrameniui, dažniau klausant Dievo žodžio ir dau- 
giau atsidedant maldai, tikintieji geriau pasiruošia vely- 
kinės paslapties šventei. (Liturg., nr. 109; I, psl. 158). 
KETVIRTASIS BAŽNYČIOS ĮSAKYMAS: SAVO BAZNYČIĄ 
PALAIKYTI PADĖK 

307. Ką reikia suprasti bažnyčios palaikymu? Baž- 
nyčios palaikymu reikia suprasti ne vien savo parapijos 
ar savo diecezijos reikalų supratimą ir paramą. Visa Ka- 

talikų Bažnyčia yra viena šeima Kristaus Kūne. Jos reika- 
lai — misijos, labdara, kuliūra yra kiekvieno nario pa- 
reiga, ir vis turi, kiekvienas pagal savo išgales, šią parei- 
zą atlikti Kristaus dvasioje. (Bažn. dab. pasaul., nr. 88; 
I, psl. 274). 

308. Ar krikščionys privalo remti misijas? Kristus 
atėjo į žmonių tarpą, kad visi galėtų būti išganyti. Gyve- 
nantieji po Kristaus įžengimo į dangu žmonės privalo pa- 
tys vieni kitiems padėti pažinti Kristų ir pasinaudoti jo 
palikta Evangelija. Ne kiekvienas mūsų gali skelbti Evan- 
geliją tolimuose kraštuose. Tačiau visi turime jausti pa- 
reigą prisidėti, kaip kas gali: darbu, malda, medžiagine 
parama, kad Kristaus Evangeliją pažintų visi žmonės. 
Naujos krikščionių bendruomenės daugiausia yra netur- 
tingose pasaulio šalyse, joms dar trūksta ir Evangelijos 
skelbėjų, ir kunigų, ir medžiaginių išteklių. Joms labai 
yra reikalinga visos Bažnyčios misijų veikla. (Mis. Bažn. 
veikla, nr. 19; II, psl. 239). 

309. Kokia parama Bažnyčiai yra geresnė: koordi- 
nuota ar individuali? II Vatikano susirinkimas liepia vys- 
kupams stengtis, kad įvairūs apaštalavimo darbai būtų 
derinami ir jungiami glaudžion vienybėn. Tikintiesiems 
tebūnie primygtinai pabrėžiama, kad kiekvienas privalo 
apaštalauti jo padėtį ir išgales atitinkančiu būdu, tačiau 
visiems patariama jungtis į įvairius apaštalavimo darbus: 
ar į katalikų akciją, ar į kitokias apaštalaujančias organi- 
zacijas. (Ganyt. vysk. pareigos, nr. 17; II, psl. 73). 

310. Ar reikia remti katalikiškas viešosios komuni- 
kacijos priemones? Visuomeninio bendravimo priemonių 
(spaudos, radijo, televizijos) naudojimas reikalauja mil- 
žiniškų išlaidų. Tačiau būtų ir negarbinga, ir žalinga, jei- 
gu Bažnyčios nariai nesiimtų žygių pašalinti kliūtis, truk- 
dančias plisti išganymo žodžiui. Todėl II Vatikano susi- 
rinkimas primena katalikams tenkančią pareigą palaikyti 


99 


ir remti katalikišką spaudą, filmų gaminimą, radijo ir 
televizijos programas, kurių tikslas yra skleisti ir ginti 
tiesą bei rūpintis krikščioniškuoju visuomenės auklėjimu. 
Susirinkimas taip pat kviečia ūkio ir technikos srityse 
pajėgesnius sambūrius ir paskirus asmenis finansiškai ir 
savo patirtimi remti šias priemones, tarnaujančias kultū- 
rai ir apaštalavimui. (Visuom. bendr. priem., nr. 17; L, 
psl. 20). 


PENKTASIS BAŽNYČIOS ĮSAKYMAS: DRAUDŽIAMOMIS 
DIENOMIS NEKELTI VESTUVIŲ PUOTOS 

311. Ar advento, gavėnios ir kitomis panašiomis die- 
nomis leidžiama laiminti Moterystę Mišių metu? II Vati- 
kano susirinkimo nutarimu, Moterystė gali būti palaimin- 
ta Mišių metu ir advento, gavėnios bei kitomis panašiomis 
dienomis. (Liturg., nr. 78; I, psl. 149). 

312. Kaip turėtų būti švenčiama Moterystės iškilmių 
puota advento ir gavėnios metu? Jaunavedžiams ir jų Lė- 
vams klebonas turėtų priminti advento ir gavėnios dienų 
dvasią ir paraginti, kad prie jos taikytųsi pagal vietos pa- 
pročius. (plg. Liturg., nr. 77; I, psl. 148). 


16. IšGANYMAS 

313. Dabartinė Bažnyčios padėtis išganymo atžvil- 
giu. Bažnyčia, į kurią visi žmonės Jėzaus Kristaus yva 
šaukiami, bus pilnai atbaigta tik dangaus garbėje. Kris- 
taus pradėtas žmonijos atnaujinimas vyksta toliau Šven- 
tosios Dvasios atėjimu ir jos veikimu Bažnyčioje. Tačiau 
kol dar neįvykdytas “naujas dangus ir nauja žemė, kur 
viešpataus teisingumas“ (Pt 3,12), keliaujančiai Bažny- 
čiai su dabartiniam laikotarpiui priklausančiais sakra- 
mentais ir institucijomis yra būdingas šio pasaulio praei- 
nantis pavidalas. Ir pati Bažnyčia gyvena tarp kūrinių, 
kurie vaitoja iki pat šios dienos ir laukia Dievo vaikų gar- 

bės apreiškimo. (Rom 8,19-22). (Bažn., nr. 48; I, psl. 
82). 

314. Kadangi bus pasaulio pabaiga, tai ar verta rū- 
pintis žemišku gyvenimu? Tiesa, kad esame įspėjami, jog; 
žmogui nieko nepadės, jeigu jis ir visą pasaulį laimėtų, 
bet prarastų save (Lk 9,25), tačiau naujosios žemės lau- 
kimas turi ne silpninii, o pažadinti rūpinimąsi darbuotis 
šioje žemėje, kur auga tos naujos žmonių šeimos kūnas, 
galis jau dabar, nors ir neaiškiai, atskleisti kai kuriuos 
naujo pasaulio bruožus. Aišku, žemiškąją pažangą turime 
rūpestingai skirti nuo Kristaus karalystės augimo. Bet ka- 
dangi toji pažanga gali prisidėti prie geresnio žmonių 
bendruomenės tvarkymo, ji yra labai svarbi Dievo kara- 


lystei. (Bažn. dab. pasaul., nr. 39; I, psl. 207-208). 


315. Ryšys tarp mūsų dabartinių gerų darbų ir am- 
žinojo gyvenimo. Meilė ir jos darbai pasiliks (1 Kor 13, 
8). Žmogiškąjį kilnumą, broliškumą ir laisvę, taigi visus 
gerus prigimties ir mūsų darbo vaisius, kuriuos, Viešpa- 
ties dvasios vedami ir liepiami, būsime paskleidę žemėje, 
paskui vėl atrasime. Tik jie bus apvalyti nuo bet kokios 
dėmės, šviesūs ir pakeisti, kai Kristus perduos Tėvui “am- 
žinąją ir visuotinę karalystę: tiesos ir gyvybės karalysię, 
šventumo ir malonės karalystę, teisingumo, meilės ir tai- 
kos karalystę" (Krist. Karal. šventės prefacija). (Bažn. 
dab. pasaul., nr. 39; I, psl. 208). 


316. Pasaulis gali rasti išganymą per Jėzų Kristų ir 
jo Bažnyčią. Padėdama pasauliui ir pati iš jo daug gau- 
dama, Bažnyčia siekia vieno tikslo — kad ateitų Dievo 
karalystė ir būtų atliktas žmonių giminės išganymas. Vi- 
sas tas gėris, kurį Dievo tauta, keliaudama šioje žemėje, 
gali žmonių šeimai atnešti, kyla iš to, kad Bažnyčiai skir- 
ta būti “visuotiniu išganymo sakramentu“ (Bažn., nr.48), 
kuriuo yra apreiškiama ir drauge vykdoma Dievo meilės 

žmogui paslaptis. Dievo žodis, kuriuo visa yra padaryta, 
tapo kūnu, kad, būdamas tobulas žmogus, visus išgelbėtų ir 
visa savyje apimtų. Viešpats yra žmonijos istorijos tikslas, 
istorijos ir civilizacijos troškimų židinys, žmonių giminės 
centras, visų širdžių džiaugsmas ir ilgesio išsipildymas. Jį 
Tėvas prikėlė iš mirties, išaukštino ir pasodino savo deši- 
nėje, paskirdamas gyvųjų ir mirusiųjų teisėju. Jo dvasios 
gaivinami ir jungiami, mes keliaujame į žmonijos istorijos 
atbaigimą, kuris visiškai atitinka jo meilės planą: “ At- 
naujinti Kristuje visa, kas yra danguje ir kas žemėje" (Ef 
1,10). 

Pats Viešpats sako: “Štai aš veikiai ateinu, atsinešda- 
mas atlygį, ir kiekvienam atmokėsiu pagal jo darbus. Aš 
esu Alfa ir Omega, Pirmasis ir Paskutinysis, Pradžia ir Pa- 
baiga“ (Apr 22,12-13). (Bažn. dab. pasaul., nr. 45; I, psl. 
218). 

ĮVADINIS PAAIŠKINIMAS 


Šiuomi ne pirmą karlą kalbu apie II Vatikano susi- 
rinkimą. Jį beruošiant ir jo eigoje esu gana plačiai pasi- 
dalinęs žiniomis su lietuvių visuomene ir gyvu žodžiu, 
ir spaudoje. Po susirinkimo esu rašęs apie priimtų nuta- 
rimų turinį. Tomis progomis labai retai užsiminiau apie 
lietuvius susirinkime. Ką pats veikiau ryšium su susirin- 
kimu, mane saistė pažadas neskelbti nei tikslios darbų 
eigos, nei turinio, nei ką veikiau ar rašiau. Jau penkioli- 
ka metų po susirinkimo, daug kas pasikeitė. Ne vienoje 
kalboje jau galima rasti leidinių apie II Vatinkano susi- 
rinkimą. 1979 m. pabaigoje Vatikanas paskelbė visus bu- 
vusio susirinkimo dokumentus. Pasidalinsiu tad ir aš su 
lietuvių visuomene kai kuo, apie ką iki šiol nerašiau. Ne 
visų tų dalykų, kuriuos parašiau susirinkimo paruošimo 
laiku ir vėliau jam bevykstant, turiu nuorašus. Bendram 
vaizdui pakaks patiekti tai, ką turiu. Kas norės ateityje 
studijuoti II Vatikano susirinkimo archyvus, galės viską 
surasti. Visko, kas kieno buvo parašyta, besvarstant atski- 
rus klausimus, galutinos išvados paskelbtos Susirinkimo 
nutarimuose. Bet jie ne visiems prieinami, o turėtų būti 
visų gerai pasisavinti. 

Ką esu parašęs susirinkimo paruošimo ir eigos metu 
svarstytomis temomis, viskas parašyta lotynų kalba. Šia- 
me darbe skaitytojas ras to ne žodinius tekstus, bet tik 
ne grynai žodinį jų vertimą i lietuvių kalbą — vertime 
buvo paiscma parašylų minčių turinio. 

Ne vienu atveju gal bus sunku skaitančiam atspėti, 
į kuriuos klausimus atsakau, prie kurių tekstų jungiu sa- 
vo pasakytas mintis. Kas buvo parašyta, viskas buvo pri- 
dėta prie man atsiųstų ar sesijų metu gautų tekstų. Tiesa, 
visus tuos tekstus turiu, bet juos čia kartoti būtų ne mano 
užsimotas suglaustas vaizdas, o plati ne vieno tomo stu- 
dija. Be to, patiekti čia tuos visus tekstus, kurių daugu- 
mas nepateko į susirinkimo nutarimus ar pateko žymiai 
pakeisti, nebūtų jokios praktiškos prasmės. Mums dabar 
yra svarbūs tie ir tokie tekstai, kurie yra susirinkimo pri- 
imti ir patiekti žmonijai. Mūsų visų padėka priklauso 
tiems, kurių darbo dėka turime tuos nutarimų tekstus ir 
lietuvių kalba. 

II VATIKANO SUSIRINKIMO PARUOŠIMAS 


P. Pijus XI, vos tik pradė'ęs valdyti Katalikų Baž- 
nyčią, ne tik kalbėjo apie I Vatikano susirinkimo atnau- 
jinimą, bet — Katalikų pasaulio nustebimui — išsiunti- 
nėjo viso pasaulio vyskupams ta tema laišką. Tada dar 
nebuvo išspręsti ir sutvarkyti klausimai tarp Italijos vy- 
riausybės- Kvirinalo ir Apaštalų Sosto. Daugelis vyskupų 
įtikinančiai atsakė, kad pirma reikia sutvarkyti santykius 
su Italijos vyriausybe, nes be to visuotinis susirinkimas 
galėtų patirti nenumatomų nesklandumu. Daug kam ne- 
lauktai P. Pijus XI sutvarkė santykius su Italijos vyriau- 
sybe Laterano sutartim, pasirašyta 1929 m. vasario 11 
dieną. Bažnyčios visuotinio susirinkimo klausimu nebuvo 
vienos nuomonės hierarchijoje, bet pačiame Vatikane su- 
sirinkimo mintis buvo gyva, ir buvo pradėti žingsniai 
ruoštis susirinkimui. Antrasis pasaulinis karas 1939-1945 
metais sutrukdė tos minties realizavimą (plg. Osservatore 
Romano savaitinę laidą 1979.I1I.19). 

P. Pijaus XII pontifikato pabaigoj buvo gandų, ypa- 
tingai 1956-1957 metais, apie Bažnyčios visuotinio susi- 
rinkimo galimybę, bet gandas aptilo. Esą tartum būtų P. 
Pijus XII nepasitikėjęs savo sveikata ir amžiumi tokį su- 

sirinkimą užbaigti. Romoje buvo kartojamas, sako, P. Pi- 
jaus XII posakis: Tokį susirinkimą lengva pradėti, bet 
kaip ji užbaigti? Ar šio posakio autorius buvo P. Pijus 
XII, ar kas kitas, bet patirtis parodė, kad ias posakis 
buvo labai teisingas. P. Pijus XII mirė 1958 m. spalio 
9 dieną, nepalikęs viešo konkretaus žodžio susirinkimo 
klausimu. 

Su P. Pijaus XII mirtimi tačiau nemirė Bažnyčios 
visuotinio susirinkimo idėja ir gandas. Sekantieji įvykiai 
parodė, kad gandas buvo teisingas ir klausimas pribren- 
dęs. 1958 m. spalio 28 dieną išrinktas Popiežium kardi- 
nolas Angelas Juozapas Ronkalis (Angelo Giuseppe Ron- 
calli), pasirinkęs Jono XXIII vardą, buvo vainikuotas tų 
pačių metų lapkričio 4 dieną. Praėjus vos porai mėnesių, 
1959 metų sausio 1 dieną P. Jonas XXIII viešai paskelbė, 
kad jis rengiasi šaukti visuotinį Bažnyčios susirinkimą, 
nepasakydamas, kada tai turėtų įvykti. Vis tiek tapo vie- 
šai žinoma, kad pasiruošimas pradedamas. Už pusantrų 
metų, 1960 metų birželio mėnesį, buvo pradėtos formucti 
Bažnyčios visuotiniam susirinkimui paruošti Komisijos. 

Šia paskelbta žinia pasaulis parodė didelio ir visuo- 
tinio susidomėjimo. Ta proga vienas nekatalikas anglas 
Londono spaudoje pakartojo I Vatikano visuotinio susi- 
rinkimo vieną epizodą, patiektą ano meto spaudos (I Va- 
tikano visuotinis susirinkimas vyko 1869.XII.8 - 1870.X. 
20). Kai 1870 metų liepos 18 dieną Šv. Petro bazilikoje 
vyskupai balsavo popiežiaus neklaidingumo klausimą, to- 
mis pat valandomis Romoje siautė uraganas, kuris taip 
aprašytas: “Tėvų “TAIP? skendo griaustinių dundėjime. 
Atiduodant balsavimo korteles, plieskė žaibai, pro bazi- 
likos langus apšviesdami Švento Petro bazilikos šventovę 
ir jos kupolą. Tarsi aisakydamos į kiekvieną žmogišką 
balsą, žaibų šviesos apgaubdavo Bernini baldakimą ir 
visas bazilikos sienas. Uraganas siautė be pertraukos va- 

landą ir pusę, kol atsiliepė visi tėvai, šaukiami vardais. 
Didingesnės scenos ir stebėtinesnio įspūdžio nėra niekad 
buvę. Jeigu visi Romos menininkai būtų sudėję kartu sa- 
vo talentus ir meno gabumus, nebūtų sukūrę nieko, kas 
galėtų lygintis su šia audros didybe." 

1960 metų vasarą buvo paskelbta II Vatikano visuo- 
tiniam susirinkimui ruošti Centrinė komisija. Jos sąstale 
buvo 60 kardinolų, 5 patriarchai, 27 arkivyskupai, 7 vys- 
kupai, 4 vienuolijų generaliniai viršininkai, 29 patarėjai, 
parinkti iš įvairių pasaulio šalių žymiausi teologai ir ki- 
tų bažnytinių sričių žinovai. Komisijos pirmininkas pats 
P. Jonas XXIII, o kokiu nors atveju jam negalint pirmi- 
ninkauti, jį pavaduoja Kardinolų Kolegijos dekanas kar- 
dinolas Eugenijus Tiseranas (Eugene Tisserant). 

Beveik tuo pačiu metu buvo sudarytos ir paskelbtos 
kitos Komisijos, kurių kiekvienai buvo pavesta paruošti 
jai skirtais klausimais atskirą schemą — būsimųjų susi- 
rinkimo nutarimų projektą. Ir Centrinės, ir kitų Komisi- 
jų sąstatas buvo labai universalus. Jose narių įvairiais 
titulais buvo iš 50 įvairių šalių. 

1960 metų spalio 8 dienos, Nr. 420-67, Vatikano 
Valstybės Sekretoriaus kardinolo Domininko Tardinio 
(Domenico Tardini) pasirašytu raštu, buvau paskirtas 
Vyskupų ir Bažnyčios administravimo komisijos patarėju 


(Consulior). Tos Komisijos pirmininkas — kardinolas 
Marčelis Mimis (Marcello Mimi), o sekretorius — arki- 
vyskupas Juozapas Gavlina (Joseph Gawlina — gyvenąs 


Romoje, buvęs Lenkijos kariuomenės vyriausias kapelio- 
nas). Šios Komisijos 28 nariai buvo iš vienuolikos įvairių 
šalių: 20 arkivyskupų ir vyskupų, 8 vienuoliai ir diece- 
ziniai kunigai. Patarėjų 24 iš 14 įvairių šalių: 15 arki- 
vyskupų ir vyskupų ir 9 vienuoliniai ir dieceziniai kuni- 
gai. Šios Komisijos pirmininkas kardinolas Mimis 1961 
metų kovo 6 dieną mirė. Jo vieton pirmininku buvo pa- 

skirtas kardinolas Paulius Marela (Paolo Marella), bu- 
vęs įvairiuose kraštuose nuncijum, o tuometinis Sv. Petro 
bazilikos archipresbiteras — vyriausias tvarkytojas. 

P. Jonas XXIII 1960 metų lapkričio 4 dieną priėmė 
specialioje audiencijoje visus Paruošiamųjų, Centrinės ir 
kitų Komisijų narius. Tą pat dieną po audiencijos Komi- 
sijos turėjo, kiekviena atskirai, savo sesijas. Mūsų Komi- 
sijoje buvo sudarytos grupės iš narių ir patarėjų ruošti 
atskirų konkrečių šiai Komisijai tekusių klausimų projek- 
tams. Buvau paskirtas grupėn, kuriai teko paruošti pro- 
jektą Sielų Vadovavimo (animarum cura) ir apaštalavi- 
mo tarp emigrantų ir turistų. 

Pranešimus-projektus atskiromis temomis paruoštus 
reikėjo atsiųsti Komisijai ne vėliau kaip tų pačių 1960 
metų gruodžio 30 dieną. Pabrėžtas pageidavimas praktiš- 
kų minčių. Gavau medžiagą ir visų kitų temų, kurias pa- 
ruošti buvo skirta mūsų Komisijos kitoms grupėms. Ko- 
misijų centrai gautą medžiagą perduodavo Centrinei Ko- 
misijai, o ši visą gautą medžiagą redagavo pagal savo 
planą: Komisijų paruoštus atskirų klausimų projektus 
jungė po kelis į vieną, kitų visai neįtraukė į būsimo susi- 
rinkimo programą. Priimtų projektų savo suredaguotą 
tekstą Paruošiamoji Centrinė Komisija siuntė visiems vys- 
kupams, paragindama kiekvieną parašyti savas mintis. 
Ir Komisijų nariams bei patarėjams, ir visiems kitiems 
vyskupams, ruošiant savas mintis-projektus ar atsakus į 
projektus, buvo leista, bet nepatariama naudotis patarė- 
jais — buvo pageidaujama paties vyskupo nuomonė. Jei- 
gu kuris vyskupas patarėją ar patarėjų turėtų, tai buvo 
įsakyta juos prisaikdinti saugoti paslaptį, kokia medžia- 
ga yra gauta ir kas į tai vyskupo parašyta. 

Medžiagos buvo gauta tiek, kad teko padėti į šalį 
visus kitus darbus ir reikalus, o atsidėti pirmiausia savo 
Komisijai, po to ir kitų Komisijų skirtoms temoms. Pa- 

skirtu laiku pasiunčiau, ką kuria tema parašiau. 1961 m. 
kovo 13 dieną gavau iš savo Komisijos pirmininko prane- 
šimą, kad mano siųsta medžiaga yra gauta ir skaityta. To 
pat mėnesio 14 dieną gavau Teologijos Komisijos prane- 
šimą, kad jai yra perduota, kas mano parašyta Kristaus 
Mistinio Kūno klausimu. 

Vyskupų ir Bažnyčios Administravimo Paruošiamo- 
sios Komisijos II-je sesijoje 1961 m. vasario 11-17 die- 
nomis ir III-je sesijoje balandžio 24-29 dienomis nedaly- 
vavau, nes buvo svarstyti mūsų Komisijos kitų grupių 
paruošti klausimai, į kuriuos buvau raštu pareiškęs ir pa- 
siuntęs savo nuomones. IV-je sesijoje nuo rugpjūčio 25 
iki spalio 7 dienos dalyvavau, nes buvo svarstomi klausi- 
mai, paruošti tos grupės, kurios nariu buvau ir aš. Sios 
sesijos metu rugpjūčio 30 dieną mirė Romoje mūsų Ko- 
misijos narys Vilhelmas Breidis (William Brady) — 
Saint Paul, Mineapolio (Min., U.S.A.) arkivyskupas. Pa- 
laidoti išskraidintas į savo dieceziją. 

Po daugelio sesijų ir pasisakymų raštu Vyskupų ir 
Bažnyčios Administravimo Paruošiamoji komisija patie- 
kė Paruošiamajai Centrinei komisijai šių temų projektus: 


1. Sielų vadovavimo — pastoracijos ir pagrindinių 
uždavinių. 

„ Diecezijų ribų (ploto). 

„ Vyskupų Konferencijų. 

„ Santykių tarp vyskupų ir klebonų. 

. Santykių tarp vyskupų ir Apaštalų Sosto. 

„ Santykių tarp vyskupų ordinarų ir jų pagalbinin- 
kų-augziliarų. 


GUUBLLN 


Mūsų darbas tuo buvo laikinai baigtas, kol gausime 
iš Paruošiamosios centrinės komisijos nuomonę — atsa- 
kymą į mūsų paruoštas temas ar visai naujos medžiagos. 
Mūsų Komisijos narių ir patarėjų darbas nesustojo, nes 

visi vyskupai nuolatos gaudavome medžiagos iš kitų Ko- 
misijų paruošių temų, vis su paraginimu pasisakyti iki | 
įsakmiai paminėtos dienos. 

Kaip intensyviai Komisijos dirbo, pasako faktas, 
kad tų pačių 1961 metų lapkričio mėnesio 7-17 dienomis 
Paruošiamoji centrinė komisija svarstė jau 10 įvairių 
schemų-projektų tekstus, patiektus įvairių Paruošiamųjų 
komisijų. Apsvarstytų ir perredaguotų schemų projektų 
tekstus, kuriuos perskaitydavo P. Jonas XXIII, gaudavo 
visi atitinkamos Komisijos nariai ir patarėjai, vis su pa- 
raginimu pasisakyti, jeigu kuris turėtų ką nors pasakyti 
prie atsiųsto teksto. P. Jonas XXIII 1962 m. birželio 
mėnesį pareiškė, kad jis laukiąs visų Komisijų narių ir 
patarėjų laisvo pasisakymo. Jis numatąs galimas to sun- 
kenybes, bet pasitikis, kad Dievas vadovaus. 

Paruošiamieji darbai vyko taip, kad 1961 m. Kalė- 
dų dieną — gruodžio 25 P. Jonas XXIII paskelbė Apaš- 
tališkąją Konstituciją, kurios užbaigoje skelbia, kad II 
Vatikano susirinkimas prasidės 1962 metais; susirinkimo 
pradžios diena būsianti paskelbta vėliau. O 1962 metų 
vasario 2 dieną Motu Proprio paskelbė, kad susirinkimas 
prasidės 1962 metų spalio 11 dieną. Visi tikintieji buvo 
raginami melstis už susirinkimo sėkmingą eigą, kunigai 
raginami aukoti ta intencija kasdieninę Brevioriaus mal- 
dą. 

Paruošiamoji centrinė komisija posėdžiavo 1962 
metų sausio, vasario, kovo, balandžio, gegušės, birželio 
mėnesiais — kiekvieną mėnesį vis po 10 dienų. 

1962 metų liepos 23 dieną Paruošiamoji centrinė 
komisija paskelbė, kad susirinkimui bus patiektos šios 
schemos: 

1. Apreiškimo šaltiniai (De Fontibus Revelationis). 

2. Gryno tikėjimo išlaikymas (De Deposito Fidei 

purae custodiendo). 

3. Krikščionių moralė (De Ordine Morali Christia- 

norum). 

4. Skaistybė, moterystė, šeima (De Castitate, Matri- 

monio, Familia). 
5. Liturgija (De Sacra Liturgia). 
6. Visuomeninio ryšio priemonės (De Instrumentis 
Communicationis Socialis). 

7. Bažnyčios vienumas (De Ecclesiae Unitate). 

8. Švenčiausia Marija Dievo ir žmonijos Motina (De 
Beata Virgine Dei et Hominum Matre). 

Vyskupų ir Bažnyčios Administravimo komisijos pa- 
ruoštos temos išspausdintos Bažnyčios Vienumo schemos 
projekte. 

1962 m. rugpjūčio 6 dieną buvo paskelbtos normos, 
kas gali dalyvauti susirinkime sprendžiamu ir kas tik pa- 
tariamu balsu. Paskelbti taip pat susirinkimo būsimieji 
prezidiumo ir sekretoriato nariai ir įvairių Komisijų pir- 
mininkai. Iki Susirinkimo veikusios Paruošiamosios ko- 
misijos bus jau savo darbą baigusios, o veiks naujos, ku- 
rios svarstys susirinkimo metu diskusijose patiekiamą 
medžiagą. Tokių komisijų bus 10 ir 4 sekretoriatai. 

Kartu vyko ir techninis susirinkimo paruošimas. Ad- 
ministracinė komisija atsiklausė kiekvieną vyskupą, kur 
kuris Romoje gyvens. Pageidavusiems Komisija paskir- 
davo vietą gyventi. Romoje buvo atsiklausti visi vienuoly- 
nai ir įvairios katalikų institucijos, kuri ir kiek galėtų 
priimti vyskupų ar kitų susirinkimo dalyvių. 1962 m. 
kovo 22 dieną buvo pašaukti 42 jauni kunigai ir klierikai 
stenogratijos (shorthand) pamokai — paruošti juos dar- 
bui susirinkimo metu. Tačiau, prasidėjus susirinkimui, 
paaiškėjo, kad tokie užrašinėtojai nereikalingi, nes kiek- 
vienas bazilikoje kalbas diskutuojamais klausimais ar tu- 
rįs ką nors kito pasakyti susirinkimo klausimais ar reika- 
lais turėjo savo žodžių visą tekstą įteikti susirinkimo pre- 

zidiumui keliomis dienomis iš anksto, o jeigu kuris ne- 
spėdavo įteikti iš anksto, tai prezidiumui leidus galėdavo 
pasisakyti pirma žodžiu, o paskui tai įteikti prezidiumui 
raštu. Kiek vėliau pradėta visas kalbas užrašyti į magne- 
tofonines juosteles. 


LIETUVIAI II VATIKANO SUSIRINKIME 


Iš visų nuotaikų man atrodė, kad Maskva neleis at- 
vykti į susirinkimą Lietuvos ir Latvijos vyskupams. Šią 
savo nuomonę parašiau P. Jonui XXIII ir pasiūliau, kad 
iš tų kraštų pakviestų beni po vieną kunigą patarėjų (pe- 
riti) titulu. Iš Lietuvos pasiūliau kan. Juozapą Stankevi- 
čių, tada Kauno arkidiecezijos kapitulos vikarą. Šventojo 
Tėvo gestas buvo net platesnis, negu drisau pasiūlyti. Jis 
ne tik paskyrė ir pakvietė kan. Juozapą Stankevičių ir iš. 
Latvijos monsignorą Vaivodą (Voivads), o parašė savo 
asmeninį kvietimą visiems trims Lietuvos vyskupams: 
Petrui Maželiui — Telšių, Julijonui Steponavičiui — Vil- 
niaus ir Panevėžio ir Vincentui Sladkevičiui — Kaišiado- 
rių ir Latvijos vyskupams. Mano spėliojimas pasitvirtino: 
netrukus gavau žinią, kad Lietuvos vyskupams neleidžia. 
ma vykti į susirinkimą. Tai pranešiau Vatikanui. Beveik 
iki pat susirinkimo nebuvo aišku, ar bus leista vykti kan. 
Juozapui Stankevičiui. Tik kelias dienas prieš susirinki- 
mą buvo gauta žinia, kad į Romą atvyks ne vienas kan. 
Juozapas Stankevičius, o dar keli kiti kunigai. Jie nebuvo 
kviesti, tad buvo aišku, kad atvyksta tik kaip turistai ir 
negalės dalyvauti šv. Petro bazilikoje susirinkimo sesijų 
metu. Sutarėme su prel. L. Tulaba, šv. Kazimiero Kole- 
gijos rektorium Romoje, iš Lietuvos atvykstančius kuni- 
gus priimti broliškai ir leisti jiems gyventi Kolegijos na- 
muose, jeigu jie patys taip pageidaus. Beje, mūsų Kole- 
gijos svetainė buvo paimia susirinkimo Butų komisijos 

žinion ir pas mus gyventi buvo paskirti keliolika vyskupų. 

Susirinkimas prasidėjo spalio 11 dieną. Išvykau iš 
Čikagos spalio 1 dieną, prieš 2-os dienos vidurdienį Ro- 
mos laiku buvau jau Romoje. Buvo įdomu, kad visus at- 
vykstančius, taigi ir mane, pasitiko Vatikano ir Romos 
miesto atstovai, pasiūlė visokius patarnavimus: sutvarky- 
ti paso registraciją, paimti bagažą ir, jeigu reikia, nu- 
vežti į gyvenimui skirtą vietą. Mane dar išskirtinai pasi- 
tiko mūsų Kolegijos vadovybė ir kiti Romoje gyveną lie- 
tuviai. Iš jų sužinojau, kad tikrai atvyksta kan. Juozapas 
Stankevičius ir su juo kun. Romualdas Krikščiūnas, kaip 
jo vertėjas ir padėjėjas, kan. Paulius Bakšys — Kaišia- 
dorių ir kan. Česlovas Krivaitis Vilniaus kapitulų Vikarai. 
Kolegijoje radau kvietimą tuojau atvykti i Vatikaną. Nu- 
vykau spalio 3 dieną priešpiet. Paklaustas, ar žinau, kad 
atvyksta keli kunigai iš Lietuvos ir kaip mes esame nusi- 
teikę jų atžvilgiu, atsakiau, kad žinau, ir manome, kad 
tikrinti jų kredencialus yra ne mūsu reikalas — esame 
nusiteikę sutikti juos kaip brolius ir, jeigu jie pageidaus, 
esame numatę jiems kambarius mūsų namuose. Jaučiau 
neslepiamą pasitenkinimą tokiu mano atsakymu. Prisibi- 
jota, kad tarp mūsų galįs kilti koks nors nesusipratimas: 
Po kelių dienų atskrido per Maskvą minėtieji mūsu ku- 
nigai iš Lietuvos. Lietuviai kunigai, gyveną Romoje, nu- 
vyko į aerouostą jų pasitikti. Kadangi man buvo aišku, 
kad ta proga aerouoste bus ir kas nors iš Maskvos atsto- 
vybės Romoje, tad aš nevykau. Svečiai buvo parvežti į 
Kolegiją ir čia apsigyveno. Prel. L. Tulaba jiems pasakė, 
kad jie yra Kolegijos svečiai ir todėl tenesirūpina kokiu 
nors atsiteisimu už gyvenimą čia. Sekančią dieną palydė- 
jau kan. Juozapą Stankevičių i Susirinkimo sekretoriatą 
užsiregistruoti ir gauti Susirinkimo dalyvio dokumentą. 
Atvykusieji sakė, kad kartu su jais turėjęs atvykti ir kun. 
S. Mažeika, bet buvęs sulaikytas Maskvoje, kaip jie mano 

— “tik geresniam apmokymui“, ir prašė kaip nors jį ap- 
gyvendinti kur kitur, o ne kartu su jais. Toks prašymas 
buvo net nereikalingas, nes mūsų namuose tikrai jau ne- 
buvo laisvo kambario. Kun. S. Mažeika yra marijonas — 
be jokio nesusipratimo buvo sutarta, kad atvykęs jis galės 
gyventi pas TT. Marijonus. Kun. S. Mažeika atvyko po 
trijų dienų ir buvo apgyvendintas pas TT. Marijonus. 

Atvykęs į Romą, patyriau du faktus. Vienas, kad 
kai kurie rusai ortodoksai kunigai ar kuris vienas iš jų, 
nežinau kieno vardu, kreipėsi į Vatikaną,prašydami, kad 
kan. Paulius Bakšys, kan. Česlovas Krivaitis ir kun. S. 
Mažeika būtų įleisti Susirinkimo sesijų metu kokiu nors 
titulu į Šv. Petro baziliką. Ar apie tai ką nors žinojo šie 
kunigai, už kuriuos anie kalbėjo, jų niekad neklausiau 
ir dabar nežinau. Buvo keista, kad to prašė ne Lietuvos 
vyskupai, ar tie patys kunigai, bet ortodoksai, kurie patys 
gavo leidimą dalyvauti susirinkimo sesijose tik kaip sve- 
čiai stebėtojai. Kaip ten bebūtų, mūsų lietuviai kunigai, 
išskyrus kan. Juozapą Stankevičių, nepriklausė nė vienai 
susirinkimo dalyvių kategorijai, tai tokio leidimo negavo. 
O kadangi jie neturėjo nė įgaliojimo, net nė rekomenda- 
cijos iš Lietuvos vyskupų, tai toks ortodoksų žygis nepa- 
gerino tų mūsų kunigų reputacijos. 

Antra: kai kuriem iš “anapus geležinės uždangos“ 
atvykusiems yra patikėta “ ypatinga" Maskvos paslaptis. 
Vienas iš tokių man kontidencialiai pasisakė, klausdamas 
patarimo, ką daryti ir ką Vatikane kontaktuoti. Jo žo- 
džiais, “tik jam vienam ir niekam kitam patikėta, atvykus 
į Romą, kaip nors patirti iš kompetentingų Vatikano šal- 
tinių, ar Vatikanas yra nusiteikęs kalbėtis su Maskva 
Bažnyčios ir apskritai religijos reikalais“. Jam pasakiau 
savo nuomonę, — tai esąs Maskvos blefas paskleisti Ro- 
moje “dūmu", kad Maskva nusiteikusi kalbėtis su Va- 
tikanu, o to tikslas — kad Susirinkimo dalyviai nekalbė- 

tume apie komunistų vykdomus religijos persekiojimus. 
Maskva, norėdama kalbėtis su Vatikanu, ras kelius ir be 
jo. Pačioje Romoje Italijos vyriausybės Diplomatinio kor- 
po dekanas yra Vatikano nuncijus ltalijai — ir Maskvos 
atstovai, kad ir nenorėdami, turi su juo mandagiai susi- 
tikti. Kai norės, galės tokių dalyku paklausti jį patį. Vė- 
liau paaiškėjo, kad tokių “su paslaptim patikėta tik jam 
vienam“ buvo vienas lenkas, čekas, vengras ir nežinau 
keli lietuviai- 

Pačiomis pirmomis dienomis Romoje, pasitaręs su 
Lietuvos atstovais ministeriais St. Lozoraičiu ir St. Gird- 
vainiu, 1962 metų spalio 6 dieną parašiau laišką Italijos 
Prezidentui Antanui Senjui (Antonio Segnni), Ministeriui 
pirmininkui Amintoriui Fanfaniui (Amintore Fanfani) ir 
Užsienio reikalų ministeriui Atilijui Pičioniui (Attilio Pic- 
cioni). 

Ekscelencija, 

Atvykęs iš JAV į Romą, II Vatikano susirinkimo 
proga, kaip vienintelis vyskupas Katalikų Bažnyčios Lie- 
tuvoje, nes kitiems mano broliams vyskupams nebuvo leis- 
ta atvykti iš rusu komunistų okupuotos Lietuvos, jaučiu 
gyvą norą padėkoti per Jūsų asmenį Italijos Vyriausybei 
ir tautai už šiltą simpatiją, kuria džiaugiasi lietuviai Ita- 
lijoje. Noriu taip pat išreikšti savo didžiausią pagarbą 
Jūsų Ekscelencijai. Esu tikras, kad Ttalija ir tarptautinia- 
me forume padės pavergtoms tautoms atgauti šiandien at- 
imtas teises į nepriklausomybę, i laisvą gyvenimą Euro- 
pos tautų bendruomenėje. 

Malonėkite priimti, Ekscelencija, mano geriausius 
linkėjimus Jums asmeniškai ir visai Italų tautai. 

(Parašas) 


Tik prasidedant susirinkimui, teko parašyti kitą, man 
nemalonų, bet būtiną raštą. Atvykęs į Romą ir nuvykęs į 

susirinkimo Administracinę komisiją užsiregistruoti, ga- 
vau elenchą — sąrašą susirinkimo dalyvių, kurie buvo 
pranešę iš anksto, kad susirinkime dalyvaus. Tai buvo 
šios Komisijos leidinys, su įrašu viršelyje, kad tai priva- 
taus rankraščio teisėmis. Prie mano pavardės pažymėta 
šalis, kuriai atstovauju — “ Rusija". Tuojau parašiau iš- 
samų raštą, paaiškindamas šią klaidą, istorinius įvykius, 
tų įvykių ir Lietuvos teisinę būklę (Laiško tekstas yra šio 
skyriaus pabaigoje). Laišką adresavau ir įteikiau ne tą 
elenchą išleidusiai Susirinkimo Administracinei komisi- 
jai, o Vatikano Valstybės Sekretoriui, kuriuo tada buvo 
kardinolas Amletas Čikonjanis (Amletto Cicognani), dau- 
gelį metų buvęs Vašingiono, D.C., Apaštališku Delegatu 
ir gerai žinąs Lietuvos reikalus. Laišką įteikiau spalio 12 
dieną. Už dviejų dienų buvo bazilikoje viešai paskelbta, 
kad anas minėtas elenchas negalioja, ir jau yra išleistas 
naujas oficialus Susirinkimo dalyvių elenchas. Jame ir 
Lietuva, ir Latvija atžymėti kaip atskiri kraštai ir vysk. 
Brizgys — kaip Lietuvos vyskupas. 

Mūsų santykiai su kunigais, atvykusiais iš Lietuvos, 
buvo bičiuliški. Tiesa, kad gyvenantiems Romoje ar iš ki- 
tur atsilankantiems kai kuriems lietuviams kartais stoko- 
davo supratimo, kad atvykusius iš Lietuvos daug kas var- 
žo. Taip po kelių dienų prie pietų stalo būreliui laisvųjų 
kunigų įkyriai atakuojančių įvairiais klausimais svečius 
kunigus iš Lietuvos, įsiterpė vienas iš svečių — kan. J. 
Stankevičius ir šypsodamasis ramiai pareiškė: “Noriu 
priminti, kad mes jums nepasakosime jokių konfidencia- 
lių dalykų ir nelaikysime jokių paslapčių, jei ką nors ku- 
ris iš jūsų mums pasakytumėte. Dabar galite kalbėtis to- 
liau". 

Pirmosios Susirinkimo dienos rytą nuvykome prie 
Vatikano — įėjimo į muziejus kartu su iš Lietuvos atvy- 
kusiais kunigais. Kaip visi kiti šiai progai suvažiavę į 

Romą, taip ir mūsų kunigai galėjo patekti tik į šv. Petro 
aikštę, išskyrus kan. Juozapą Stankevičių, su kuriuo kar- 
tu nuėjau į Vatikano muziejų patalpas, kur buvo skirta 
rikiuotis susirinkimo dalyvių procesijai į šv. Petro bazi- 
liką. Buvo pavojaus, kad procesija negalės eiti į baziliką 
per aikštę, kaip buvo skelbta, nes rytą lijo. Jau renkantis 
į Vatikano muziejų, lietus liovėsi, o atėjus procesijos lai- 
kui, jau švietė saulė, ir taip procesija ėjo, kaip buvo nu- 
matyta — per aikštę į baziliką. Po procesijos, P. Jono 
XXIII ir būrio kardinolų bei vyskupų koncelebruotų šv. 
mišių, po Šventojo Tėvo kalbos tos dienos programa ba- 
zilikoje baigėsi. 

Pirmas kelias dienas užėmė naujų Komisijų sudary- 
mas. Spalio 20 dienos sesijos pradžioje buvo perskaitytas 
susirinkimo dalyvių visiems žmonėms pasveikinimo pro- 
jektas. Atsiliepė norintieji įnešti į projektą pataisų. Užsi- 
rašiau žodžiui — pasigedau, kad neužsiminta apie “tylos 
Bažnyčią". Kalbėjo pirma kardinolai, paskui vyskupai — 
iš eilės, kaip buvo paprašę balso. Pirmasis kalbėjo prezi- 
diumo narys Palermo kardinolas Ernestas Rufinis (Ernes- 
to Ruffini), po jo Vatikano Kūrijos kardinolas Juozapas 
Feretas (Giuseppe Ferreto), keli vyskupai vis kartojo tą 
pačią mintį, kad reikia pasakyti žodį persekiojamiems ti- 
kintiesiems. Atėjus mano eilei, pareiškiau, kad noriu pa- 
sakyti tą patį, ką prieš mane kalbėjusieji, padėkojau ypa- 
tingai kalbėjusiems kardinolams. Kalbant kardinolams ir 
vyskupams ir siūlantiems vis tą pačią mintį, buvo paste- 
bėta, kad bazilikoje toje sesijoje dalyvavę tik du Vengri- 
jos ir tik trys Čekoslovakijos vyskupai susibūrę kaž ką 
tarėsi. Pasiprašė balso vienas Lenkijos, vienas Vengrijos 
ir vienas Čekoslovakijos vyskupas. Jie visi trys kalbėjo tą 
patį: prašė neminėti tylos Bažnyčios. Anot jų, komunistų 
valdomuose kraštuose prasidedą naujos nuotaikos, nerei- 
kią to gadinti. .. ir panašiai. Jų beklausydamas, prisimi- 

niau anksčiau minėtą pasikalbėjimą su vienu iš anapus 
apie Maskvos patikėtą “paslaptį tik jam vienam ir niekam 
kitam pasaulyje“. Jeigu ne šių trijų prašymas, susirinki- 
mo dalyviai tikrai absoliučia balsų dauguma būtų pri- 
ėmę siūlymą paminėti persekiojamus tikinčiuosius. Deja, 
daugumą, ne visus, šių trijų maldavimas paveikė ir susi- 
rinkimo dalyvių balsų persvara buvo jų pusėje. Kaipgi 
siūlyti pagalbą ar užuojautą tam, kuris pats prašo to ne- 
daryti. -. 

Spaudos korespondentų tikslumas. Spaudos, radio, 
TV pranešėjai-korespondentai nebuvo leidžiami į bazili- 
ką. Kartais būdavo daromi jiems susirinkimo prezidiumo 
paskirto asmens apibrėžtų rėmų pranešimai. Čia, prie šv. 
Petro aikštės, buvo skirta jiems salė, ne tik su rašomom 
mašinėlėm, o ir su daugybe telefonų, iš kur jie galėdavo 
veltui telefonuoti savo laikraščiams ar radijui, TV cent- 
rams. Jie bandydavo užkalbinti ir vyskupus, geisdami iš 
jų ką nors išgirsti, ypatingai uoliai kalbindavo kai kurių 
vyskupų atsivežtus į Romą kapelionus, kurie, neįleidžia- 
mi į baziliką, sesijų valandas praleisdavo aplinkinėse ka- 
vinėse. Tarp ko kita: po pirmo periodo sesijų vyskupai 
buvo paprašyti atvykti į Romą be kapelionų. Ir po šios 
sesijos, kurioje buvo priimtas visai žmonijai sveikinimo 
žodis, Paryžiaus katalikų dienraštis La Croix, nepaminė- 
damas šaltinio, spalio 24 dienos nr. 24278 pasigyrė gavęs 
žinių iš spalio 20-os dienos susirinkimo sesijos, kad dis- 
kutuojant susirinkimo pasveikinimo žmonijai tekstą, kai 
kam siūlant paminėti tylos Bažnyčią, prieš tai pasisakęs 
vienas Vengrijos ir vienas Lietuvos vyskupas. Tą žinią pa- 
skaitęs, parašiau La Croix dienraščiui laišką, atitaisyda- 
mas jo klaidą, bet nepasekiau, ar tas laikraštis mano 
laišką išspausdino, ar ne. Panašių ir svarbesnių neteisingų 
gandų spaudoje pasitaikydavo dažnokai, pvz. Belgijos 
kardinolas Leonas Siunensas ( Leo J. Suenens) kartą net 

viešai bazilikoje pareiškė protestą prieš jo vardu paskleis- 
tas spaudoje klaidingas žinias. 

Pradžioje to nepramatant, anų trijų vyskupų malda- 
vimas neminėti “tylos Bažnyčios“ ir jų laimėjimas išėjo į 
gera. Siūlusieji paminėti persekiojamus tikinčiuosius ne- 
nurimo. Privačiuose pokalbiuose bazilikoje ir visokiomis 
progomis už bazilikos susirinkimo dalyviai vienas po ki- 
to buvo informuojami apie tikrą religijos ir tikinčiųjų 
būklę komunistų valdomuose kraštuose. Netrukus visi su- 
sidomėjo, kurgi vyskupai iš tų kraštų. Iš Lietuvos nė vie- 
no, iš Latvijos nė vieno, iš ten-atvykę kunigai be savo 
vyskupų įgaliojimo ar rekomendacijų, iš Lenkijos 57 vys- 
kupų atvykę tik 25, iš Čekoslovakijos 5 vyskupų atvykę 
trys, iš Vengrijos 12 vyskupų atvykę tik 2, iš Rumunijos 
nė vieno, iš Bulgarijos nė vieno, iš Rusijos trys ortodoksų 
kunigai kaip stebėtojai, o nė vieno kataliko. Ypatingai su- 
judo laisvo pasaulio ukrainiečiai vyskupai. Jie vieną die- 
ną po sesijos viešai paskelbė spaudos, radijo, TV kores- 
pondentams: jeigu rusai nepaleis iš koncentracijos stovyk- 
los į Susirinkimą Ukrainos Lvovo (Lviv) arkivyskupo 
Juozapo Slipio (Joseph Slipy), tai kitoje sesijoje jie vie- 
šai pareikalaus pašalinti iš bazilikos Rusijos ortodoksus 
kunigus: Grasinimas pagelbėjo. Sekančių — 1963 metų 
pavasario pabaigoje vieną pirmadienį atskridęs iš Mask- 
vos orlaivis išlaipino Romos aerouoste arkivyskupą Juo- 
zapą Slipi. P. Jonas XXIII paėmė jį savo globon ir ap- 
gyvendino Vatikane. 

Visos tos akcijos, į kurią jungėsi vis daugiau vysku- 
pų iš viso pasaulio, išvada buvo ta, kad susirinkimo pa- 
baigoje buvo priimtas Pareiškimas tikėjimo laisvės. klau- 
simais, kurio nebuvo pradžioje susirinkimo programoje. 
Apie tai bus kalbama vėliau. 

Keli kunigai iš Lietuvos įleidžiami į Susirinkimo se- 
sijas. Susirinkimo eiga, visa dvasia, dalyvių-Tėvų kalbos, 

kaip išsireiškė kan. Juozapas Stankevičius, visiems darė 
viršijantį vaizduotę įspūdį — viena diena bazilikoje duo- 
danti daugiau, negu visos savaitės net geriausios rekolek- 
cijos. Labai įdomių įvertinimų yra pasakę nekatalikai ste- 
bėtojai. Gaila, galvojau, kad bazilikoje buvo tik vienas 
liudininkas iš Lietuvos — kan. Juozapas Stankevičius — 
reikėtų daugiau jų. Žinoma, tie dalyviai neturėtų balso, 
bet grįžę Lietuvon, ten papasakotų savo įspūdžius. Šias 
savo mintis pareiškiau ne raštu, o gyvu žodžiu atitinkamo- 
je Vatikano instancijoje. Neabejoju, kad tie mano žodžiai 
buvo perduoti asmeniniai P. Jonui XXIII. Už poros die- 
nų gavau atsakymą, kad, atsižvelgiant į mano prašymą, 
leidžiama kan. Pauliui Bakšiui ir kan. Česlovui Krivai- 
čiui, kaip ypatingiems asmeniniams Vatikano svečiams 
dvi savaites dalyvauti susirinkimo sesijose. Žodžiu man 
buvo pasakyta, kad priklausys nuo ju diskrecijos, ar šis 
leidimas po dviejų savaičių bus pratęstas toliau ar ne. 
Tą pat dieną po sesijos, užėjęs į Susirinkimo sekretoriato 
būstinę, gavau ir jiedviem parvežiau leidimą dalyvauti 
susirinkimo sesijose. Sekantį rytą vykome į baziliką kar- 
tu, palydėjau juos į atitinkančias vietas toje pat galerijo- 
je, kur tarp kitų ekspertų sėdėjo ir kan. Juozapas Stanke- 
vičius. Po dviejų savaičių vėl parvežiau jiems leidimą 
dalyvauti sesijose iki šio periodo pabaigos, 1962 m. gruo- 
džio 8 dienos. Gauti tokius leidimus dalyvauti kitų perio- 
dų sesijose ir šiem dviem kanauninkams ir vėliau atvyku- 
siems prel. Juozapui Labukui ir Telšių kan. Broniui Ba- 
rauskui buvo jau lengviau, nes tuose perioduose buvo dau- 
giau atvirumo. Stebėtojais buvo pakviesti katalikų pasau- 
liečių 22 vyrai, 12 moterų, 8 seserys vienuolės, 63 neka- 
talikai įvairių krikščioniškų denominacijų atstovai. Vys- 
kupai galėjo gauti leidimą iš Susirinkimo sekretoriato da- 
lyvauti mišiose prieš kasdienines sesijas ju rekomenduo- 
jamiems kunigams ir pasauliečiams. Faktiškai pavyko į- 

vesti į baziliką dalyvauti tose mišiose turbūt visus lietu- 
vius, kiek tik jų lankėsi susirinkimo metu Romoje. 

Gruodžio 5 dieną buvau priimtas P. Jono XXIII au- 
diencijoje. Man buvo patarta atvykti audiencijon kartu 
su kan. Paulių Bakšiu ir kan. Česlovu Krivaičiu. O kan. 
Juozapas Stankevičius būsiąs priimtas atskirai, kaip susi- 
rinkimo dalyvis. Jis pradžioje nesuprato, kad tuomi jam 
parodoma daugiau dėmesio, ir nemažai jaudinosi, kad 
vykstu su kitais dviem be jo. 

Kunigai svečiai iš Lietuvos buvo pašaukti gruodžio 
6 dienos pavakary atvykti į Vatikaną. Jiems buvo įduota 
parvežti Lietuvos katedroms P. Jono XXIII asmeninę do- 
vaną — kiekvienai po brangų liturginį rūbą mišioms — 
arnotą. Sugrįžo iš Vatikano beveik nusiminę. Savo susirū- 
pinimą pasisakė man: kągi jie išgirs Maskvoje už tokių 
reikmenų parvežimą. Patariau gautas dovanas vežtis, o 
jeigu Maskvoje kas nors už tai jiems ką nors sakytų, tai 
teisintis, kad negalėję nepriimti paties Popiežiaus duoda- 
mos dovanos. Maskvoje, sakiau, jų aisakomybė baigiasi, 
valdininkai patys tegul sprendžia, kaip su tais dalykais 
pasielgti. Kaip vėliau paaiškėjo, Maskvoje muitininkai 
tikrai buvo nustebinti, radę tokius liturginius daiktus, ta- 
čiau buvo nepatogu konfiskuoti Popiežiaus dovaną. Taip 
jie savo misiją atliko — parvežė Lietuvos katedroms P. 
Jono XXIII dovanotus arnotus. Savo ruožtu jie buvo su- 
rizikavę parvežti į Lietuvą ne mažą kiekį, kiekvienas po 
dvi dideles valizas, įvairių religinių smulkių daiktų: ro- 
žančių, medalikėlių, paveikslėlių, kiekvienas po kelias 
knygas, tinkančias kunigams ar klierikams. Visa tai Mas- 
kvoje buvo iš jų paimta ir, išskyrus vieną, kiti ir šiandien 
nežino, kaip tos valizos po kelių dienų atsirado prie jų 
durų. 

Pirmojo periodo paskutinė sesija buvo šeštadienį, 
gruodžio 8 dieną. Sekmadienį, gruodžio 9 dieną, prel. L. 

Tulaba — mūsų Kolegijos rektorius pakvietė visus Romos 
lietuvius būti svečiais pietums — mūsų su broliais kuni- 
gais iš Lietuvos išleistuvėms. Tą patį sekmadienį 3 va- 
landą po pietų buvo skirta kan. Juozapui Stankevičiui 
privati audiencija su P. Jonu XXIII. Manau, dabar jis 
suprato, kad anądien jo nedalyvavimas man skirtoje au- 
diencijoje nebuvo jo pažeminimas. 

Gerą valandą prieš susirenkant Kolegijoje vaišėms, 
atėjo pas mane k. S.M. ir užpuoliai pradėjo priekaištauti, 
kad mes netinkamai priėmę kunigus, atvykusius iš Lie- 
tuvos: Kaip dabar atrodysią Lietuvoje, kad jie čia buvę 
tarsi įtariami, tik vėliau įleisti į baziliką ir tai tik lygia- 
teisiais stebėtojais su nekatalikais, kad nė vienas iš jų 
negrįžtąs jau vyskupas ir t.t. Ramiai jį išklausęs, papra- 
šiau apsiraminti, gerai susitelkti, kad ir suprastų, ir atsi- 
mintų, ką pasakysiu į šiuos jo užsipuolimus. Paklausiau 
jį, kokie yra santykiai iš Lietuvos atvykusių kunigų su 
Maskvos patriarchu ir atvykusiais rusais ortodoksais ku- 
nigais. Jis karštai atrėžė, kad Maskvos patriarchas net 
nežinąs, kad jie ant žemės gyveną. O kaip su tais orto- 
doksais kunigais? paklausiau. Atsakė, kad ir jie vieni 
kitų nepažįstą. Jo atsakymams pritardamas, paklausiau, 
ar jis galėtų paaiškinti, kieno pavedimu anie stengėsi Va- 
tikane juos tris padaryti visateisiais susirinkimo daly- 
viais. Žinoma, jis nieko į tai man neatsakė. Paaiškinau 
taip pat, kaip yra naivu tikėti tai, kas buvo jiems Maskvo- 
je sakyta, “kad tik jam vienam ir niekam kitam pasau- 
lyje pavedama patirti Vatikano nuotaikas apie derybas su 
Maskva dėl religijos ir tikinčiųjų teisių“. Pakartojau savo 
sakytus motyvus šiuo klausimu kitam asmeniui. Kai dėl 
vyskupo, tai iš Lietuvos jau turime atgarsių, kad ten džiau- 
giamasi atvykusiųjų nieko nelaimėjimu. Jeigu būtų ką 
nors laimėję, tai Lietuvoje žmonės galėtų manyti, kad ir 
Vatikaną ir Susirinkimą diriguoja Maskva. Priminiau 

taip pat, kad vienas iš jų be reikalo slinkdavo kasdien 
užkampiais į Maskvos atstovybę. Kai padorus žmogus 
eina į padorią vietą padoriu reikalu, tai nesivaržydamas 
nueina ir nesivaržydamas išeina. Jis, staigiai pašokęs, pa- 
klausė, ar aš sutikčiau visa tai pakartoti prie kunigų iš 
Lietuvos. Atsakiau, kad sutikčiau. Jis skubiai išbėgo pro 
duris ir už kelių minučių sugrįžo trys: jis pats, kan. Pau- 
lius Bakšys ir kan. Česlovas Krivaitis. Kan. Juozapas 
Stankevičius ir kun. Romualdas Krikščiūnas atsisakė eiti 
gal dėl to, kad netrukus turėjo vykti į Vatikaną, o gal ne- 
norėjo paisyti ano asmens. Atėję kanauninkai beveik nu- 
sigandę žiūrėjo, kas čia vyksta. Paprašiau juos sėstis ir 
ramiai paaiškinau k. S.M. man padarytus priekaištus ir 
mano jam atsakymus. Kan. Česlovas Krivaitis visai tylė- 
jo, o kan. Paulius Bakšys, kreipdamasis į k. S.M. tik tiek 
tepasakė: Nagi po v. .., vyrai, esame kvailiai. Aišku, kad 
ši posakį jis taikė tik vienam. Neleidau daugiau jokių po- 
lemikų, pasiūliau visa tai užmiršti ir pasivaišinti, ką ir 
padarėme. Už valandėlės visi kartu ėjome vaišėms i Ko- 
legiją. Netrukus grįžo ir kan. Juozapas Stankevičius su 
kun. Romualdu Krikščiūnu iš Vatikano. Bene tą patį va- 
karą vienas jų juokais paklausė, ką nuo manęs pasakyti 
Kruščiovui. Paprašiau padėkoti mano, ne Vatikano, var- 
du, už tai, kad neleido atvykti Lietuvos vyskupams — kad 
jų Romoje nėra, tai aš galiu kalbėti laisvai apie Lietuvą, 
ir nėra kam prieštarauti. Jeigu jie būtų, tai man netiktų 
apie tai kalbėti, arba jie galėtų paneigti mano kalbas. 
Faktas, kad susirinkime dalyvauja vyskupai iš visų žemės 
užkampių, o nėra nė vieno iš Maskvos imperijos, yra liu- 
dijimas apie Maskvos režimą, nereikalaująs jokių komen- 
tarų. 

Pirmadieni, gruodžio 10 dieną, išskridome kas sau. 
Crįžtantieji į Lietuvą buvo sulaikyti Maskvoje tris dienas 
ir tris naktis, kur jie buvo beveik be pertraukos tardomi 

iš užsieniuos praleisto laiko: diena po dienos, valanda po 
valandos, kur, kada buvo, su kuo susitiko, ką kalbėjo. . . 
Kai vienas tardytojas pavargdavo, jį pakeisdavo kitas. Kai 
kuriems tardomiems padėjo turėjimas nors dalies pokal- 
bių magnetofoninių juostelių — tardytojams jas išklau- 
sius, jie buvo apsaugoti nuo tardytojų kvailų priekaištų 
— kaltinimu nesakymo tiesos, išsisukinėjimu, prasima- 
nymu ir kt... 

Tarp Susirinkimo I-jo ir II-jo periodo — 1963 m. 
birželio 3 dieną mirė P. Jonas XXIII. Jo vieton 1963 m. 
birželio 21 dieną buvo išrinktas Milano arkivyskupas 
kardinolas Jonas Krikštytojas Montinis(Ciovanni Battis- 
ta Montini), pasirinkęs Pauliaus VI vardą. 

Antrasis periodas prasidėjo 1963 m. rugsėjo 29 die- 
ną. Pasiekė žinia, kad Maskva ši kartą ne tik leido bet ir 
liepė Telšių vyskupui Petrui Maželiui vykti į Romą. Vys- 
kupas atsakęs, kad dėl silpnos sveikatos jis neskris orlai- 
viu per Maskvą. Jis sutiktų vykti traukiniu per Berlyną 
ir toliau iki Romos. Buvo atsiųstas iš Maskvos gydytojas 
jo sveikatos patikrinti. Vyskupas ir jam pasakė, kad or- 
laiviu per Maskvą neskris. Ką gydytojas pranešė Krem- 
liui, nežinia, bet vyskupas buvo paliktas ramybėje ir į 
Romą neatvyko. Vyskupai Julionas Steponavičius ir Vin- 
centas Sladkevičius ir dabar į Romą neatvyko — Maskva 
neleido. Taip ir šiam antram Susirinkimo periodui atvy- 
ko tik tie patys kunigai, kurie buvo pirmojo periodo me- 
tu, šį kartą palydėti dar dviejų kitų kunigų ir dviejų pa- 
sauliečių — “spaudos reporterių". Ir šį kartą jie vyko per 
Maskvą. Jiems ten buvo uždrausta gyventi mūsų Kolegi- 
joje ar jos svetainėje. Po visų kitų “instrukcijų" buvo dar 
pasakyta, tarsi tarp ko kito: “Su tuo žmogumi (manim) 
laikykitės atokiau. Maskvos patvarkymu jie visi buvo ap- 
gyvendinti Maskvos ambasados žinioje esančiame Lux 
viešbutyje, netoli gelžkelio stoties, po tris asmenis viename 

kambaryje. Anuodu pasauliečiai nakvojo ne abu kartu — 
vienas viename kambaryje su dviem kunigais, kitas kita- 
me taip pat su dviem kunigais. Taip nakvoti tuodu pasau- 
liečiai susitvarkė patys — kunigų nuomonės nesiklausę. 
Kambariuose buvo po dvi dviaukštes kalėjimo stiliaus 10- 
vas, prausyklų nebuvo, prausykla buvo tik koridoriuje. 
Po langais važinėjo tramvajai, kurie Romoje gana triukš- 
mingi. Kunigai, praleidę ten kelias naktis be miego, nu- 
vyko į Maskvos ambasadą ir pareiškė, kad tokiomis są- 
lygomis jie negalį ilgiau gyventi, ju nervai negalį to pa- 
kelti — jiems turį būti leista apsigyvenli kur kitur arba 
jie grišią namo- Ambasada negalėjo nieko čia pat jiems 
atsakyti, turėjo atsiklausti Maskva. Tik po kelių dienu 
buvo jiems atsakyta, kad gali apsigyventi kur nors kitur, 
tik ne mūsų Kolegijoje. Jie kreipėsi į mane patarimo ir 
pagalbos. Kreipėmės į susirinkimo Administracinės komi- 
sijos butų skyrių. Nors jie, išskyrus kan. Juozapą Stanke- 
vičių, nebuvo susirinkimo dalyviai, bet jiems visiems bu- 
vo duoti padorūs kambariai naujame Giulio Cesare vieš- 
butyje, miesto šiaurinėje dalyje, už Milvio tilto, kur buvo 
apgyvendintas būrys vyskupų iš Pieių Amerikos. Supran- 
tama, kad anuodu “korespondentai" pasauliečiai šiame 
viešbutyje kambarių negavo. Dabar mes susitikdavome 
tik prie bazilikos, nors jie vis tiek dažnai lankydavosi 
Kolegijoje, ir mes esame lankę juos viešbutyje. Visi ku- 
nigai iš Lietuvos gavo leidimą sesijų metu pasilikti ba- 
zilikoje. 

Lapkričio 26 dieną buvau priimtas privačioje au- 
diencijoje P. Pauliaus VI. Naujasis Popiežius, savo kuni- 
gavimo pradžioje buvo trumpą laika diplomatinėje tar- 
nyboje, prieš išrenkant Popiežium kelerius metus Milano 
arkivyskupu, visą kitą laiką praleido Vatikano Valstybės 
Sekretariate. Jis gerai žinojo ne tik bendrus Lietuvos rei- 
kalus, o atsiminė net pavardėmis daugelį Lietuvos valsty- 

bininkų. Žinojo ir mano situaciją. Mano audiencijos tiks- 
las buvo gauti vyskupą Europos lietuviams vieton prieš 
pusketvirtų metų mirusio vyskupo Vincento Padolskio. 
Savo mintis paaiškinęs žodžiu, palikau raštu pro memo- 
rija. 

Pora savaičių prieš šio periodo pabaigą atvyko gru- 
pė siunčiamų “turistų"? iš Lietuvos: 7 kunigai ir 4 pasau- 
liečiai, vienas iš jų lyg nekalbąs lietuviškai, tačiau kiti 
tuo netikėjo. Visi buvo apgyvendinti tame pat viešbutyje, 
iš kurio pabėgo anksčiau atvykusieji mūsų kunigai. Šios 
grupės drausmė buvo griežta: jiems buvo nevalia eiti kur 
nors po vieną -— turėdavo eiti bent du ar keli kartu, tu- 
rėdavo pasisakyti anam lietuviškai “nekalbančiam", kur 
kuris norjs eiti. Jie sakėsi, kad jiems pavesta gauti pri- 
vačią audienciją su Šventuoju Tėvu, kai ką pasakyti jam 
žodžiu ir įteikti Rugienio įduotą “Lietuvos katalikų“ <do- 
vaną Šventajam Tėvui — ant juodai nudažytos lentelės 
gintaro gabalėlių Aušros Vartų Švenčiausios Marijos pa- 
veikslą. Sakė, kad audienciją ir visa kita turįs sutvarkyti 
kan. Juozapas Stankevičius. O kanauninkas pareiškė, at- 
vykęs dalyvauti Susirinkime, kieno nors kokių nors pa- 
vedimų nepriimsiąs ir stengėsi anų atvykusių net nesusi- 
tikti. Sekmadienį po atvykimo ir šie kunigai kartu su ki- 
tais Romos lietuviais buvo pakviesti mūsu Kolegijon šei- 
myniškam susitikimui. Ta proga vienas iš šių naujai at- 
vykusių (dabar jau miręs) priėjęs prie manęs, kalbančio 
su kažkuriuo kitu, tyliai ir labai skubiai pasakė “ misijos" 
tikslą ir prašė padaryti kas įmanoma, kad jie nieko ne- 
laimėtų. Buvau nusiteikęs jų neklausinėti ir į jų “misi- 
jos“? reikalus nesimaišyti, bet ir be to buvo aišku, kad 
tokia grupė negalės gauti privačios audiencijos. Nežinau 
kieno tarpininkavimu, jiems buvo paskirta dalyvauti 
bendroje audiencijoje su Don Orione mokyklų mokytojais 
ir mokiniais. Prieš vykdami į Vatikaną, klausė patarimo, 


130 


kaip būtų galima įduoti Šventajam Tėvui atvežią paveiks- 
lą. Jeigu nepavyktų prieiti asmeniniai prie Šventojo Tėvo, 
patariau įduoti paveikslą jam asistuojančiam monsinjorui 
paaiškinant, kas yra tas paveikslas. Kokia buvo ta au- 
diencija, nemačiau, bet iš ju pasipasakojimo supratau, 
kad jie stovėjo užpakalyje triukšmingos vaikų minios, pa- 
tys prasiveržti į priešakį nedrįsę ir nebuvo kas būtų jais 
kaip nors susidomėjęs ir privedęs prie Popiežiaus. Au- 
diencijai pasibaigus, išeidami paliko paveikslą ant stalo 
salėje, kurioje vyko audiencija. Nežinau, kas jį ten rado, 
ir kokia proga jis buvo perduotas mūsų Kolegijai. 

Šis antrasis Susirinkimo periodas baigėsi gruodžio 
4 dieną. Mūsiškiai Susirinkimo dalyviai ir atvykusieji 
“maldininkai" grįžo į Lietuvą. Ką šį kartą jie girdėjo 
Maskvoje, neteko sužinoti. Manau, kad panašiai, kaip ir 
pernai: kiekvienas atskirai turėjo pasakoti dieną po die- 
nos, valandą po valandos, kur buvo, ką sutiko, su kuo ir 
ką kalbėjo. Tik tiek žinoma, kad kan. Juozapas Stankevi- 
čius buvo valdžios pašalintas iš Kauno ir Vilkaviškio die- 
cezijų administravimo, ištremtas iš Kauno miesto, ir dau- 
giau nebuvo jam leista atvykti į sekančius susirinkimo 
periodus bei iš viso kur nors išvažiuoti. Žinau, jis džiau- 
gėsi, kad baigėsi tik taip, nes galėję baigtis daug blogiau. 

Susirinkimo trečiasis periodas prasidėjo 1964 m. 
rugsėjo 14 dieną. Į šį periodą atvyko vėl kan. Paulius 
Bakšys, kan. Česlovas Krivaitis ir su jais prel. Juozapas 
Labukas — dabar administruojąs Kauno ir Vilkaviškio 
diecezijas ir kan. Bronius Barauskas, atsivežęs Telšių 
vyskupo Petro Maželio įgaliojimą. Šį kartą jie buvo ap- 
gyvendinti Austrų kolegijoje Anima. Jiems visiems buvo 
leista sesijų metu pasilikti bazilikoje kaip stebėtojams — 
svečiams. Susitikdavome kasdien, kaip praėjusiais metais. 

Šiame periode buvo du lietuvių informacijos verti 
momentai. 

Pirmas. Šio periodo 1964 m. lapkričio mėn. 15 die- 
nos sesijos rytą laikiau šv. mišias. Kodėl tai miniu? Ži- 
notina, kad eilinių sesijų nuo Susirinkimo pradžios iki 
pabaigos buvo tik 168, o kardinolų ir vyskupų dalyvavo 
apie 2400, taigi ne kiekvienam teko ši privilegija. Man 
tai nebuvo pasiūlyta. Kartą pareiškiau Susirinkimo sek- 
retoriatui savo norą gauti tą privilegiją, motyvuodamas, 
kad esu tik vienas vyskupas iš Lietuvos. Už kelių dienų 
gavau kortelę-pranešimą, kad esu paskirtas lapkričio 15 
dienos sesijos pradžioje laikyti šv. mišias. 

Antras. Šio periodo metu lapkričio mėnesio 12-tą 
dieną įteikiau visiems susirinkimo dalyviams pro memo- 
riją Lietuvos klausimais (tekstas pabaigoje). 

Šis — trečiasis periodas baigėsi lapkričio 21 dieną, 
nes gruodžio pradžioje Indijoje, Bombėjoje (Bombay) 
vyko Pasaulinis Eucharistinis kongresas, kuriame daly- 
vauti buvo pažadėjęs ir P. Paulius VI. Dar rugsėjo mė- 
nesį painformavau Kongreso komitetą ir Bombėjaus kar- 
dinolą, kad dalyvausiu kongrese su lietuvių grupe. Pake- 
liui į kongresą ailankiau Šventosios Žemės istorines vie- 
tas, po kelias dienas sustojau Teherane — Irane ir Kara- 
chi — Pakistane. Grįždamas po kelias dienas sustojau 
Hong-Konge, Sole (Seoul), Tokijuje (Tokio), Maniloje 
(Manilla). Kalėdų šventėms buvo sutarta iš anksto susto- 
ti Los Angeles. Grįžęs į Čikagą gruodžio 30 dieną, radau 
kardinolo Karolio Konfalonierio (Carolo Confalonieri), 
Vyskupų Kongregacijos prefekto, asmeninį laišką, kuriuo 
man pranešama, kad kun. Pranciškus Brazys, M.J.C. pa- 
skirtas vyskupu Europos lietuvių reikalams. Jo konsekra- 
cija ivyko 1965 m. vasario 14 dieną Marijos Madžiorės 
(Maria Maggiore) bazilikoje. Konsekravo kardinolas Ka- 
rolis Confalonieris, asistuojant arkivyskupui Antanui 
Samorė (Antonio Samore) ir rašančiam. 

Į ketvirtąjį ir paskutinį II Vatikano Susirinkimo pe- 

riodą atvykau 1965 m. rugsėjo 10 dieną. Sesijų pradžia 
buvo paskelbia rugsėjo 14-ji diena. P. Paulius nelauktais 
būdais parodė, kokiomis nuotaikomis jis gyveno, ko laukė 
iš kitų. Atvykus į Romą, pirmo vizito Vatikane proga man 
buvo pasakyta, kad Šventasis Tėvas su dėmesiu perskaitė 
trečio periodo metu jam ir visiems susirinkimo dalyviams 
įteiktą mano pro memoriją apie Lietuvą. Rugsėjo 12 die- 
ną P. Paulius VI lankėsi šv. Domitilos katakombose ir ten 
pasakė prasmingą kalbą, kurioje jis priminė mūsų laiko 
kankinius už tikėjimą, persekiojamą Bažnyčios dalį, sakė 
pats kasdien už juos besimeldžiąs, pažadėjo ir toliau tai 
daryti, ragino visus daryti tą patį. Tai buvo netiesioginis 
atsakymas visiems, kurie buvo oportunistiniai ar net nai- 
viai nusiteikę dėl komunistų (ir kitų) religijos ir tikinčių- 
jų persekiojimo. Rytojaus dieną teko patirti, kad Mask- 
vos ambasadoje Romoje ta kalba sukėlė nemažo susijaudi- 
nimo. Anot žodžio, iš ten, kažin ar bus leista Rusijos ir 
kitų jos pagrobtų kraštų stebėtojams atvykti į Romą da- 
lyvauti tolesnėje susirinkimo eigoje. Gerai pergalvojęs ir 
pasitaręs su savaisiais, parašiau Šventajam Tėvui laišką, 
padėkodamas už aną kalbą, primindamas, kad tai bus di- 
delė paguoda tiems persekiojamiems Lietuvoje ir kitur, 
apie kuriuos jis kalbėjo. Ne tuojau, o maždaug už trijų 
savaičių, tą patį rytą, kai Šventasis Tėvas su savo palydo- 
vais išskrido į New Yorką pasakyti savo kalbos Jungtinių 
Tautų sesijoje, specialus pasiuntinys iš Vatikano atnešė 
man laišką, pasirašytą arkivyskupo Augustino Del'Akvos 
(Agostino Dell' Agua) — Bažnyčios Vidaus reikalų Kon- 
gregacijos sekretoriaus, kurios pirmininkas yra Vatikano 
Valstybės sekretorius. Tame laiške prielankiais žodžiais 
dėkojama už minėtą mano laišką. Voke radau ir paveiks- 
lėli, rašytą ir pasirašytą P. Pauliaus ranka rugsėjo 8 d. 

Šiame ketvirtame II Vatikano susirinkimo periode 
dalyvavome jau trys lietuviai vyskupai: prisidėjo vasario 

mėnesio 14 dieną pašvęstas vyskupas Pranciškus Brazys 
ir iš Amerikos Grand Rapids, Mich., augziliaras vyskupas 
Karolis (Charles) A. Salatka, pašvęstas 1962 m. kovo 6 
dieną, prie progos niekad neatsisakęs dalyvauti Amerikos 
lietuvių gyvenimo įvykiuose. Iš Lietuvos atvyko tie patys, 
kurie buvo ir trečiojo periodo metu. 

Prelato Juozapo Labuko paskyrimas vyskupu. Šio 
paskutinio periodo pačioje pradžioje, dar neatvykus kuni- 
gams iš Lietuvos, buvo Vatikane svarstyta, ar kuris nors 
iš tų kunigų, kurie atvyks iš Lietuvos, būtų tinkamas būti 
vyskupu. Sustota prie prelato Juozapo Matulaičio-Labu- 
ko. Intelektualiai išsilavinęs, būdamas Kaišiadorių vys- 
kupų Juozapo Kuktos ir Teofilio Matulionio dešiniąja 
ranka įgijo diecezijai tvarkyti pakankamai patirties, de- 
vyneris metus kentėjęs Vorkutos koncentracijos vergų 
darbų stovyklose, Kauno Kapitula parodžiusi jam savo 
pasitikėjimą, pašalinus iš pareigų kan. Juozapą Stanke- 
vičių. 

Atvykusieji iš Lietuvos kunigai šį kartą buvo apgy- 
vendinit netoli Vatikano viename Seserų vienuolių sve- 
čių name, žinoma, be pasauliečių palydovų, kurių keli 
atvyko ir šį kartą. Netrukus prel. Juozapas Labukas buvo 
pašauktas į Vatikaną ir užklaustas, ar sutiktų būti pašvęs- 
tas vyskupu Lietuvai. Ši žinia jam buvo labai nelaukta. 
Jis labai susijaudino, turėjo daug klausimų, o svarbiau- 
sias buvo, ar rusai ileis jį, pašvęstą vyskupu, atgal į Lie- 
tuvą. Jam buvo pasakyta, kad pats Vatikanas neklaus 
apie tai rusus, nes kiekviena valdžia klausiama atsakys 
tik tiek, kiek reikalauja su ja galiojąs konkordatas. Atei- 
tyje bus siekiama, kad tokių kliauzulių konkordatuose 
neliktų net su katalikiškomis valdžiomis. Lapkričio 14. 
dieną prel. Juozas Labukas vėl buvo pašauktas į Vatika- 
ną. Nors ir labai susijaudinęs, sutiko būti pašvęstas vys- 
kupu. Jeigu jie (rusai) mane vėl pasiųs į Vorkutą, tai, 

sako, man jau žinomos sąlygos, bet jeigu neleistų grįž- 
117... Dabar Lietuvoje vis tiek galiu kaip nors būti nau- 
dingas žmonėms, o, čia pasilikus, kam kokia iš manęs 
nauda. Reikia pastebėti, kad iki šiai dienai nežinojo šio 
projekto nė iš Lietuvos atvykę, nei Romoje gyveną kuni- 
gai. Prelatui buvo pasakyta, kad prieš gruodžio 5 dieną 
atsilaikytų savaitės rekolekcijas, ir gruodžio 5 dieną jis 
būsiąs pašvęstas vyskupu. Šis jo nominavimas nebuvo pa- 
skelbtas Osservatore Romano, kaip paprastai yra daroma. 
Ta žinia pasirodė tik rytojaus dieną po jo pašventimo. 
Nominuotas vyskupas atsilaikė rekolekcijas TT. Marijonų 
vienuolyne. Žinia pasklido tarp lietuvių kunigų. Naujo 
vyskupo pašventimas gruodžio 5 dieną įvyko kiek keisto- 
komis aplinkybėmis. Tai vyko nieko bendro su lietuviais 
neturinčioje N. P. Švenčiausios Marijos Oblatų kunigų 
vienuolyno koplyčioje. Tiesa, kad mūsų Kolegijos svetai- 
nės ar TT. Marijonų vienuolyno koplyčios tokiom apei- 
gom per mažos, betgi Romoje yra daug bažnyčių. Kon- 
sekravo kardinolas Karolis Konfalonieris, kokonsekrato- 
riais buvo arkivyskupas Antanas Samorė ir austras Ste- 
ponas Lašlas (Stephan Laszlo) ir Eisenstadto vyskupas, 
neturįs su lietuviais nieko bendro. Be lietuvių, tada buvu- 
sių Romoje, konsekracijos apeigose dalyvavo būrys įvai- 
rių kraštų vyskupų, kurie tada gyveno tame vienuolyne. 
Kardinolas pasakė ramų, bet prasmingą pamokslą. Jo žo- 
džiais, naujas vyskupas, panašiai kaip Jonas Krikštytojas, 
siunčiamas ypatingai misijai ir į ypatingas sąlygas. Pra- 
džioje apeigų buvę koplyčioje du asmens iš Maskvos am- 
basados (regis, vienas lietuvis) po kardinolo pamokslo 
tuojau išėjo. Žinoma, jų išėjimu niekas nesidomėjo, nes 
kiti ir nežinojo, kas jie tokie. Vakare lietuviai susirinko- 
me mūsų Kolegijoje — naujo lietuvio vyskupo pagerbti. 
Pirmadienio rytą vyskupas gavo pranešimą iš Maskvos 
ambasados, kad antradienio rytą jis laukiamas ambasado- 

je. Visiems buvo nerimo, ką jis ten išgirs. Trečiadienio 
rytą sutikau jį bazilikoje gana aprimusį — ambasadoje 
trumpu žodžiu ji pasveikinę, nepaprašę net atsisėsti, ir 
tuo anas iššaukimas baigėsi. 

Gruodžio 8 dienos rytą visi vyskupai rinkomės į šv. 
Petro baziliką rikiuotis procesijai į aikštę Susirinkimo už- 
baigos iškilmėms. Bazilikoje, besirengiant, priėjo prie 
manęs kardinolas Julius Doefneris, Muencheno arkivys- 
kupas, vienas iš keturių pirmininkavusių susirinkimo se- 
sijoms, dalyvavęs visų nutarimų medžiagos tvarkymo ir 
redagavimo darbams ir, spausdamas ranką, pasakė: Svei- 
kinu tave už drąsą. Gal ne viską laimėjai, ko norėjai, bet 
esi laimėjęs kai ką, ko tu ir nežinai. Nebuvo nė kaip ir 
nedrįsau jį klausinėti, ką jis turėjo mintyje, ypatingai 
apie kokius man nežinomus laimėjimus jis kalbėjo. - 

Taip bent po paskutiniais II Vatikano Susirinkimo 
nutarimais yra keturių lietuvių vyskupų parašai: iš Lietu- 
vos atvykusio ir nuo dabar Kauno ir Vilkaviškio diecezijų 
Apaštališko administratoriaus vyskupo Juozapo Matulai- 
čio-Labuko, Europos Lietuvių reikalamas vyskupo Pran- 
ciškaus Brazio, Amerikos lietuvio vyskupo Charles A. Sa- 
latkos ir už Europos Lietuvių reikalams tarnaujančio, ofi- 
cialiai Kauno vyskupo koadjutoriaus — tuometinio mano 
titulo — vyskupo Vincento Brizgio. 

Gruodžio 9 dieną išleidome brolius į Lietuvą. Vysku: 
pas Juozapas Labukas nepasiėmė nieko ypatingo parsi- 
vežti, kad Maskvos muitinėje nebūtu priekabių, juoda su- 
tana, su violetine juosta, su kryžiumi ant kaklo, pijuska 
ant galvos sėdo į orlaivi ir tokia uniforma pasiekė Mask- 
vą. Keletai dienų praėjus, gavome trumpą jo pranešimą, 
kad Maskvoje neturėjęs ypatingų kliūčių ir rašąs jau iš 
Kauno. Nedelsiau Romoje ir aš — greitai grįžau į Čikagą. 

Mano dalyvavimas II Vatikano susirinkime. Užsimi- 
niau apie reagavimą į prieš Susirinkimui prasidedanti pa- 

ruoštą Susirinkimo dalyvių elenchą. Tuo reikalu parašy- 
tas itališkai laiškas lietuviškai skambėtų maždaug šitaip: 


Jo Eminencijai 7 
Kardinolui G. Amletui Čikonjaniui 
Valstybės Sekretoriui, 


Vatikanas. 
Jūsų Eminencija. 

Tebūna leista pareikšti Jūsų Eminencijai gilų apsi- 
vylimą dėl “II Vatikano Susirinkimo Tėvų elencho“ re- 
dakcijos. Tiesa, ši knygelė paskelbia su kliauzule: “Kaip 
rankraštis"; vis tiek turėjo būti parodyta daugiau dėmesio 
išvengti kai kuriems netikslumams, dėl kuriu tenka labai 
apgailestauti. 

Šiame elenche mano krašto — Lietuvos vardo nėra. 
Lietuvos vyskupas minimas kaip “ Rusijos"?. Tačiau visi 
turėtų žinoti, kad net pagal sovietų terminologiją Rusija 
yra tik viena iš sovietinių respublikų, konstituciniai lygia- 
teisių su Lietuva. Rusijos respublikoje, kaip žinoma, nėra 
nė vieno kataliko vyskupo. Pagal sovietų terminologija 
turėtų būti pasakyta “Sovietų Sąjunga". Tačiau ir tai bū- 
tų neteisinga ir mus užgautų, nes prievarta įvykdytas ir 
paskelbtas mano šalies ijungimas į Sovietų Sąjungą nėra 
pripažintas jokia tarptautine sutartim. Be to, tikimės, kad 
minėta knygelė nereiškia jokio pakeitimo Šventojo Sosto 
politikos Baltijos kraštų atžvilgiu. 

Norėjau visa tai pasakyti Jūsų Eminencijai, nes ži- 
nome: jeigu ta knygelė kaip nors patektų į pasauliečių 
rankas, tai tikrai sukeltų didelį nepasitenkinimą — tuo 
būdu gyvenantiems už Europos visiems nepalankiai nusi- 
teikusiems ir Lietuvos komunistams duotų naujos medžia- 
gos Šventojo Sosto puolimams. 

Jūsų Eminencijai nuolankus ir t-t. 


(parašas) 

Kaip anksčiau minėta, ana knygelė-elenchas buvo 
tuojau paskelbta neturinti galios, ir tuoj buvo išspausdinta 
nauja, kurioje mano pavardė minima, kaip Lietuvos vys- 
kupo. 

Svarstant susirinkimo diskusijoms patiektus tekstus, 
bazilikoje gyvu žodžiu kalbėjau tik vieną kartą — pra- 
džioje susirinkimo svarstant viešos komunikacijos priemo- 
nių klausimą. Bendra dalyvių nuomonė buvo, kad yra 
naudingiau patiekti mintis raštu, o kalbos gyvu žodžiu 
vienos turėjo agitacinio, kitos reklaminio pobūdžio. Ne- 
galima tačiau paneigti, kad gyvu žodžiu kalbų buvo nau- 
dingų, pasakančių ką nors ne visiems žinomo, paaiškinan- 
čių nepakankamai aiškias mintis ir panašiai. Tačiau daug 
kalbų buvo nereikalingų, ir į tokius kalbėtojus auditorija 
žiūrėjo neprielankiai. O bendras nusiteikimas buvo: nie- 
ko neužgauti ir neduoti pagrindo kam nors nusiskųsti, kad 
neleidžiama laisvai išsireikšti. 

Kuriuo nors klausimu pirmiausiai kalbėdavo kardi- 
nolai, o paskui vyskupai ar ekspertai iš eilės, kuris pir- 
miau paprašė balso. Pasakytų žodžių visas tekstas turėjo 
būti patiekiamas raštu. Komisijos nesvarstė to, kas buvo 
pasakyta tik gyvu žodžiu, o svarstė tik tai, kas patiekta 
raštu. Ne man vienam ir ne kartą atsitikdavo, kad tą pa- 
čią mintį kas nors pasakydavo anksčiau. Atėjus mano ei- 
lei, kaip ir daugelis kitų vyskupų, užuot kartojęs jau kitų 
pasakytus dalykus, pasakydavau, kad panašias ar tokias 
pat mintis pasakė tas ar tas, tad aš, laiko netrukdydamas, 
savo žodžius įteikdavau raštu prezidiumui. Žymiai dau- 
giau, negu bazilikoje gyvu žodžiu, visi susirinkimo daly- 
viai pasisakėme raštu į gaunamą medžiagą ne sesijų metu. 

Manau, kad bus aiškiau ir naudingiau, jeigu tai, ką 
kuriuo klausimu parašiau, paminėsiu ne pagal laiko eilę, 
o kas mano parašyta ir įteikta prezidiumui atskirais klau- 
simais. 

Pakeitimai liturgijoje. Liturgijos klausimai — ne 
dogminiai, o pastoraciniai, — jau buvo plačiai ir jautriai 
minimi katalikų tarpe prieš II Vatikano susirinkimą. P. 
Pijus XII ir P. Jonas XXIII įvedė kelis žymius pakeiti- 
mus, bet buvo apsčiai balsų pageidaujančių daugiau. Gal 
dėl to, kad geriau už kitas temas buvo paruoštas, liturgi- 
jos klausimas susirinkime svarstytas prieš daugelį kitų. 
Klausimą susirinkimo dalyviai priėmė labai prielankiai, 
diskusijos buvo ir ilgos, ir gyvos. Kaip kas bežiūrėtų į 
Liturginę Konstituciją, į visus liturgijoje iki šiol padary- 
tus pakeitimus, trumpai priminsiu, kad balsuojant Litur- 
ginės Konstitucijos paskutini projektą, iš turėjusių balsa- 
vimo teisę ir dalyvavusių tos dienos sesijoje 2153 Tėvų, 
1963 m. gruodžio 4 dieną už Konstitucijos priėmimą bal- 
savo 2147, prieš buvo 4 balsai, vienas balsas negaliojan- 
tis. Šie skaičiai pasako, kokia “ dauguma" eina priešta- 
raują pakeitimams liturgijoje. Ir iš tų keturių nepritarusių 
balsavimo metu Liturginei Konstitucijai atsirado visame 
pasaulyje tik vienas — prancūzas Lefevre, kuris viešai 
atmetė šį visų Bažnyčios vyskupų nutarimą. 


MANO PARAŠYTA II VATIKANO SUSIRINKIME 
SVARSTYTAIS KLAUSIMAIS 


Išskyrus pro memoriją Katalikų Bažnyčios klausimais 
Lietuvoje, kuris susirinkimo da'yviams buvo įteiktas arba 
italų, arba anglų kalba, visa kita rašiau lotyniškai. Čia 
esantieji vertimai į lietuvių kalbą yra ne žodiniai, o pras- 
miniai gi daugiausia čia bus mano parašytos medžiagos 
tik santraukos. 

Prie Konstitucijos projekto apie Liturgiją. Konstitu- 
cijos projekto dalis, kur kalbama apie pakeitimus litur- 
gijoje (III skyrius), yra tokia bendra, kad iš to negalima 

nieko suprasti, ką siūloma keisti, ką naujo įvesti. Kaip 
reikėtų šią dalį balsuoti, nežinant nei už ką, nei prieš ką. 
Siūlau tą visą dalį arba visai apleisti arba pasakyti kon- 
krečius pasiūlymus. 

Parašiau platesnį savo pasisakymą prieš siūlomą ka- 
techumenato atnaujinimą. Katechumenais ruošiamus pri- 
imti į Katalikų Bažnyčią yra vienas dalykas, o atidėti jų 
priėmimą į Katalikų Bažnyčią jau paruoštus yra visai 
kitas dalykas. Kokia prasmė atidėti jau paruoštų asmenų 
visišką dalyvavimą Bažnyčios gyvenime, kaip sakramen- 
tų priėmimą ir kita, o ilgą laiką atlikinėti kažkokius for- 
malumus, kurie gal ir gražūs, bet tai ne sakramentai. 
Gražiais žodžiais pasakyti motyvai, kad taip buvę seno- 
vėje, manęs nepatenkina. Jeigu tai būtų buvę praktiška 
ir prasminga, tai prieš mus gyvenusieji nebūtų jų atsi- 
sakę. Jeigu kur kuris katechumenas po paruošimo pats 
norėtų kurį laiką atidėti formalų įsijungimą į Katalikų 
Bažnyčios gyvenimą, tokiam tebūna leista, tačiau neprita- 
riu padaryti tokią atidėjimo praktiką privalomą visiems. 

Siūlomos ilgos krikšto apeigos net ir tuo atveju, jei- 
gu krikštija pasaulietis. Kadangi pasauliečiai krikštija 
tik išimtinais atvejais, tai paliktina krikštijamajam (jei- 
gu užaugęs) ir krikštijančiam apsispręsti, ar yra įmano- 
ma, ar patogu tokias apeigas išpildyti. 

Kalbama apie kažkokias apeigas (neaptartas), būsi- 
mas dar prieš krikštą. Panašūs siūlymai yra priešingi 
bendram susirinkimo ir šios būsimos Konstitucijos tiks- 
lui — neapsunkinti žmonių nereikalingais dalykais. 

Siūloma arba patį sutvirtinimą jungti su “initiatio"" 
— įvedimu, arba sukurti kažką naujo tarp krikšto ir su- 
tvirtinimo sakramentų. Ši mintis ir pats žodis nėra origi- 
nalūs: yra vartojami protestantų ir net komunistų. Žmo- 
gus priimamas Bažnyčion krikštu. Netgi prieš sutvirti- 
nimą asmenys priima atgailos ir eucharistijos sakramen- 

tus, tai kam reikia dar kito “initiation" — įvedimo? 
Siūlau šį “initiatio" siūlymą apleisti. 

Taip pat nepritariu siūlymui, kad sutvirtinimas bū- 
tų teikiamas būtinai tik mišių metu. Pritariu tam, jeigu 
sutvirtinamųjų yra mažas skaičius, bet ne tada, kai jų 
yra daug. Tuo atveju sutvirtinimas mišiose galėtų būti 
fiziniai nepakeliama ne tik vaikams, bet ir užaugusiems. 

Prie sakramentų teikimo visokius kitokius priedus 
siūliau palikti kiekvieno krašto Vyskupų Konferencijų 
nuožiūrai ir sprendimui, o nepadaryti jų privalomais vi- 
sur ir visiems. 

Remiantis P. Pijaus XII enciklika (Mediator Dei et 
hominum, 1947. XI.22) projekte griežtai pasisakoma 
prieš tylų dalyvavimą mišiose. Prisiminiau tos pačios en- 
ciklikos posakį, kad nereikia pervertinti ir dialoginių 
mišių. 

Pareiškiau nuomonę, kad Švč. Sakramento priėmi- 
mą abiejais — duonos ir vyno pavidalais reiktų apriboti, 
o nepadaryti jo kasdienine visiem privaloma praktika. 

Pareiškiau savo motyvuotą nuomonę, kad kai kuriais 
atvejais geriau palikti mišiose lotynų kalbą, nepadarant 
privaloma visur ir visuomet kurios nors vietinės žmonių 
kalbos. 

Pastaba prie šio lietuviško teksto: Skaitytojams gal 
bus įdomu žinoti, kurios iš šių mano (gal ir kitų dalyvių 
padarytų, man nežinomų) pastabų buvo priimtos. Štai jos: 


1. Apleisti III-me skyriuje per bendrus siūlymus. 

2. Apie katechumenatą. 

3. Apie krikšto ilgas ceremonijas (ypatingai tais at- 
vejais, kada krikštija pasaulietis). 

4. Ilgesnes apeigas prieš krikštą palikti individua- 
liems užinteresuotų asmenų sprendimams. 

5. Nepriimti siūlomo “initiatio" prieš sutvirtinimą. 

„ Teikti sutvirtinimą ne vien mišiose, o ir be mišių. 
„ Palikti siūlomus sakramentų teikimo apeigų prie- 
dus kraštų Vyskupų Konferencijų sprendimui. 

8. Palikti kai kuriais atvejais mišias lotynų kalba. 

9. Komuniją abiejais pavidalais nepadaryti priva- 

lomą visiems ir visada, o apriboti priimtinais at- 
vejais. 

Tiek visi kiti Vatikano II susirinkimo nutarimai, 
tiek ir Šv. Liturgijos Konstitucija tapo galiojanti ne tą 
dieną, kurią ji buvo susirinkimo Tėvų balsavimu priimta, 
o Šventojo Tėvo paskirtu laiku — nuo 1964 metų vasario 
16 dienos. Atskiri konkretūs pakeitimai galios nuo tada, 
kurią datą paskirs Šventasis Tėvas. Kaip dabar jau žino- 
me, įvairūs apeigų pakeitimai ne tik teikiant sakramentus, 
bet ir mišiose vyko dalimis, kiekvienam pakeitimui nusa- 
kant tikslų laiką, nuo kada tas ar kitas pakeitimas galioja. 

Šv. Liturgijos Konstitucijai įsigaliojus, nedelsdamas 
— 1964 m. kovo 4 dieną parašiau prašymą Liturginės 
Konstitucijos vykdymo tarybai kad leistų vartoti mišiose 
lietuvių kalbą. Kaip pavyzdį, kad mes galime jau dabar 
tuo naudotis, prie prašymo pridėjau prel. Felikso Bart- 
kaus paruoštą mišiolėlį: “Būk mums malonus“, Lux iš- 
leistą Vokietijoje 1948 metais 10,000 tiražu. Prašyme pa- 
minėjau, kad jau ruošiama spaudai kita laida lotynų ir 
lietuvių kalbomis, didelio formato, skirto kunigams var- 
toti ant altoriaus. Kaip vėliau patyriau, šis prašymas Li- 
turginės Konstitucijos vykdymo tarybai buvo, jeigu ne 
pats pirmasis, tai bent vienas iš pirmiausių. Teigiamą ai- 
sakymą gavau palyginti labai greitai — 1964 metų kovo 
23 dieną. Nemažai apsidžiaugiau, nes tuomi buvo užtik- 
rintos lietuvių kalbos teisės liturgijoje ne tik Lietuvoje, 
bet ir visame pasaulyje, kur lietuviai turi savo bažnyčias 
ar nors valandas, skirtas lietuvių pamaldoms, kad ir teri- 
torinės parapijos ar kokioje kitoje bažnyčioje. Tuoj pa- 

gaminau gauto atsakymo fotokopijas ir išsiuntinėjau vi- 
siems lietuviams kunigams visuose pasaulio kraštuose. 
Daugiau negu vienas egzempliorius šios fotokopijos pa- 
siekė ir Lietuvą. Neilgai trukus, kreipėsi į mane JAV 
Katalikų Vyskupų konferencijos pirmininkas Detroito ar- 
kivyskupas Dyrdenas (John Dearden), teiraudamasis, ar 
tikrai mes esame gavę teisę vartoti mišiose lietuvių kalbą. 
Jam įteikiau to pat atsakymo fotokopiją ir vieną egzemp- 
liorių “Būk mums malonus“. 

Šio laimėjimo padrąsintas, veikiau toliau. Paskyriau 
Lietuvių Liturginę komisiją. Kadangi bendros taisyklės 
sako, kad diecezijose tokių komisijų faktiškasis pirminin- 
kas bus tos diecezijos Ordinaras vyskupas, tai pasilikau 
mūsų Komisijos pirmininko titulą, o nariais pakviečiau 
kun. Dr. Pijų Dambrauską (gerai valdantį lietuvių ir lo- 
tynų kalbas), Amerikos Lietuvių Kunigų Vienybės pirmi- 
ninką, Lietuvių TT. Jėzuitų Provincijolą T. Bruno Mar- 
kaitį, S.J. (visi trys gyvenantys Čikagoje); prel. Ladą 
Tulabą, Šv. Kazimero kolegijos rektorių Romoje, kaip 
ryšininką su Apaštalų Sosto instancijomis. Apie sudary- 
mą tokios komisijos ir jos sąstatą tuojau pranešiau Li- 
turginės Konstitucijos vykdymo tarybai, neprašydamas 
patvirtinimo, nes, pagal paskelbtas taisykles, Liturginę 
komisiją savo diecezijai sudaro pats diecezijos ordinaras. 
Nors mūsų komisija nebuvo kuriai vienai diecezijai, o 
viso pasaulio lietuvių kalbai, man atrodė, kad elgiausi 
pagal taisyklių dvasią, nes vyskupai iš Lietuvos negalėtų 
visų pasiekti, o gal negalėtų turėti tokios Komisijos net 
Lietuvai. Netrukus, 1964 m. liepos 23 dieną gavau atsa- 
kymą, kad Liturginės Konstitucijos vykdymo taryba gavo 
mano pranešimą ir užgiria iniciatyvą sudaryti Lietuvių 
Liturginę komisiją. Jaučiausi pagrindinę pareigą atlikęs, 
liko ateityje konkretūs šios srities darbai. Beje, visas šias 
žinias perdaviau per radiją Lietuvon. 

JAV Katalikų Vyskupų konferencija nutarė Ameri- 
koje vietinę kalbą pradėti vartoti liturgijoje tik 1965 me- 
tų gavėnios pirmą sekmadienį. Norėta, kad iki to laiko 
lietuviai kunigai gautų mišiolą altoriui. Paruošti naują 
visą mišiolą lietuvių kalba būtų kelių metų darbas. Suta- 
rėme, kad Tėvai Jėzuitai paruoš naują laidą bent tų teks- 
tų, kurie yra “Būk mums malonus*' leidinyje. Nors tai 
buvo įvykdyta šiek tiek vėliau, negu norėjome, bet leidi- 
nys išėjo toks, kad jį gavusi Liturginės Konstitucijos vyk- 
dymo taryba mus pagyrė. 

Tuo pačiu laiku buvo pradėti ir kiti svarbūs darbai: 
Ritualo, arba Apeigyno, lietuvių kalba ruošimas ir viso 
mišiolo vertimas į lietuvių kalbą. Apeigyną paruošti su- 
tiko kun. Dr. Pijus Dambrauskas, o mišiolą — Tėvai Jė- 
zuitai. Tada mes nepramatėme, kad ir mišiose, ir kituose 
liturginių apeigų tekstuose įvyks tiek pakeitimų, kad šis 
mūsų darbas bus naudingas tik laikinai. Vis tiek mes tu- 
rėjome ne tik teises, bet ir galimybes jomis naudotis taip, 
kiek tada buvo leista. Pravartu prisiminti ir tai, kad šios 
mūsų pastangos buvo paskatinimas ne tik Lietuvos vys- 
kupams, bet ir pačiai okupacinei valdžiai sudaryti Lietu- 
voje Liturginę komisiją. 

Apie Apreiškimo šaltinius. Šiuo klausimu schemos 
projektas buvo patiektas pirmojo periodo 1962 m. pra- 
džioje. Buvo skirtos kelios dienos susipažinti su patiekta 
medžiaga, kaip būdavo daroma ir su kitomis schemomis, 
o po to buvo pradėtos diskusijos. Kalbėtojų užsirašė labai 
daug. Vieni kalbėjo vien savo vardu, kiti sakėsi kalbą to- 
kios ar kitokios grupės, pažiūros vardu. Greitai buvo pa- 
justa grupinė konspiracija, kurios nariai kiekvienas kal- 
bėjo vis tą patį, siūlydami priimti šiuo klausimu tokią 
schemą, kuri būtų priimtina visiems: katalikams, nekata- 
likams krikščionims, nekrikščionims. Sakėsi jie turį pa- 
ruoštą visai kitokią schemą, negu patiektoji, siūlė leisti 

ją patiekti Susirinkimui ir priimti. Žinoma, buvo ir kito- 
kių kalbėtojų. Po kelių dienų diskusijų, lapkričio 20 die- 
ną įteikiau Susirinkimo prezidiumui šį raštą: 

Esu vienas iš daugelio susirinkimo Tėvų, kurie ma- 
no, kad labiau dera kiekvienam išlaikyti individualią as- 
mens autonomiją, negu pritapti prie kurios nacionalinės, 
regionalinės ar kokios nors mokyklos grupės, ar nuomo- 
nes. 

Kodėl tai rašau. Paskutinėmis dienomis diskusijoms 
patiektos dogminės schemos klausimais daugelis Tėvų sa- 
vo kalbose apeliavo ne į mūsų protus, o į jausmus. Tai 
savotišku būdu palietė susirinkimo rimtį. Išklausius dvie- 
jų krypčių patiektus argumentus, vargu galima laukti 
dar ko naujo. Kai kurie Tėvai minėjo kažin kokios kitos 
schemos projektą. Jeigu tokia schema yra, tai Susirinkimo 
Tėvų bent daugumai buvo nežinomi nei jos autoriai, nei 
turinys, nei būdas, kaip ji atsirado. 

Siūlymas. Baigti diskusijas klausimu, kuriuo jau net 
perdaug prikalbėta. Mums patiektą schemą su visais pa- 
tiektais pasisakymais ir kitą schemą, jeigu tokia yra, per- 
duoti Teologinei komisijai, kuri išspręs, ar mums reikia 
ir kokios nežinomos komisijos talkos. 

Vengtina tačiau iliuzijų, kad nekatalikai laukia iš 
mūsų kažkokio vandeniu atskiesto vyno (vinum adagua- 
tum), o ne aiškiai aptartų dėsnių, kurie būtų priimtini 
visiems. Ir katalikai, ir nekatalikai laukia iš mūsų sau- 
gaus, aiškaus kelio tikėjimui ir gyvenimui. Taigi mūsų 
nutarimuose neturėtų būti tokių dalykų, kurie kompeten- 
tingų asmenų (periti) nuomone, yra dar nepribrendę ga- 
lutinam aptarimui. 

Aišku, kad ne dėl to, bet, šį žodį iteikus, susirinki- 
mo Prezidiumas pasiūlė, ir dalyvaują Tėvai balsų dau- 
guma priėmė, kad šiuo klausimu žodinės diskusijos bazi- 
likoje nutraukiamos, ir visa medžiaga, kuri jau patiskta 

ar bus patiekia rašiu, perduodama Šventajam Tėvui, o 
jis nuspręs, kam pavesti ją sutvarkyti ir patiekti susirin- 
kimui. 

Vyskupų ir Diecezijų administravimo schemos pro- 
jektui patiekiau raštu šias pastabas (čia ne ištisas mano 
įteiktas tekstas, o tik turinys). 

1. Atsižvelgiant į mūsų laiko susižinojimo priemones 
ir kitus motyvus, pasisakiau prieš siūlomas mažas parapi- 
Jas, 0 už parapijas nors su 2-3 kunigais, su pakankamu 
skaičiumi jaunimo ir lėšų katalikiškai mokyklai, su pa- 
kankamu skaičiumi žmonių katalikiškoms organizacijoms, 
kas mažose parapijose yra neįmanoma. 

2. Schemos projekte siūlomos diecezinės ar siaurės- 
nio masto Tarybos (ar Komisijos) sielų apaštalavimo 
klausimais. Pareiškiau mintį, kad tik parapijos masto to- 
kios Tarybos ar Komisijos dažnu atveju būtų neįmanomos 
dėl kompetentingų žmonių stokos. Tokios Tarybos ar Ko- 
misijos galimos tik arba diecezinėse, arba nors dekanali- 
nėse, kai kur dabar vadinamos vikarijatinės, t.y. kelių 
parapijų kartu. Į tokias Tarybas ar Komisijas turėtų būti 
įtraukti ir pasauliečiai ar nors pakviesti parinkti asmens, 
svarstant specifinius klausimus. 

3. Siūliau pakeisti Bažnyčios teisyno kanoną 454, 
kur kalbama apie nepašalinamus klebonus: pasiūliau pa- 
naikinti “nepašalinamų klebonų“ ir titulą, ir fakią. 

(Pastaba: nors naujo Teisyno dar neturime, bet “ne- 
pašalinami“ klebonai panaikinti susirinkimo nutarimu). 

4. Pasiūliau neskirti į Vyskupo kuriją kunigų be 
pastoracinio darbo patirties. 

5. Pasiūliau ateičiai, kad diecezinėse ir dekanalinėse 
kunigų konferencijose nepakanka išklausyti tik vyskupų 
ar jų kurijos atstovo ar kokio nors “specialisto" paskaitų 
— tomis progomis reikia leisti kunigams laisvai pasisaky- 
ti savo nuomones ir reikalus. 

Taip pat reiktų nustatyti, kaip dažnai ir ne rečiau 
turi įvykti kunigų dekanalinės konferencijos. 

Dekanato titulo nerišti su kuria nors “tradicine" vie- 
na vieta ir tos vietos vardu, o paisyti tinkamo asmens, 
dekanatus vadinti ne vietovės, bet šventųjų vardais, arba 
tiesiai Nr. 1, 2, 3 ir tt. 

6. Prie sielų vadovavimo klausimo pareiškiau: 

Mišių proga bažnyčiose prikalbama momentui netin- 
kančių dalykų, o per maža gerai paruoštos teologijos. 

Jaunimui, darbininkams, inteligentams ir kt. būių 
geriau turėti platesnius sanbūrius-vienetus, dekanalinius 
ar kitokius, o ne vien parapijos masto: vienoje parapijoje 
dažnai esti per mažai narių ir darbuotoju. Panašiai yra 
su brolijomis ir įvairiomis organizacijomis. 

Mano manymu, vyskupai ir kunigai nepakankamai 
paiso Kanono 1350, liepiančio rūpintis ne vien katalikais, 
o ir kitaip tikinčiaisiais. 

Pašaukimų klausimu schemos projekte susikoncent- 
ruota į katalikišką mokyklą ir į maldą. Šiuo klausimu 
plačiau pasisakiau apie šeimos įtakos vertę, kunigų ir vie- 
nuolių asmeninius santykius su jaunais žmonėmis, jiems 
vadovaujant, pabrėžiant pamaldumo reikalą, užsimenani 
ir padrąsinant į dvasinius pašaukimus. 

Išreiškiau savo nuomonę, kad nereikia pervertinti 
vadinamų pašaukimų direktorių — diecezinių ar kitokių 
—- reikšmės jaunimo pašaukimams ugdyti. 

7. Patyrusių pasauliečių Tarybos. Vienos parapijos 
ribose tokios tarybos ne vienu atveju būtų labai ribotos 
vertės. Siūliau, kad tokia taryba, ar kokiu kitu vardu, 
būtų prie Apaštalų Sosto bendra visai Bažnyčiai, o dali- 
niai atskiriems kraštams, gal ir diecezijoms. 

8. Personalinių (liaudies terminologija — tautinių) 
parapijų klausimai. Pareiškiau nuomonę, kad būtų klai- 
dinga manyti, jog tokios parapijos yra galimos ir naudin- 

gos tik miestuose. Jos yra naudingos ir išsibarsčiusiems 
— platesnėse teritorijose gyvenantiems ūkininkams ir ki- 
tokiems, ribojamos ne būtinai vienos diecezijos teritorija. 
Pavyzdžiais paminėjau Kanadą (kaip Winnipeg ir kt.) ir 
Los Angeles bei San Diego, Calif., kur Lietuvių parapijos 
nariai gyvena ne vienos diecezijos ribose, vyskupai tai ži- 
no ir tam pritaria. Kur neįmanoma parapija ar atskira 
tautinės grupės bažnyčia, ten turėtų būti reguliariai ku- 
rioje nors bažnyčioje pamaldos atitinkamų tautybių kal- 
bomis. Kur nėra esamos tautinės grupės žmonių kunigo, 
vyskupas turėtų pasirūpinti nors kelis kartus metuose pa- 
kviesti kunigą iš kur nors kitur, kad jis išklausytų tų žmo- 
nių išpažintis ir kitkuo jiems patarnautų. Kiekvienoje 
diecezijoje, į kurią atvyksta naujų imigrantų, turėtų būti 
paskirtas kunigas ar keli kunigai rūpintis atskirų tautybių 
imigrantų dvasiniais reikalais. 

Labai griežtai pasisakiau prieš “melting pot“? ten- 
dencijas iš vyskupų ir bendrai iš bažnytinių sferų. Tai 
grynai politinė ir antikultūrinė tendencija, ir ji paliktina 
siauro akiračio politikieriams. Mūsų pareiga patarnauti 
žmonėms dvasiniai taip, kaip jiems naudingiau. 

Pasiūliau pakeisti personalinių-tautinių parapijų stei- 
gimo procedūrą, panaikinant reikalavimą, kad vietos Or- 
dinaras tokiu reikalu turi kreiptis į Konsistorinę Kongre- 
gaciją ir gauti iš jos leidimą tokią parapiją steigti. Dau- 
gelis vyskupų tai darė arba žmonių priversti, arba neda- 
rė nieko, teisindamiesi neturi teisės patys steigti tokių pa- 
rapijų. Tai buvo ne vienos schizmatinės parapijos priežas- 
tis (pavyzdžiais paminėjau lenkų ir lietuvių “nezaležni- 
kus*?). 

Plačiau pasisakiau apie personalinių parapijų ne 
vien dvasinę, bet ir kultūrinę vertę. Yra žala bendrai žmo- 
nijos kultūrai, kad imigrantai yra gundomi — traukiami 
užmiršti savas religines, tautines, kultūrines tradicijas. 

Užuot jais praturtinus to krašto Bažnyčios ir visuomenės 
gyvenimą, jie raginami prarasti, užmiršti, ką atsivežė, o 
vieton to dažnai nieko negauna. 

Pabrėžiau skirtumą tarp emigrantų ekonominiais, de- 
mografiniais ir kitais panašiais motyvais ir tarp tremtinių, 
pabėgėlių nuo okupantų ar kitokiu tironų persekiojimų. 

Pasiūliau, kad kunigas turįs savo vyskupo suteiktą 
galią klausyti išpažinčių ir teikti atgailos (susitaikinimo) 
sakramentą, tą galią turėtų visur be atskiro leidimo ke- 
lionėse (laive, orlaivyje). Išimtis galėtų būti laivai, turį 
savo kapelionus. 

Pasiūliau, kad, kaip kai kur jau yra vykdoma — 
didesniuose aerouostuose, laivų uostuose, gelškelių sto- 
tyse, kur yra didelis žmonių judėjimas — būtų koplyčia 
su nuolat budinčiu kunigu. 

Pasisakiau prieš reiškinius, kad vietiniai kunigai 
klauso išpažinčių, teikia atgailos (susitaikinimo) sakra- 
mentą imigrantams, nesuprasdami ką jie sako, užuot pa- 
kvietę kunigą, suprantantį jų kalbą. 

Vyskupų Bendradarbiai. Daug klaidų ir nuostolių 
seka iš vyskupo per didelio pasitikėjimo savimi ir iš sto- 
kos bendradarbiavimo su diecezijos kapitula ar kunigais 
patarėjais ir kitais, kuriems tenka tvarkyti diecezijos ad- 
ministracijos ir veiklos reikalus. 

Vyskupo ordinaro pareigose ir veikloje pirmaujan- 
čios reikšmės yra tinkamas kapitulos narių ir dekanų pa- 
rinkimas. Ypatingai senose diecezijose ne vienu atveju 
gal reikėtų persvarstyti kapitulų statutus. Senosios kapi- 
tulos kai kur gal yra visai panaikintinos. Bekapitulinėse 
diecezijose veikiantieji dieceziniai patarėjai, dėl daugelio 
priežasčių nėra tokios pat reikšmės, kaip gerai parinkta 
kapitula. Kapitulų teises nors dalinai pasako Bažn. teisy- 
nas, o dieceziniai patarėjai iki šiol priklauso grynai vietos 
ordinaro valios. 

Bažn. teisyno kanonas 411, kur kalbama apie kapi- 
tulos posėdžius, yra per bendras. Manau, šį kanoną reik- 
tų pakeisti taip, kad eiliniais kapitulos posėdžiai būtų ne 
rečiau kaip šešis kartus per metus. Panašiai pasakytina 
apie diecezinių patarėjų ir dekanų posėdžius. Kanonų 
Kodeksas pramato pakankamai ordinarui pagelbininkų 
per kapitulą, patarėjus, dekanus. Reikia tik kad ordina- 
rai jų vertę pripažintų, suprastų ir jais naudotųsi. 

Geros institucijos, kokios daugelyje diecezijų veikia 
jau seniai, tai komisijos (muzikos, meno, akadamenių 
studijų, Katalikų akcijos), įvairių organizacijų direkto- 
riai, patarėjai. 

Labai rekomenduotina, kad tokiose Komisijose (ar 
Sekretariatuose ir kt.) nebūtų per mažai vertinami paty- 
rusių pasauliečių patarimai, jų pagalba. Tarp ko kita: kai 
gabesnis ar garbingesnis kunigas tiek apkraunamas savo 
srities titulais ir pareigomis, tai per tų titulų ir su jais su- 
rištų pareigų daugybę jis jokiu būdu negali tų pareigų 
tinkamai atlikti. 

Pašaukimų klausimas apskritai. Tiek visur, tiek ir 
renkantis pašaukimą ir gyvenimo kelią, galioja posakis: 
ignoti nulla cupido — nežinomo negalima nė norėti. Pa- 
šaukimų klausimas svarstytinas platesniu būdu, negu tai 
daroma mokyklose ar kaip tai daro diecezijų ar vienuo- 
lijų pašaukimų direktoriai, beiešką sau kandidatų. Neti- 
kusių kunigystei ar vienuoliniam gyvenimui asmenų, be- 
sikėsinančių į tuos luomus, pasitaiko dalinai dėl to, kad 
Jaunuoliai per mažai žino apie kunigystės ar vienuolių 
luomą ir gal nieko nežino apie kitus luomus. Dėl to, kad 
jauni žmonės eina moterystėn per mažai žinodami apie 
moterystės ir šeimos gyvenimą, yra tiek daug nelaimingų 
moterystčių ir nelaimingų šeimų. Jaunimas nebuvo pra- 
eityje, nėra nė dabar pakankamai supažindinamas su vi- 
sais jam galimais gyvenimo keliais, luomais, pašaukimais. 

Jis girdi kalbant dažniausiai tik apie kurį vieną, ir tai 
perdėiais žodžiais, nerealiai, neobjektyviai. Ir katalikiš- 
kose mokyklose sugaištama per daug laiko mažos vertės 
dalykams, o apie gyvenimo kelius — luomus, pašaukimus 
kartais užsimenama tik pabaigoje paskutinių mokyklos 
metų, tarsi pašaukimas ar gyvenimo kelio pasirinkimas 
būtų ne pirmaeilis — svarbiausias dalykas, o kai kas at- 
sitiktinio ir nedidelės reikšmės. 

Išvada. Katalikiškose ir kitose mokyklose, kur gali 
įeiti kunigas, visų gyvenimo kelių — luomų, pašaukimų 
paaiškinimas turėtų būti mokslo programoje. Iš tokio vi- 
suotinio paaiškinimo būtų daugiau naudos ir dvasiniams 
pašaukimams. Dieceziniai ar vienuolijų pašaukimų direk- 
toriai turi šiokios tokios vertės už mokyklų jaunimui tų 
mokyklų, kuriose neleidžiama lankytis kunigui. 

Suprantu, kad čia mano išsireikšta labai bendrai, 
tačiau noriu nors trumpai pasakyti, kad nepakanka kal- 
bėti jaunimui tik apie dvasinius-religinius pašaukimus, o 
reikia kalbėti apie visus luomus ir pašaukimus ir tai pa- 
grindiniau ir plačiau, negu tai daroma iki šiol net kata- 
likiškose mokyklose. 

Prie skyriaus apie Katalikų Akciją ir Draugijas, prie 
nr. 3 ir 9. 

Kai kur katalikų organizacijos savo veikloje yra dan- 
giau ar mažiau praradusios savąjį katalikų akcijos pobū- 
dį. Organizacijų nariai, o su jais ir kunigai gaišina laiką, 
sugebėjimus menkaverčiams dalykams, su nuostoliu ir 
apaštalavimo, ir labdaros reikalams, o ne retai ir pačių 
organizacijų geram vardui. Dėl šio nukrypimo nuo savo 
dvasios nepakanka nei jėgų, nei laiko ieškoti apsileidusių, 
nuklydusių nuo Kristaus, nuo Bažnyčios ir apaštalauti 
tarp jų. Šis nukrypimas nėra lengvai atitaisomas, nes 
tai priklauso nuo kunigų ir pasauliečių bendro ir religinio 
kuliūringumo laipsnio. 

Prie nr. 6, kur kalbama apie kunigų mokslinį atsi- 
naujinimą, siūloma kunigams penktais kunigavimo me- 
tais ir tarp 40-45 metų amžiaus atnaujinimas — pagilini- 
mas jų mokslinių žinių. Jeigu tai būtų patikrinama egza- 
minais prie Kunigų seminarijos profesorių ar ordinaro 
paskirtų kompetentingų egzaminatorių, siūlymas būtų ge- 
ras. Bet manau, kad vietoj to būtų geriau vadinamieji vi- 
ces, t.y. per pirmus penkerius metus egzaminai prie Ku- 
nigų seminarijos profesorių iš kiekvieniem metam paskir- 
tos programos. Naudingos ir dekanato ar kokio kito mas- 
to kunigams mėnesinės konferencijos. 

Mūsų laiko kunigai paragintini sekti fizinių-cheminių 
ir iš viso gamtos mokslo naujienas — pažangą. Paskuti- 
nių laikų daugelis mokslinių atradimų ar išradimų įneša 
naujos šviesos ne tik į kosmologiją, bet ir į ontologiją bei 
teodicėją. Būtų labai pravartu, jeigu Susirinkimas ir 
Apaštalų Sostas paragintų klerą daugiau domėtis gamtos 
ir ekperimentinių mokslų rezultatais. 

Prie nr. 8. Moterų vienuolių formavimas (paruoši- 
mas). 

Pasiaukojimo dvasia, uolumas atlikti joms tenkančią 
misiją, daugelio mūsų laiko seserų vienuolių mokslo mei- 
lė yra verti visokio gero žodžio. Iš kitos pusės, kadangi 
kai kurios nekatalikiškos denominacijos, visokios sektos, 
bedieviškasis komunizmas parodo neįtikėtinų pastangų 
laimėti jaunimą, mums taip pat reikia suprasti, kokiuose 
pavojuose yra jaunimas ir kokios pagalbos jis yra reika- 
lingas. Mokyklose besidarbuojančių vienuolių didelis pro- 
centas aiškiai stokoja šiuo atžvilgiu teologinio, ypatingai 
apologetinio, išsilavinimo. Tiesa, yra išimčių, tačiau iš 
viso turime pripažinti, kad besidarbuojančių mokyklose 
seserų teologinis išsimokslinimas yra nepakankamas at- 
sakyti į jaunimo turimus klausimus, priekaištus, sunku- 
mus, išaiškinti ir apginti tikėjimo ir doros tiesas. Tai di- 

delis nuostolis jaunimo tikėjimui ir dorai. Taigi vienuolės 
prie savo pedagoginio pasiruošimo yra reikalingos geres- 
nio teologinio paruošimo. 

(Pastaba: Šiuo metu /1979/ yra daug gero šioje 
srityje, bet ne per daug. ..). 


PRIE SIELŲ VADOVAVIMO SCHEMOS PROJEKTO, 
PATIEKTO SUSIRINKIMO PRADŽIOJE 

Apie Vyskupą-mokytoją A. 1. Kalbant apie vyskupą 
kaip mokytoją, manyčiau, kad žodžius: “Katedroje ar 
kitose bažnyčiose“? (sakyti pamokslus) būtų geriau ap- 
leisti. Mūsų laikais prabilti į žmones turime geresnių prie- 
monių, negu kalbėti kurioje vienoje bažnyčioje (spauda, 
radio, TV), ir ne retu atveju tai yra geriau, negu kalbėti 
kurioje vienoje bažnyčioje. 

2. Kadangi rašytą žodį galima palaikyti, pakartoti- 
nai perskaityti, geriau ir tiksliau įsiminti, tai manau, kad 
rašyti pamokslai (spausdinti ar kitaip padauginti) yra 
„ naudingesni, negu pasakyti gyvu žodžiu. Kalbėti gyvu 
žodžiu reikėjo kur ir kol žmonės buvo beraščiai. 

B. 7. Kalbant apie kunigus kaip pamokslininkus, pa- 
geidautina, kad taptų privaloma norma parapijų pamoks- 
luose sisteminis teologijos aiškinimas, vietoje pamokslų 
be jokios sistemos. 

Be to, reikia aiškiais žodžiais priminti kunigams nor- 
mas, kas ir kada gali kalbėti bažnyčiose politiniais, socia- 
liniais, ekonominiais klausimais. Manyčiau, kad iki šiol 
galiojančios (daugelio kunigų pamirštos) normos yra 
sveikos, būtent: išskyrus ordinarą, kunigai niekad nekalba 
bažnyčiose politiniais klausimais; socialiniais, ekonomi- 
niais klausimais gali kalbėti tik tų klausmų žinovai ir tai 
su vietos ordinaro leidimu ). 

9. Dėl laikraščių, manyčiau, kad kiekviena diecezi- 
ja ar nors bažnytinė provincija turėtų turėti savo laikraš- 

tų. Visas kraštas turėtų turėti Katalikų Informacijos Cent- 
rą. Prie dabartinių susisiekimo sąlygų kiekvienas kraštas 
turėtų turėti nors vieną katalikų dienraštį. 

Iš kitos pusės, katalikai serga laikraščių liga “dau- 
ginti būtybes be reikalo“. Katalikų leidinių gausumui, 
ypatingai vienuolijų periodinių leidinių, nėra jokio rim- 
to pateisinimo — tai tik vienuolynų bendradarbiavimo 
stoka apaštalavimo darbe. Užuot gerai organizuoto dva- 
sinio vadovavimo tikintiesiems, tokių leidinių gausumas 
tik apsunkina brolijų, draugijų narius, kurie yra mora- 
liai prievartaujami prenumeruoti net kelis vienas į kitą 
panašius leidinus. Tuose leidiniuose pasitaiko skirtumų, 
aiškinant įvairius antraeilius teologinius klausimus. Tai 
menko teologinio išsilavinimo skaitytojams yra nenaudin- 
ga — kelia jų protuose sąmyšį. Manyčiau, būtu naudinga 
kokiu nors būdu paraginti vienuolynus, katalikų organi- 
zacijas šį spaudos klausimą rimtai pasvarstyti ir savo 
tarpe daugiau bendradarbiauti. 

Vyskupas Ganytojas ir Tarnas (Sk.2b). Kalbant apie 
“kleboną, kaip vyskupo ypatingą bendradarbį“, vienas 
atvejas šaukiasi kokios nors naujos normos (man tai ra- 
šant, klebonai dar būdavo skiriami visam amžiui tai pa- 
čiai vietai). Atsitinka, kad dėl amžiaus ar jau pastoviai 
nepakankamos sveikatos klebonas tampa tik našta para- 
pijai ir aišku — jau joks ypatingas vyskupo bendradar- 
bis. Dėl to daug nukenčia visas parapijos gyvenimas. Rei- 
kėtų suteikti ordinarui teisę, toki amžiną kleboną atleisti 
iš pareigų ir išleisti nuostatus, ką ordinaras (su savo ka- 
pitula) turi su netekusiuoju klebono pareigų daryti. 

Taip pat manyčiau, kad reikėtų įpareigoti kleboną 
kartu su vikarais nors kartą metuose atlankyti visus savo 
parapiečius. Aišku, tai netaikintina komunistų valdo- 
miems ar kitiems panašiose sąlygose esantiems kraštams, 
ar kur tai draudžia civilinė valdžia. 


154. 


Kalbant apie parapijų klerą ir jų darbą katalikų or- 
ganizacijose — Katalikų Akcijoje (apie tai užsiminiau ir 
skyriuje apie vyskupus ir jų bendradarbius nr. 3 ir nr. 9), 
katalikų organizacijose yra atnaujintina apaštališka dva- 
sia, daugiau dėmesio skiriant žmonių sielų reikalams, 
labdarai. Kaip esu ten išsireiškęs, daugeliu atvejų jų 
veikla yra virtusi tuščiu laiko ir energijos eikvojimu, daž- 
nai neturinčiu nieko bendro su Katalikų Akcijos tikslais 
ir dvasia. 

Dėl žmonių ir kalbų įvairumo diecezijose ar šalyje, 
ar ten būtų, ar nebūtų įsteigtų personalinių parapijų, vi- 
sokios tendencijos nutautinti, tautiniai suvienodinti nau- 
jus imigrantus ar senus gyventojus yra paliktinos civili- 
nėms sferoms ir natūralioms aplinkybėms. Gi vyskupus, 
kunigus, vienuolius-es reikia paraginti, kad ir bažnyčiose, 
ir mokyklose, ir privačiuose santykiuose šio klausimo ne- 
liestų. Mums turi rūpėti, kad visi būtų geri katalikai. 
Nėra reikalo mums vieni kitiems aiškinti, koks susidaro 
įspūdis, kai civilinės sferos parodo daugiau prielankumo 
kalbų ir kultūrų įvairumui, o kunigai, vienuoliai-ės pasi- 
reiškia priešinga veikla. Visiems yra žinoma ir naudinga 
prisiminti, kokią žalą padarė kai kuriuose kraštuose klero 
neprotingos pastangos primesti bažnyčiose visiems vieną 
kalbą. To padariniai — schizmatinės parapijos tąsa dar 
ir dabar. Jos yra suvedžiojusios ne kokius atšalėlius, o 
geriausių paprastų žmonių bendruomenes. Apgailestau- 
tina, kad dar ir dabar yra atvejų ir asmenų, vertų šiuo 
atžvilgiu papeikimo. 

Vyskupai ir Katalikų Akcija (nr. 3a). Katalikų Ak- 
cija ir Pasauliečių Apaštalavimas dažnai ir kunigų, ir pa- 
sauliečių vadinami tai vienu, tai kitu vardu, kad sunku 
atspėti, apie kurį kalbama. Reikėtų šių dviejų pavadini- 
mų aiškaus aptarimo arba pasilikti tik prie kurio vieno. 

b. Diecezijų kapitulų narių teisės ir pareigos apta- 

riamos Bažn. Teisėje ir Kapitulų statutuose, užtat jų eg- 
zistencija turi savo pagrindą ir be Katalikų Akcijos. 

Tačiau aišku, kad ir kapitulų nariai gali vadovauti 
diecezijos įvairiai veiklai. Vis tiek kai kurie kapitulų na- 
riai, savo amžiumi ir patirtimi labai tikdami kapituloje, 
kaip vyskupų bendradarbiai, kituose diecezijos tvarkymo 
reikaluose gali būti jau nebepajėgūs, — pvz. vadovauti 
jaunimo, darbininkų organizacijoms ir jų veiklai. Iš kitos 
pusės, ne visi gali tikti diecezijos administracijos patarė- 
jais, kurie tinka vadovauti pasauliečių veiklai. 

c. Tvarkant materialinių gėrybių reikalus, pasaulie- 
čiai ne visada yra geresni patarėjai ir pagelbininkai už 
kai kuriuos kunigus. Be to dar, kunigai yra diskretiškesni 
ir patikimesni už kai kuriuos pasauliečius. Žinome per 
daug piktnaudojimo ir papiktinimo atvejų, dėl to negali- 
me pritarti nuomonei, kad laikinių gėrybių tvarkymui pa- 
sauliečiams visada duotina pirmenybė prieš kunigus. 

Tačiau visai reikia sutikti, kad kai kuriuose Katali- 
kų Akcijos ir labdaros klausimuose ar darbuose galima 
rasti geresnių patarėjų ir bendradarbių pasauliečių tarpe 
negu kunigų. Pasauliečiams artimesnė tokių pat kaip jie 
žmonių psichologija ir aplinkybės. Ypatingai apaštalavi- 
me tarp netikinčių, kitatikių pasauliečiai dažnai įeina į 
namus. ir širdis, kur kunigai bent laikinai negali prieiti. 

4. Kalbėdami apie diecezinius reikalus dėl gėrybių 
administravimo ar parapijų mokesčių, visam pasauliui 
bendrų normų nesukursime. Nustatyti bendras normas 
kuriam nors kraštui paliktina to krašto vyskupų konferen- 
cijai, o jų vykdymo būdą savo diecezijoje palikti ordina- 
rui ir jo bendradarbiams. 

Šios schemos temomis leistos ilgai trukusios diskusi- 
jos išėjo į smulkmenas. Parašiau susirinkimo Prezidiu- 
mui tokį siūlymą: 

Siūlau Tėvų (dalyvių) balsavimu nutraukti diskusi- 
jas I ir II skyrių klausimais, o eiti tiesiai prie II-jo sky- 
riaus. Nėra abejonės, kad ši schema yra didelės praktiš- 
kos vertės. Ji tačiau apima tiek problemų, kad, leidžiant 
kalbėti, kaip yra ar kaip būtų geriau atskiruose kraštuose, 
tų kalbų niekad nebaigtume, ir iš to nebūtų jokios naudos. 
Būsimam nutarime turėtų būti tik bendri principai. 


Prie schemos projekto: Pasauliečių Apaštalavimas. 
Šios schemos turinys yra didelės vertės Bažnyčios misijai 
ir išganymui, bet lengvai gali virsti nesibaigiančiomis dis- 
kusijomis. Siūlau parinkti iš įvairių kraštų keletą kompe- 
tentingų šių klausimų asmenų, kurie patiektų suvažiavi- 
mui ir paaiškintų Pasauliečių Apaštalavimo principus. 

Siūlau taip pat kad, svarstant šią schemą, būtų leis- 
ta kalbėti pasauliečiams ar- dalyvaujantiems bazilikoje 
stebėtojais, ar specialiai pakviestiems tik šiam klausimui 
ir tik šiam kartui. 

Gyvu žodžiu pasisakymai turėtų užtrukti ne ilgiau 
kaip 3-4 dienas. Per tą laiką susirinkimo Tėvai gali savo 
mintis pareikšti raštu. 

Pažadinimui pasauliečių didesnio susidomėjimo a- 
paštalavimo dvasia ir visos Bažnyčios gyvenimu, prie to, 
kas jau pasakyta schemos projekte, drįstu pareikšti šias 
mintis. 

1. Įsteigtinos katalikams rašytojams, menininkams, 
muzikams varžybos, su pakankamomis premijomis. Var- 
žybose dalyvauti leistina pasauliečiams, broliams ir se- 
serims vienuoliams, bet ne kunigams. Varžyboms patiekti 
būtų galima ne vien religinio turinio kūrinius. Keletą to- 
kių premijų galėtų skirti Vatikanas. Kiekviena Bažnytinė 
provincija ar viso krašto Bažnyčia kartu galėtų tai daryti 
paskirai. 

Sąmoningai neminiu premijos už mokslo darbą, nes 

Vatikanas turi Mokslo Akademiją ir apie tai kalbėti yra 
jos kompetencija. 

2. Apaštalavimo darbe pageidaujamas artesnis bend- 
radarbiavimas tarp vienuolynų ir diecezijų ordinarų. 

3. Čia pakartojau apie vienuolynų spaudą ir kitas 
mintis, pareikštas prie schemos apie sielų vadovavimą. 

4. Pasauliečių apaštalavimo dvasiai ir jų bendrom 
dvasinėm nuotaikom ne maža kliūtis yra kunigų ir vie- 
nuolių “neturto? klausimas. Kai kunigų, vienuolių, ne- 
išskiriant ir vadinamų elgetaujančių, kasdieninis gyveni- 
mas tampa ištaigingesnis negu dirbančių pasauliečių, iš 
kurių elgetaujama, kai jie, nužemintai elgetaudami, gy- 
vena turtuolių masto gyvenimu, tai uždaro burnas ir jiems 
patiems, ir įsijungusiems į apaštalavimą pasauliečiams. 
Sis klausimas tiesiogiai priklauso schemai apie kunigus 
ir vienuolius, bet liečia ir pasauliečių apaštalavimą. 

5. Nemaža kliūtis žadinti pasauliečių apaštalavimo 
dvasiai yra mūsų laiko kai kurių kunigų ir vienuolių su- 
pasaulėjimas. 

Mintis, pareikšta prie Kristaus Mistinio Kūno klau: 
simo. 

Susirinkimui svarstyti patiekiami taip paruošti klau- 
simai, kad, atrodo, suponuojama, jog ir kleras, ir pasau- 
liečiai protu supranta ir širdimis priima pakankamai iš- 
baigtą ir tvirtą teologinę doktriną. 

Kad klero ir pasauliečių apaštalavimo dvasia būtų 
karštesnė ir sąmoningesnė, kad katalikų organizacijos ir 
jų veikla turėtų aiškesnį apaštališką pobūdį, yra būtina 
ir protu, ir širdimi pakankamai suprasti Kristaus Mistinio 
Kūno tiesą. Kur ši pagrindinė tiesa nėra ar nebūtų pa- 
kankamai suprasta, ten daug geriausių pastangų, parašy- 
tų gražiausių traktatų antraeiliais klausimais, neturėtų 
tikro apaštališko pagrindo nė charakterio. 

II Vatikano susirinkimo vienas iš geriausių darbų 
būtų, jei būtų patiektas pakankamai geras ir suprantamai 
paruoštas traktatas apie Kristaus Mistinį Kūną. (Drįso tai 
puikiai bandyti T. Emile Mersch, S.J. — “La Theologie 
du Corps Mystigue“, bet deja, nespėjo užbaigti — mirė). 

Pastaba: Kristaus Mistinio Kūno tiesa pakankamai 
išsamiai ir aiškiai patiekta II Vatikano Susirinkimo dog- 
minėje Konstitucijoje apie Bažnyčią. 

Pradedant IV-jį periodą, bazilikoje buvo privačiai 
renkami vyskupų parašai po šiuo raštu. Po juo yra ir ma- 
no parašas. 


Jo Ekscelencijai 

II Vatikano Susirinkimo Sekretoriui 

Šį raštą pasirašiusieji Susirinkimo Tėvai, turėdami 
mintyje šiandieninio kovojančio ateizmo ir mokslinio ma- 
terializmo reikšmę Kristaus Bažnyčiai ir visam pasauliui, 
nuolankiai prašo, kad būtų įsteigta iš Susirinkimo Tėvų 
ir patarėjų speciali komisija, kurios užduotis būtų visą šį 
svarbų klausimą apie mokslinio marksizmo doktriną, apie 
kovojantį ateizmą ir dabartini religijos persekiojimą ap- 
svarstyti ir pasiūlyti prieš šį blogį atatinkamas priemones. 

Mūsų prašymo racijos: 

1. Labai trumpas ir nepakankamas šio klausimo svars- 
tymas schemoje apie Bažnyčią dabartiniame pasau- 
lyje (nr. 19). 

2. Jau esantis dabartinis sąmyšis tarp katalikų ir pra- 
matomas ateityje iš taip vadinamo dialogo ir bend- 
radarbiavimo su ateistais ir komunistais.“ 


*Čia turėta mintyje kai kurių kraštų daugelio kunigų ir katali- 
kų pasauliečių elgesys. 

Šiame laiške minimu klausimu du Brazilijos vyskupai, 1963 m. 
liepos 31 d. išsiuntinėjo laišką vyskupams, prašydami jį pasirašyti ir 
įteikti Susirinkimo sekretoriui ar nors jiems parašyti savo nuomonę. 

3. Negalima apvilti tų, kurie ateistinio komunizmo prie- 
spaudoje paskutinėmis jėgomis gina religiją, visą 
viltį sudeda į Bažnyčią ir nekantriai laukia žodžio 
iš Susirinkimo. 

4. Sistematiška ir gerai organizuota marksistinio ma- 
terializmo propaganda ypač tarp jaunimo ir darbi- 
ninkų vyksta net ir nekomunistiniuose laisvuose 
kraštuose. 

Apie Bažnyčią sch. I dal., II skyr. 

Vyskupų kolegijiškumas. Nesu toks specialistas nei 
Šventojo Rašto, nei Teologijos, kad drįsčiau ginčytis su 
kompetentingais įvairių sričių specialistais, ypač dar ne- 
išspręstais klausimais. 

Dvi savaites klausiausi su dėmesiu Gerbiamų Tėvų, 
kalbančių už ir prieš patiektą schemą apie tai, kaip su- 
prasti žodžius: vyskupų kolegijiškumas. Po visų svarsty- 
mų ne aš vienas likau neįtikintas, kaip šie žodžiai supras- 
tini, priimtini ir paliktini dogminiame pareiškime, kurį 
susirinkimas turėtų priimt. 

Tikėkimės, kad Komisija, Šventojo Rašto, Teologi- 
jos, Bažnyčios istorijos žinovai, patieks tai iš naujo to- 
kiais žodžiais, su tokiais matyvais, kad susirinkimo Tė- 
vams nebeliktų pagrįsto abejojimo ir galimybės patiektus 
žodžius aiškinti keliomis prasmėmis. Pareiškiu du pagei- 


Anksčiau čia minimas laiškas, kurį vyskupai pasirašė bazilikoje, yra 
sutrumpinta ir kiek pakeista ano laiško versija. 

Kaip buvo galima spėti, Susirinkimas nepaskyrė tokios komisijos 
dėl kelių motyvų — tokia komisija tik pakartotų, kas jau anksčiau ir 
išsamiau pasakyta Popiežių ir kitų. Kaip tuos jau pasakytus dalykus 
perduoti žmonėms: jaunimui, darbininkams ir kitiems, kiekvieno kraš- 
to vyskupai ir jų bendradarbiai gali padaryti daug tiksliau ir realiau 
negu Susirinkimas kokiu nors pareiškimu, ir daugybe kitų motyvų. 

Vis tiek, prie kitų atliktų žygių, šis vyskupų pasirašytas raštas 
gal buvo nors dalinė priežastis Susirinkimo dekretui apie religijos 
laisvę. 

davimus. Vienas: kad dogminiuose siūlymuose ir svarsty- 
muose nebūtų vartojami dviprasmiški argumentai. Antras: 
mums pirmoje eilėje turi rūpėti aiškiai išreikšti tiesą, ko- 
kia ji yra savyje, be perdėtos baimės, kaip tai bus pri- 
imta nekatalikų krikščionių. 

Jeigu nepavyktų patiekti klausimą visiškoje šviesoje, 
tai teks prisipažinti, kad klausimas nėra pakankamai aiš- 
kus ir todėl neįjungtinas į Susirinkimo nutarimus. 

Labai apgailestautina, kad ir su šia schema įvyko 
panašiai, kaip su schema apie Tikėjimo šaltinius — po 
ilgo svarstymo jos projektas buvo nutarta perredaguoti iš 
naujo. Vargiai atspėsime, kiek kenkia susirinkimo reputa- 
cijai toks šių dviejų schemų svarstymas, ir gal net tikėji- 
mui katalikų ir nekatalikų, kurie su tokiu dėmesiu seka 
Susirinkimo darbus. 

Apie Diakonatą. Šias pastabas patiekiu ne gyvu žo- 
džiu, o raštu ypatingai dėl to, kad tai, kas pasakyta nr. 5 
galėtų užgauti čia esančius Rusijos Ortodoksų Bažnyčios 
stebėtojus. 

1. Visi kalbėjusieji už atkūrimą pastovaus diakonato 
nutylėjo nuo kada ir kodėl Lotynų Bažnyčioje jis neprak- 
tikuojamas. Būtų neprotinga galvoti, kad gyvenusieji prieš 
mus lengvabūdiškai sprendė tokios svarbos reikalus. Jie 
turėjo savas pakankamas racijas. Netiesa, kad mūsų laiko 
pastoraciniai reikalai esą didesni ir blogesni, negu buvo 
praėjusiais šimtmečiais. Ir mums “istorija tebūna gyve- 
nimo mokytoja“. 

2. Kai kurie Tėvai, kalbėdami ar už, ar prieš pa- 
tiektą siūlymą, pareiškė kalbą 20 ar 30 vieno ar kito 
krašto vyskupų vardu. Tačiau daugelis nutylėjo, kiek ta- 
me krašte yra vyskupų. Be to, mūsų laikais vargiai gali- 
ma spręsti tokį klausimą kurios nors tautos ar šalies mąs- 
tu be ryšio su kitais nors to kontinento kraštais (pvz.) 
Europos, Amerikų, Afrikos). 

3. Tvirtinantieji pastovaus diakonato būtinumą nepa- 
minėjo nė vieno uždavinio, darbo, kurio negalėtų padary- 
ti pasauliečiai, pabrėždami šv. Komunijos davimą, (kas 
taip pat iš senovės ne vienu atveju buvo leista ir pasaulie- 
čiams. Tačiau kas iš visų diakonui priskiriamų darbų, 
jeigu jis negali nei Eucharistijos konsekruoti, nei Atgailos 
sakramento teikti. Kur nors diakono veikla be kunigo tik 
padėtų tikintiesiems auklėti sąžinės nejautrumą, pvz. pri- 
imant Komuniją be išpažinties, gal ir visai nevertai. 

4, Nors apie religinius (dvasinius) pašaukimus kal- 
ba yra kitose schemose, ir kalbėjusių Tėvų šia proga dau- 
gelis ir tai minėjo, tebūna leista pareikšti nuomonę, kad 
pašaukimų stokos priežastis yra ne pastovaus diakonato 
nebuvimas ir kad ne per diakonatą tų pašaukimų atsiras. 
Visi žinome, kad ir dabar (1963-1964 m.) yra pašauki- 
mų Irlandijoje, Šiaurės Amerikos Bostono arkidiecezijoje. 
Tebūna leista paliudyti, kad yra daug pašaukimų Lietu- 
voje net ateistų priespaudoje, nors civilinė valdžia tuos 
pašaukimus trukdo. Iš įvairių kraštų jaunimo atsiliepimų 
galima spėti, kad pašaukimų sumažėjimo viena iš prie- 
žasčių yra kunigų ir vienuolių supasaulėjimas ir ypatin- 
gai šeimų dvasia. Visoks drausmės ir elgesio atleidimas 
klero gyvenime (turiu mintyje vedusius diakonus) turės 
neigiamų padarinių. 

5. Nuo vaikystės iki 14 metų amžiaus (prieš 1914- 
1918 metų karą) augau artimai su Rusijos kariais. Nuo- 
lat girdėjau iš jų ir iš jų šeimų begėdiškiausių anekdotų 
apie ortodoksų kunigų ir diakonų šeimas. Kunigų šeimos 
Rusijoje ir dabar yra viena iš svarbiausių priežasčių ku- 
nigų oportunizmo santykiuose su ateistine valdžia, prie- 
šiška visokiai religijai, jų gero vardo nebuvimo tarp žmo- 
nių priežastis. Rusijoje ir dabar tarp ortodoksų katalikų 
kunigai yra labiau gerbiami negu savieji. Apie tai galė- 
čiau daug prikalbėti. 

Pakartosiu žodžius vieno iš Tėvų, kuris yra čia, ba- 
zilikoje, iš po ruso-komunistinio jungo. 

“Geriau yra turėti vieną gerą kunigą trims parapi- 
joms, negu kiekvienoje po vieną netinkamą“. Siuos žo- 
džius jis pasakė, įvertindamas pasisakymus, girdėtus ba- 
zilikoje už vedusius diakonus. 

Ir baigiu, pareikšdamas, kad nesu šalininkas pasto- 
vaus diakonato, o nuo vedusių diakonų tesaugo Dievas 
savo Bažnyčią. 

Bažnyčios pašaukimas į tobulumą (Sk. IV /priimta- 
me tekste sk. V/): Kalbėjusieji siūlė išvardinti dekrete 
kai kuriuos luomus-pašaukimus ir apie juos plačiau išsi- 
reikšti. Keli siūlė pakviesti daugiau pasauliečių, leisti 
kalbėti stebėtojams, kad ir jie pasisakytų tuo klausimu. 
Apie kunigus ir vienuolius bus atskiri dekretai, o šiame 
būtų kalba apie visus žmones. 

Po daugelio kalbų pasiūliau raštu Susirinkimo pre- 
zidiumui kalbose ribotis svarstomojo dekreto tekstu, taigi 
ir diskusijose — tik doktrinos principais. Jeigu pradėsi- 
me kalbėti apie žmonių gyvenimo skirtingus kelius, tai 
tektų paminėti visus: atsiskyrėlius, vienuolius, viešai be- 
sidarbuojančius misijose ir kitus, visokias pamaldumo, 
labdaros brolijas bei draugijas, žmones, gyvenančius mo- 
terystėje, nevedusius pasauliečius, darbininkus ir kodėl 
gi ne inteligentus: mokytojus, gydytojus, teisininkus, po- 
litikus ir kitus. Kalbėti plačiai apie visus būtų neįmano- 
ma, nes tuo atveju dekreto tekstui reiktų kelių tomų stu- 
dijos. O kalbėti apie kiekvieną trumpai, gautųsi tik sausi 
žodžiai. Susirinkimo dekreto tikslas yra ne viską išskai- 
Čiuoti (tai priklauso asketinės ar pastoracinės teologijos 
kazuistikai), o pasakyti tik principus. 

Kai dėl pakivetimo pasauliečių, leidimo kalbėti ste- 
bėtojams tomis temomis, tai vietoje tradicinio Bažnyčios 
visuotinio Susirinkimo gautųsi paprastas tarptautinis susi- 

važiavimas, kuriame būtų galima kalbėti apie viską. Jau 
dabar sunku užbaigti kalbas, o kas įvyktų priėmus aną 
siūlymą? Kalbėtojai nebūtų teologai, o eiliniai krikščio- 
nys ir prikalbėtų visko... Tokį siūlymą priėmus, turėtų 
būti palikta vyskupams laisvė: pasilikti bazilikoje ar vyk- 
ti namo. 

Apie kunigų tarnybą ir gyvenimą. Prie Sch. I skyr. 

Kurioje diecezijoje yra tiek kunigų, kad vyskupas 
negali kiekvieno asmeniniai intymiai pažinti ir kokiame 
nors svarbiame jo asmeniniame reikale jam padėti, ar ne- 
būtų pravartu paskirti jauniems kunigams dvasinį pata- 
rėją (jo titulas nesvarbu). Toks asmuo galėtų būti arba 
diecezinis kunigas arba vienuolis, pats jau ne jaunuolis, 
turįs gero patyrimo, kunigų tarpe gerą vardą ir pasitikė- 
jimą. Jam turėtų rūpėti jaunų kunigų dvasiniai reikalai, 
jų elgesys, gyvenimas. Sužinojęs ką nors nepalankaus apie 
jauną kunigą ir, kiek įmanoma tai ištyręs, kunigą įspėtų, 
paguostų, jam padėtų. Visi turėtų žinoti, kad toks kuni- 
gas privalo viską laikyti paslaptyje, nieko nepranešinėti 
apie kunigus nė vyskupui, nė jo Kurijai, išskyrus atveją, 
kada sąžinė sakytų, kad reikia ką nors daryti ar tai pa- 
ties kunigo, o ypatingai kitų žmonių dvasiniam gerui, 
pvz. pakeisti darbo ir gyvenimo vietą ar k. 

Prie II sk., $$20-23. Tikrai, kunigui šventumas ir 
teologinės žinios yra pagrindinis dalykas, tačiau to neuž- 
tenka, kad jis būtų žmonėms ganytojo ir vadovo autorite- 
tas. Su bendra mokslo ir kultūros pažanga turi daryti 
pažangą ir kunigų kultūringumas bei mokslinis žinojimas. 
Kunigas turi būti savo laiko inteligentas: savo formavimu 
ir elgesiu turi būti ne koks “simpliciotto" — naivus žmo- 
gelis, o savo laiko išauklėtas inteligentas. 

Žmonės vertina kunigų askeiizmą, pamaldumą, lab- 
daringumą, tačiau šių, nors ir pirmaeilių savybių, nepa- 
kanka, kad kunigas būtų jam patikėtų žmonių vadovas. 

Jis privalo sugebėti atsakyti į žmonėms rūpimus dvasinio 
gyvenimo, teologinius klausimus. Ypatingai gamtos moks- 
lų — fiziko-chemijos naujieji daviniai atskleidžia naujiems 
keliams geriau suprasti apsčiai filosofinių klausimų — 
netiesioginiai padeda geriau suprasti ir teologinius klau- 
simus. Ir kunigai privalėtų sekti šias sritis ne mažiau už 
pažangų inteligentą pasaulietį. Padėti jauniems kunigams 
susipažinti su mokslo naujienomis, paraginti juos tuo do- 
mėtis, būtų gera nors kelis pirmuosius kunigavimo metus 
suruošti jiems metines mokslinių studijų dienas (diecezi- 
jos ar kitokio masto), to nejungiant su rekolekcijomis, 
kad parinkti kompetentingi asmens juos supažindintų su 
paskutinėmis mokslo naujienomis. Tokia ar kita proga pa- 
rinktas išmintingas pasaulietis galėtų atvirai ir naudingai 
pakalbėti, ko šiandien pasauliečiai pageidauja iš kunigo. 
Mano manymu, tokių pokalbių nereiktų baimintis. Geriau, 
kad žmonės pasakytų į akis, ką turi pasakyti, negu kal- 
bėtų apie savo kunigus, jiems to nežinant — už akių. 

Prie sk. II, $29. Žodžius: “ dar ir šiandien per daug 
rišami" (kunigo gyvenime pastoraciniai ir ūkiniai ekono- 
miniai reikalai) siūlau pakeisti šitaip: “ir šiandien kai 
kur per daug rišami". .. Daugumas mano tėvynės kunigų 
buvo nuo to laisvi, išskyrus atskirus atvejus. Ten Rusijos 
okupacinė valdžia 1863 metais atėmė visas bažnytines ne- 
judomas nuosavybes. Tiesa, tai buvo padaryta neteisėtai 
ir neteisingai, bet, nesimaišydami į materialinių gėrybių 
— ūkių ir kitokių tvarkymą, kunigai buvo laimingesni ir 
ne mažiau turtingi už tuos, kurie ir kai kuriuos kraštuos 
iki šiol yra varžomi tos naštos. Dėl daugelio gerų motyvų 
siūlau kunigams visame pasaulyje kuo greičiausiai išsi- 
laisvinti iš visokio nejudomo turto naštos, išskyrus bažny- 
čią, kleboniją, mokyklą ir kitokius pastatus, tiesioginiai 
reikalingus parapijos veiklai, o ne šiaip sau finansinėms 
pajamoms. 

Prie schemos apie Kunigų Paruošimą. Visuose dek- 
retuose bus ne viskas, kas prie jų pasakoma svarstymų 
metu. Ir šios schemos svarstymo atveju yra pravartu pa- 
sakyti minčių, kurios nebus pakartotos dekreto tekste, o 
bus panaudotos gal kur kitur. 

Mūsų laikais bent kai kuriuose kraštuose yra labai 
daug apostatų nuo kunigystės, vadinamų iškunigių. Be 
abejo, yra to ir kitokių priežasčių, bet svarbiausioji yra 
auklėjimas šeimos ir seminarijos. 

Jau 19 metų kai neturiu tiesioginio ryšio su kuria 
nors seminarija. Tačiau turiu progų stebėti iš šalies semi- 
narijų auklėtinius. Yra kompetentingi asmenys, kurie 
sprendžia šiandieninę seminarijos dvasią. Kas su mano 
pastabomis nesutiktų, su tais nesiginčysiu. 

Mokslo programos Mažosiose Seminarijose. Paskuti- 
niais laikais įvyko šioje srityje daug gero. Yra tačiau dar 
ir dabar Mažųjų Seminarijų, kuriose jaunuoliai ruošiami 
tik mokslo tąsai Didžiosiose Aukštesniosiose Seminarijo- 
se. Jeigu jaunuolis po Mažosios Seminarijos lieka nepa- 
ruoštas įstoti į jokią kitą mokyklą, toks yra priverstas, 
nors ir nejausdamas pašaukimo, prieš savo valią tęsti 
mokslą Aukštesniojoje Seminarijoje ir po jos priimti ku- 
nigystės šventimus. Daug tokių, kurie neturėjo dvasios ir 
jėgų tesėti kunigystės, yra aukos tokių Mažųjų Seminari- 
jų mokslo programos. Manau, kad reikia be jokio pasi- 
gailėjimo stengtis ivesti į Mažąsias Seminarijas visą bend- 
ros mokyklos programą su priedais paruošti jaunuolius 
ir aukštesniajai Seminarijai. 

Į Aukštesniąsias Seminarijas, į Katalikų Universite- 
tus ir Kolegijas neįleistini toki profesoriai, kurie kėsinasi 
skelbti jaunimo auditorijai ar spaudoje dar neišspręstas 
teorijas: Šventojo Rašto egzegezėje, teologijoje, istorijoje 
ir kt. Tie klausimai turi būti gvildenami kompetentingų 
asmenų tarpe, o nepatiekiami jaunų studentų auditorijai, 

neparuoštai tuos klausimus suprasti ir spręsti. Aukštes- 
niojoje Seminarijoje kelerių metų vos užtenka susipažinti 
su būtina autentiška doktrina, o ne su įvairiomis hipote- 
zėmis. 

Kas kalbama schemos projekte apie jaunųjų kunigų 
tolesnį formavimą jau po Seminarijos, manau, bus per- 
kelta į schemą apie kunigų Tarnybą ir Gyvenimą. 

Mokslas ir auklėjimas Mažojoje Seminarijoje. Esu 
nuomonės, kad Mažojoje Seminarijoje nevartotinas net 
klieriko vardas. Jaunuoliai vadintini atitinkamos mokyk- 
los vardo moksleiviais, pvz. P. Pijaus XII, Jono Neumano 
ir kitokių mokyklų mokiniais. Mažosiose Seminarijose 
panaikintinas sutanos vilkėjimas. Manau, kad sutana yra 
rūbas, gavusių Kunigystės šventimus. Iš viso, reikia refor- 
muoti viską, kas rūbuose ir išviršėje mūsų dienomis atro- 
do, jeigu ir ne juokinga, tai bent atgyvenę. Tiesa, kad 
daugelis tų dalykų yra sena tradicija — savu laiku tai 
buvo paimta iš to laiko žmonių, o šiandien daug kas iš to 
yra jau nenaudinga, atstumia jaunimą. XVII-XVIII am- 
žiaus rūbas, viršinės formos, mentalitetas šiandien jau ne- 
tinka nei vyrams, nei moterims, juo labiau netinka kuni- 
gams ir klierikams. 

Manau, kad į Kunigų seminarijas nereikia skirli dva- 
sinio gyvenimo ir disciplinos vadovais tokių, kurie savo 
charakteriu ir elgesio formomis yra daugiau panašūs į 
moteris, negu į vyrus. Jie skiriami formuoti vyrus — ka- 
rius darbui prieš pasaulio neigiamą įtaką ir dvasios prie- 
šus. Jaunuoliai ir Mažosiose bei Aukštesniosiose semin+- 
rijose yra vyriškos giminės, juos reikia ir auklėti tikro 
vyriško charakterio. Jauni kunigai be vyriško charakterio 
visada tampa aukomis tų pavojų, kurie kunigo darbe ir 
gyvenime yra neišvengiami. 

Krikščionių Moterystės klausimas. Šia tema buvo 
patiekta susirinkimui aiskira schema. Galutinoje išvado- 

je tai buvo įjungta į pareiškimą: Bažnyčia dabartiniame 
pasaulyje (žiūr. II-ji dal., I sk.). Tiek kitų, tiek ir mano 
pastabos šiais klausimais, perduotos Bažn. Teisyno ko» 
misijai, buvo svarstytos prie minėtame Pareiškime pa- 
tiektos medžiagos. 

Šią temą svarstant, pareiškiau šitas mintis: 

Pasiūliau įvesti būsimame Bažnyčios Teisyne kaip 
ardančią moterystės kliūti (impedimentum dirrimens) — 
apgaulę iš moters pusės, kai ji, prieš santuoką tapusi nėš- 
čia iš kito vyro, tai nuslepia nuo to, su kuriuo eina mo- 
terystėn. Iki šiol toks faktas neminimas tarp kliūčių, ar- 
dančių moterysię. Šiam siūlymui parašiau platesnį ko- 
mentarą ir racijas už jį. Klausimas atiduotas Bažn. Teisy- 
no komisijai. 

Pasiūliau aiškiau apibrėžti religiniai mišrių mote- 
rysčių tėvų religinio auklėjimo pareigas savo vaikams. 

Pasiūliau panaikinti ekskomunikos bausmę katalikui 
už moterystės su nekataliku palaiminimą nekatalikų baž- 
nyčioje. Palikti privalomą tokios moterystės palaiminimą 
katalikų kunigo arba gauti dispensą nuo tokio palaimini- 
mo. Po šio palaiminimo ar gautos dispensos nedrausti tos 
moterystės palaiminimo ir kitatikių bažnyčioje. Taip pat 
pasiūliau panaikinti nuostatą, kad religiniai mišrių mo- 
terysčių katalikų kunigas nelaimina bažnyčioje, o zakris- 
tijoje, raštinėje ar kitur. 

Schemos projekte buvo siūloma, kad dieceziją val- 
dąs vyskupas (Ordinaras) galėtų duoti kunigui pastovią 
teisę jo diecezijoje laiminti moterystes visų, kas jį prašy- 
tų (Iki šiol tokį leidimą kiekvienam atvejui duoda ne vys- 
kupas, o jaunavedžių klebonas). Prieš šį pasiūlymą para- 
šiau platesnį paaiškinimą su praktiškais motyvais ir pa- 
siūlymu, kad jeigu Susirinkimas suteiktų vyskupams tokią 
galią, tai tik su sąlyga, kad kunigas, gavęs iš vyskupo 
tokią galią, būtų įpareigotas pranešti jo palaimintą mo- 

terystę abiejų jaunavedžių klebonams, paminėdamas, iš 
kur jis gavo tokią teisę, kieno, kada ir kur moterystę pa- 
laimino. Tos žinios turi būti jaunavedžių parapijose jų 
pačių ir kitų žmonių praktiškiems reikalams. Šiuo klausi- 
mu visa medžiaga perduota Bažn. Teisyno komisijai. 

Schemos projekte buvo kalbama, kad moterysčių by- 
lose reikia atjautimo ir artimo meilės. Parašiau savo min- 
tis. Schemos siūlymą reikėtų suprasti tokia prasme, kad 
nedera parodyti kokios nors nepagarbos besibylinėjan- 
tiems, reikia elgtis su jais mandagiai ir užjaučiamai, ta- 
čiau užuojautos ir artimo meilės negalima suprasti taip, 
kad teisėjai pačią teisę iškraipytų, vadovaudamiesi senti- 
mentais. Kai kalbame apie pozityvių dieviškų ar natūra- 
lių reikalavimų taikymą gyvenime, tai žmogaus kompe- 
tencija ir pareigos yra tokius reikalavimus objektyviai 
suprasti ir objektyviai taikyti gyvenime, o ne ieškoti “kom- 
promisų“', vadovaujantis sentimentais. Kas būtų linkęs 
tokiuose klausimuose vadovautis ne objektyviu aiškumu, 
o užuojauta, toks negali būti ir faktiškai nėra teisėjas. 

Raštu plačiau pasisakiau apie jaunų žmonių paruo- 
šimą moterysiei. Suminėjau neigiamas puses bent kai ku- 
rių pasitaikančių vad. Precana konferencijų vyrams ir 
moterims kartu. Gali būti ir tokių, bet vis tiek kai kas tu- 
rėtų būti aiškinama atskirai vyrams ir atskirai moterims. 
Tai turėtų aiškinti ne jauni kunigėliai, o kompetentingi 
pasauliečiai: vyrai vyrams, moterys moterims. Daugelį 
klausimų gali geriau negu kiti paaiškinti kunigas, tačiau, 
pvz. fiziologinės srities dalykų daugelis kunigų, jeigu nė- 
ra pakankamai susipažinę su fiziologija, visai neišmano. 
Tai geriau paaiškina gydytojas negu kunigas. 

Į susirinkimui patiektų klausimų programą buvo į- 
traukta kaip medžiaga diskusijoms gimimų ribojimo, tam 
tikslui vartojamų chemijos ir medicinos priemonių, klau- 
simai. 

Parašiau platesnį raštą, pareikšdamas šio turinio 
nuomonę. Sprendžiant šiuos klausimus, tenka atsakyti į 
eilę klausimų: kokios yra žmogaus kompetencijos ribos į 
savo prigimtį, kokios įtakos turi žmogaus prigimčiai ko- 
mercijos siūlomos medicinos. 

Susirinkimo dalyviai ne visi esame ekspertai teolo- 
gijos, filosofijos, fiziologijos, medicinos ir daugelio kitų 
klausimų. Šiuos klausimus diskutuodami viešai baziliko- 
je, galėtume prikalbėti tokių dalykų, kurie žmones ir pik- 
tintų, ir klaidintų. 

Siūliau: Šį klausimą išimti iš susirinkime viešai 
svarstylinų klausimų grandies. Siūlau sudaryti plačią ko- 
misiją (vardas nesvarbu), iš kompetentingų teologų, filo- 
sofų, kitokių ekspertų šių klausimų srities vyrų ir moterų 
ir šiuos klausimus išsvarstyti taip diskretiškai, kad spauda 
apie tai nerašytų, kol nebus paskelbti vienoki ar kitoki 
atsakymai į tuos klausimus. 

į raštą įteikus, netrukus (regis už dviejų dienų) su- 
sirinkimo Prezidiumas bazilikoje žodžiu paskelbė, kad 
šis klausimas išimamas iš susirinkimo diskusijų progra- 
mos. Po susirinkimo P. Paulius VI sušaukė labai plačią 
įvairių žmonių grupę, kuri dirbo apie dvejus metus labai 
tyliai, kad pasaulis apie tai bent viešai nekalbėjo. Po to 
buvo paskelbta P. Pauliaus VI enciklika: Humanae vitae: 
Žmogaus gyvybės klausimais. 

Apie Krikščionių vienybę (schem. proj.). Turint min- 
tyje šio II Vatikano Susirinkimo pobūdį, netiktų nepalikti 
nieko susirinkimo dekretuose krikščionių vienybės klau- 
simais, nors toks dekretas daug ir nepadėtų, sprendžiant 
šią problemą gyvenime. Krikščionių vienybės kelias yra 
dar ilgas, užsimojimas reikalaująs paskirų individų pasi- 
šventimo apaštališkam darbui. Tinkamai sukurtas dekre- 
tas padės kurti palankią dvasią. Krikščionių vienybė ateis 
ne per hierarchijų apsijungimą, ir ne vien hierarchijų pa- 

stangomis, o per visuomenės dvasią ieškančią tiesos, į 
atskirus klausimus vieno, o ne kelių, atsakymų. Prisibijo- 
tina, kad kai kurių bendruomenių hierarchijos kliudys, 
o ne padės krikščionių susivienijimui. Ir ateityje bus, 
kaip iki šiol: katalikas, aisitraukiąs nuo savo Bažnyčios, 
nesiklausia savo kunigą patarimo; nekatalikas, manąs įsi- 
jungti į Katalikų Bažnyčią, taip pat nesiklausia savo dva- 
sininko patarimo. Krikščionių apsijungimo eiga priklau- 
sys nuo dvasios susikūrusios visuomenėje. 

Prie schemos turinio. Kas yra schemos projekte, at- 
rodo, ne viskas tinka dekreto turiniui. 10 ir 11 paragra- 
Tuose yra istorinis elementas. 13-52 paragrafai — peda- 
goginiai-metodinė medžiaga. Apaštalavimo būdai ir prie- 
monės yra skirtingi pagal šalis, individų ir visuomenės 
bendro ir religinio išsilavinimo laipsnius ir skirtumus, 
pagal pačių apaštalų individualines savybes ir tt. Apie 
tuos klausimus naudinga kalbėti veikalais-knygomis, bet 
tai ne medžiaga Susirinkimo dekretui ar kuriai kitai ins- 
tancijai, skelbiančiai principus ir normas. Iš schemos 
projekto dekretui tiktų tai, kas yra Š$1-9. 

Prie pavienių klausimų. Apie vienybę ir įvairumus 
(88). Kadangi Dekretas bus skirtas visiems geros valios 
žmonėms. Tad, manyčiau, yra būtina nors trumpai, bet 
aiškiais žodžiais pasakyti principus ir ribas, kurias reikia 
būtinai išlaikyti ir jų neperžengti derinant skirtumus. Be 
tokių aiškių apribojimų asmenims, degantiems uolumu, 
bet be pakankamos teologinės doktrinos, susivienijimo 
pastangos gali lengvai išsigimti į sąmyšį. Jau dabar iš 
šio susirinkimo eigoje kilusių nuotaikų aiškėja, kad ne 
visi supranta skirtumą tarp bendravimo ir bendravimo 


eucharistijoje (communicatio in divinis) — tai jau ne 
vienu atveju sukėlė žmonių tarpe sąmyšį. 
Žala iš skirtumų (Š9), ar, geriau pasakius — iš 


krikščionių suskilimo. Manau, kad šis $9 yra visos sche- 

mos bei visų atskirų klausimų pagrindinis. Iš jo turi pa- 
aiškėti vienybės būtinumas. Jeigu nepavyktų aiškiais žo- 
džiais išreikšti vienybės būtinumo, tai visa ši schema būtų 
neprasminga ir beprasmiškos visos susivienijimo pastan- 
g0s. 

Manau, kad iš krikščionių suskilimo kylančią žalą 
reikia išreikšti tokiu būdu, kad ta dekreio vieta sukrėstų 
kiekvieno krikščionio — kataliko ir nekataliko sąžinę, 
protą ir širdį. Krikščionių suskilimo padarytos žalos jau 
neapims joks žmogaus protas. Jeigu po krikščionybės 20- 
ties šimtmečių, po tiek pasišventimo ir aukų misijose ir 
visur kitur dar vis didesnė žmonijos dalis nėra nieko gir- 
dėjusi apie Kristų — yra nekrikštyta, jeigu gyvenusių 
tarp krikščionių neapskaičiuojama daugybė žmonių mirš- 
ta be krikšto, jeigu krikščionių tautos jau tiek yra nuplak- 
tos pačių krikščionių ir jų valdžių sukurtomis sistemomis, 
jeigu ir dabar toks skaičius tautų ir žymi dalis pačios 
Katalikų Bažnyčios yra komunizmo priespaudoje, tai už 
visa tai ir daug kitų blogybių didžiausia kaltė tenka krikš- 
čionių suskilimui. Misionieriai gali pasakyti daugiau ne- 
gu aš, kokia jiems darbo kliūtis yra krikščionių susiskal- 
dymas. Mano įspūdis, kad $9 apie krikščionių susiskal- 
dymo žalą yra užsiminta tik tarp ko kita. 

Prie $21 drįstu pareikšti nuomonę, kad čia būtų 
pravartu paaiškinti, kaip kai kurie nekatalikai klaidingai 
supranta ir klaidingai aiškina kai kurias tikėjimo tiesas. 
Pvz. daug nekatalikų klaidingai aiškina, kaip katalikai 
supranta Švč. Marijos nekaltą prasidėjimą, popiežiaus ne- 
klaidingumą ir kitas tiesas. Svarstant apie Apreiškimo 
Šaltinius, vienas iš kalbėjusių teisingai patarė susipažinti, 
kaip kiti supranta mūsų tikėjimo tiesas. 

Prie $22 noriu pareikšti, kad šis paragrafas man pa- 
tinka. Drįstu šia proga pakartoti kitur savo pareikštą nuo- 
monę, kad vengtina, tokių, kurie mano, kad kitaip ma- 

nančius tikinčiuosius patrauksime į susivienijimą kažko- 
kiu atskiestu vynu (vino adaguato). Visi geros valios žmo- 
nės, — tik su tokiais ir galima rimta kalba apie susivieni- 
jimą — ieško aiškios ir visiškos tiesos. Jie ieško Bažny- 
čios, pastatytos ant tvirtos uolos, spindinčios tiesa, aišku- 
mu, o ne pridengtos kokios indiferintiškos spalvos rūkais, 
būtinai panašiais į nekatalikų bendruomenes. 

Ir galutinai, tebūna leista pareikšti pageidavimą, 
kad prie Apaštalų Sosto ir po susirinkimo liktų pastoviai 
kas nors panašaus į šios susirinkimo metu veikiantį Sek- 
retoriatą krikščionių vienybės tikslais.* 

Apie Ekumenizmą (schem. proj.). Prašau atleisti, 
jeigu tai, kas čia pasakyta, atrodytų kam nors nesuderina- 
ma su bendra nuotaika. Esu susirinkime vienas, nes mano 
tėvynėje ir kaimyninėse šalyse vyskupai yra belaisviai 
ir negali būti su mumis šiame susirinkime. 

Skyriuje apie katalikiškus principus ir ypatingai pa- 
ragrafe, kur kalbama apie ekumenizmą, viskas pasakyta 
tokiu būdu ir tokiais žodžiais, kad kas nors nežinantis 
tikrovės, ne tik praeities, o ir dabarties, galėtų manyti, 
jog gyvename ne tik taikius laikus, bet kad žmonija yra 
arti vienybės visų krikščionių, dabar jau gyvenančių ir 
besimeldžiančių ramybėje, taikoje. Jeigu kokių skirtumų 
dar ir pasitaiko, tai “Kristaus veido spindesį Bažnyčioje 
šiek tiek užtamsina" (plg. teksto psl. 10, eil. 9-10). 

Bet atsiminkime katalikų likimą mūsų laikais — 
šiame XX šimtmetyje: 1910 metus Portugalijoje, katali- 
kų ir kitų krikščionių likimą Rusijoje, jos pavergtuose 
kraštuose nuo 1918 metų iki dabar, Meksiką; prisiminki- 
me Ispaniją, Italiją 1931 metais, dabar bedievių vergi- 
joje katalikus ir kitus krikščionis Lietuvoje, Latvijoje, 


*Ši schema buvo pakartotinai plačiai svarstyta, perredaguota. 
Galutinai iš jos gautas dekretas apie Ekumenizmą. 

Lenkijoje, Čekoslovakijoje, Vengrijoje, Rumunijoje, Bul- 
garijoje. Taigi mūsu šimtmetyje nuo 1910 metų iki dabar 
krikščionys ir ypatingai katalikai yra žudomi ne pavie- 
niai, o kaip avių kaimenės dešimtimis ir šimtais tūkstan- 
čių, visaip kankinami, Dievui pasišventusios mergelės 
kankinamos ir išniekinamos net senovės pagonims negir- 
dėtais būdais.. O visame pasaulyje, neišskyrus katalikų, 
viešpatauja griežta oportunistinė tyla. Ir mes sakome, kad 
Kristaus veido spindesys Bažnyčioje “šiek tiek aptam- 
sintas“. 

Ką trumpais žodžiais užminiau, tai vyksta todėl, kad 
krikščionys yra taip suskilę, kad kai kur nors viena krikš- 
čionių bendruomenė persekiojama, tai kiti krikščionys 
žiūri į tai kaip į pasitarnavimą Dievui. Katalikai yra ne- 
veiklūs, tarsi būtų visai nesąmoningi Kristaus mistinio 
kūno vienumo ir vieningumo. Kas įvyko mūsų laikais su 
katalikais, kitais krikščionimis, žydais, ne stabmeldžių 
kraštuose ar kur krikščionių būtų mažuma, o šalyse, kur 
krikščionys sudaro beveik visumą gyventojų? Šiose ša- 
lyse krikščionys ir žydai žudomi menkos mažumos, įkvėp- 
tos ir vadovaujamos Dievui ir krikščionybei priešiškos 
jėgos, neskaitlingos, bet visame pasaulyje gerai apjung- 
tos. Ten matome susibūrusius ne tik ateistus komunistus, 
o ir kitokias organizacijas, be kurių paramos ir komu- 
nizmas neišsilaikytų jokioje šalyje. 

Tiesa, kad už persekiojamus ir kankinamus savo bro- 
lius visi meldžiamės. Bet manau, kad kai mūsų brolis už- 
pultas piktadarių, tai nepakanka melstis, prašant jam 
šventos mirties, o reikia jį gelbėti. 

Skyriuose III ir IV kreipiamasi brolišku žodžiu į 
visus atsiskyrusius brolius krikščionis ir nekrikščionis, 
ypatingai į žydus. Bet visoje schemoje nėra nė vieno žo- 
džio apie tuos tūkstančius katalikų ir kitų krikščionių, 
kurie už tikėjimą ir krikščionišką gyvenimą kenčia per- 

sekiojimus. O ką apie tuos krikščionis ir žydus, kurie 
Dievo vardui begėdiškai piktžodžiauja, stengiasi atitrauk- 
ti nuo tikėjimo jaunimą, ne tik įtikinėjimais, o ir nedo- 
riausiais įstatymais, dekretais, kurie suaugusių, bet tikin- 
čių asmenų nelaiko visateisiais piliečiais ir tt. Įtikinti ke- 
lių Tėvų šviesiais pažadais, iš kurių neišėjo nieko gero, 
šio susirinkimo pradžioje nedrįsome paminėti persekio- 
jamųjų savo žodyje visam pasauliui. Bent man yra paslap- 
tis, ar ta tyla pasiekėme ką gero. Priešingai, žinau, kad 
ši mūsų tyla daugybei persekiojamųjų buvo labai skaudi. 
Dėl to jie dabar mums sako, kad nuo dabar mes esame 
“Tylos Bažnyčia". 

Istoriniai yra tiesa, kas sakoma schemos projekte 
apie mūsų ryšius su Sinagoga. Man tačiau atrodo, kad 
nepakanka to, kas sakoma IV-me skyriuje, 4 psl. paskuti- 
nėse eilutėse. Čia kalbama keliais žodžiais, tarsi mes ka- 
talikai prašome žydus mums atleisti už praeityje ir mūsų 
laikais vykusius žydų persekiojimus. Taip, reikia smerk- 
ti ir žydų, ir krikščionių persekiojimus. Tačiau ar nede- 
rėtų pareikšti pasauliui, kad tuos persekiojimus, ypatin- 
gai mūsų laikais, vykdė ir vykdo nukrikščioninti krikš- 
čionys. To darbo per marksistines ir kitas organizacijas 
žydams tenka ne maža dalis. Tokiai padėčiai esant, mū- 
sų apgailestavimo, pasmerkimo žodžiai nedaug tepadės. 
Nukrikščionintas žmogus, degdamas už tai kerštu, kada 
nors sukyla prieš tuos, kurie išplėšė jo tikėjimą — Dievo 
vaiką sugyvulino. Man atrodo, verta pasvarstyti siūlymą, 
kaip krikščionis ir žydus įspėti, kad atsitrauktų nuo vi- 
sokios ateistinės ir antikrikščioniškos veiklos. Šios rūšies 


veikla yra priešinga žmogui kaip žmogui — ir krikščio- 
niui, ir žydui, ir kitiems. 
Kelis žodžius prie II skyriaus nr. 7, — apie vienin- 


gą maldą. Pagal siūlomą projektą vienybė su nekatalikais 
negalima tik Eucharistinės paslapties apeigose (t.y. mi- 

šiose). Man atrodo, kad schemoje nėra pakankamai tiks- 
lūs aptarimai, kaip žiūrėti į kitas liturgines apeigas, pa- 
maldumo praktikas. 

Nedarydamas tiksliai suformuluoto siūlymo, žinau, 
kad gyvenime daug kas yra kitaip, negu atrodo studijų 
kambaryje. Norintieji reformuoti pasaulį, turi visada at- 
siminti, kad yra pavojus būti pasaulio deformuotiems. 
Linkėčiau, kad šioje šventoje misijoje — sujungti visus 
brolius — nebūtų apleistos kai kurios atsargumo priemo- 
nės tų, kurie pilni geros valios, bet dėl jauno amžiaus ir 
stokos patirties, ragindami visus į neribotą bendravimą 
su kitatikiais krikščionimis, neišeitų iš ribų savo pačių 
nelaimei. 

Išvados. Nenutylėkime tų brolių, kurie už tikėjimą, 
Dievą, Kristų, Bažnyčią kenčia persekiojimus. Nenutylė- 
kime ir tų, kurie, suklaidinti žmonijos priešo, kovoja 
prieš Dievą, Kristų ir prieš tikinčiuosius. 

Po šios netrumpos įžangos parašiau vienuoliką (11) 
konkrečių pasiūlymų - pakeitimų prie patiekto schemos 
projekto. Jų čia nekartoju tik todėl, kad skaitančiam jie 
būtų suprantami tik tuo atveju, jeigu čia pakartočiau iš- 
tisą tos schemos projekto tekstą. Siūliau vienur pakeisti 
tik žodžius, kitur kelis ištisus sakinius ir panašiai. Iš tos 
vienuolikos (11) pastabų čia pakartosiu tik tris: 

Pirma. Krikščionių suskilimas ne “šiek tiek užtam- 
sina Kristaus veidą Bažnyčioje“, o buvo ir yra daugelio 
blogybių priežastis: tai padrąsina ateistus ir kitus anti- 
krikščionis kovoti prieš Kristaus mistinį kūną — Bažny- 
čią, ją žaloti ir ardyti. 

Antra. Krikščionys savo tarpe skiriasi ne tuo, kuo 
skiriasi krikščionys nuo nekrikščionių. 

Trečia. Nežinau, ar yra kieno nors kalbėtasi apie su- 
sivienijimą su žydais ir ko yra pasiekta. Jeigu dėl to nėra 
susitarta, tai schemoje statyti žydus į tą pat eilę su krikš- 

čionių skirtingomis denominacijomis galėtų juos įžeistį, 
Tuo galima taip pat apmigdyti krikščionių priešinimąsi 
visokiems prieš juos nukreiptiems žygiams ir veiklai * | 

Bažnyčia mūsų laiko pasaulyje (schem. proj.), 

Sio projekto tekstas pirmą kartą buvo išsiuntinėtas 
vyskupams tik prieš III-jo periodo pradžią — 1964 metų 
vasarą. Suprantama, kad ir nuomones pradžioje buvo ga- 
lima reikšti tik raštu. Ir sesijų metu bazilikoje gyvų ž0- 
džiu šį projektą diskutuoti buvo skirtas gana neilgas lai. 
kas. Mano rašinys išėjo ilgokas, su 12 konkrečių pasiū- 
lymų. Trečio periodo metu 1964 metų rudenį tas projek- 
tas buvo svarstytas. Pasirodė, kad to projekto tekstų daug 
kas buvo nepatenkinti. Pvz. New Yorko kardinolas Fr. 
Spelmanas pareiškė trumpai, kad projektas iš viso ne- 


Svarstant šią schemą daugelio dalyvių patiektas pastabas bei 
pataisas žodžiu ir raštu, visa schema buvo pakeista tiek, kad 
gimė 

Dekretas apie Ekumenizmą, 

Dekretas apie Pasauliečių apaštalavimą, 

Pareiškimas apie Religijos laisvę, 

Pareiškimas apie Bažnyčios santykius su nekrikščionių religijo- 
mis. Kiek šiame pareiškime kalbama apie žydus, — nelikę nieko, prieš 
ką pasisakiau savo pareiškime raštu. Pilnumo ir tikslumo dėlei pami- 
nėsiu, kad, kalbėdami religijos laisvės klausimais, keli kalbėtojai siū- 
lė kuo švelniausią nutarimą, keli pareiškė nuomonę, kad toks dokumen- 
tas nepatogus ar visai nereikalingas. Tų nuomonių reiškėjai ne visi 
buvo “iš anapus geležinės uždangos" — keli buvo iš laisvojo pasaulio 
kraštų. Po ilgai trukusių, visų kantriai išklausytų diskusijų vis Ls 
galutinai buvo patiektas balsavimui tekstas, kuris priimtas ir paskelb- 
tas pavadinimu “Pareiškimas apie religijos lasvę“'. 

Ne vieno nustebimui, balsavimo rezultatai buvo tokie: įš tą dieną 
dalyvavusių ir balsavusių 2384, už pareiškimą balsavo 2303, prieš pa- 
reiškimo priėmimą balsavo 70 ir negalioją balsai buvo 6. Tačiau ne- 
reikia manyti, kad tie 70 visi buvo prieš pareiškimą: kai kuriems ne- 
patiko dalinai patiektas tekstas. Negalioją balsai galėjo būtį kelių se- 
nukų vyskupų, kurie ne kartą kryželį magnetiniu pieštukų padėdavo 
ne ten, kur norėjo. Vadinasi siūlymas tokio pareiškimo visai nepriimti 
— nieko neįtikino. 


iš jos 

svarstytinas ir nepriimtinas. Kardinolas Lienardas (Lille 
— Prancūzija) projektą pavadino homilija, siūlydamas 
išryškinti kokius nors principus, skirti antgamtinius da- 
lykus nuo gamtinių ir jų nemaišyti kartu kaip lygiaverčių. 
Kardinolas Rufinis (Ruffini, Palermo— Sicilia) projektą 
taip pat pavadino pamokslu, o ne susirinkimo nutarimui 
tinkančia medžiaga, konkrečiai išvardindamas netinkan- 
čias, taisytinas vietas tekste. Kardinolas Lerkaras (Lerca- 
ro, Bologna—Ttalija) siūlė priimti projektą kaip disku- 
sijų bazę, nes, jį visai atmetus, tektų sudaryti naują ko- 
misiją, kuri taip pat gal nepatiektų nieko geresnio. Taip 
būtų sugaišta laiko be rezultatų. Susirinkimas priėmė šį 
siūlymą su sąlyga, kad būtų atsižvelgta į padarytas kon- 
krečias pastabas ir siūlymus. 

Projekto antras tekstas buvo gautas 1965 metų pra- 
džioje, taigi pasisakyti vėl reikėjo raštu. Tekstas jau labai 
žymiai pakeistas, bet atrodė vis tiek nepriimtinas be pa- 
taisų. Parašiau ilgoką atsakymą su keletu konkrečių pa- 
siūlymų. Įžangoje pakartojau, ką buvau parašęs į pirmą- 
ji projektą: jeigu Susirinkimas paskelbs šiuo klausimu 
kokį dokumentą, tai jis turi būti ne bendrų abstrakčių sa- 
kinių, ne sentimentalus pamokslas, o konkretus ir savo 
forma vertas Susirinkimo dokumento. Jame neturėtų likti 
nieko, kuo būtų galima pagrįstai abejoti. Sprendžiant 
žmonių gyvenimo vertę, visada ir dabar pirmoje vietoje 
turi būti darna tarp dieviškų normų ir visuomenės dvasios 
bei gyvenimo. Po bendros įžangos pareiškiau savo nuo- 
monę. 

a) Nors įžangoje sakoma tiesa, bet neišsami — silp- 
nai pasakomas mūsų laiko žmonijos tikrasis paveikslas. 
Jeigu jau kėsintis duoti mūsų laiko žmonijos paveikslą, 
tai reikia duoti jį objektyvų: religijų ir filosofijų klaidos, 
liečiančios supratimą žmogaus asmens, jo tikslo, santykių 
su Dievu ir su artimu. Nors trumpu žodžiu paminėtini 

tokio klaidingo supratimo padariniai liečią asmenį, šei- 
mą, visuomenę; moralinės, socialinės, ekonominės, politi- 
nės sričių blogybės. Alkaniems duoti duonos kasnį, pa- 
liekant neliestas jų skurdo priežastis, nėra didelis daly- 
kas. Susirinkimas negali pasitenkinti tik paraginęs krikš- 
čionis į labdarą — reikia duoti žmoniu gyvenimo reika- 
lams konkrečių direktyvų. 

b) Žmonijos paveikslo yra ne vien negatyvioji, o ir 
pozityvioji pusė, t.y. dalykai, kurių nors žymesnieji turė- 
tų būti taip pat paminėti. Mano išmanymu, derėtų pami- 
nėti faktą, kad yra asmenų, pašventusių savo gyvenimą 
tiesai ir išganymui skleisti. Iš jų ypatingo dėmesio verti 
tie, kurie, siekdami savo tobulumo, stengiasi padėti visai 
žmonijai tapti tobulesnei. Taip pat būtų pravartu bent 
priminti, kodėl mokslas bei civilizacija daro ne vienodą 
pažangą paskirose tautose. Argi neverta, kalbant tokia 
proga, apie mūsų laiko pasaulį pasvarstyti, kodėl antai 
seniausios tautos Azijoje liko tamsoje ir skurde, kai tuo 
tarpu kitos, ir tai krikščioniškos, padarė ir daro mokslo 
ir visų praktiško gyvenimo sričių pažangą. Šie klausimai 
buvo užminti pirmoje teksto redakcijoje, bet pakrikai ir 
per trumpai. Jeigu kas sakytų, kad, atkreipdami dėmesį į 
krikščionybės vertę, norime tarsi pasigirti, tai atsakymas 
yra aiškus: visokia tiesa yra ne kurios nors vienos religi- 
jos ar tautos, o visos žmonijos. Man atrodo, kad būtų net 
neteisinga, jeigu tiesą žinodami, ją tikėdami, nedrįstume 
tuo pasidalinti su kitais. Manau, kad šiuo atveju mums 
geras pavyzdys yra šv. Paulius, kuris aiškiais žodžiais pa- 
sako savo laiko blogybes ir kas yra gera Kristaus moksle. 

I-jo skyriaus nr. 5 siūlau arba visai išleisti, arba jį 
perredaguoti. .. 

Nr. 6 teisingai pasakyta, kas yra gero medžiaginėse 
gėrybėse, tačiau reiktu paminėti, kaip yra neprotinga jo- 
mis nereikalingai apsisunkinti, ypatingai kasdieniame gy- 

venime: nereikalingu maistu, rūbais, kitokiais nereikalin- 
gais dalykais. Dėl jų žmogus praranda be reikalo daug 
laiko, daug dėmesio, jėgų. Užuot jomis gyvenime pasi- 
gelbėjęs, kliudo pats sau ne tik aukštesnių dalykų siekti, 
o net pajusti tų pačių gėrybių tikrąją vertę ir malonumą. 

II-jo sk., nr. 10, 1-5 eilutėse išsireikšta taip, tarsi 
Bažnyčia būtų kokia abstrakti sąvoka, šalia žmonių, o ne 
žmonės sudarytų Bažnyčią. Šalia žmonių ir be žmonių 
nėra jokios Bažnyčios. 

Nr. 14, eilutė 25 ir toliau. Perskaitęs kelis kartus, 
esu įsitikinęs, kad ypač tai, kas yra 25-30 eilutėse, yra 
neteisinga ir užgaulu. Pasilieku prie savo nuomonės, ku- 
rią parašiau į projekto pirmąją redakciją. 

II-jo sk. nr. 16. Pirmiausia pabrėžtinas reikalas — 
žinoti doktriną. Nežinomo dalyko negalima ir norėti — 
ignoti nulla cupido. 

Nr. 18. Man atrodo, kad ši vieta visai nepriklauso 
šio projekto (schemos) temai. 

Į IV sk. nr. 20-21 įterptina apie pareigas auklėti 
jaunimą. 

Nr. 24,47 priekaištas labai bendras ir paliktas be 
atsakymo. 

Nr. 25,5“ kalbama daugiau Susirinkimui ir Bažny- 
čiai, o ne Susirinkimas pasauliui. 

Tebus leista šia proga pasakyti kai ką apskritai ir 
netiesioginiai šiai temai. Nuo pat II Vatikano susirinkimo 
pradžios viešpatauja dvasia mažai ką bendro turinti su 
P. Pijaus IX, Leono XIII, Šv. Pijaus X, Benedikto XV, 
Pijaus XI, Pijaus XII laikų dvasia. Jie savo vadovavimu 
nukreipė daug blogybių nuo žmonių protų ir širdžių, su- 
kūrė Bažnyčioje ir visuomenėje dvasią, iš kurios yra ki- 
lusi Kaialikų Bažnyčiai pagarbos dvasia, iš kurios sąmo- 
ningai ar mažiau sąmoningai visi semiamės šviesos ir at- 

sakymų į klausimus, liečiančius individų, šeimos, visuo- 
menės, socialines, ekonomines, politines problemas. 

Nesu šalininkas senų dalykų dėl to, kad jie yra seni, 
nė naujų — kad nauji. Sena palaikytina, nauja priimtina, 
jeigu ir kiek yra geresni vieni už kitus. Nesu tikras, kad 
mano skonis yra objektyvus, tačiau man patinka P.P. Leo- 
no XIII ir Pijaus XI atvirumas be dviprasmybių. Šv. Pi- 
jaus X ir P. Pijaus XII tiesos meilė be pataikavimo klai- 
dai, drąsa ir rimtis, deranti tiesos mokytojams ir gynėjams, 
Tėvams jaučiantiems savo kompetencijos ir pareigų svo- 
rį. Visada patiriu dvasinio pasitenkinimo, kada tik skai- 
tau dokumentus minėtų Popiežių, kuriuos giliai gerbiu.“ 

Tiesa, kad II Vatikano susirinkimas pat pradžioje 
paskelbė pastoracinį tikslą, toks ir yra jo pobūdis. Man 
tačiau atrodo, kad ir šiam pastoraciniam tikslui daugiau 
padėtų šv. Pauliaus apaštalo, paminėtu Popiežių pavyz- 
džiai, negu pataikavimas tam, ką tikimės taisyti. 

Tiesa, ne visų susirinkimo Tėvų kaltė, kad vienas- 
kitas yra pasakęs ar parašęs ką nors neatsargaus, netiks- 
laus, ką spauda paskleidė kaip “Susirinkimo Tėvų dva- 
sią“", kas buvo tikinčiųjų sąmyšio priežastis didelės svav- 
bos klausimuose. 

Man atrodo, kad ši schema tik tada atitiktų savo tiks- 
lą, jeigu liečiami klausimai pasakytų pakankamai plačiai, 


*Šių mano minčių ir žodžių priežastis buvo susirinkimo nuotaika. 
Pačioje susirinkimo pradžioje žinojome ir jautėme, kad P. Jonas XXIII 
buvo rimtas ligonis. Nuotaika buvo tokia, kad ką susirinkimui sakyda- 
vo ne pats Popiežius gyvu žodžiu, o kas nors kitas jo vardu, viskas 
būdavo priimama labai rezervuotai, nors tai buvo viešai pasakyta ba- 
zilikoje. Išsiskirstėme po I-jo periodo 1962 m. pabaigoje labai slegia- 
ma nuotaika: kaip vyks susirinkimas, įeigu Popiežius ir toliau turės 
tik tiek sveikatos, kiek jos turėjo šio I-jo periodo metu. P. Jonas XXIII 
mirė 1963 metų birželio 3 dieną — tarp I-jo ir II-jo periodo. Jo įpėdinis 
kardinolas Jonas Krikštytojas Montinis — Milano arkivyskupas, vi- 
siems gerai žinomas, pasirinkęs Pauliaus VI vardą, visų didžiai ver- 
tinamas, pradžioje buvo labai kuklus ir santūrus. 


181 


aiškiai ir drąsiai Bažnyčios doktrinos dėsnius. Be tokių 
jos savumų, gal būtų geriau šios schemos visai atsisakyti, 
o į klausimus, į kuriuos Bažnyčia dar nėra atsakiusi, at- 
sakytų vėliau deramai paruoštomis enciklikomis. 

Apie Tikėjimo Laisvę. (Šios mano pastabos parašy- 
tos prie schemos teksto antrosios redakcijos, gautos III-jo 
periodo metu.) 

Bendros pastabos. Ateityje turės reikšmės ne tai, kas 
kuriuo klausimu buvo pasakyta, projektus referuojant ar 
diskutuojant, o kas bus pasakyta susirinkimo nutarimų 
tekste. Taigi nepakanka kurį nors klausimą gražiais žo- 
džiais referuoti susirinkimui — būtina, kad pats nutari- 
mo tekstas būtų pakankamai platus ir aiškus. 

Prie atskirų klausimų. I-je dalyje, nr. 1 tekste sako- 
ma: “Kad kurios nors religijos būtų laisvai leistos — turi 
dvejopą prasmę, būtent, kad religiniuose dalykuose nie- 
kas nebūtų verčiamas elgtis prieš savo sąžinę, ir kad ne- 
būtų kliudoma elgtis pagal savo sąžinę, ribose, kurias nu- 
stato atatinkamos moralinės ir juridinės normos" (mano 
pabraukta). 

Man atrodo, kad šis pabrauktas sakinys nėra pakan- 
kamai aiškus. Mano pabrauktus žodžius kas nors galėtų 
taip suprasti, kad ir civilinė valdžia turi absoliučią teisę 
ir kompetenciją religinius dalykus “aptarti juridinėmis 
normomis“. Ir tikrai, komunistų valdomuose kraštuose 
religiniai dalykai taip “aptariami juridinėmis normomis“, 
kad iš religijos laisvės nieko nelieka. 

Man atrodo, kad nr. 1 ši dalis turėtų būti kitaip iš- 
reikšta. Siūlau: vietoje žodžių “aptariami atatinkama mo- 
raline ir juridinė norma", žodžius: “kiek (elgimasis pa- 
gal sąžinės laisvę) neužgauna kitų žmonių teisių ir mora- 
lės natūralių normų“, ar išsireikšti kaip nors kitaip, kas 
išskirtų civilinės valdžios teisę “juridinėmis normomis“? 
kėsintis tvarkyti religinius dalykus. 

Prie nr. 3, 6 puslapio pabaigoje prie žodžių “Šis 
Šventasis Sinodas pareiškia esančią savyje padorią šian- 
dieninę juridinę religinės laisvės drausmę, kuri remiasi 
žmogaus proto dėsniais“. 

Juk visos valdžios tiek praeityje, tiek dabartyje vė- 
mėsi ir remiasi “žmogaus proto dėsniais". Tačiau kas ga- 
lėtų paneigti, kad buvo ir yra nedoriausių valdžių, prie- 
šiškiausių ir neteisingiausių religijai ir religijos laisvei. 
Tuo nepaneigiu, kad šiandien yra valdžių vertų schemoje 
pasakytų žodžių, tačiau būtų neteisinga, priešinga realy- 
bei, girti tais pačiais žodžiais visas valdžias ir režimus. 

Prie nr. 4, a. Man atrodo, kad reikia atsargiai per- 
svarstyti tai, kas čia pasakyta. Jeigu būtų tiesa tai, kas ir 
kaip čia pasakyta: “Žmogaus veikimo socialinis aspektas 
neatskiriamai rišasi su vidiniu aspektu“, tai žmogus turė- 
tų absoliučią ir neribotą laisvę išreikšti ir vykinti virši- 
niu būdu viską, kas slepiasi jo širdyje. Toliau tekste tas 
pat pasakoma kitais žodžiais: “Ryšys tarp vidinės laisvės 
ir jos socialinės išraiškos yra visiškai neatskiriamas“. Pir- 
mas ir antras tvirtinimai, ypatingai šis antrasis, rekalingi 
paaiškinimo ir įrodymo. Jeigu tai būtų teisinga, kaip šie 
žodžiai skamba, tai visos mūsų pastangos ir patarimai 
apvaldyti daug vidinės savijautos būtų ne dorybė, o klai- 
da prieš žmogaus prigimtį. Kas nėra pakankamai aišku, 
mažai padeda įrodyti ir ginti religijos laisvę. 

Man atrodo, kad mūsų atveju, ginant religijos laisvę, 
reikia išeiti ar pradėti iš to, kad žmogus yra gavęs iš Die- 
vo pajėgumą protu suprasti savo santykius su Dievu ir 


valią — tai priimti bei trokštii išreikšti viršiniu būdu. 
Siuos savo santykius su Dievu žmogus gali išreikšti ir pri- 
vačiai — individualiai ir kartu su kitais žmonėmis. 


Ar nepakaktų šiame nr. 4 palikti tik tai, kas seka 
toliau pažymėta raide b, apleidžiant kas pažymėta raide a. 
Puslapio 8, 2-5 eilučių žodžiai: “Gi savo turiniu 

vidiniai religiniai aktai, kurie sutampa su žmogaus socia- 
line prigimtimi“... Pastebėtina, kad viršiniai veiksmai 
nėra būtinai socialiniai veiksmai. 

Išvada. Šį 2-5 elutėse posakį arba visai apleisti, arba 
neįrodoma tai, kas seka 6-7 eilutėse. Tarp ko kita, kas 
pasakyta 6-7 eilutėse, neseka iš to, kas pasakyta 2-5 ei- 
lutėse. 

Prie raidės d. vietoje žodžių: “salvo ordine publico“ 
— kas reikalinga viešai tvarkai, siūlau žodžius: “piliečių 
teisės ir jų saugumas". “Viešoji tvarka" yra suktas žodis, 
kurio pretekstu draudžiama viskas, kas nepatinka valdan- 
tiems. Yra blogybių, einančių iš valdžios, kurių nėra kaip 
kitaip pašalinti ir sutrukdyti be sukrėtimo taip vadinamos 
viešos tavrkos. Prie čia pasakyto verta pastebėti, kad vi- 
sur, kur kada buvo ar dabar yra draudžiamas viešas reli- 
ginis pasireiškimas, pvz. religinės procesijos, religinės lai- 
dotuvės, ligonių lankymas religino paiarnavimo tikslu ir 
daug kitokių religinių dalykų, draudžiamų komunistinių 
valdžių, antireliginės valdžios visada naudoja šį “viešos 
tvarkos saugumo“ motyvą. 

Po raidės b sekanti visa pastraipa nėra pakankamai 
aiški. “Juridinės normos nustatytos viešos tvarkos reika- 
lavimų“, jeigu be aukštesnės normos ar kriteriumų, kurie 
būtų aiškiai čia dekrete pasakyti, negali būti priimta kaip 
šaltinis ir pagrindas, civilinės valdžios neribotai kompe- 
tencijai tvarkant viešus religinius pasireiškimus. Pasauli- 
nė valdžia tiek yra iš Dievo, kiek ji yra su Dievu. Argi 
ne “pagal juridines normas, sukurtas viešos tvarkos rei- 
kalavimų“', buvo prikryžiuotas Kristus, buvo išleistas dek- 
retas: Christianos esse non licet — nevalia būti krikščio- 
nimis? Mūsu laikais žydų sunaikinimas, dar ir dabar vyk- 
domas tikinčiųjų persekiojimas: kaip vyko seniai, taip 
vyksta ir dabar “pagal juridines normas, nustatytas tvar- 
kos reikalavimų“. 

III-me sk. praktiškos išvados. Jos bus tiek teisin- 
gos, kiek bus logiškai ir juridiškai tvirtas pirmųjų dvie- 
jų dalių pagrindas. 

Mano bendras įspūdis: šios schemos projekto tekste 
trūksta tvirtais, aiškiais argumentais ir dėsniais pagrįstos 
medžiagos, būtinos jos teigimams įrodyti. 

Pastabos prie šių čia paminėtų mano pareiškimų su- 
sirinkimo metu. 

Naujo Bažnyčios Teisyno dar neturime, tad negali- 
ma atspėt, kiek ten ras vietos ar iš viso neras mano pa- 
siūlymai. 

II Vatikano susirinkimo priimtų nutarimų dabar jau 
galiojančiuose tekstuose randu iš mano siūlytų šiuos bent 
ryškesnius dalykus. Be abejo, ir kitų galėjo būti siūlytos 
tos pačios mintys. 

1. Panaikinti Parochi inamovibiles — nekilnojami kle- 
bonai. 

2. Klebonai, negalintys eiti savo pareigų, iš pareigų at- 
leidžiami. 

3. Kalbant apie religinius pašaukimus, įtraukta šeimos 
reikšmė, kunigo asmeninio kontakto su jaunimu 
reikšmė. 

4. Pasauliečių apaštalavimas vietoje siūlytų pasaulie- 
čių tarybų. 

5. Kunigų galios kelionėse jūromis ar oru (tai įjungta 
į Bažnyčios Teisyną). 

6. Dekreto apie Ekumenizmą įžangoje pavartoti mano 
siūlymai. 

7. Dekrete apie Bažnyčią Marijos garbinimo skyriuje 
nepalikti projekte buvę siūlymai, prieš kuriuos pasi- 
sakiau kaip perdėtus ir neracionalius. 

8. Priimtas mano siūlymas atlaidus skirti ne daiktams 
(kaip būdavo iki šiol: ražančiams ir kt.), o mal- 
doms ir darbams, kad pvz. ražančius būtų tik maldos 

įrankis, o ailaidai skiriami už maldą, nors ją kal- 
bėtum neturėdamas ražančiaus. 

Dekrete apie vyskupų pareigas: ypatingas rūpestis 
sunkumuose, abejojimuose esančiais kunigais. 
Atskiras pareiškimas apie Tikėjimo laisvę. 

Dekretu apie Ekumenizmą (nr.11) mes turime pa- 
tiekti nekatalikams gryną, o ne kokią atmieštą dok- 
triną. 

Pakartotinai (pvz. dekrete apie Vyskupų pareigas 
nr. 7) primenami persekiojamieji už tikėjimą. 
Dekrete apie Vyskupų pareigas nėra žodžių, kad 
vyskupai kalbėtų bažnyčiose, o įterpta, kad panau- 
dotų spaudą ir kitas komunikacijos priemones (nr. 
13 pabaigoje). 

To pat dekreto nr. 27 pabaigoje įrašyta: į vyskupų 
diecezines tarybas kviečiami kompetentingi pasau- 
liečiai (pastoraciniams reikalams). 

To pat dekreto nr. 28 patvarkyta, kad kunigų pasita- 
rimus vyskupas šaukia ne tik kada vyskupas tai nu- 
tars, o iš anksto nustatytais laikotarpiais. 

Kunigų paruošimo dekrete nr. 3 apie Mažųjų Semi- 
narijų programas pavarioti net mano pareiškimo žo- 
džiai. 

Iš siūlyto projekto “initiatio" tarp kitų sakramentų 
ir Sutvirtinimo liko tai, kad prieš suaugusiųjų krikš- 
tą galima palaikyti bendras tautines tradicijas, sude- 
rinamas su katalikiška dvasia (Liturginė konstituci- 
ja nr. 67). 

Buvo siūlyta teikti Sutvirtinimą tik mišių metu. Li- 
ko: galima ir mišių metu, ir be mišių. Visi siūlyti 
priedai prie Sutvirtinimo palikti vyskupų sprendi- 
mui kiekviename krašte. 

Religiniai mišrių moterysčių priimias mano siūly- 
mas — kad ir mišrios moterystės laiminamos bažny- 


[ 


20. 


čioje; po to ar prieš tai gali būti laiminamos ir ne- 
katalikų bažnyčioje ir už tai katalikiškoji pusė ne- 


baudžiama. 
Vietoje siūlytų Pasauliečių patarėjų buvo 


įsteigta 


Vatikane Pontifikalinė taryba pasauliečių reikalams. 


II VATIKANO SUSIRINKIMO NUTARIMŲ 
OFICIALAUS LEIDINIO TVARKA 


Bažnyčia — Dogminė konstitucija 

Dieviškasis Apreiškimas — dogminė konstitucija 
Šventoji liturgija — dogminė konstitucija 

Bažnyčia dabart. pasaulyje — pastoral. konstitucija 
Visuomeninio bendravimo priemonės — dekretas 
Ekumenizmas — dekretas 

Katalikiškos Rytų Bažnyčios — dekretas 
Ganytojiškos vyskupų pareigos Bažnyčioje — dekretas 
Kunigų paruošimas — dekretas 

Tinkamas vienuolinio gyvenimo atsinaujinimas — dekr. 
Pasauliečių apaštalavimas — dekretas 

Kunigų tarnyba ir gyvenimas — dekretas 

Misijinė Bažnyčios veikla — dekretas 
Krikščioniškasis auklėjimas — pareiškimas 
Bažnyčios santykiai su nekrikščioniškomis religijomis 
pareiškimas 

Tikėjimo laisvė — pareiškimas 


priimta 
1964.XI.21 
1965.X1.15 
1963.XII.4 
1965.XII.7 
1963.XII.3 
1964.XI.21 
1964.XI.21 
1965.XI.28 
1965.X.28 
1965.X.28 
1965.XI.18 
1965.XII.7 
1965.XII.7 
1965.X.28 


1965.X.28 
1965.XII.7 

II VATIKANO SUSIRINKIMO NUTARIMAI 
PAGAL PRIĖMIMO DATA 


1. Visuomeninio bendravimo priemonės — dekretas 1963.XII.3 

2. Šventoji liturgija — Dogminė konstitucija 1963.XII.4 

3. Bažnyčia — dogminė konstitucija 1964.XI.21 

4. Katalikiškos Rytų Bažnyčios — dekretas 1964.XI.21 

5. Ekumenizmas — dekretas 1964.XI.21 

6. Kunigų paruošimas — dekretas 1965.X.28 

7. Tinkamas vienuol. gyvenimo atsinaujinimas —dekretas 1965.X.28 

8. Krikščioniškasis auklėjimas — pareiškimas 1965.X.28 

9. Bažnyčios santykiai su nekrikščioniškomis religijomis 

pareiškimas 1965.X.28 

10. Dieviškasis Apreiškimas — dogminė konstitucija 1965.XI.18 
11. Pasauliečių apaštalavimas — dekretas 1965.XI.18 
12. Ganytojiškos vyskupų pareigos Bažnyčioie — dekretas 1965.XI.28 
13. Kunigų tarnyba ir gyvenimas — dekretas 1965.XII.7 
14. Misijinė Bažnyčios veikla — dekretas 1965.XII.7 
15; Bažnyčia dabartiniame pasaulyje — pastoral. konstit. 1965.XII.7 
16. Tikėjimo laisvė — pareiškimas 1965.XII.7 


PRO MEMORIA 


Roma, 1964 m. lapkričio 12 d. 


II Visuotinio Vatikano Susirinkimo 
Eminencijoms, Ekscelencijoms, Gerbiamiausiems Tėvams 


Susirinkimo darbams vykstant, vis geriau supranta- 
me, kad Bažnyčios misija ir jos žodis žmonėms bus tiek 
sėkmingesni, kiek sugebėsime geriau suprasti pačios Baž- 
nyčios ir visos žmonijos padėtį. 

Jaučiu pareigą Dievui, Bažnyčiai ir savo tautai pra- 
nešti šiam Susirinkimui, Garbingiausieji Tėvai, kas vyksta 
katalikiškoje Lietuvoje, Europos katalikybės šiauriniame 
pakraštyje, patekusiame po Maskvos bedieviško komuniz- 
mo jungu, ir prašyti Bažnyčios Ganytojus ypatingo dėme- 
sio. Šiandien jokia tauta pasaulyje nekenčia už savo tikė- 
jimą tiek, kiek Lietuva. Jos balso negirdėti šiame susirin- 
kime, kadangi iš trijų dar gyvų vyskupų nė vienas nega- 
lėjo atvykti, išskyrus mane, gyvenanlį tremtyje. 

Iš šios Pro memorijos galėsite pažinti skaudų likimą 
kitų mano brolių vyskupų. 

Lietuvių tauta ne karlą kreipėsi į Apaštalų Sostą ir 
į visuotinę Bažnyčią ypatingomis aplinkybėmis, visada 
rasdama deramą supratimą ir pagalbą. 

1251 m. Lietuvos karalius Mindaugas kreipėsi į P. 
Innocentą IV prašydamas krikšto. Popiežius išklausė jo 
prašymą ir Lietuvių tautą paėmė ypatingon savo globon. 

1414 m. kitas Lietuvos suverenas Vytautas pasiuntė 
savo pasiuntinius į visuotinį Konstancos susirinkimą, kur 
jie buvo deramai priimti ir išklausyti. 

1917 m. Lietuvos Tautinė Taryba, kuriai tauta pati- 
kėjo krašto nepriklausomybės atkūrimą, kreipėsi į P. Be- 
nediktą XV. Šventasis Tėvas parodė visą savo prielanku- 
mą ir savo susirūpinimą katalikiška lietuvių tauta, pa- 
skelbdamas visame pasaulyje DIENĄ UŽ LIETUVĄ. 

Dabartinis periodas yra juodžiausias Lietuvos isto- 
rijoje ir “aš likau vienintelis, kad ateičiau ir jums tai 
praneščiau" (Jb 1,15), kaip kenčia Kristaus Mistinis Kū- 
nas toje tautoje ir šaukiasi jūsų pagalbos. Būdą teįkvepia 
jums Dievas. Tik tyla tenebūna vienos katalikiškos tautos 
miriies priežastis. Atsiminkime šv. Pauliaus žodžius: “To- 
dėl nesigėdyk mūsų Viešpaties liudijimo nei manęs, jo 
kalinio, bet drauge su manimi kentėk Evangelijos labui, 

jėga Dievo, kuris mus išgelbėjo ir pašaukė į šventąjį pa- 
šaukimą, neatsižvelgdamas į mūsų darbus, bet savo laisvu 
nutarimu bei malone (Tim 2,1.8). 


Jūsų nuolankus brolis Kristuje 


Vincentas Brizgys 
Tituliarinis Bosanos ir Kauno Metropolinės 
Arkidiecezijos koadjutorius vyskupas Lietuvoje 


BAŽNYČIA LIETUVOJE 


Katalikų Bažnyčios padėtis Lietuvoje 
nuo 1940 iki 1964 metų 


1940 m. birželio 15 d. Sovietų Sąjungai okupuojant 
Lietuvą, iš 3,238,000 gyventojų buvo: 80.57 katalikai, 
9.590 protestantai, 7.375 žydai, 2.59: ortodoksai, 0.296 
kitokių religijų. 

Pagal Sovietų paskelbtą Lietuvos gyventojų surašy- 
mą 1960 metais, šie procentai nežymiai pasikeitę: 83.570 
katalikai, 4.576 protestantai, 275 ortodoksai, 194 žydai, 
99, be religijos. 

Lietuvoje 1940 metais komunistų buvo 1,741, iš ku- 
rių du trečdaliai buvo nelietuviai (5294 žydų, likusieji — 
lenkai, rusai, vokiečiai, lietuviai). Po vienerių metų s0- 
vietų valdymo ir kai Lietuvos komunistų partija tapo tik 
SSR kompartijos dalimi, kompartijos narių skaičius pa- 
kilo iki 3,138, tačiau lietuvių procentas nepasikeitė. Lie- 
tuvos komunistų partijos susivažiavime, įvykusiame 1964 
metų pradžioje, buvo paskelbta, kad įrašytų i kompartiją 
esą 77,490, kurių daugiau negu pusė rusai, o kiti kitų 
tautybių. 

1. Lietuvos bendra padėtis: 


Gyventojų 
Katalikų 
Diecezijų 
Prelatūra 
Arkivyskupų ir vyskupų 
Dekanatų 
Kunigų 
Bažnyčių: parapinių ir filialinių . 
Kitokių bažnyčių ir koplyčių 
Kunigų seminariių 
Diecezinių klierikų 
Vienuolių klierikų 
Teologijos-Filosofijos Fakultetas 
Vyrų vienuolynų 
Moterų vienuolynų 
Vyrų vienuolių 
Moterų vienuolių . 
Katalikiškų organizacijų Eėntių 
Katalikiškų organizacijų narių 
Katalikų Mokslo Akademija 
Vidurinių ir aukštesniųjų mokyklų 
Pradžios mokyklų 
Kurčių-nebylių institutas 
Jaunamečių nusikaltėlių auklėjimo 
Prieglaudų vaikams 
Našlaičių namų 
Senelių globos namų 
Ligoninių 

Katalikų knygynų 
Katalikų laikraščių ir žurnalų . 


Lietuvoje buvo 1940 m. — 1964 m. 


Istšiia 


Katalikų laikraščių ir žurnalų Šešiininė ati 
Krikščioniškų principų politinių partijų 


keli šimtai — 


7,500,000 — 


3,238,000 — 2,713,000 
2,560,000 — 2,270,000 
6— 6 

1— 1 

12 — 3 

62 — 62 
1,580 — 
721 — 

378 — 4 
4— 1 

470 — 23 

135 — 
1— 

36 — 
82— 

643 — 
943 — 

18 — 
800,000 — 
1— 

18 — 

11 — 

1— 

1— 

38 — 
10— 
2— 

2— 


32— 

2. Diecezijų būklė Lietuvoje 


Kauno Metropolinė arkidiecezija (diecezijos pradžia 
1917 m.). Dabar valdoma Kapitulos vikaro kanauninko 

Juozo Stankevičiaus. Arkivyskupas Metropolitas Juozapas 
Skvireckas mirė tremtyje, 1959.XII.3 (Zams— Austrija). 
Jo koadjutorius vyskupas Vincentas Brizgys yra tremtyje 
Vakaruose. 

Vilniaus arkidiecezija (įsteigta 1387 m.). Dabar val- 
doma Kapitulos Vikaro kanauninko Česlovo Krivaičio. 
Apaštališkasis Administratorius, ad nutum S. Sedis, vys- 
kupas Julijonas Steponavičius yra deportuotas iš arkidie- 
cezijos ir yra namų arešte Žagarėje nuo 1961 m. sausio 
1d. 

Kaišiadorių diecezija (įsteigta 1926 m.). Dabar val- 
doma Kapitulos vikaro kanauninko Pauliaus Bakšio. Or- 
dinaras vyskupas Teofilius Matulionis, apie 20 metų iš- 
buvęs Sovietų Rusijos kalėjimuose ir koncentracijos sto- 
vyklose, mirė ištremtas Šeduvoje— Lietuvoje 1962.VIII. 
20. Jo augziliaras vyskupas Vincentas Sladkevičius, iš- 
tremtas 1957 m., yra namų arešte Nemunėlio Radviliš- 
kyje. Po jo ištrėmimo išrinktas Kaptiluos vikaras ir vys- 
kupo patvirtintas kanauninkas Juozapas Meidus buvo taip 
pat areštuotas ir ištremtas už diecezijos ribų į Viekšnius. 

Panevėžio diecezija (įsteigta 1926 m.). Administruo- 
jama kanauninko Pauliaus Bakšio, Kaišiadorių kapitulos 
vikaro. Areštavus ir ištrėmus Apaštališką administratorių 
vyskupą Julijoną Steponavičių (1961), po jo paskirtas 
Apaštališku Administratorium monsignoras Paulius Šid- 
lauskas buvo tuoj areštuotas ir ištremtas į Merkinę (1961 
m.). Jį ištrėmus, sovietų režimas neleido rinkti net Ka- 
pitulos vikaro. 

Telšių diecezija (įsteigta 1926 m.). Lietuvoje yra 
vienintelė diecezija, kuri turi savo ordinarą vyskupą Pet- 
rą Maželį. Jis administruoja taip pat ir Klaipėdos Prela- 
tūrą. 

Vilkaviškio diecezija (iš Vygrių, įsteigtos 1798.III. 
25, nuo 1818 Seinų diecezijos, įsteigta 1926 m.). Admi- 

nistruojama Kauno arkidiecezijos Kapitulos vikaro, ku- 
ris tvarko abi diecezijas. 

Taigi, Lietuvoje šiandien penkios visiškai katalikiš- 
kos tautos diecezijos neturi savo vyskupų. Faktas labai 
svarbus ir atidengia beatodairinį ten vykdomą religijos 
persekiojimą. 


3. Lietuvos vyskupų likimas 


Vyskupas Juozapas Kukta, Kaišiadorių ordinaras, 
mirė Lietuvoje (natūralia mirtimi) 1942 m. liepos 16 d., 
nacių okupacijoje. 

Vyskupas Justinas Staugaitis, Telšių ordinaras, mi- 
rė Lietuvoje (natūralia mirtimi) 1943 m. liepos 8 d., na- 
cių okupacijoje. 

Arkivyskupas Pranciškus Karevičius, MIC emeritas, 
mirė Lietuvoje (natūralia mirtimi) 1945 m. gegužės 30 
d., sovietų okupacijoje. 

Vyskupas Antanas Karosas, Vilkaviškio ordinaras, 
mirė Lietuvoje (natūralia mirtimi) 1947 m. liepos 7 d. 
Marijampolėje, sovietu okupacijoje. 

Vyskupas Vincentas Borisevičius, Telšių ordinaras, 
1946 m. buvo sovietų areštuotas, pasmerktas mirti ir nu- 
žudytas 1947 m. sausio 3 d. 

Vyskupas Pranciškus Bučys, MIC, Rytų apeigų, mi- 
rė Romoje, 1951 m. spalio 25 d. 

Arkivyskupas Mečislovas Reinys, Vilniaus apaštališ- 
kasis administratorius, mirė Vladimiro kalėjime, 1953 m. 
lapkričio 8 d. po 6 metų kalėjimo. 

Vyskupas Kazimieras Paltarokas, Panevėžio ordina- 
ras ir Vilniaus apaštališkas administratorius, mirė Vilniu- 
je (natūralia mirtimi) 1958 m. sausio 3 d. 

Vyskupas Pranciškus Ramanauskas, Telšių vysku- 
pas augziliaras, mirė Lietuvoje 1959 m. spalio 15 d., pra- 

leidęs 10 metų sovietų koncentracijos stovykloje iš jam 
skirtų 25 metų. 

Arkivyskupas Juozapas Skvireckas, Kauno metropo- 
litas, mirė ištrrėmime, Zamse— Austrijoje (natūralia mir- 
timi), 1959 m. gruodžio 3 d. 

Vyskupas Vincenias Padolskis, Vilkaviškio koadju- 
torius, mirė tremtyje, Romoje (natūralia mirtimi), 1960 
m. gegužės 6 d. 

Arkivykupas Teofilius Matulionis, Kaišiadorių ordi- 
naras, mirė ištremtas į Šeduvą — Lietuvoje (natūralia mir- 
timi), 1960 m. gegužės 20 d., daugiau 20 metų išbuvęs 
sovietų kalėjimuose ir koncentracijos stovyklose. 

Vyskupas Vincentas Sladkevičius, Kaišiadorių augzi- 
liaras, tuoj po šventimų buvo areštuotas ir ištremtas į 
Nemunėlio Radviliškį. 

Vyskupas Julijonas Steponavičius, Vilniaus ir Pa- 
nevėžio apaštališkas administratorius, nuo 1961 m. yra 
ištremtas Žagarėje. 

Vyskupas Petras Maželis, Telšių ordinaras, yra vie- 
nintelis vyskupas, kuriam formaliai leidžiama eiti savo 
pareigas, bet jis yra rimtas ligonis ir mažai ką gali veikti. 

Vyskupas Vincentas Brizgys, Kauno koadjutorius, 
gyvena tremtyje, Vakaruose. 


4. Lietuva ir II Visuotinis Važikano susirinkimas 


Pirmoji Sesija.“ Į II Visuotinio Vatikano susirinki- 
mo pirmąją sesiją neatvyko nė vienas iš trijų dabar Lie- 
tuvoje esančių vyskupų. Vyskupas Julijonas Steponavi- 
čius, titulinis Antarado vyskupas, Vilniaus arkidiecezijos 
ir Panevėžio diecezijos Apaštališkasis administratorius, 
nuo 1961 metų tremtinys Žagarėje. Vyskupas Vincentas 


*Iki šiol vadintos Sesijos, pavadinamos Periodai. 

Sladkevičius, tutulinis Aboros vyskupas ir Kaišiadorių 
augziliaras, nuo 1957 metų yra tremtinys Nemunėlio Rad- 
viliškyje. Vyskupas Petras Maželis, Telšių ordinaras, yra 
vienintelis Lietuvoje dar laisvas ir gali eiti savo pastora- 
cines pareigas. 

Buvo leista kanauninkui Dr. Juozapui Siankevičiui, 
kuris kaip Kapitulos vikaras administruoja Kauno ir Vil- 
kaviškio diecezijas, dalyvauti Susirinkimo darbuose kaip 
ekspertui (Peritus titulu). 

Atvyko taip pat kanauninkas Č. Krivaitis, Vilniaus 
arkidiecezijos Kapitulos vikaras, kartu su savo kancleriu 
kun. St. Mažeika; kanauninkas P. Bakšys, Kaišiadorių 
Kapitulos vikaras ir Panevėžio diecezijos administrato 
rius. Tačiau jie nedalyvauja Susirinkimo darbuose. 

Katalikiškos Lietuvos Episkopatui atstovauja vysku- 
pas V. Brizgys, titulinis Bosanos ir Kauno metropolinės 
arkidiecezijos koadjutorius, gyvenantis tremtyje, Vaka- 
TUOs€. 


Antroji Sesija. Nedalyvauja nė vienas iš anksčiau 
minėtų trijų Lietuvos vyskupų, kadangi Maskva neleido 
jiems vykti. Atvyko vėl tie patys minėti Kapitulų vikarai, 
lydimi savo kanclerių: kun. R. Krikščiūnas — Kauno, 
kun. St. Mažeika — Vilniaus, kun. J. Pranka — Panevė- 
žio. 

Susirinkimo darbuose dalyvavo vyskupas V. Brizgys 
ir ekspertas kan. J. Stankevičius. 


Trečioji Sesija. Iš Lietuvos negalėjo atvykti nė vienas 
vyskupas. Neleista atvykti nė ekspertui kan. J. Stankevi- 
čiui. O kartu su anksčiau minėtais Kapitulų vikarais at- 
vyko Telšių diecezijos kancleris Bronius Barauskas, kaip 
vyskupo P. Maželio atstovas. Jie visi palydėti kun. Jono 
Žemaičio, Rumšiškių klebono. 

Sesijoje dalyvauja vysk. V. Brizgys. 

KATALIKIŠKA LIETUVA VAKAR IR ŠIANDIEN 


Katalikybės kelias Lietuvoje 


Nuo nebeatmenamų laikų iki XIII šimtmečio vidu- 
rio lietuviai garbino gamtą, tikėjo žmogaus dvasingumą, 
pomirtinį amžiną gyvenimą. Šeima buvo monogaminė ir 
pastovi. Dėl šių priežasčių krikščionybė nesutiko sunku- 
mų iš lietuvių pagonybės. 

Pirmi lietuvių kontaktai su krikščionybe yra vėloki: 
997 metais Prahos arkivyskupas šv. Adalbertas bandė su- 
krikščioninti Prūsų gentis, tačiau jo bandymas nepavyko. 
Tai jam kainavo net gyvybę. Panašus likimas teko ir vo- 
kiečių vienuoliui Brunonui Kverfurtui (Bruno Ouerfurt) 
ir 18 jo draugų, anot tų laikų dokumentų, “nužudytų tarp 
Lietuvos ir Rusijos rubežių". 

Lietuvos krikšto oficialus priėmimas įvyko 1251 me- 
tais, valdant Mindaugui. P. Inocentas IV, sužinojęs apie 
Mindaugo krikštą, 1252 metų liepos 17 d. laiške, rašyta- 
me Milane, sako: “Mes mielai pritardami tavo teisingiems 
ir vertiems pritarimo norams, priimame Lietuvos karalys- 
tę ir visas jos žemes, kurias Dievo pagalba užvaldei ar 
ateityje užvaldysi iš netikinčiųjų rankų šv. Petro nuosa- 
vybėn ir patvarkome, kad... jos liktų Apaštalų sosto glo- 
boje ir nuožiūroje. Popiežius suteikė Mindaugui karaliaus 
vainiką. Vainikavimą įvykdė dvejais metais vėliau, apy- 
tikriai Naugarduke, Kulmo vyskupas Henrikas. 

Mindaugas, priimdamas iš Romos krikštą ir kara- 
liaus vainiką, nurodė lietuvių tautai kelią i katalikybę ir 
į Vakarų Europos civilizaciją. Ši kryptis pasiliko pastovi 
ir ateityje. Mindaugo kartu “su daugybe pagonių“ krikš- 
tui, kaip sako P. Inocentas IV laiške, ir sekančiam Lietu- 
vos krikščionėjimui daug pasidarbavo Mažieji šv. Pran- 
ciškaus Broliai ir Dominikonai. 


196 


Pirmoji diecezija Lietuvoje, tiesiogiai priklausanti 
Šv. Sostui, buvo įsteigta 1253 metais. Pirmas jos vysku- 
pas buvo Kristijonas. Yra užuominų, dokumentais iki šio! 
pakankamai nepatvirtintų, kad tais pačiais metais buvo 
įsteigta ir kita diecezija Lietuvos pietuose, taip pat tiesio- 
giai priklausanti Apaštalų sosto ir kad jos pirmasis vys- 
kupas buvęs Vitas — vienuolis dominikonas. 


Tačiau krikščionybė Lietuvoje, dėl Teutonų ordino, 
kuriam daugiau rūpėjo sukurti savo politinę valstybę, ne- 
gu pagonis atvesti į Krikščionybę, gilias ir pastovias šak- 
nis įleido tik 1387 metais, kai jos suverenas Jogaila, tapęs 
Lenkijos karalium, ir jo pusbrolis Vytautas, po jo valdęs 
Lietuvą, evangelizavo visą liaudį. Šiuodu suverenai, už jų 
nuopelnus Katalikų Bažnyčiai, ypatingai už pastangas su- 
vienyti Katalikų ir stačiatikių Bažnyčias, gavo iš P. Mar- 
tino V “Šventos Romos Bažnyčios Generalinių vikarų“ 
titulus, laikiniems — žemiškiems Novgorodo ir Pskovo 
kunigaikštijų reikalams. 


1387 metų vasario 17 dieną buvo įsteigta Vilniaus 
diecezija, kurią valdyti buvo paskirtas vyskupas Andrius. 
Trečia diecezija Lietuvoje, priklausanti betarpiškai Šven- 
tajam Sostui, buvo įsteigta prie Vytauto 1417 metais Me- 
dininkuose. Jai paskirtas vyskupas Motiejus. 


Katalikybė Lietuvoje, nors vėlai įvesta, nepaprastai 
išaugo. Lenkijos karaliaus ir Lietuvos Didžiojo Kunigaikš- 
čio Kazimiero IV-jo sūnus, taip pat Kazimieras (1458 - 
1484), tapo įrašytas į šventųjų sąrašą. Krašto religiniam 
ir kultūriniam gyvenimui didelės svarbos turėjo įsteigi- 
mas Vilniuje Akademijos — vėliau Universiteto. Katalikų 
gyvenimą labai pažadino šventas ir uolus vyskupas Mer- 
kelis Giedraitis (1536-1609), kurį vėliau P. Jonas XXIII 
savo 1959 metų gruodžio 8 d. laiške Lietuvos vyskupams, 
klerui ir tikintiesiems pavadino galingu tikėjimo gynėju. 

Karalius Žygimantas Vaza (1588-1632) paskelbė katali- 
kybę valstybės religija. 

Šv. Marijos apsireiškimas Šiluvoje 1608 metais bu- 
vo lemiantis faktas, dėl kurio Lietuvoje neprigijo protes- 
tantų Reforma. 

Ketvirtoji diecezija Lietuvoje, taip pat betarpiškai 
priklausanti Šventajam Sostui, buvo įsteigta Vygriuose 
1798 metų kovo 25 d., vėliau 1818 m. perkelta į Seinus. 
Jos pirmasis vyskupas buvo Karpavičius. Šios visos die- 
cezijos buvo įsteigtos etninėse lietuvių žemėse. Po Lietu- 
vos-Lenkijos padalinimo 1798 metais šios diecezijos buvo 
įjungtos į Mohilevo metropoliją, išskyrus Seinų dieceziją, 
kuri vėliau buvo įjungta į Varšuvos metropoliją. Gi Klai- 
pėdos sritis pateko Prūsijos valdžion, Warmijos bažnyti- 
nėn provincijon. 

Lietuvos istorinėse ribose buvo dar Lucko (XIII šimt- 
metis) ir Kameneco (XIV šimtmetis) diecezijos. 

Patekus Lietuvai Maskvos valdžion (1798) prasidė- 
jo beatodairinis religijos persekiojimas, kontiskuojant vi- 
sas bažnytines nuosavybes, uždarant vienuolynus, vienuo- 
lius-vienuoles deportuojant į Rusiją, uždarinėjant bažny- 
čias, draudžiant statyti naujas, remontuoti senas, suvar- 
žant klero asmenines laisves, valdžiai kišantis į į Bažnyčios 
gyvenimą, naikinant religines tradicijas, verčiant įvesti į 
liturgiją rusų kalbą, ivedant rusų kalbą į Kunigų semina- 
rijas, sunaikinant kultūrinius centrus, uždarant Vilniaus 
Universitetą (1832), panaikinant katalikiškas mokyklas, 
propaguojant rusų kultūrą ir stačiatikių religiją, uždrau- 
džiant religines knygas, visokią spaudą lotynų raidėmis 
(1865) ir galutinai ištremiant vyskupus, kunigus, masi- 
niai deportuojant į Sibirą tikinčiuosius. 

Perėjo į didvyriškų įvykių istoriją Kenstaičių baž- 
nyčios gynimas (1886 m.) ir barbariškas tikinčiųjų žu- 
dymas Kražiuose (1893), įvykdytas tikintiesiems ginant 

savo bažnyčią, kurią caro žandarai kėsinosi uždaryti. Šie 
faktai giliai sukrėtė ano laiko civilizuotą pasaulį ir sukėlė 
užuojautą lietuvių tautai, kevojančiai už religines ir tau- 
tines vertybes. Po 11 metų Rusijos caras buvo priverstas 
suteikti lietuvių tautai daugiau religinės ir spaudos lais- 
vės. 

Galutinai, po 123 meių svetimos priespaudos, lietu- 
vių tauta išvydo laisvės aušrą — 1918 m. vasario 16 d. 
pasiskelbė Vilniuje — Lietuvos istorinėje sostinėje nepri- 
klausoma valstybe. Šio įvykio laimingom pasekmėm Šven- 
tasis Sostas suteikė didelę paramą. P. Benediktas XV 
1917 m. vasario 17 d. paskelbė visam pasauliui “Dieną 
už Lietuvą". Lietuva ne tik patyrė moralinę ir materialinę 
pagalbą, bet buvo išgarsinias ir jos atgimimas 


1922 m. lapkričio 10 d. Vatikanas pripažino Lietu- 
vos naują valstybę de jure, vėliau sutvarkydamas ir diplo- 
matinius santykius, kuriuose, siekiant naujos Lietuvos 
bažnytinės provincijos, lenkams okupavus Lietuvos sosti- 
nę Vilnių, buvo ir dramatinių momentų. 


Lietuvos Bažnytinė Provincija buvo įsteigta 1926 m. 
balandžio 4 d. Apaštališkąja Konstitucija “Lituanorum 
Gente". Konkordatas Lietuvos vyriausybės su Apaštalų 
sostu buvo pasirašytas 1927 m. rugsėjo 27 d. Tai buvo 
pavyzdinis tarp kitų iki šiol pasirašytų konkordatų. 

Pirmame jo skyriuje buvo pareikšta, kad “ Katalikų 
Bažnyčia, be apeigų-ritų skirtumo Lietuvos Respublikos 
ribose turės visą laisvę, reikalingą vykdyti savo dvasinę 
valdžią ir bažnytnę jurisdikciją, taip pat reikalingą laisvę 
tvarkyti ir administruoti savo reikalus ir nuosavybę pagal 
dievišką ir kanonų teisę. Tarp kitų dalykų buvo užtikrin- 
tos religinės moterystės teisės, tikybos mokymas mokyk- 
lose, dvasininkų atleidimas nuo karinės tarnybos. Lietuvos 
valdžia sutiko mokėti kunigams algas, kaip atlyginimą už 

rusų caro valdžios atimtas iš Bažnyčios nuosavybes. (Pas- 
taba prie šio lietuviško teksto: algos buvo mokamos ne 
visiems kunigams.) 

Religinis gyvenimas Lietuvoje labai atgijo. 1919 m. 
buvo įkurta, kun. Juozapo Vailokaičio iniciatyva, Katali- 
kų Akcija, kuri koordinavo jau esančių katalikiškų orga- 
nizacijų veiklą, steigė naujas — iš viso 18 su 800,000 
narių. Šimtai tūkstančių lietuvių priklausė religinėms 
brolijoms. Tik vien Maldos Apaštalavimo brolija turėjo 
200,000 narių, iš kurių 80,000 buvo vyrai. | 

Dvi daug užsitarnavusios katalikų organizacijos Ži- 
burys ir Saulė ir kitos mažesnės steigė pradines, viduri- 
nes ir kt. mokyklas, kursus. Be to, mokyklos, kariuomenė, 
kalėjimai turėjo savo kapelionus. 

Atgimė rusų caro valdžios sunaikintos įvairios vie- 
nuolinės Kongregacijos, kurios si savo mokyklomis, spau- 
da, pastoracine veikla daug padėjo pakilti religiniam gy- 
venimui. Krašte atsirado katalikų spaustuvės ir leidyklos, 
32 periodiniai leidiniai su 7,500,000 tiražu. Tai užtikri- 
no lietuvių katalikų religinį ir kultūrinį gyvenimą. 

1922 m. buvo įsteigti Teologijos-Filosofijos fakulte- 
tas ir Katalikų Mokslo Akademija. Po dešimties metų, 
1932 m. rugpjūčio 5 d. buvo įsteigtas Katalikų Univer- 
sitetas, kuris tačiau dėl valdžios daromų kliūčių negalėjo 
veikti. 

Įvairūs kongresai gyvino katalikų veikimą, o eucha- 
ristiniai kongresai padėjo žadinti žmonių religinį sąmo- 
ningumą. Tautinio Eucharistinio kongreso metu 1934 m. 
liepos 2 d. Lietuvos Respublikos prezidentas, vyriausybės 
nariai, Bažnyčios hierarchijos nariai, civiliai ir kariškiai 
pavedė Lietuvių tautą Jėzaus Švč. Širdies globai. 

Labai gyvas buvo lietuvių pamaldumas į Mariją 16- 
je žymių šventovių, ypatingai Šiluvoje. Dėl šių priežasčių 
Lietuva buvo pavadinta “Marijos žeme“. Lietuva ir kry- 

žių šalis. Tais kryžiais tikintieji norėjo įamžinti Lietuvos 
žemėje išgyvenias nelaimes ir savo tikėjimą. 

Šeimos pastovumas buvo užtikrintas religinės mote- 
rystės, kuri Lietuvoje katalikams buvo vienintelė teisėta, 


ir ištuokų nebuvimu. 


LIETUVIŲ TAUTOS KRYŽIAUS KELIAS 


Pirmas parpuolimas (1940-1941 ). Šventasis Tėvas 
Pijus XII, priimdamas audiencijoje naują Lietuvos mi- 
nisterį prie Apaštalų Sosto — J.E. Stasį Girdvainį ir į- 
teikdamas kredencialus, pasakė: “Jūs, Pone Ministeri, ap- 
tarėte šalį, kurios sūnus ir aukštas pareigūnas esate, kaip 
katalikybės avanpostą šiaurės rytų Europoje. Sie žodžiai 
yra tiek iš jūsų lūpų, tiek ir iš jūsu žmonių širdžių, tų 
žmonių, kurie tradiciniai yra ištikimi Šventajam Sostui. 
Šie žodžiai teikia Lietuvai garbę. Juose atsiliepia valios 
ryžtas pasilikti ir dvasioje ir viršiniame elgesyje, per dar- 
bus vertus to, ką šie žodžiai išreiškia, netgi jeigu ištiki- 
mas jų laikymasis ir vykdymas pareikalautų aukos". 

Aukos valanda, didžiausios, kokią Lietuvių tauta at- 
simena, atėjo nelauktai — Sovietų Sąjunga 1940 metų 
birželio 15 d. su didelėmis karinėmis jėgomis įsiveržė 
į visus Lietuvos kampus. 

Okupantas atsiminė caro laikų Lietuvos gubernato- 
riaus ruso Muravjovo įspėjimą carui Aleksandrui II: ne- 
reikia turėti laimėjimo iliuzijų — kol šalyje bus katali- 
kybė, rusų valdžia nepajėgs jos palenkti. 

Stengdamasi sunaikinti Lietuvos nepriklausomybės 
siekimą, komunistinė valdžia visa jėga puolė Katalikų 
Bažnyčią, nes Lietuva buvo vienintelė visiškai katalikiška 
šalis, patekusi į Maskvos jungą. Persekiojimų žiaurumui 
įkvėpimo davė rusiškasis imperializmas! Tuoj buvo pri- 
taikyta sovietinio režimo konstitucija su visomis pasėko- 

mis. Sovietai per daugiau kaip dvidešimt metų įgytą savo 
patirtį, visus religijos persekiojimo metodus, sėkmingai 
išbandytus kitur, čia stengėsi panaudoti praktiškai. Pir- 
miausia puolė Katalikų Bažnyčios struktūrą. 

Taip 1940 m. birželio 25 d. — dešimtą dieną po 
sovietų įsibrovimo buvo paskelbtas Lietuvoje “ Bažnyčios 
atskyrimas nuo valstybės“. Sekančią dieną buvo brutaliu 
būdu nutraukta konkordatas, sukontiskuota viskas, kas 
priklausė Nunciatūrai, ir išvarytas Apaštališkas Nunci- 
jus arkivyskupas Luigi Centoz. 

Bažnyčiai visai nutildyti, sovietai: 


a. Atėmė iš Bažnyčios visokį ekonominį pagrindą. 
Tuoj po invazijos buvo atimtos visos parapijų ir vienuo- 
lynų žemės, parapijoms paliekant tris hektarus, įskaitant 
trobesių, šventoriaus plotą ir kapines. Sekė visokio kito 
turto nusavinimas: buvo nusavinti visi indėliai bankuose, 
net ir asmeniniai kunigų indėliai, nutraukta visokia jiems 
priklausanti pagalba, išvaryti iš butų, kurie perduoti ar- 
ba kariškiams, arba savivaldybių valdininkams; kunigams 
skirti pajamų mokesčiai tris kartus didesni negu pasaulie- 
čiams. Mokesčiai padvigubinami, jeigu kunigo gyvenamas 
plotas viršijo 9 kvadratinius metrus. Kartu su kunigais 
tuose pačiuose namuose, o kartais net tame pat bute, buvo 
apgyvendintos visokios įtartinos moterys ir kiti priešiški 
religijai asmenys. 

Taip Lietuvoje Bažnyčia ir kunigai buvo palikti be 
nieko, išimtinai tik tikinčiųjų labdarai. Tikintieji taip pat 
atsidūrė skurde, kai tik buvo įvesta rusiška valiuta. Vienas 
rublis turėjo būti perkamas už dešimt litų, kai prieš tai 
vienas litas buvo vertas daugiau kaip dešimt rublių. Tuo 
pačiu laiku ir bažnyčių pastatai buvo apsunkinii nepake- 
liamais mokesčiais, taip verčiant hierarchiją atsisakyti 
nebūtinų bažnyčių ar koplyčių. Pagaliau 1940 m. spalio 

2 d. buvo išsiuntinėtas slaptas SSR Lietuvos Vidaus Rei- 
kalų komisaro aplinkraštis, kuriame sakoma: “ Turėkite 
mintyje, kad dalis kunigų jau yra kritiškoje materialinėje 
būklėje ir jų ideologiniai įsitikinimai svyruoja“. 

b. Sunaikino šaltinius, kuriais buvo palaikoma Baž- 
nyčios gyvybė. Pradžioje 1940-1941 mokslo metų sovie- 
tai neleido trijų iš keturių buvusių Kunigų seminarijų: 
Telšių, Vilkaviškio ir Vilniaus. Buvo uždarytas Teologi- 
jos-Filosofijos Fakultetas, nepaisant konkordato. Okupa- 
cinė valdžia atėmė ir paskutinę dar paliktą Kunigų Semi- 
nariją Kaune, 1941 m. sausio 13 d. išvaikydama profeso- 
rius ir klierikus ir paversdama jos pastatus kareivinėmis. 
Delegacija iš Seminarijos rektoriaus vyskupo V. Brizgio 
ir vyskupo V. Borisevičiaus, Telšių augziliaro, nuvykę 
pas Maskvos Ministrą Pozdniakovą protestuoti ir reika- 
lauti grąžinti Seminariją, išgirdo: Nei popiežius, nei vo- 
kiečiai, nei Roosveltas neišlaisvins jūsų iš Rusijos rankų. 
Jūs, kunigai, turėtumėte būti lojalūs naujam režimui, nes 
kas gi yra Lietuva, patekusi po Sovietų Sąjungos kolosu? 
Neturėkite iliuzijų. Ką komunistų partija padarė Rusijo- 
je per 20 metų, Lietuvoje tai įvyks per trejus metus. Kam 
Seminarija? Jaunuoliams apgauti? Kol jie taps kunigais, 
jau nebus jiems ko veikti — Rusijoje nėra darbo kuni- 
gams“... 

Ir taip, drąsūs klierikai turėjo tęsti mokslą zakris- 
tijose, privačiuose butuose, valgydami pamainomis provi- 
zoriniai įruoštoje virtuvėje. 1941 metų gegužės pabaigoje 
buvo vyskupams pranešta, kad nebus leista net tokia no- 
madiška seminarija. 

Didesnės šventės ir sekmadieniai buvo paskelbti dar- 
bo dienomis, buvo baudžiami, kurie lankė bažnyčias. 
1940 m. birželio 28 d. buvo uždrausta mokyti religijos 
mokyklose, o vėliau net ir bažnyčiose ir privačiuose na- 

muose. Iš kunigų buvo reikalaujama, bet nesėkmingai, 
pasirašyti pareiškimą, kuriuo pasisakytų žiną, “kad ne- 
turi jokios teisės kalbėti jaunimui apie religiją“. 1940 m. 
liepos 20 d. buvo uždrausta kunigams įeiti į kalėjimus, į 


ta 


ligonines, į mokyklas ir prieglaudas. Tuo pačiu laiku į- 


č 


vesta civilinė metrikacija, skyrybos, leisti abortai. 


c. Nutraukė apaštalavimo kelius. Praėjus vos pen- 
kioms dienoms po invazijos — 1940 metų birželio 20 d. 
sovietai nusavino visas katalikiškas spaustuves. Be jokio 
atlyginimo buvo atimti visi katalikų spaustuvėms ir lei- 
dykloms priklausą namai, visi knygynai. Buvo panaikin- 
ta visokia periodinė katalikų spauda, buvo sunaikintos vi- 
sos katalikų bibliotekos ir išvalytos nuo katalikiškos spau- 
dos visos kitos bibliotekos. Atsiųstas iš Rusijos kažkoks 
Procenko “išvalė" 2,500 viešų ir privačių bibliotekų. Iš 
jų išimta ir sunaikinta apie 83,000 tomų knygų. Ypatin- 
gai nukentėjo Tėvų Marijonų biblioteka Marijampolėje, 
iš kurios sovietai paėmė ir sunaikino apie 50,000 tomų 
knygų. Visur buvo naikinamos visokios knygos, nesideri- 
nančios su marksizmo ideologija. Apskaičiuojama, kad 
taip žuvo apie 1,400,000 tomų, daugiausia religinio turi- 
nio. Suprantama, kad radio, teatrai, kinai tapo neprieina- 
mi niekam, kas kuom nors atsiduodavo religija. Kunigams 
buvo atimta beveik visokia laisvė rašyti, kalbėti, keliauti. 

Buvo panaikintos ir uždraustos visokios katalikiškos 
organizacijos, o jų vadai 1940 metų liepos 11-12 d. naktį 
buvo suimti, uždaryti į kalėjimus, deportuoti ar nužudyti 
Lietuvoje. 


d. Atskyrė klerą nuo tikinčiųjų. Vos okupavus šalį, 
buvo pradėta pikta kompanija suniekinti Bažnyčią ir kle- 
rą, primetant jiems visokio šmeižto — tuo pateisinti vyk- 
domus prieš juos administracinius veiksmus. Bažnyčia 
izoliuota nuo visokios misijinės valstybinės ir politinės 

įtakos. Maskvos patikėtiniai G. Dekanozovas ir N.S. Poz- 
dniakovas įvedė valstybės tarnautojų, kariškių ir ypatin- 
gai mokytojų šnipinėjimą, kad jie nelankytų bažnyčių, 
nesusitikinėtų su kunigais. Lankantieji bažnyčias būdavo 
fotografuojami ir paskui atitinkamai “apdirbinėjami"". 
Valdžia organizuodavo pamaldų valandomis visokius su- 
sirinkimus, šokius ir kitokius pobūvius. 

Savo keliu lietuviai buvo izoliuojami nuo savo hier- 
archijos, o hierarchai nuo Apaštalų Sosto. Šios rūšies bet 
kokie santykiai buvo baudžiami. Kunigai turėjo likti vie- 
ni, nuo visko izoliuoti — atskirti ir puolami iš visų pusių 
visokiais necivilizuotais būdais. 

1940 metų spalio 2 d. NKVD viršininkas — iš Ru- 
sijos atsiųstas žydas, vadinamas Gladkovas, davė direkty- 
vas apskričių daliniams organizuoti kovą “prieš kunigų 
priešišką veiklą“ ir pasauliečius vadus, įsakydamas stro- 
piai saugoti visus kunigus; rinkti apie juos informacijas, 
panaudojant agentų tinklą, kurie įsifiltruotų į pačią baž- 
nytinę organizaciją, išaiškintų tuos kunigus, kurie arčiau 
bendrauja su žmonėmis, ir studijuotų jų charakterius; 
sekti vienuolius ir jų vyresniuosius, ieškant agentų tarp 
jų pačių; surasti, kur kunigai buria jaunimą, ir skleisti 
nesantaiką per vyresniųjų klasių mokinius; išaiškinti ir 
turėti akyse, kurie renka parašus po reikalavimais val- 
džiai, kad būtų leista mokyti religiją mokyklose; surinkti 
įrodymus apie dvasininkų antisovietinės ir antirevoliuci- 
nes tendencijas, persiunčiant visą medžiagą slaptos poli- 
cijos aukštesnėms instancijoms. 

Daugiau kaip 6074 kunigų pergyveno ištisas dienas 
ir naktis trukusius varginančius tardymus ir visokiausį 
terorą. Galutinai būdavo kiekvienam patiekiamas pasira- 
šyti protokolas, kuriame sąmoningai tam tikslui paliktuo- 
se tuščiuose tarpuose tardytojas paskui prirašydavo viso- 
kių kompromituojančių posakių ir tokiu būdu stengdavosi 

priversti kai kuriuos kunigus tylėti apie patirtus tardy- 
mus. Kunigų burnoms užčiaupti, būdavo siunčiami į baž- 
nyčias šnipai kunigų darbo sekti ir užrašinėti jų sakomus 
pamokslus. 


e. Eliminavo Bažnyčios dalyvavimą žmonių gyveni- 
me. Naujoje Tarybų respublikoje nebeliko vietos šven- 
tiems ženklams, prieš tai buvusiems visur, reiškiant tra- 
dicinį Lietuvos žmonių tikėjimą. Buvo išversti ir dauge- 
liu atvejų išprofanuoti kryžiai, tikinčiųjų lietuvių pasta- 
tyti pakelėse, kryžkelėse, ant kalvų, ant ežerų ar upių 
krantų, prie namų. Buvo pašalinti kryžiai iš visų viešų 
vietų, iš įstaigų, iš mokyklų. Ligoninėse, kalėjimuose, 
globos įstaigose, senelių namuose, našlaitynuose buvo iš- 
niekintos koplyčios ir paverstos profaniškiems reikalams. 
Šventi reikmenys buvo arba parduoti, arba tiesiai išmesti 
lauk. Naikinimas pasiekė net muziejus, iš kurių buvo įsa- 
kyta pašalinti viską, kas buvo iš religinio meno. Neap- 
skaičiuojama žala buvo padaryta, sunaikinant turtingą re- 
liginio meno muziejų Kaune. 


f. Stengėsi sunaikinti kunigus ir tikinčiuosius. Šalį 
užėmę jėga, rusai suprato, kad Lietuvos visuomenė buvo 
priešinga okupacijai ir komunizmui ir ypatingai patiems 
rusams. Neturėdama vilties net ir didelėmis pastangomis 
pakeisti žmonių, Maskvos valdžia nusprendė įvykdyti 
tikrą Lietuvių tautos genocidą. 

Pirmieji fizinio terorizmo — išvežimų veiksmai bu- 
vo įvykdyti 1940 metų liepos 11-12 d. naktį. Taip vadi- 
namų “liaudies parlamento rinkimų“ išvakarėse buvo 
areštuoti ar “dingo be žinios" per 2,000 žymesnių tautos 
žmonių. Kiti arešiai sekė po “rinkimų"". Nuo 1940 metų 
birželio 17 d. iki rugpjūčio 24 d. “dingo be žinios“ dau- 
giau 12,000 geriausių Lietuvos žmonių. 1941 metų birže- 
lio pabaigoje, Sovietams pabėgus iš Lietuvos, buvo su- 

rasta daug lavonų tų asmenų, kurie oficialiai buvo pa- 
skelbti deportuoti į Sibirą. 

Bet viršija visokią vaizduotę tai, kas buvo įvykdyta 
1941 m. birželio 13-22 dienomis. Vykdyta dviem potvar- 
kiais: vieno nr. 1223 — Sovietu Sąjungos Vidaus Reika- 
lų komisaro įsakas Lietuvos slaptai policijai atrinkti ir 
suregistruoti visą antisovietinį elementą; antras, pasirašy- 
tas Sovietų Sąjungos Saugumo trečio rango valdininko 
Ivan Aleksandrovič Serovo, duoda devynis paragrafus de- 
talių nurodymų, kaip deportuoti iš Lietuvos į Sibirą apie 
700,000 lietuvių. 

Žmonių medžioklė prasidėjo 1941 metų birželio 14- 
15 d. naktį, be jokio atsižvelgimo į kokias nors teises ar 
nors elementariausią humaniškumą. Švintant tai tragiškai 
nakčiai, apie 40,000 lietuvių buvo jau pakeliui į Sibirą. 
Sugrūsti į gyvulinius vagonus, be šviesos, be vandens, be 
oro, be maisto, išplėšti iš savųjų tarpo, išskirti šeimų na- 
riai daugiau kaip du mėnesius keliavo tą skausmingą Kal- 
varijos kelią iki paskirtų vietų, nukeliautą kelią nusėję 
lavonais ir kryželiais — vienur iš medžiu šakų, kilur iš 
akmenų. Tarp jų buvo ir devyni kunigai. 

Vienų metų Sovietų valdymas Lietuvoje pareikalavo 
kraujo aukos, kurios dalininkai buvo ir kunigai. Nors 
vyskupai buvo įspėję kunigus saugotis ir slėptis pavojaus 
atveju, vis tiek kai kurie iš jų pakliuvo į bolševikų ran- 
kas. Po žiaurių kankinimų bolševikai nužudė Lietuvos te- 
ritorijoje 15 kunigų (V. Balčių, V. Balsį, J. Dabrilą, V. 
Dambrauską, A. Juknevičių, M. Lajauską, J. Navicką, J. 
Petriką, P. Racevičių, J. Stankevičių, B. Šveikauską, J. 
Tutiną, B. Vėgėlę, P. Vitkevičių). Kiti 18 kunigų išsigel- 
bėjo jau iš bolševikų rankų tiesiog stebuklingu būdu. 

Masinės žudynės buvo įvykdytos Pravieniškėse, kur 
buvo nužudyta apie 500 asmenų, Rainiuose 76 asmenys, 
Panevėžyje buvo nužudyti 24 cukraus fabriko darbi- 

ninkai, to apskrities ligoninės keli gydytojai ir slaugė. 
Buvo įvykdytos žudynės Peirašiūnuose, Kretingoje, Rasei- 
niuose, Zarasuose, Rokiškyje, Ukmergėje, Kaune ir kitur. 
Iš vienos tremtin varomos kolonos Červenėje bolševikai iš 
kulkosvaidžių sušaudė ant kelio per 900 asmenų. Šiose 
skerdynėse išliko gyvi po lavonais keli asmenys, jų tarpe 
du broliai kunigai Antanas ir Pranas Petraičiai, prof. 
Končius ir pulkininkas Petruitis, kuris paskiau papasa- 
kojo savo knygoje “Kaip jie mus sušaudė“ šio įvykio 
smulkmenas. Kitų apie 5,000 žuvusiųjų ir šiandien neži- 
nomos mirties aplinkybės. Lietuvos teritorijoje nužudy- 
tieji beveik visi buvo prieš tai kankinami ir baisiai su- 
žaloti. Sovietai buvo įsteigę 480 kankinimo vietų, su spe- 
cialiais verčiančiais bjaurėtis įrengimais. 

Taip pirmieji metai sovietų valdymo (1940.VI.15— 
1941.VI.22) Lietuvoje baigėsi klaikaus teroro ir kraujo 
atmosferoje. Jie sugriovė religinį, kultūrinį, visuomeninį, 
ekonominį, politinį lietuvių tautos gyvenimą — tauta kal- 
ta tik tuo, kad buvo ant kelio Maskvos bedieviškajam 
imperializmui. 

Kryžiaus kelio antrasis parpuolimas (1941-1944). 
Lietuvių tauta, pasiryžusi verčiau mirti, negu nešti krau- 
gerišką vergiją, slaptai ruošėsi visuotiniam sukilimui, ku- 
ris prasidėjo kiek anksčiau pramatyto laiko, kai jo orga- 
nizatoriai “Lietuvių Aktyvistų Frontas“ pajuto vokiečių- 
rusų konfliktą. Lietuvių tauta birželio 22 d. naktį sukilo, 
paimdama iš sovietų į savo rankas svarbiausius miestus, 
pirmiau, negu į Lietuvos teritoriją įžygiavo Vokietijos 
kariuomenė. Sukilėliai visiškai dezorganizavo ir iškrikdė 
Lietuvoje buvusią Raudonąją armiją su daugiau pusės 
milijono rinktiniausių karių. Iš anksto slaptai suorgani- 
zuota Laikinoji Vyriausybė paskelbė per radiją Lietuvos 
laisvės ir nepriklausomybės atkūrimą. 

Šis istorinis sukilimas buvo iškalbingas atsakymas į 

sovietų propagandą, anot kurios Lietuva spontaniškai įsi- 
jungusi į Sovietų Sąjungą. Lietuvių tautai tai kainavo 
4,000 žuvusių ir apie 12,000 sužeistų. Savaime supranta- 
ma, kad Sovietai tylėjo apie tą įvykį. 

Lietuvos episkopatas paskelbė ganytojišką laišką vi- 
siems tikintiesiems, kviesdamas atstatyti kraštą, sugriau- 
tas institucijas ir pažeistas Dievo ir Bažnyčios teises, vie- 
ningai ir drausmingai darbuotis, atkuriant tautos ateitį. 

Lieluvos Laikinoji vyriausybė tuoj panaikino sovie- 
tišką konstituciją ir visus okupanto išleistus įstatymus. 
Bažnyčia pradėjo atsigauti. Buvo vėl atidarytos Kunigų 
seminarijos ir 1941 m. taip pat ir Teologijos-Filosofijos 
fakultetas, vėl grąžintas religijos mokymas ir kapelionai 
į mokyklas. 

Tačiau nacistinė vokiečiu okupacinė valdžia, du mė- 
nesiu toleravusi Lietuvos Laikiną vyriausybę, 1941 metų 
rugpjūčio 5 d. ją paleido. Baltijos valstybės buvo pava- 
dintos “Ostland"', ir į kiekvieną tų respublikų buvo at- 
“siųstas po Generalinis Komisaras. Lietuvai buvo atsiųstas 
Adrian von Renteln su 20,000 rudmarškinių. Dalinai vėl 
grąžinti buvę sovietų įstatymai. 

Bažnyčios bei tikinčiųjų gyvenimas ir šioje svetimų- 
jų priespaudoje buvo taip pat sunkus. Katalikai negalėjo 
atidaryti savo mokyklų, atgauti savo nuosavybių, bažny- 
tiniai ir vienuolynų trobesiai ir pasiliko okupacinės val- 
džios rankose, neleista katalikams spauda ir tt. 1942 me- 
tais nebuvusios “ epidemijos"? pretekstu naciai kėsinosi už- 
daryti daugelį bažnyčių, ir tiktai vyskupams griežtai pa- 
sipriešinus, valdžia susilaikė nuo to užsimojimo. Vilniaus 
Kunigų seminarija du kartus buvo uždaryta, vis “politi- 
niai-nacionaliniais" motyvais, 50 klierikų buvo išvežti 
darbams į Vokietiją ir 30 kunigų uždaryti į kalėjimą. 

Okupacinis nacių režimas ėmė deportuoti į Vokie- 
tiją darbams tūkstančius asmenų, jaunimą versti karo tar- 

nybai. Nemažai jaunuolių nuėjo į pogrindį priešintis re- 
žimui. Prieš režimą vyskupai protestavo. Labai daug lie- 
tuvių buvo ištremta į Vokietijos koncentracijos stovyklas. 
Naciai pavartojo žiaurias teroro priemones Pirčupyje, Ei- 
šiškėse, Lintupyje, žiauriai išžudydami kelis šimtus žmo- 
nių, tarp jų ir du kunigus. 

Naciai ypatingai žiauriai pasielgė su Lietuvos žy- 
dais, kurių nužudė apie 130,000. Lietuviai visokiais bū- 
dais juos gynė. Nepaisant visokio nacių spaudimo, Lietu- 
vos Laikinoji Vyriausybė nepaskelbė žydams nieko nepa- 
lankaus, o kiek sugebėjo, juos gynė — protestavo prieš 
nacių elgesį su žydais. Lietuvos Episkopatas 1941 metų 
konferencijoje pasmerkė nacių metodus prieš žydus, kaip 
antikrikščioniškus ir antihumaniškus metodus. Vyskupų 
pro memoria tuo reikalu vyskupas V. Brizgys įteikė Ge- 
neral Komisarui Adrian von Renteln. Jis taip pat paskel- 
bė Lietuvos vyskupų protestą, kai naciai pasikėsino suva- 
ryti į koncentracijos stovyklas ar tai atbėgusius iš Lenki- 
jos į Lietuvą ar Lietuvos gyventojus lenkų kilmės, kvies- 
damas tikinčiuosius juos ginti kaip katalikus ir Lietuvos 
piliečius. 

Nacių bandymas sumobilizuoti Lietuvos jaunimą į 
SS legioną sukėlė lietuvių tautos didžiausią reakciją, ir 
Hitleris buvo priverstas atšaukti įsakymą, motyvuodamas, 
kad “Lietuvių tauta dar nepribrendusi naujos Europos 
ateičiai — ir lietuviai nėra verti ginklų jos kūrimui". 

1942 metų spalio 13 d. Lietuvos vyskupai vėl pa- 
siuntė Generaliniam Komisarui pro memoria, kad Bažny- 
čiai negrąžinamos nuosavybės, archyvai, kad persekioja- 
mi ir naikinami žydai, kad neištesėtas pažadas leisti pa- 
skirti kapelionus lietuviams, išvežtiems į Vokietiją dar- 
bams, kad vežami į Vokietiją jaunuoliai ir ypatingai mer- 
gaitės darbams, kad daromos kliūtys Teologijos-Filosofi- 
jos fakultetui, kad mokyklose draudžiamos religinės drau- 

gijos, kad neištesėtas pažadas, liečiąs katalikų spaudą, 
kad neleidžiamos katalikiškos organizacijos, kad negrą- 
žintos katalikų spaustuvės, ir prašo grąžinti Bažnyčių ir 
įvairių organizacijų nuosavybes. 

Vyskupų prašymas liko neišklausytas. Naciai dar 
įsakė rekvizuoti bažnyčių varpus karo reikalams. 

1943 metų rugsėjo 30 d. paskelbti kai kurie nacių 
valdžios patvarkymai liečią moterystes, buvo Kauno arki- 
vyskupo griežto žingsnio priežastis. 

Karo veiksmai ir sovietų artėjimas privertė šimtus 
tūkstančių lietuvių trauktis į Vakarus. Su jais pasitraukė 
apie 250 kunigų. Be to, naciai prievarta išvežė Kauno ar- 
kivyskupą metropolitą Juozapą Skvirecką ir jo augziliarą 
vyskupą V. Brizgį. Fronto veiksmų apie Vilkaviškį buvo 
priverstas pasitraukti į Vokietiją ir Vilkaviškio vyskupas 
koadjutorius V. Padolskis. 

Siam dideliam egzodui sovietai uždarė kelius, ir tik- 
tai apie 65,000 lietuvių pasiekė laisvo pasaulio zonas. 

1944 metų spalio 24 dieną geležinė uždanga vėl vi- 
siškai atskyrė Lietuvą nuo laisvo pasaulio. 


Kryžiaus kelio trečiasis parpuolimas (1944 —) 

1944 metų spalio mėnesį sovietai vėl užėmė Lietuvą. 
Būdami tikri, kad jie laimės pergalę, būdami taip pat 
tikri, kad aliantai tuo nesiinteresuos, sovietai vėl vykdė 
tokius žiaurumus, prieš kuriuos nublanksta padavimai 
apie Džengis Kano ar Tamerlano kruvinus darbus. 

Bažnyčia vėl tapo ypatingo dėmesio objektu. Sovie- 
tų komunizmas, remdamasis Markso-Lenino materialisti- 
niais dėsniais ir būdamas tikras, kad negali atsilaikyti 
šalia natūralios ir apreikštos religijos, pradėjo Lietuvoje 
negailestingą kovą prieš religiją ir prieš Katalikų Baž- 
nyčią. Prie ideologinių motyvų prisidėjo ir politiniai - 
rusifikacijos — juk Lieiuva katalikiška šalis, nuo amžių 

ištikimai susijungusi su Roma ir su Vakarų civilizacija 
ir rasiškai, ir savo kalba skirtinga nuo rusų. 

Komunizmas niekad per mažai nevertino katalikybės 
moralinės jėgos, taigi stengėsi prieš ją kovoti tai užmas- 
kuotai, tai atvirai, tai ją panaudodamas savo tikslams, 
bet visada su galutinu tikslu — ją sugriauti. Kova prieš 
religiją yra nuolatinė Sovietinės Rusijos ruso-sovietinė po- 
litika, nors metodai kai kada ir keitėsi pagal asmenų pa- 
sikeitimą valdžioje. Taip buvo ir Lietuvoje. 

Pagal žmones 1944-1964 m. laiko tarpe sovietų kovą 
prieš religiją ir Katalikų Bažnyčią Lietuvoje galima skir- 
ti į tris periodus. 


1. Sialininis periodas (1944—1953 metai). Šis de- 
šimtmetis yra atžymėtas daugeliu labai skaudžių įvykių 
visos lietuvių tautos ir Bažnyčios gyvenime. Jeigu ne Sta- 
lino mirtis (1953.III.5), ne tik katalikų gyvenimas būtų 
buvęs suvarytas į katakombas, bet grėsė net pačiai lietu- 
vių tautos egzistencijai. 


a. Fizinis ir moralinis teroras. Atskyrę kraštą nuo 
bet kokio ryšio su laisvu pasauliui, sovietai davė laisvę 
visokiai prievartai ir terorui. Plėšimas, areštai, kankini- 
mai, žudynės tapo kasdieniais reiškiniais. Turbūt neliko 
nė vieno, kurio slaptoji policija nebūtų tardžiusi, ką ku- 
ris veikė vokiečių okupacijos metu, kodėl nepabėgo į 
Rusiją 1941 metų vasarą, kur dabar yra giminės ir pažįs- 
tami. Buvo paskelbta visuotinė mobilizacija gimusių 1895 
-1933 metais, įskaitant ir moteris. Buvo vėl įvesta sovie- 
tinė konstitucija ir sovietų įstatymai: sugrįžta į 1940-1941 
metus. 

Padėtis darėsi vis dramatiškesnė, kai pradėjo vykti 
į Lietuvą masės rusų: moterų, senelių, vaikų, ieškodami 
Lietuvoje duonos. Iš sunaikintų ir apiplėštų Ryiprūsių 
veržėsi į Lietuvą kitos masės to krašto žmonių gelbėtis 

nuo žudynių ir bado. Bažnyčia ir tikintieji lietuviai, atsi- 
žadėdami savęs, dosniai gelbėjo visus tuos nelaiminguo- 
sius. 

Tuo pačiu periodu Bažnyčios gyvenimas patyrė siai- 
zų smūgį — visos situacijos grąžinimą į 1940-1941 me- 
tus. Buvo paskelbtas Kulto Komisariatas, kurio tikslas 
buvo, priešingai negu buvo galima laukti, negailestingai 
kovoti dėl mažiausių smulkmenų prieš religiją apskritai 
ir priež Bažnyčią bei dvasiškiją. 

Vėl buvo uždarytos Kunigų seminarijos, išskyrus vie- 
ną Kaune visai Lietuvai, kurioje klierikų skaičius pra- 
džioje buvo apribotas 150, vėliau tik 75, o dar vėliau 60. 
Seminarijos vadovybė ir profesoriai buvo visokiausiais 
būdais terorizuojami, verčiant kunigus neprisiimti jokių 
pareigų Seminarijoje. Sovietai nuo 1944 iki 1956 metų 
areštavo ir deportavo į vergų darbo stovyklas keturis tos 
Seminarijos rektorius. Vienas iš jų buvo rastas pasmaug- 
tas labai keistomis aplinkybėmis. Jaunuoliai, norintieji 
stoti į Kunigų Seminariją, sutikdavo neįsivaizduojamų 
kliūčių. Jau esą Seminarijoje klierikai buvo ir yra nuo- 
lat tardomi, nuolat kratomi slaptosios policijos. Gyveni- 
mas Seminarijoje padarytas tiesiog nepakeliamas. Val- 
džia stengiasi indiltruoti i Seminariją savo agentus šnipi- 
nėjimui ir savo elgesiu klierikų vardo kompromitavimui 
tikinčiųjų akyse. 

1947 metais vėl pakartotas dekretas, draudžiąs vi- 
sokius vienuolių ordinus ir kongregacijas, jų nariai iš- 
sklaidyti. Tie, kurie nesutiko pasirašyti pareiškimo, kad 
atsisako savo vienuolijos, buvo uždaryti į kalėjimus, o 
dauguma išvežti į Sibirą. 

Versdama Bažnyčią atsisakyti savo misijos, okupa- 
cinė valdžia griebėsi visokių fantastiškiausių priemonių. 
Užslopintas visoks pastoracinis darbas, auklėjimas, lab- 

dara, dvasiniai patarnavimai net mirštantiems, religijos 
mokymas. Netgi kliudoma teikti sakramentus. Suvaržy- 
tas kunigų judėjimas — uždrausta jiems lankytis kitose 
parapijose, dieną ir naktį jie stropiai sekami. Nuolatinės 
provokacijos padaro kunigų gyvenimą tiesiog nepakelia- 
mą. Sovietai, aprengę savo agentus kunigiškais rūbais, 
siuntinėja į parapijas, neturinčias kunigų. Tokie agentai 
stengiasi klausyklose išgauti iš žmonių įvairias paslaptis. 
Tikintieji, turį kokių nors kontaktų su kunigais, yra per- 
sekiojami ir terorizuojami. 

Pastaruoju laiku Lietuvoje paleista prieš kunigus 
šmeižtų ir įžeidinėjimų banga. Kunigai vadinami ir vaiz- 
duojami parazitais, obskurantais, pažangos priešais, velt- 
ėdžiais, Vatikano ir imperialistų agentais, dirbančių žmo- 
nių išnaudotojais, tvarkos priešais, kriminalistais ir kito- 
kiais. Bažnyčia ir Popiežius, jie skelbia, yra lietuvių tau- 
tos priešas — numeris pirmas. 

Propagandos aparatas prieš Bažnyčią 1949 metais 
turėjo 25,000 aktyvių propagandistų, paskirstytų į 722 
būrius. Politinio ir mokslinio pažinimo propagandinė 
draugija Lietuvoje organizavo tūkstančius konferencijų 
— 1948-1949 metais turėjo jų 49,000, pristeigė ateizmo 
kursų ir knygynų, nuolat kimšo ten naujos antireliginės 
literatūros, steigė ateistinius muziejus, organizavo ateisli- 
nius paradus, festivalius, filmų seansus ir kt. 

Minėtoji draugija 1952 metais turėjo 2,800 narių, 
4,153 rėmėjus, 379 sales susirinkimams (“ Tiesa", 1952. 
7.7). 1953-1954 m. suruošė 32,021 konferenciją (“Tie- 
sa“, 1955.7.8). 1954. metais įsteigta nauja organizacija, 
rusiškai pavadinta NAP — Mokslinė ateizmo propagan- 
da, kuriai Pabaltijo kraštuose vadovavo rusas Poryvajev. 

1949 metais Lietuvoje sovietų valdžia turėjo 49 pe- 
riodinius leidinius su 650,000 tiražu, kuriuose nuolat bu- 
vo rašoma apie katalikų kunigų reakciškumą. 

Į mokyklas įvestas marksizmo-leninizmo aiškinimas. 
1949 metais per 5,000 mokytojų turėjo dalyvauti kursuo- 
se susipažinti su komunizmo doktrina. 1954 metais buvo 
paleisti iš pareigų ir palikti be darbo, taigi ir be pragy- 
venimo šaltinio, visi mokytojai, kurie buvo susekti kaip 
tikintys ar kurie praeityje dalyvavo “klierikaliniai-nacio- 
nalistinėse“ organizacijose. 

Ir šalia mokyklų komunistinė valdžia išplėtė savo 
veiklą, stengdamasi laimėti komunizmui jaunimą. 1950 
m. buvo 14,000 priklausančių “komsomolui"? ir 150,000 
pionierių. Visomis valstybės priemonėmis valdžia pradė- 
jo beatodairišką kovą prieš beginklę Bažnyčią “ formuoti 
naują žmogų“, slopindama viską, kas yra jame ant- 
gamtiška. Nebuvo aplenkti ir šeimų židiniai — komunis- 
tai ėmėsi griauti jų dorinį gyvenimą, palikdami šeimoje 
tik nepakeliamą depresiją, slaptosios policijos terorizavi- 
mą, stengdamiesi įvesti šeimose vieni kitų šnipinėjimą 
bei vienų kitais nepasitikėjimą. Iš kitos pusės, tėvai, kas- 
dienių ekonominių rūpesčių, darbo, nuolatinių mitingų 
išvarginti, neturi nei laiko, nei jėgų šeimos dvasinei sri- 
čiai. Komunistai tuo naudojasi, ruošdami jaunimui pra- 


mogas, toleruodami visokį jų elgesį — stengiasi juos ati- 
traukti nuo šeimos ir paimti į materialistinio ateizmo 
globą. 


Valdžia labai stengėsi sudaryti dvasiškijai kasdienį 
skurdų materialinį gyvenimą, kad, juo besirūpindami, jie 
neturėtų laiko nė jėgų savo pastoracinei misijai. Kunigai 
turėjo mokėti už kambarį, už šviesą ir visokius kitus pa- 
tarnavimus dešimt kartų daugiau, negu kiti piliečiai. Tu- 
ri mokėti atskirą nevedusiųjų mokestį ir pasirašyti “sava- 
noriškus"" nepakeliamus valstybei paramos pažadus. 

Pasauliečiai turėjo mokėti aukštus moterystės mo- 
kesčius (už civilinį aktą tik 1 rublį, o už palaiminimą 
bažnyčioje 600 rublių), už krikštus, už bažnytines laido- 

tuves. Mokestis už leidimą laidotuvių procesijos kartais 
siekdavo iki 7,000 rublių (apie pusę milijono lirų). 

Ištikimi savo pricipams komunistai ėmėsi profanuoti 
ir naikinti paminklus ir kitokius religinius meno kūrinius 
kaip religinius simbolius. Vilniuje buvo dinamitu su- 
sprogdinti didingi trys kryžiai, kurie ant kalvos tarsi do- 
minavo miestą. Plungėje sugriauta Liurdo grota, o tokia 
pat Palangoje išniekinta. Per šimtmečius pristatytų pake- 
lėse meniškų kryžių, kurie išliko pirmos okupacijos metu, 
tūkstančiai tapo sunaikinti. Lietuvos Globėjo šv. Kazimie- 
ro kūnas buvo pašalintas iš katedros ir perkeltas į baž- 
nyčią miesto periferijoje. Garsi Šv. Marijos šventovė Pa- 
žaislyje uždaryta ir suprofanuota. 

Savaime suprantama, kad neleidžiama slatyti naujų 
bažnyčių ar remontuoti senų. Bažnyčios, paliktos tikin- 
čiųjų kulto reikalams, priskirtos prie liuksusinių pramogų 
vietovių ir apkrautos neįtikėtinai dideliais mokesčiais. 
Pavyzdžiui, už naudojimąsi pamaldoms Kauno arkika- 
tedra tikintieji turi sumokėti kasmet 46,000 rublių ir pa- 
našiai už kitas kultui paliktas bažnyčias. 

Valdžia pradėjo uždarinėti bažnyčias, vadovauda- 
mosi nerašytu ir nepaskelbtu dekretu, kad septynių kilo- 
metrų spindulyje gali būti tik viena bažnyčia. Dėl to 
miestuose buvo uždaryta dauguma bažnyčių, tarp kurių 
ir istorinė Vilniaus arkikatedra bezilika, vėliau paversta 
meno galerija. Kitos bažnyčios buvo uždarytos restaura- 
vimo pretekstu (tie “restauravimai" nebaigti nė dabar) 
arba kaip meno paminklai, arba kad nebuvo laiku sumo- 
kėti paskirti mokesčiai ar kad kuri nors bažnyčia liko bė 
kunigo. Paliktose tikinčiųjų reikalams bažnyčiose leidžia- 
mos tik liturginės apeigos. Tarp ko kita, nuo rusu sugyiį- 
žimo į Lietuvą iki 1949 metų buvo deportuoti į Sibiro 
vergų darbo stovyklas 180 kunigų ir apie šimtas užda- 
ryti kalėjimuose Lietuvoje. Teisindama šias represijas 

prieš kunigus, kompartija savo “ Tiesos" organe 1947 m. 
rugpjūčio 27 d. rašė, kad reakcionieriai kunigai kovoja 
visomis priemonėmis prieš Lietuvos sovietinę visuomenę 
ir jos valdžią. Kunigai ir vyskupai dalyvaują nacionalis- 
tinių žmogžudžių gaujose, kurie žudo darbininkus ar kol- 
ūkių narius, sovietinius ir patriotinius aktyvistus ir kitus 
sovietinius piliečius. Toliau ten pat rašoma, kad spaudoje 
paminėta daug fakių, kurie įrodą, kokį aktyvų vaidmenį 
turį kunigai nacionalistų gaujose. Kunigų rankos esą su- 
terštos krauju sovietinių žmonių, jie veidmainiaują prieš 
sovietinę valdžią, laiminą nacionalistinius banditus, žiau- 
riausius lietuvių liaudies priešus. Kunigai siekią garsinti 
ir stiprinti buržuazinę ideologją ir klerikalizmą. Stengiasi 
mokyklinio amžiaus jaunimą auklėti buržuazinėje ir kle- 
rikalinėje dvasioje, organizuodami slaptas mokyklas ir 
vartodami kitokius metodus. 

Nepavykus palenkti kunigus Maskvos politinei lini- 
jai, sovietai ėmėsi kitokių kelių. 

b. Bandymas kurti tautinę bažnyčią. Režimas pasiūlė 
vyskupams ir vienintelės Kunigų Seminarijos vadovybei 
atsiskirti nuo “fašistinio"" Vatikano, didžiausio Lietuvos 
liaudies priešo (“ Tiesa" nr. 47, 1947 m.). Užsipulta Baž- 
nyčia ir P. Pijus XII pavadinti tiesiog “kriminalistais", 
“Hitlerio kolaborantais“ ir panašiais epitetais. Sovietai 
pareiškė, kad jie netoleruos “jokios tarptautinio pobūdžio 
organizacijos" ir kad galėtų egzistuoti tik “nacionalinė 
bažnyčia" — nepriklausoma nuo Romos. Lietuvos diece- 
zijas valdą asmenys buvo pakartotinai sušaukti Lietuvos 
komunistų partijos sekretoriaus A. Sniečkaus, Kulto ko- 
misaro Pušinio ir MGV (OSZ) viršininko ruso Smirnovo, 
kuriam buvo pavestas uždavinys organizuoti “Lietuvių 
tautinę bažnyčią“. Tuo pačiu metu buvo valdžios iniciaty- 
va sukurti komitetai bažnyčių nuosavybėms administruoti 
ir pradėta intensyvi propaganda prieš Apašialų Sostą. Pa- 

rapijose, kurių kunigai buvo išvežti, pasirodė “nepriklau- 
somi kunigai“. Žmonės pastebėję ir supratę, kad jie yra 
tik persirengę slaptosios policijos agentai, tuojau apie tai 
painformavo pogrindį, ir tie “kunigai "* netrukus išsineš- 
dino arba buvo likviduoti. Neatsirado nė vieno kunigo, 
kuris būtų sutikęs dalyvauti šioje okupanto komedijoje. 

c. Partizaninis karas. Lietuviai pilni vilties, kad lais- 
vasis pasaulis jų neapleis ir kad, neilgai trukus, situacija 
pasikeis, desperatiškai priešinosi, kad išgelbėtų, ką ga- 
lima. Paskelbus visuotinę mobilizaciją, karo tarnybon 
pašauktų lietuvių apie 60 procentų išėjo pas “miško 
brolius“. Antrosios okupacijos pirmais metais sovietai 
nesijautė pakankamai tikri ir nedrįso pradėti prieš 
partizanus lemiamos kovos. Bet 1945 metų pabaigoje ir 
1946 metų pradžioje situacija pasikeitė. Maskva pasiuntė 
Lietuvon daugiau patyrusius ir žiauresnius asmenis, kaip 
Kruglovą, Malenkovą, Suslovą organizuoti represijas. Jie 
suorganizavo vadinamus “naikinančius dalinius“ (lietu- 
vių liaudies vadinamus “stribais", iš rusų kalbos “istre- 
biteli" — naikintojai) iš visokių padugnių, nusikaltėlių 
elemento, kuriems buvo pavesta “išnaikinti liaudies prie- 
šus“, kovoti su partizanais, areštuoti pasmerktus ištrėmi- 
mui, vykdyti visokias rekvizicijas, visokiais būdais žmo- 
nes terorizuoti. Tiesioginiai priklausydami KGB (buv. 
NKVD), už savo veiksmus jie nebuvo niekam aisakingi, 
buvo visų žmonių gyvybių ir mirties viešpačiai, galėjo 
sauvališkai plėšikauti. 

Ši kova buvo ilga ir negailestinga. Dar 1956 metais 
kompartijos organas “ Tiesa", nr. 18, pripažįsta, kad Lie- 
tuvoje dar yra partizanų, paskelbė amnestiją tiems, kurie 
metę ginklus pasiduos teisingumui. “Miško broliai" per 
dešimtį metų laikė pririšę Lietuvoje dideles Rusijos ar- 
mijos jėgas: apie 300,000 karių ir apie 30-40,000 viešos 
ir slaptos milicijos, padarydami okupantui didelių nuos- 

tolių. Ši Lietuvos jaunimo žiedo auka nebuvo visai veltui. 
Jeigu tos jėgos nebūtų buvę pririštos Lietuvoje, rusai bū- 
tų padarę daugiau žalos kituose Europos kraštuose. Ir 
pačioje Lietuvoje partizanai sukliudė visišką rusų isiga- 
lėjimą, visišką lietuviu tauios genocidą masinėmis depor- 
tacijomis ir krašto kitokiu naikinimu, užtęsė kolektyviza- 
cijos vykinimą, gynė Bažnyčią, religines, tautines ir aps- 
kritai žmogaus vertybes. Tiktai istorinė perspektyva galės 
tinkamai įvertinti šios heroiškos lietuvių rezistencijos re- 
zultatus. 

1946 metais sovietu režimas pasiūlė pavojingą vi- 
lioklį. Vidaus reikalų ministras pareikalavo, kad vysku- 
pai pasmerkių rezistenciją ir paraginių partizanus pasi- 
duoti. Tuo keliu sovietai norėjo įtraukti į savo tinklą ka- 
talikų hierarchiją, sukompromituoti ją žmonių akyse. O 
jeigu vyskupai to nepriims, sovietai turės pagrindo ap- 
kaltinti kunigus bendradarbiavimu su “ banditais" — par- 
tizanais. Tačiau vyskupai atsisakė rašyti panašius pasto- 
racinius laiškus. Sovietų režimas tuojau pradėjo represi- 
jas. 1946 metų vasario 17 d. buvo areštuotas Telšių Ordi- 
naras vyskupas Vincentas Borisevičius, kurį teismas už- 
daroje sesijoje 1947 metais sausio 3 dieną pasmerkė mir- 
ti. Jo augziliaras vyskupas Pranciškus Ramanauskas buvo 
areštuotas 1946 metų pabaigoje ir deportuotas į Sibirą 
vergų darbų stovyklon, kur iš jam skirtų 25 metų išbuvo 
10 metų ir grįžęs Lietuvon invalidas 1959 metais spalio 
15 d. mirė. Tų pačių 1946 metų gruodžio mėnesį buvo 
areštuotas ir deportuotas Kaišiadorių Ordinaras vysku- 
pas Teofilius Matulionis, kuris po 10 metu Vladimiro ka- 
lėjimo grįžo Lietuvon jau be sveikatos, buvo internuotas 
Šeduvoje ir ten 1962 metų lapkričio 18 d. mirė. 1947 
metais buvo areštuotas ir deportuotas Vilniaus Apaštališ- 
kas Administratorius arkivyskupas Mečislovas Reinys ir 
mirė Vladimiro kalėjime 1953 m. lapkričio 18 d. Taip 

Lietuvoje liko 1947 metais tik vienintelis vyskupas Kazi- 
mieras Paltarokas, miręs Vilniuje 1958 m. sausio 3 d. 

d. Kaimų kolektyvizacija. Sovietų pradėta “žemės 
reforma“, 1941 metais nutraukta karo, dabar vėl ainau- 
jinta. Ji buvo vykdoma palaipsniui. Žinodami Lietuvos 
kaimiečių prisirišimą prie žemės, komunistai stengėsi 
juos išnaudoti prieš atimdami iš jų žemę. Žemdirbys darė 
viską, pasiryžęs net badu numirti, kad tik išlaikytų nuo- 
savybę, paskutinę savo laisvės atramą. Tačiau 1948 metų 
pradžioje po galybės žiaurių represijų ir masiniu depor- 
tacijų, kolūkių skaičius iš 20 pasiekė jau 250. Gi 1950 
metų pabaigoje jau 807 visų žemių buvo sujungtos į kol 
ūkius. Stalinui mirštant, visi Lietuvos kaimai, — 360,000 
privačių nuosavybių, buvo jau sujungti į 4,500 kolūkių. 
Tais pačiais metais buvo pradėti organizuoti ir sovchozai 
— valdžios ūkiai. 

Kolektyvizacija palietė ir Bažnyčią. Dauguma tikin- 
čiųjų gyveno kaimuose. Visko netekę — patys badaudami, 
negalėjo paremti materialiai Bažnyčios reikalų. Darbo 
išvarginti, įjungti į kolektyvinį gyvenimą kaimiečiai ne- 
turėjo laiko lankyti bažnyčios, kaip būdavo iki šiol. Nors 
prisiklausę ligi apsvaigimo kalbų apie komunistinės sis- 
temos pranašumą, apvilti ir pažeminti lietuviai kaimiečiai 
dar turėjo jėgų gyventi katalikišku gyvenimu, kurį židi- 
nyje savo šeimos galima vadinti didvyrišku — jie labai 
stropiai saugojo savo šeimą nuo komunistinės įtakos. 

e. Deportacijos. Didžiausios deportacijos buvo įvyk- 
dytos 1945 m. liepos-rugsėjo mėnesiais; 1946 m. vasario 
mėnesį; 1947 m. liepos—gruodžio mėnesiais; 1948 metų 
gegužės mėnesį. Buvo deportuota apie 100,0C0 asmenų, 
daugiausia kaimiečių. Po kelias dešimtis tūkstančių de- 
portuota 1949 m. kovo ir liepos mėnesiais bei 1950 metų 
pavasarį. Deportacijos buvo vykdomos barbariškiausiu bū- 
du. Deportuotieji buvo iškrikdyti po beribes Azijos teri- 

torijas, daugiausia: Abakan, Abest, Acinsk, Altai, Baga- 
cinsk, Inta, Irkuts, Jarceva, Kamčatka, Karaganda, Kaza- 
cinsk, Kirov, Kolyma, Krasnojarsk, Kustanozov, Lieso- 
zavod, Mamatov, Matygin, Molacica, Mordavia, Nesilsk, 
Norilsk, Novocerkask, Novosibirsk, Omsk, Peciora, Pere- 
boy, Potma, Razdolnoje, Sniasisk, Spask, Solikams, Tas- 
vesk, Taiset, Uchta,, Udercisk, Vologodsk, Vorkuta. Dau- 
gumoj šių vietų buvo vergų darbų konceniracijos stovyk- 
los. Ypatingai žymios: Inta, Kolyma, Kingir, Mordovia, 
Potma, Norilsk, Solikamsk, Taiset, Vorkuta. 

Apskaičiuota, kad per 1945-1954 metus buvo depor- 
tuota iš Lietuvos apie 300,000 asmenų. 

Iš Sovietų Sąjungos išsigelbėję repatriantai kitatau- 
čiai, ypatingai žydas Dr. Joseph Scholmer savo knygoje: 
“Die Toten kehren zurueck“ (Mirusieji grįžta) liudija sa- 
vo patirtimi Vorkutos koncentracijos stovykloje, kaip ten 
uždarytieji lietuviai didvyriškai išpažįsta savo tikėjimą, 
nepaisydami už tai žiauriausių persekiojimo bausmių. 

2. Pereinamasis periodas (1953-1956 metai). Mirus 
Stalinui 1953.II1.5, kurį laiką sovietuose buvo dezorien- 
tacija ir netikrumo periodas, kurio metu kiek atslūgo t: 
kova prieš religiją. Liovėsi areštai, deportacijos, kai kurie 
žiaurumai. Tačiau 1955 metais buvo pradėta akcija “'sa- 
vanoriško išvykimo" — žmogaus rankomis dar neliestų 
Azijos žemių kultūrinti. Tais metais buvo išvežta iš Lietu- 
vos į Sibirą apie 20,000 Lietuvos jaunimo. 

Iš kitos pusės, buvo leista grįžti iš Sibiro, tačiau ne- 
atgaunant nieko, kas buvo prarasta. Iš apie 300,000 de- 
portuotų Stalino laikais grįžo apie 130 kunigų ir apie 
35,000 pasauliečių. Buvo sugrąžinti ir du vyskupai: Teo- 
Tilius Matulionis — Kaišiadorių ordinaras ir Pranciškus 
Ramanauskas — Telšių augziliaras, bet jiems nebuvo leis- 
ta eiti pareigų savo diecezijose ar kitur. 1955 m. rugsėjo 
11 d. buvo pašvęsti du nauji vyskupai: J.E. Petras Maže- 

lis — dabar valdąs Telšių dieceziją ir J.E. Julijonas Ste- 
ponavičius, Vilniaus ir Panevėžio Apaštališkas Adminis- 
tratorius, kuris 1961 m. sausio 1 dieną buvo ištremtas iš 
minėtų diecezijų ribų. . 

Po daugelio metų šiuodu vyskupai galėjo lankyti 
kurį laiką parapijas ir dešimtims tūkstančių jaunimo su- 
teikti Sutvirtinimo sakramentą. 

Buvo leista išspasudinti “Katalikų kalendorių", mal- 
dų knygelę, pastatyti bažnyčią Klaipėdoje. Buvo didelė 
sensacija, kai Kruščiovas 1954 metų lapkričio 10 dieną 
paskelbė Sovietų kompartijos centro nutarimą, kuriuo bu- 
vo pasmerkti iki tol vartoti metodai kovai prieš religiją. 
Nuo dabar, sakė Kruščiovas, kova bus vedama grynai 
ideologinėje plotmėje su visišku respektu tikintiesiems. 

3. Komunizmo Kūrimo periodas (1957 —). Kovos 
susilpninimas prieš religiją ir Bažnyčią tesėjo tol, kol 
Sovietų Rusijoje sutvirtėjo valdžia. Kaltę už kovą prieš 
religiją primesti Leninui, Stalinui ar Kruščiovui nėra 
prasmės. “Komunizmas iš esmės yra priešingas religijai 
ir religiją laiko žmonių opiumu, kadangi tiesos, kalban- 
čios apie pomirtinį gyvenimą, atitraukia proletariato dė- 
mesį nuo sovietinio rojaus šioje žemėje?" (P. Pijus XI, enc. 
Divini Redemptoris, nr. 22). Iš kitos pusės, religinis gy- 
venimas, koks pasireiškė kruščiovinio atlaidumo metu, iš- 
gąsdino režimą, kuris, įvesdamas komunistinę tvarką, bu- 
vo pasiryžęs duoti religijai lemiamą smūgį. Marksistinis 
ateizmas nesitenkina paprastu religijos atmetimu, sako 
Iljičevo pranešimas. Jis religiją uždraudžia, ją nugali, 
teikia pozityvų mokslinį aisakymą į prigimties, visuome- 
nės, žmogaus klausimus. Marksizmas įrodęs, kad religija 
esąs tik istorinis fenomenas. Buvusi epocha, kada religi- 
jos nebuvo, ir ateis laikas, kai ji išnyks. 

Lietuvoje likvidavus aktyvų pasipriešinimą, įvedus 
kolektyvizaciją ir sunaikinus “buržuaziją", Bažnyčia liko 


222 


vienintelis dvasinės ir tautinės rezistencijos centras. Sa- 
vaime aišku, kad visi ginklai buvo nukreipti prieš ją. Kar- 
tais pakeičiant metodus, kurį laiką būdavo vartojamas ne 
fizinis, o moralinis teroras. Komunizmas priėjo išvados, 
kad, prievarta kovojant prieš religiją, pasitarnaujama 
Bažnyčiai. Puolimai buvo sujungti į du frontus: propa- 
gandinį ir administracinį. 

Ateistinės propagandos priemonės ir metodai. “ Moks- 
linio ateizmo pagrindų“ vadove (Kaunas, 1963 m.) ne- 
dviprasmiškai pasakyta, kad ateistinė propaganda turi 
padėti formuoti naują žmogų, padėti jame auklėti darbi- 
nį ir politinį ateizmą. Ateistinė propaganda yra sovietiniai 
ateistinio auklėjimo sistemos pagrindinė jungtis. Komu- 
nstų partijos instituciją sudaro sovietų profesinės, komso- 
molų, pionierių, politinio ir mokslinio žinojimo skleidimo 
draugijos; aukštosios ir vidurnės mokyklos, įvarios kultū- 
rinės ir mokymo institucijos, klubai, kultūros židinai, bib- 
liotekos, muziejai ir kt. Jos visos vartoja visokius komu- 
nistinio auklėjimo metodus: spaudą, radiją, kino teatrus, 
televiziją, visokias kitokias propagandos priemones žo- 
džiu, spauda masėms ir individualiems. 

Toliau tas pat vadovėlis paaiškina, kad tokia propa- 
ganda turinti būti mokslinė, populiari, sistemiška, visuo- 
tinė ir pagrįsta. 

Visa tai šiandien vykdoma katalikiškoje Lietuvoje. 
Viso to milžiniško propagandos aparato, nukreipto prieš 
Bažnyčią, valdytoja yra “ Aukščiausia Ateizmo Taryba“. 
Nuo jos priklauso specialios “agitpropo" grupės, suside- 
dančios iš įvairiausių kategorijų intelektualų ir kompar- 
tijos vadų, kurių skaičius šių metų pradžioje buvo 25,000. 
Propagandos pagrindinis įrankis sudarytas iš buvusios 
“ Žinijos" draugijos. Jų tikslas — platinti politiniai moks- 
linį pažinimą. Ji turi 21,000 aktyvistų, kurie 1963 metais 
surengė per 150,000 paskaitų. 

Paskutiniu laiku ateistinei propagandai ypatingu 
būdu bandoma pajungti medikus. Jie turį žmonėms aiš- 
kinti, kad medicinos mokslas nesiderina su religija, kad 
kūne nėra sielos, aiškinti įvairią religijos žalą — kaip 
ligų plitimą, psichinius priepuolius, rezignaciją fizinėm 
negaliom. Lietuvos komunistų partijos organo “ Komunis- 
to" 1964 m. nr. sako, kad Lietuvoje buvo kalbinta 5,700 
gydytojų, 17,000 slaugių ateistinei propagandai suinten- 
syvinti. Paskutiniu laiku gydytojai buvo paraginti imtis 
priemonių prieš pacientus, kurie nešioja ant kaklo religi- 
nius simbolius. Paskleistas toks šūkis: “Gydytojai teikia 
gyvybę mirusiems; kunigai ruošia gyvuosius mirčiai“ 
(“Tiesa"", 1963 m. nx. 121) . 

Seka mokslininkai, kurie turį skelbti, kad tikėjimas 
Dievu nesiderina su mokslu, ir pasisakyti, kad moksliniais 
motyvais jie patys netikį dvasinio pasaulio. Akademikai 
turį rašyti ateistinius veikalus. 

Ypatingu būdu globojami iškunigiai. Tokių Lietu- 
voje šiuo metu yra tik trys: du lietuviai — Markonis ir 
Ragauskas ir vienas rusas Bezčastnis (Bezčastny — liet. 
Bedalis), kurie turi žmonėms aiškinti, kodėl jie metė su- 
taną ir pasirinko materialistinį ateizmą. 

Komunistinėm organizacijom priklausą jaunuoliai 
įpareigojami nuolat kovoti prieš “religinius prietarus“, 
aiškinti darbininkams ir ūkininkams natūralius Ženome- 
nus ir mokslo laimėjimus prieš religiją. Dar daugiau: jie 
turi platinti naujas “sovietines tradicijas" prieš religines 
tradicijas. Aukštųjų mokyklų studentai turi pasidalinti su 
kitais savo “ patirtimi", vykdant ateistinę propagandą. 
Prie šių profesionalinių ateistinės propagandos organiza- 
cijų yra “Ateistinė Taryba". 

Valstybiniai tarnautojai, valdininkai, medikai, mo- 
kytojai ir kiti inteligentai privalo viešai reikštis prieš 
religiją. Tokie vieši pasireiškimai, aišku, dar nepasako jų 

tikro dvasinio pasaulio. Egzistencija, kasdieninės duonos 
klausmas, šeimos dabartis ir ateitis verčia juos derintis 
prie valstybinio ateizmo. 


Spauda. Antireliginei propagandai yra pajungta vi- 
sa spauda. 1957 metais pradėtas leisti žurnalas “ Mokslas 
it Gyvenimas". Jame sutelkta visokia antireliginė ir pseu- 
domokslinė medžiaga. Šalia šio žurnalo 1964. metais pa- 
sirodė kitas — “ Ateistas"". Jo paskirtis — pulti religiją, 
teršti kunigus, išjuokti tikinčiuosius, šmeižti Apaštalų 
Sostą ir popiežių. 

Šiais metais valstybinė “ Minties" leidykla pradėjo 
seriją ateistinių leidinių, pasiryžusi išleisti tokių kasmet 
35-40 naujus, viso 35.000 tiražu. Per šiuos kelerius pas- 
kutinius metus Lietuvoje paskleista keli milijonai egzemp- 
liorių antireliginių leidinių. “Sovietskaja Litva“ (Sovie- 
tinė Lietuva) 1950 metais paskelbė, kad iš Rusijos į Lie- 
tuvą importuota trys milijonai (3,000,000) egzempliorių 
"ideologinių" leidinių, dauguma grynai antireliginio tu- 
rinio. Kadangi Lietuvoje tokios literatūros dar beveik ne- 
buvo, Vilniuje buvo suorganizuotas būrys vertėjų, kurie 
turėjo kuo greičiausiai išversti į lietuvių kalbą Rusijoje 
ir kitur išleistą antireliginę literatūrą. Mokyklose, dirbtu- 
vėse, kolūkiuose ir visur, kur tik buvo kolektyvinės darbo- 
vietės, buvo skelbiami vadinamieji “sieniniai laikraščiai", 
kurių tikslas pulti pavienius tikinčiuosius asmeniniai ir 
teršti Bažnyčią tokiais žodžiais, kurie netinka ne tik vie- 
šoje, bet ir ateistinėje spaudoje. Vilniaus radijas savo 1954. 
m. spalio 7 d. programoje pranešė, kad Kaune ateistinėje 
parodoje buvo patiekta bent 3,000 ateistinių leidinių. Nuo 
tada iki dabar tas skaičius žymiai padidėjo. 

1963 metų spalio 2-4 dienomis Vilniuje vyko Balti- 
jos kraštų žurnalistų suvažiavimas tartis, kaip tuose kraš- 
tuose suintensyvinti antireliginę propagandą. 

Radijas ir TV. Visos radijo programos labai plačiai 
naudojamos marksistinei ir ateistinei ideologijai skelbti. 
Vilniaus radijas periodiniai duoda ateistinio auklėjimo 
programas. Vadinamas “ Ateistų klubas“ atsakinėja į re- 
liginius klausimus, kuriuos jie patys iš anksto sufabrikuo- 
ja. Nesiliaujanti antireliginė propaganda vykdoma per 
vadinamus “radijo mazgus“. Tai tinklas visur įruoštų 
garsintuvų, prijungtų prie vietinių radijo transliacijų taš- 
kų. TV taip pat dažnai duoda ateistinės propagandos pro- 
gramas, kino filmai nukreipti prieš Bažnyčią, prieš po- 
piežių, prieš kunigus, prieš religinius paveikslus, Meno 
institutas teikia tomis temomis piešinių. Daug antireligi- 
nių programų pertransliuoja iš Maskvos TV. 

Filmai, muziejai, parodos ir kita. Valdžia jau paga- 
mino Lietuvoje visą seriją antireliginių ir ateistinių “do- 
kumentinių" filmų vartotinų Lietuvoje — demonstruoja 
tariamą Bažnyčios, popiežiaus Pijau XII, kunigų bendra- 
vimą su naciais, su “buržuaziniais nacionalistais“ ir ame- 
rikoniškais imperialistais — kaltina juos bjauriausiais 
kriminalais. Pvz. filmai “ Adomas ieško Jievos“, ir “Ka- 
lakutai"" pajuokia Dievą, šventuosius, kunigus. O “ Altorių 
šešėlyje" kaltina visą religinę moralę ir jos gynėjus. 1963 
metais buvo pagaminti tokios pat vertės filmai: “Dievo 
sūnus" ir “Juodoji procesija“. Panašaus turinio filmai 
importuojami iš kitų kraštų. 

Nedideli ateistiniai muziejai yra daugelyje miestų. 
1962 metais lietuviška komunistinė spauda paskelbė, kad 
Vilniuje steigiamas centrinis ateistinis muziejus su to pa- 
ties tikslo biblioteka. Tai įruošta istorinėje šv. Kazimiero 
bažnyčioje, kuri yra atimta iš katalikų ir uždaryta. Šios 
profanacijos apvainikavimui to muziejaus direktorium 
paskirtas iškunigis Markonis. 

Paskutiniu metu sklido gandai, kad bus paversta mu- 
ziejum monumentali šv. Mykolo Arkangelo bažnyčia Kau- 

ne, jau prieš dvejus metus atimta iš katalikų ir uždaryta. 

Ateistinės ir antireliginės parodos yra dažnos visur 
Lietuvoje. Tos parodos paprastai yra kilnojamos, kad jas 
pamatytų kuo daugiausia žmonių. Provincijoje jos jungia- 
mos su koncertais, vaidinimais, nes kitaip žmonės ių pa- 
rodų nelankytų. 


Ateistinės propagandos kitos priemonės. Tarp kitu 
ateistinės-antireliginės propagandos būdų minėtini ateisti- 
niai festivaliai (“ Tiesa", 1963 m. nr. 123), susivažiavi- 
mai, susirinkimai “nuimti kaukei nuo kunigų“, eisenos, 
stovyklos, skraidantys teatrai, ateistinės popietės, “ateis- 
tiniai ketvirtadieniai“, plakatai, premijos už ateistinius 
scenos veikalus, “stebuklų vakarai“, viešos diskusijos, 
privatūs šeimu ir asmenų lankymai. Neapleista jokia 
priemonė, jokia proga tikėjimui Lietuvos žmonių širdyse 
sunaikinti. 

Propagandistų paruošimui buvo pristeigta ateizmo 
mokyklų, mokslinio ateizmo katedrų, ateizmo seminarų. 
Vilniuje 1963 metų rudenį įvyko specialūs ateizmo kur- 
sai Lietuvos intelekiualams. Ateizmo kursai yra liaudies 
universitetuose, visur pristeigta ateistiniu klubų, “ateizmo 
kampelių“ ir tt. Ruošiamasi suvaidinti pirmą ateistinę 
operą: Antano Račiūno “Kazimierą Leščinskį“. 


Ateistinės propagandos taikiniai. Sovietų režimas, 
pradėjęs prie Kruščiovo “taikios koegzistencijos" politiką 
su užsieniu ir "agresyvios koegzistencijos"? taktiką su re- 
ligija SSR viduje, visą propagandos jėgą nukreipė į atski- 
ras gyventojų kategorijas, kai kurioms iš jų skirdamas 
ypatingo dėmesio. 

Jaunimas. Po ilgos patirties supratęs, kad yra mažai 
vilties perdirbti suaugusių Lietuvos žmonių mentalitetą, 
nes jie paverčia niekais šios srities smūgius, režimas nu- 
sprendė skirti didžiausią dėmesį jaunimui. Lietuvos ko- 

munistų partija savo susivažiavimuose ir jos centro ko- 
mitetas savo posėdžiuose pakartotinai svarstė Lietuvos 
jaunimo ateistinio auklėjimo klausimus. Pats Kruščiovas 
1962 metais pasakė, kad yra būtina gerai paruošta ir uni- 
versali moksliniai-ateistinio auklėjimo sistema, kuri pa- 
siektų visus žmonių sluoksnius ir grupes ir sukliudytų 
religinių idėjų plitimą, ypatingai tarp vaikų bei jaunuo- 
lių. (Pravda“, 1962.IX.26). 

Laikantis tos krypties, visose mokyklose, šalia mark- 
sizmo-leninizmo pamokų, buvo įvesti “ateistiniai pirma- 
dieniai" (“ Tiesa", 1964 m. nr. 64), ateistinės dekados 
(“Tiesa", 1964.V1.10), pristeigta ateistinių klubų, “ate- 
istinių kampelių"', sieninių ateistinių liakraščių, patiekia- 
mos ateistinės temos rašto darbams, vykdomos įvairios 
varžybos ateistinėmis temomis. Studentai ir moksleiviai 
raginami rinkti visokią antireliginę medžiagą, tomis temo- 
mis rašyti atpasakojimus, pasakoti tos srities savo patirtis. 
Tikintys studentai ir moksleiviai visokiais būdais žemina- 
mi, pajuokiami. Vaikai raginami nedalyvauti tėvų ruošia- 
mose religinėse šventėse. Mokyklų jaunimas baudžiamas 
už bažnyčios lankymą. Baudžiamas net iki šalinimo iš 
mokyklos, Valdžios spauda įspėjo mokytojus nerašyti ge- 
rų pažymių religingiems studentams, nors jie ir gerai mo- 
kytųsi. Mokyklų jaunimui draudžiama dalyvauti religi- 
nėse apeigose, patarnauti prie altoriaus, dalyvauti proce- 
sijose. Už tokius nusikaltimus baudžiami ne tik jaunuo- 
liai, bet ir jų tėvai, kunigai. 

Universitetų ir kitų aukštųjų mokyklų studentai turi 
ne tik išpažinti ateizmą, bet jį ir platinti. Už pasyvumą 
gresia pašalinimas iš universiteto ar kitos mokyklos. Uni- 
versitetuose ir kitose aukštosiose mokyklose studentų pa- 
ruošimui ateistinei veiklai įvestos “ateizmo savaitės“. 
Įsteigta net Studentų Mokslo Sąjunga ateistinėms studi- 
joms (“Tarybinis Mokytojas"? 1963 m. nr. 79). 

Prie mokyklų steigiami internatai vaikams izoliuoti 
nuo tėvų įtakos ir skiepyti juose išimtinai antireliginio- 
komunistinio auklėjimo principus. Vasarą jaunuoliai yra 
siunčiami darbams į kolchozus ar į imones, kad būtų 
“apsaugoti nuo šeimos pragaištingos itakos“. Pačiuose 
internatuose jaunuoliai gali susitikti su tėvais, tik vedė- 
jui leidus ir visada dalyvaujant kuriam nors iš internato 
vadovybės. Be to, jaunuoliai, kurie nori, kad jiems būtų 
prieinamas aukštesnis mokslas, duodamos kokios nors 
lengvatos, privalo priklausyti jaunimo komunistinėms 
organizacijoms. 

Net ir vaikų darželiuose vaikai auklėjami ateistiniai- 
komunistiniai. Jeigu paaiškėja, kad tėvai moko vaikus ka- 
tekizmo, režimas tuojau imasi priemoniu tokius vaikus 
“išlaisvinti iš religinės laisvės pažeidimų“, kuriuos pa- 
pildo tėvai su savo vaikais. Yra atvejų, kad vaikai atima- 
mi iš tėvų teismo keliu ir atiduodami auklėjimui į sovie- 
tines institucijas (“Tarybinis Mokytojas“, 1962 m. nr. 
79). 

Mokytojai. Pakartotinai “ išvalyti" mokytojai gavo 
labai tikslius potvarkius, kuriais turi vadovautis mokyk- 
los antireliginei propagandai — vaiku ateistiniam auklė- 
Jimui. Visa mokomoji medžiaga turi būti panaudota šiam 
tikslui, ir mokytojai privalo periodiniai pasidalinti šios 
srities savo patirtimi arba tiesioginiai susitikdami, arba 
per spaudą (“Tarybinis Mokytojas“, 1958.XII.12) 

Kad mokytojai nesulėtintų savo antireliginės propa- 
gandos, komunistų partijos centrinis komitetas pasiuntė 
specialius inspektorius mokyklų ir mokytojų tikrinti — 
kaip ir kur ta propaganda vedama, duoti patarimų, pavar- 
toti administracines priemones neuoliems ar prieštarau- 
jantiems mokytojams. 

Universitetų ir kitų aukštųjų mokyklų profesoriai 
turi būti įsitikinę ateistai ir propagandistai. 

Taip šiuo metu Lietuvoje vyksta lemtinga kova lai- 
mėti ateizmui jaunimą. Šiuo klausimu pasisako “ Komu- 
niste“ (1958 m. nr. 10) vienas iš kompartijos vicesekre- 
torių — V. Niunka. Pagal Niunką, partijos skaitlingi ko- 
mitetai neatkreipią pakankamo dėmesio į mokytojų ypa- 
tingą pareigą — praleidžiamas pro akis pats svarbiausias 
dalykas: kad mokykla yra kietos ideologinės kovos arena; 
ta kova vyksta labai komplikuotomis sąlygomis: kova 
tarp pažangiosios ir konservatyviosios įtakos reiškiasi 
kaip kova tarp mokyklos ir šeimos. Apie tai labai aiškiai 
išsireiškia vienas senas pradžios mokyklos mokytojas: 
mokykloje, sako, susikryžiuoja gimdytojų ir mokytojų į- 
taka. Mokytojai, skiepydami vaikams materialistinę sam- 
pratą, netiesiogiai mažina tėvų autoritetą. Tokių priešin- 
gybiu akivaizdoje mokytojai ne visada užimą ideologiniai 
pakankamai stiprias ir kovingas pozicijas. Tai, be abejo, 
neigiamai veikią visą auklėjimo darbą. Tiek iš V. Niun- 
kos. 

Naujo sovietinio žmogaus formavimo darbas mokyk- 
lose sugriaunamas paprastu vaikų klausimu: Kodėl pas 
mus persekiojama religija? Ir vargšas mokytojas turi 
pradėti viską aiškinti iš naujo. 

Ir gimdytojai yra verčiami ateistiniai auklėti savo 
vaikus. Tarp ko kita, Vilniuje 1960 metais buvo atidary- 
tas universitetas gimdytojams, tikslu jiems suteikti idėjų, 
kaip auklėti savo vaikus, remiantis “komunistinė mora- 
le". Kursas truko dvejus metus. Šalia viso to, mokyklose 
periodiniai vyksta kaip vykusios ateistinės paskaitos, ku- 
riose privalo dalyvauti ir gimdytojai (“ Tiesa", 1963 m. 
nr. 10). Šis komunistų partijos organas (1964 m. nr. 170) 
įspėjo gimdytojus, kad tėvams religiniai auklėti savo vai- 
kus yra priešinga sovietinei moralei. 

Administracinės represijos. Ko režimas nepajėgia pa- 
siekti propagandos keliu, stengiasi pasiekti represijomis 

ir administracinėmis priemonėmis. Netgi ir šioms dviem 
priemonėm pridengti vartojama propaganda. 

Pirmas įvairių siekiamų tikslų yra Bažnyčios admi- 
nistracinio aparato suardymas. Iš to, kaip režimas elgia- 
si su Lietuvos vyskupais, galima suprasti, kad režimas 
siekia paimti Lietuvos Bažnyčios valdymą į rankas vieno 
ateisto, kuris būtų ištikimas režimui. Po Stalino mirties 
du Lietuvos vyskupai (T. Matulionis ir P. Ramanauskas) 
buvo grąžinti iš kalėjimų į Lietuvą. Išleisti abu be svei- 
katos, kad mirdami netaptų kankiniais. Vis tiek jiems ne- 
buvo leista valdyti savo dieceziju (Kaišiadorių ir Telšių ). 
Iš dviejų vyskupų (P. Maželio ir J. Steponavičiaus), pa- 
švęstų postalininio atoslūgio metu (1955), vienas — J. 
Steponavičius buvo ištremtas 1961 m. sausio 1 d. į Lie- 
tuvos užkampį namų areštan, o antram — P. Maželiui , 
rimtai sergančiam, buvo leista valdyti Telšių dieceziją. 
Panevėžio diecezijos Apaštališkasis Administratorius prel. 
Šidlauskas tuoj po paskyrimo buvo ištremtas į Merkinę, 
o dieceziją administruoti pavesta Kaišiadorių Kapitulos 
Vikarui kan. P. Bakšiui. Jis valdo ir Kaišiadorių diece- 
ziją, kadangi vyskupas augziliaras V. Sladkevičius tuoj 
po konsekracijos — 1957 m. buvo ištremtas. Tas pat iš- 
tiko ir po jo likusį administratorių kan. Meidų. Šiandien 
Lietuvos Katalikų Bažnyčios administracija taip atrodo: 

Tik vienintelė Telšių diecezija turi savo vyskupą — 
J.E. P. Maželį, kuris rimtai serga. Vilniaus arkidiecezija 
valdoma Kapitulos vikaro kan. Č. Krivaičio. Metropolinė 
Kauno arkidiecezija ir Vilkaviškio diecezija valdomos 
vieno Kapitulos vikaro kan J. Stankevičiaus. Panevėžio 
ir Kaišiadorių diecezijos abi valdomos taip pat vieno Ka- 
pitulos vikaro kan. P. Bakšio. Taigi iš šešių Lietuvos die- 
cezijų tik viena valdoma jos vyskupo. 

Šiandien Lietuvos Katalikų Bažnyčia faktiškai yra 
valdoma Maskvos Kulto Komisaro įgaliotinio Justo Ru- 

gieniaus. Jis yra tik vykdytojas Maskvoje, Smolensko gai- 
vėje, reziduojančio savo viršininko potvarkių. J. Rugie- 
nius elgiasi su kunigais taip, tarsi jie būtų menkiausios 
kategorijos valstybiniai tarnautojai. Kunigai, kurie ne- 
lankstūs jo klausyti, netenka “darbo kortelės" ir yra įvai- 
riai baudžiami. 

Vyskupai ir žymesnieji kunigai verčiami aktyviai 
dalyvauti “sąjūdyje už taiką“, kad tuo parodytų savo iš- 
tikimybę ir priklausomumą režimui. 

Galutinai reikia pastebėti, kad nuo okupacijos pra- 
džios nė vienas Lietuvos vyskupas negalėjo atsilankyti 
Romoje “ad limina“, negalėjo ir negali turėti jokio tie- 
sioginio ryšio su Apaštalų Sostu. 

Seminarijos. Šiuo metu Lietuvoje yra tik viena Ku- 
nigų Seminarija, su 23 klerikais-studentais. Ji yra visiš- 
koje Kulto Komisaro įgaliotinio kontrolėje. Jos vadovybė 
nuolat keičiama — prievartaujama būti geresnė, klusnes- 
nė. Kandidatai, norį patekti į Seminariją, turi gauti viso- 
kių saugumo organų ir Kulto Komisaro įgaliotinio suti- 
kimą, kuris duodamas tik tokiems, kuriuos režimo įstaigos 
atrenka. Šiems 1963-1964 mokslo metams leista priimti 
tik 5 naujus kandidatus. 

Seminarijoje yra privalomas marksizmo-leninizmo 
mokymas, komunistinės valdžios instancijos nuolat kišasi 
į Seminarijos reikalus, kad ten būtų auklėjami kunigai, 
lojalūs režimui. 

Kadangi Seminarijos namai atimti, tai seminaristai 
gyvena iš valdžios nuomojamam sename name, o paskai- 
tos vyksta Šv. Trejybės bažnyčioje. Tačiau prieš metus 
laiko buvo atimta ir ši bažnyčia, paversta klubu ir šokių 
sale. Mokslo sąlygas apsunkina ir tai, kad nėra knygų, 
kadangi Seminarijos biblioteka sunaikinta, o naujų religi- 
nių knygų neleidžiama nei Lietuvoje spausdinti, nė iš už- 
sienio įvežti. 

Valdžia labai stengiasi į klierikų tarpą infiltruoti 
arba savo agentų, arba šiaip kuomi nors kunigystei netin- 
kančių asmenų. Vyskupo J. Steponavičiaus ištrėmimo be- 
tarpė priežastis buvo atsisakymas šventinti į kunigus tri- 
jų tokių asmenų. Dabar į kunigus šventina tik vienintelis 
Telšių Ordinaras vysk. J. Maželis. 


Kunigai. Lietuvoje nė vienas kunigas negali eiti ku- 
nigo pareigų be Kulto komisaro įgaliotinio leidimo. Jis 
išduoda kunigams “darbo knygelę". Knygelės yra trijų 
rūšių: 

1. turintiems leidimą eiti klebonų ar vikarų pareigas, 

2. turintiems leidimą atlikinėti asmenines kunigo 

pareigas, bet negalintiems užimti jokių atsakingų 
pareigų (vad. “altaristams"), 

3. negavusiems jokio leidimo ir negalintiems atlikti 

nei viešai, nei privačiai jokių kunigo pareigų. 

Bažnytiniai vyresnieji negali daryti nieko be Kulto 
Komisaro įgaliotinio leidimo. Sovietų konstitucija neva 
pripažįsta pasyvią kulto laisvę, bet neleidžiama mokyti 
religijos. O iš kitos pusės, ateistinei ir antireliginei pro- 
pagandai pripažįstama ne tik laisvė, bet visokiais būdais 
ji varoma, finansuojama, platinama komunistų partijos 
ir okupacinės valdžios. 

Užsipuolimai ant kunigų pasiekia juokingų nesąmo- 
nių laipsnio. Jų yra pilna visa sovietinė spauda. Tiesiog 
neįmanoma išvardinti to motyvus ir priežastis. Kunigai 
puolami už tai, kad laiko mišias laidodami komunistų 
nekenčiamą mirusį, kad priima moksleivių pagalbą išva- 
lyti bažnyčią ar liturginius rūbus, kad su jaunuoliais žai- 
džia sviedinį, kad važinėjasi motociklu, kad organizuoja 
sportą, pasilinksminimus, skaitymo būrelius, kad slapiai 
krikštija ateistų vaikus, kad moko religijos, kad organi- 
zuoja moterėles išgauti iš mirštančių pareiškimą — raš- 

tišką reikalavimą bažnytinio palaidojimo, kad sumoder- 
nėję, kad taikosi prie situacijos daugiau laimėti religijai, 
kad, leisdami vaikams įsirašyti į komjaunuolines orga- 
nizacijas, juos ragina neužmiršti Bažnyčios, kad ragina 
tikinčiuosius melstis už bedievių atsivertimą, kad propa- 
guoja šv. Juozapo garbinimo šventę vietoje gegužės 1-0s 
dienos šventės, kad paguodos tikslais lanko našles, naš- 
laičius, ligonius, kad lankosi privačiuose namuose su re- 
liginiais patarnavimais, kad perka sunaikinimui dideliais 
kiekiais ateistines knygas, kad stengiasi ruošti iškilmingas 
ir patrauklias religines apeigas, kad ruošia bažnyčiose 
religinius koncertus, kad kursto nacionalistinius jausmus, 
kad lanko teatrus, kad ragina tikinčiuosius mylėti Bažny- 
čią, popiežių (“ Tiesa", 1963. II. 14). 

Kunigų autoritetui suniekinti žmonių akyse, valdžia 
kaltina kunigus niekšiškiausiais nusikaltimais, remdama- 
si nebuvėliais “dokumentais": dienynais, Vyskupų kon- 
ferencijų protokolais, “savanoriškais prisipažinimais“ ir 
kitkuo. Ypatingų būdu teršiami vyskupai ir kunigai, su- 
grąžinti į Lietuvą iš Sibiro ir Vladimiro kalėjimų, nes 
žmonės juos gerbia kaip kankinius už tikėjimą, jiems pa- 
deda, juos laiko neginčytinais autoritetais. 

Kunigų “numaskavimo" darbas vykdomas viešai 
aikštėse, teatruose, spaudoje (Tiesa, 1963 m. nr. 121). Po 
tokių puolimų paprastai seka pasiūlymas tą ar kitą kunigą 
nubausti arba pašalinti iš užimamu pareigų. Suprantama, 
kad niekas nedrįsta pasisakyti priešingai, o juo labiau 
ginti puolamą kunigą, nes visi žino, kuo tai baigtųsi. Gy- 
nimas ar gynimasis ten nežinomi, nėra galimybės, nes nei 
spauda, nei kitos priemonės neprieinamos, geriausiu at- 
vejų leidžiama “autokritika" (apkaltinti pačiam save ne- 
būtais dalykais). Valstybė atskirta nuo Bažnyčios, vals- 
tybė gali pulti Bažnyčią, bet Bažnyčiai negalima gintis, 
nes “religinė propaganda" yra draudžiama! Keli kunigai, 

kurie kėsinosi iš sakyklos paneigti jiems primetamus kal- 
tinimus, buvo apkaltinti “pažeidę sovietinę santvarką“ ir 
kovoją prieš “komunistinę tiesą“, už “sovietinės santvar- 
kos teršimą“ pasmerkti kurį laiką valyti gatves ar viešas 
išvietes. Po tokių viešų kaltinimų įsiterpia Kulto komisa- 
ro įgaliotinis ir atima iš kunigo “darbo knygelę“, uždraus- 
damas jam būti klebonu ar vikaru ir išsiųsdamas į koki 
nors užkampį kaip “altaristą"". Ten žmonės jo asmeniniai 
nepažįsta, bet žino iš viešų kaltinimų, kad tai ne koks as- 
muo ir todėl jo vengia. Tos vietos komunistai tęsia toliau 
jo šmeižimą, skelbdami kitus, “dar nepaskelbtus, daly- 
kus". Taip nušalinami geri, uolūs kunigai iš kunigiško 
darbo. Jų vieton valdžia pasiunčia kitus — mažiau pavo- 
jingus komunizmui ar nusiteikusius koegzistencijai. Jau- 
nieji kunigai jau visi auklėti komunistinio režimo laikais. 
Šie paprastai viešai nepersekiojami ir nepuolami. Tačiau 
žmonės jais mažiau pasitiki, ir taip parapijų gyvenimas 
merdėja. Kunigams nevalia lankyti žmonių. Religinių pa- 
maldų valandos labai apribojamos, ypatingai sėjos ir 
derliaus valymo metu. Religinės pamaldos trukdomos vi- 
sokiausiomis pasaulietiškomis pramogomis, kartais tiesiai 
prie įėjimo į bažnyčią. Bažnyčiose apeigos ir pamokslai 
paprastai yra sekami policijos, ir kunigai nuolat kaltina- 
mi “drumsčią sąžinės laisvę", kliudą “komunistinę kūry- 
bą", propaguoją “religinius prietarus“ ir tt. Už bendra- 
vimą su jaunimu ir už religijos mokymą paprastai yra 
baudžiama. Jeigu kunigas tai daro su mažamečiais, jis 
tuoj atsiduria kalėjime. Religijos mokymas ir paruošimas 
sakramentams vyksta slaptai. Kunigams leidžiama vaikus 
tik patikrinti, ar jie yra tinkamai paruošti sakramentams. 

Paskutiniu laiku viešai uždraustas tradicinis kunigo 
lankymasis parapiečių namuose, namų šventinimas. Ligo- 
niai ligoninėse turi patiekti pareiškimą raštu, kad nori 
prieš mirtį priimti sakramentus. Daugeliu atvejų ir toks 

reikalavimas yra atmetamas, ir to reikalaujantis vis tiek 
miršta be kunigo patarnavimo. 


Yra uždraustos bet kokios religinės apeigos už baž- 
nyčios, net kryžių statymas, religinių dalykų dalinimas. 
Du kunigai ir keli pasauliečiai 1963 metais buvo pa- 
smerkti septyneriems metams kalėjimo už tai, kad dalino 
kryželius, medalikėlius ir šventus paveikslėlius. Jų nu- 
baudimo motyvas pavadintas “ spekuliacija". 

Kunigai negali parsisiųsdinti iš užsienio nei religinių 
knygų, nei sau maldaknygės-brevijoriaus, nei jokių lituv- 
ginių reikmenų. Nevalia spausdinti ar kitaip dauginti tu- 
rimų knygų. Labai stropiai kontroliuojamos visos rašomo- 
sios mašinėlės. 

Kunigai privalo labai stropiai vesti registracijos kny- 
gas. Jose turi būti suregistruotos visos gaunamos aukos, 
asmeninės dovanos, mišių intencijos. Jos dažnai tikrina- 
mos valdžios agentų. Šiuo keliu valdžia seka ir aukojan- 
čius pasauliečius bei kunigus, stengdamasi padidinti 
jiems mokesčius. Užtenka atvejo, kad atradę vieną duotą 
didesnę mišių stipendiją, pakelia pagal ją tokį pat mo- 
kestį ir už visas kitas gautas mišių stipendijas. Sioje sri- 
tyje netrūksta provokacijų. Kunigams neleidžiama imtis 
jokio kito darbo, kitų pareigų — jie turi gyventi tik iš 
aukų. 

Kunigams uždrausta vykti iš vienos parapijos į kitą 
vieni kitiems padėti, ypatingai atlaidų ir kitų švenčių 
progomis. Be to, valdžia stengiasi priversti kunigus gy- 
venti kuo toliausia nuo bažnyčios. 


Uolesni kunigai yra ne tik puolami, šmeižiami, bet 
ir visaip niekinami. Padirbami visoki falsifikuoti doku- 
mentai, fotomontažai, išgaunami iš pasauliečių melagin- 
gi liudijimai. Visokiais būdais stengiamasi padaryti iš jų 
jeigu jau ne režimo koloborantus, tai nors sutrukdyti jų 

apaštalinį darbą. Jiems pažeminti ir nutildyti ypatingai 
panaudojamos kokios nors jų praeities ar dabarties silp- 
nybės. Metantiems kunigystę valdžia teikia visokią malte- 
rialinę ir moralinę pagalbą. 

Prieš kiek laiko komunistai pradėjo skleisti šūkį: 
“uždrausti liaudies išnaudojimą" — uždrausti grynai e- 
vangeliškus pamokslus. Bet kokia kunigo reakcija į ate- 
istinę propagandą yra baudžiama. Pvz. Andriejavo kle- 
bonas kun. Šleiva pasiūlė, kad mokyklose būtų leista tiek 
pat laiko religijos mokymui, kiek skirta antireliginei pro- 
pagandai, kad kiekvienas sau pasirinktų ideologiją. To 
užteko, kad kunigas būtų užpultas spaudoje ir perkeltas į 
kitą vietą. Kun. A. Markaitis pareiškė savo pasipiktinimą, 
kad dėl viduramžiais įvykusio ar visai nebuvusio kokio 
nors netikusio fakto šiandien yra kaltinama Bažnyčia ir 
visi dabar gyveną kunigai. Už tai kunigas A. Markaitis 
buvo areštuotas, apkaltintas rašęs laikraščiams anonimi- 
nius laiškus ir ištremtas į Mordovijos koncentracijos sto- 
vyklą. Kaltinimai kartais pasiekia visiško absurdo, pa- 
vyzdžiui, primetant kunigams kaltę, kad daugėja bandi- 
tizmas, žmogžudystės tik dėl to, kad kuris nors iš kaltina- 
mųjų pažinojo kurį nors kunigą (“ Tiesa", 1961.XII.4). 
Apskritai, visi kriminalistai teismo procese yra verčiami 
prisipažinti esą tikintys. Kur kungai postalininio atoslūgio 
metu tikinčiųjų padedami pastatė kuklias klebonijas, da- 
bar yra kaltinami gavę nelegaliai statyboms medžiagas ir 
visuomenės pinigus panaudoję savo reikalams. Jeigu ne- 
vyksta dokumeniais įrodyti, kad kaltinimas neteisingas, 
pastatas nusavinamas ir kunigas uždaromas į kalėjimą. 
Paminėtina, kad ir kunigai, ir vienuoliai-ės, nors praeityje 
dirbo mokyklose, negauna jokios pensijos. Buvo atvejų, 
kad motinos ir broliai buvo priversti paskelbti laiškus, 
smerkiančius savo sūnų, brolį kunigą ir jo atsižadančius 

Šis santraukinis trumpais žodžiais išreikštas paveiks- 
las patiekia vaizdą, kokiomis nepakenčiamomis sąlygo- 
mis turi gyventi ir darbuotis Lietuvos kunigai. Kad ant 
Baltijos krantų tikėjimo ugnis iki šiol neužgeso, o Baž- 
nyčia pasiekė Azijos Rusiją iki Sibiro pakraščių, tai nuo- 
pelnas Lietuvos vyskupų, klero ir tikinčiųjų pasauliečių. 
Lietuvių katalikų krauju ir ašaromis nuplauta sėkla, pasė- 
ta per neapsakomą pasiaukojimą, savu laiku atneš gausių 
vaisių. 

Bažnyčios. Lietuvoje bažnyčių uždarinėjimas, pa- 
verčiant jas profaniškiems tikslams, vyksta be pertraukos 
visą sovietų okupacijos laiką, stengiantis jiems sunaikinti 
paskutinius religinio gyvenimo židinius. 

Laisvoje Lietuvoje parapinių ir filialinių bažnyčių 
skaičius buvo šis: Vilniaus arkidiecezijoje 118, Kauno 
arkidiecezijose 156, Telšių diecezijoje 150, Panevėžio 
diecezijoje 125, Vilkaviškio diecezijoje 106, Kaišiadorių 
diecezijoje 66. Kitokių bažnyčių ir koplyčių buvo: Vil- 
niaus arkd. 110, Kauno arkd. 82, Telšių d. 52, Panevėžio 
d. 8, Vilkaviškio d. 16, Kaišiadorių d. 38. Iš viso bažny- 
čių ir koplyčių buvo 1099. Po dvidešimties metų sovietų 
valdymo yra likę 571. Taigi uždarytų ir išniekintų yra 
528. Didžiausio nuostolio patyrė miestai. Vilniuje užda- 
rytos 27 bažnyčios ir 15 koplyčių. Kelios jų didelės, is- 
torinės, meninės vertės iš XIV, XVI šimtmečių. Daugu- 
ma jų vartojamos profaniškiems negarbingiems tikslams, 
pavyzdžiui, Šv. Stanislovo arkikatedra bazilika paversta 
meno galerija, tautos Globėjo šv. Kazimiero bažnyčia pa- 
versta ateistiniu muziejumi, šv. Mykolo arkangelo bažny- 
čia paversta pastoviai higienos ir namų apyvokos reikme- 
nų parodai, šv. apaštalų Pilypo ir Jokūbo bažnyčia pa- 
versta šokių sale ir panašiai su kitomis bažnyčiomis. Kau- 
ne uždarytos 21 bažnyčios ir koplyčios. Didinga Prisikė- 
limo bažnyčia perdirbta į radio aparatų fabriką, šv. My- 

kolo arkangelo bažnyčia dabar vartojama kaip auditorija 
koncertams ir kalbama, kad manoma joje įruošti ateistinį 
muziejų. Panašiai įvyko ir kituose miestuose bei kai- 
muose. ' 

Propagandos tikslais sovietai leido 1956 m. pasta- 
tyti naują bažnyčią Klaipėdos mieste — Lietuvos svar- 
biausiame uoste, kur yra apie 40,000 tikinčiųjų. Kai Klai- 
pėdos lietuviai savo ir kitų aukomis tą darbą užbaigė, re- 
žimas neleido bažnyčios net pašventinti ir 1962 metais, 
po proceso spektaklio teisme, trukusio vienuolika dienų, 
kleboną L. Povilonį ir vikarą B. Burneiki pasmerkė vie- 
ną 8 metams, kitą 4 metams kalėjimo, parapijos komiteto 
narius nubaudė mažesnėmis bausmėmis, sovietams įpras- 
tu kaltinimu: “statybinių medžiagų spekuliacija". Bažny- 
čia tapo uždaryta ir, nugriovus varpinę, paversta koncerių 
ir šokių sale. 

Bažnyčioms uždaryti surandama visa daugybė prie- 
žasčių. Pirmiausia buvo nusavintos ir uždarytos visos vie- 
nuolynų ir katalikiškų brolijų bei draugijų bažnyčios ir 
koplyčios. Paskui sekė potvarkis, pagal kurį septynių ki- 
lometrų spindulyje gali būti palikta tik viena bažnyčia. 
Kai kurios bažnyčios buvo paskelbtos meno paminklais ir 
dėl to draudžiamos vartoti kulto apeigoms. Kitos buvo 
uždarytos, kad tikintieji nepajėgią sumokėti uždėtų mo- 
kesčių už naudojimąsi bažnyčia, dar kitos buvo uždary- 
tos, kad netekę kunigų. Iš tikrųjų liko tik parapinės baž- 
nyčios, tačiau pamažu ir tos uždarinėjamos. Šiuo metu 
ateina žinios, esą režimas uždarysiąs visas bažnyčias, kur 
yra mažiau, kaip 5,000 parapiečių. Kaip buvo minėta, 
visos bažnyčios yra valdžios nusavintos, ir valdžia tikin- 
tiesiems jas nuomoja tik už mokestį, apskaičiuojamą pa- 
gal bažnyčios ploto kubatūrą. Tie mokesčiai labai dideli, 
nes tikinčiųjų pamaldoms leidžiamos bažnyčios lygina- 
mos su pramogų ir liuksuso vietomis. Be to, reikalaujami 


239 


labai aukšti mokesčiai už bažnyčiose suvartojamą elektrą. 
o kai kur ji yra visai išjungiama; daromos visokios kliū- 
tys bažnyčių remontams ir jų palaikymui. Esti atvejų, kad 
kunigai yra žiauriai nubausti už “apsileidimą"" prižiūrėti 
valstybės nuosavybę, o jeigu kuris bažnyčią pataisė ar 
išbaltino, buvo nubaustas kalėjimu už sauvališką prakti- 
kavimą mūrininko amato. 


Pastaruoju laiku valdžia uždarė visą eilę šventovių, 
iš kurių paminėtina monumentinė Pažaislio Šv. Marijos 
šventovė, Žemaičių Kalvarijos kryžiaus kelių, Vėprių ir 
Vilniaus Kalvarijų šventovės. Vilniaus Kalvarijų švento- 
vėje nugriautos net 36 meniškos koplyčios, kurios 17 ki- 
lometrų distancijoj buvo pastatytos 1655-1661 metais. 
Valdžia yra pareiškusi, kad iki 1980 metų Lietuvoje tu- 
rėtų būti uždarytos visos bažnyčios. 


Šventės. Tai dar vienas valdžios puolimų taikinys. 
Komunistų propaganda jau seniai skelbia, kad religinės 
šventės esą stabmeldybės palikimas, beprasmiškas kunigų 
prasimanymas. Tačiau matydama, kad tikintieji vis tiek 
jas dar švenčia, nieko nepaisydami, valdžia pakeitė kryptį 
ir stengiasi jas dar daugiau “supagoninti", atimdama jų 
religinį charakterį. Taip vietoje Kristaus Gimimo skelbia- 
ma “senelio šalčio" šventė, vietoje Velykų skelbiama “ pa- 
vasario“ šventė, vietoje Sekminių — “piemenų ir gyvu- 
lių" šventė. Vietoje mažiau reikšmingų švenčių įvestos 
tokios, kaip “derliaus? šventė, “kosmonauto diena“, 

“tautų draugystės šventė", “moters diena“, “švaros diė- 
"a ži į ar S "27. 
na" ir daug kitokių, kurios verčia rimtai suabejoti jų 

"išradėjų" protiniu pajėgumu. 

Lietuviai labai religingai švenčia Kalėdų vigiliją. 
Komunistai stengiasi ją "nukelti" į Naujų Metų vigiliją. 
Atsimintina, kad visos šventės, išskyrus komunistinės ir 
kai kada sekmadienius, yra darbo dienos. 

Kai režimas nesugeba sugalvoti ką nors naujo vieton 
kurios ypatingos šventės, pavyzdžiui: Petro ir Pauliaus, 
Švč. Marijos švenčių ir kitų, tai griebiamasi trukdymo, 
organizuojant festivalius, susivažiavimus, eisenas, viešus 
šokius lauke. Visa tai organizuoti traukiamas jaunimas, 
kad neturėtų laiko dalyvauti religinėse šventėse ir pamal- 
dose. Visos šios komunistų ruošiamos manifestacijos vyks- 
ta kuo arčiausiai bažnyčios, kad daugiau trukdytų tikin- 
tiesiems. Tačiau kai kada įvyksta staigmenų, kuriomis 
susirūpinimas pastaruoju laiku pareiškiamas spaudoje 
(“Tarybinis Mokytojas“, 1963 m. nr. 45). Čia tik ištrau- 
ka iš pasikalbėjimo su kunigu Jonu Kasaku, Rikantų kle- 
bonu. Klausiamas, ar tikintiesiems netrukdo antireliginė 
propaganda, susirinkimai, festivaliai, kunigas atsakęs, 
kad kai mokykloje, klube vyksta koncertas ar antireliginis 
susirinkimas, jis pakeičiąs mišių valandą. Ten programai 
pasibaigus, visi žmonės ateina tiesiai į bažnyčią. 

Žurnalas “Literatūra ir Menas“ (1963 m. nr. 4) 
siūlo, kad vietoje mišių būtų įvesta “kultūrinė valanda“, 
organizuojama vadinamo “Kultūros universiteto“. 

Sumažinus, kiek imanoma, šv. Globėjų ar kurių kitų 
vietinių ypatingų švenčių, kaip anksčiau minėta, kunigams 
yra uždrausta tokiomis dienomis lankytis vieniems pas 
kitus pataliknti bažnyčioje. Be to, valdžia ėmėsi trukdyti 
vietines šventes, kaip antai, Šiluvos, kur 1608 metais apsi- 
reiškusi Švč. Marija, ar Skiemonyse, kur, esą, 1962 metų 
liepos mėnesio 13, 14, 25 dienomis apsireiškusi Švč. Ma- 
rija. Pirmiausia neduodama jokių susisiekimo priemonių, 
uživeriami keliai. Kunigams uždrausta vykti ten klausyti 
žmonių išpažinčių ar laikyti mišias. Policija tikrina visų 
atvykstančių maldininkų dokumentus, o pagaliau pradėta 
vartoti jėga: atvežtomis ugniagesių mašinomis lieti žmo- 
nes vandeniu, paleisti į žmonių minią automobilius, net 
šaudyti virš žmonių galvų. 

Norint sumažinti švenčių reikšmę žmonių akyse, už- 
drausta šiokiadieniais skambinti varpais, ribojamas skam- 
binimo laikas sekmadieniais, nutraukiama elektros srovė 
ir daromos įvairios kitokios kliūtys. Kai kurie klebonai 
įsiruošė savo dinamo mašinas, bet greitai valdžia tai už- 
draudė kaip “nelegalias įmones“. 

Be to, valdžia uždraudė pirmąją komuniją grupė- 
mis: galima tik pavieniai ir be jokių iškilmių. Sutvirtini- 
mas leidžiamas tik katedros bažnyčioje ir ribotam žmonių 
skaičiui. 

Komunistų partijos organas (“ Tiesa", 1963 m. nr. 
44) džiūgavo, rašydamas, kad sovietinio gyvenimo jėga 
stumianti lauk praeities purvą. Išpurentoje dirvoje sprogs- 
tą nauji diegai, sodinami nauji gražūs papročiai ir naujos 
tradicijos, pašalinant papročius ir tradicijas, padengtas 
religinių prietarų voratinkliais. Daugelyje vietų esą jau 
švenčiama nauju ir turtingos reikšmės būdu žmogaus gy- 
venimo svarbiausi momentai: vardo suteikimas, moterystė 
be religinių nuosėdų, prasmingai pagerbiamas mirusių 
atminimas. Kiekviename respublikos kampelyje esą žmo- 
nių, kurie be nuolaidų kovoja su tamsuolių skleistais prie- 
tarais, su praeities buržuaziniu palikimu ir augina su 
meile švelnų diegą naujų papročių bei tradicijų. 

Tikrovė tačiau yra kitokia. Tuo turėjo susirūpinti 
komunistų partijos centrinio komiteto plenumas tų pačių 
metų (1963) liepos mėnesį. Partijos sekretorius A. Snieč- 
kus ragino “lemtingai stiprinti kovą už civilines apeigas". 
Taip 1963 m. spalio mėnesį Civilinių apeigų taryba, pri- 
klausanti Švietimo Ministerijai, nusprendė paruošti nau- 
jus apeigynus, organizuoti seminarus “celebrantų paruo- 
šimui“" sukurti atitinkančios muzikos ir kitokių patrauk- 
lumo priemonių (“ Tiesa", 1963.X.16). 

Lietuvoje okupanto primestos “naujos tradicijos“ 
yra civilinė santuoka, paprastai vykdoma Kultūros na- 

muose, vardo suteikimas (vietoje krikšto), subrendimo 
apeigos (vietoje sutvirtinimo), ateistinės laidotuvės. Net 
ir kapinynai “pertvarkomi"" pagal ateistinius “kriterijus 
ir reikalavimus“. Kol kas dar per anksti kalbėti apie val- 
džios įvestas “naujas apeigas“, “naujas tradicijas“, ka- 
dangi iki šiol jos dar neturi pastovių formų, — dėl ko 
nuolat dejuoja komunistinė spauda. 


4, Lietuvos vyskupų, kunigų, pasauliečių atsakas į šį 
beatodairišką persekiojimą, neturėjusį sau lygaus Lietu- 
vių tautos praeityje, buvo energingas ir garbingas. Perse- 
kiotojai iki šiol nepasiekė nė vieno iš savo užsimotų da- 
lykų. 

Nepalaužė vyskupų. Tai paliudija jų mirtys už tikė- 
jimą kalėjimuose, koncentracijos stovyklose, tremtyje ir 
faktas, kad tik vienas ir tas pat ligotas vyskupas paliktas 
savo diecezijoje visoj katalikiškoje Lietuvoj. 

Nepavyko sukurti “tautinės bažnyčios“. Sovietų pas- 
tangos tam siekimui nesurado nė vieno kunigo. Visi pasi- 
rinko verčiau mirti ar vergų darbą Sibiro koncentracijos 
stovyklose, negu tapti Bažnyčios ir savo tautos išdavikais. 

Nepavyko palaužti kunigų iš viso. Tai paliudija de- 
šimtys žiauriausiai nužudytų kunigų, daugiau šimto iš- 
tremtų į koncentracijos stovyklas ir kalėjimus. Šiandien 
esą gyvi kunigai Lietuvoje yra visiškai apiplėšti, viso- 
kiais būdais persekiojami, gyvena fizinį ir moralinį tero- 
rą, su beribiu pasiaukojimu ir neįsivaizduojamame terore 
tęsia savo misiją. Išskyrus tik kelis apostatus, kokių pasi- 
taiko visur ir normaliausiais laikais — Lietuvos kunigų 
absoliuti visuma išliko ištikimi Dievui, Bažnyčiai ir pa- 
tys sau. 

Nepavyko laimėti pasauliečiu marksistinei-ateistinei 
dokirinai. Tai parodo mažas kompartijos nariu skaičius: 
po 10 metų teroristinės prievartos, iš trijų milijonų gy- 

ventojų tik 77,000 jos narių, ir tų dauguma nelietuviai, o 
importuoti kitataučiai. Tai patvirtina ir daugybė žmonių 
aukų bei skaičius žuvusių be žinios. Nuo 1940 iki 1964 
metų, skaičiuojant pagal natūralų lietuvių tautos prieaug- 
lį, sovietų režime lietuvių tauta prarado apie 1,287,000 
asmenų, iš kurių 930,000 katalikų. 

Nepavyko atitraukti žmonių nuo Bažnyčios. Tai pa- 
tvirtina Iljicev savo garsiame raporte, paskelbtame pra- 
ėjusį pavasarį. Anot jo, Vakarinėje Ukrainoje, Baltgudi- 
joje, Moldavijoje ir Baltijos respublikose žymi dauguma 
žmonių yra tikintys. Be to, žmonių sentimentuose religija 
esanti labai gyva, ir tai pasireiškia pirmoje vietoje kas- 
dieniame gyvenime. Įvykiai, kaip kūdikių gimimas, vedy- 
bos, tėvų mirtis, tikinčiųjų atliekami su religinėmis apei- 
gomis. Neretai galima pastebėti tokių fenomenų: mažėja 
skaičius bažnyčių ir religinių bendruomenių, o religinių 
praktikų skaičius vis yra labai didelis. 

Tas pats Lietuvos komunistų partijos sekretorius A. 
Sniečkus viename savo straipsnyje (“ Komunistas", 1962 
m. nr. 4) skundėsi, kad religiniai prietarai labai įsišak- 
niję Žmonių sąžinėse. 

Pati komunistų spauda, pabėgėliai iš Sovietų Sąjun- 
gos, turistai (Sovietų tikrovė, 1963 m. nr. 123) tvirtina, 
kad religinių apeigų metu bažnyčios esą neįtikėtinai per- 
pildytos. Lietuvoje nėra nė vieno atvejo, kad bažnyčia bū- 
tų buvusi uždaryta dėl stokos tikinčiųjų. Vilniaus komu- 
nistų partijos sekretorius Griškevičius vienoje savo kal- 
boje tvirtino, esą, bažnyčių lankymas sumažėjęs 5076. 
Tačiau į jo statistikas nejeina tie, kurie lanko bažnyčias, 
nebūdami prisirašę kuriai nors parapijai, ar lanko slap- 
tai, bijodami bausmių. Be to, jis pats pripažino, kad reli- 
ginės praktikos sumažėję tik 10-1594. Iš bolševikų kitų 
šaltinių žinome, kad bažnyčias lanko, religines praktikas 
atlikinėja apie 8074 Lietuvos žmonių. 

Absoliuti dauguma lietuvių savo moterystes laimina 
religiniu būdu. Tik labai maža dalis pasitenkina civiliniu 
aktu. Po civilinio akto beveik visada seka viešai ar slap- 
tai moterystės palaiminimas bažnyčioje. Taip daro net 
priklausą kompartijai (“ Komjaunimo Tiesa", 1961.IV.19, 
“Tiesa", 1962.IX.22). 

Tas pat pasakytina apie krikštus. Stebėtina, kad lai- 
komi ateistais religiniai krikštija savo vaikus. Vilniaus 
radio 1963 metų gegužės 29 d. skundėsi, jog tikrai stebė- 
tina, kad net ateistai leidžia krikštyti bažnyčioje savo 
vaikus. .. Tai duoda pagrindo žmonėms manyti, kad jie 
tik vadinasi ateistais, o iš tikro kitaip galvoja. Tokių ai- 
manavimų komunistų spaudoje pasitaiko gana dažnai. 

Labai retos laidotuvės “pagal naujas tradicijas". Net 
ir taip laidojami daugelis buvo prieš mirtį religiniai ap- 
tarnauti — priėmė sakramentus, slaptai pašventinama jų 
kapo duobė. Komunistinis laidojimo būdas yra toks ne- 
populiarus, kad yra nubaustų kunigų už atsisakymą lai- 
doti su religinėmis apeigomis žinomo komunisto, nesusi- 
taikiusio prieš mirtį su Bažnyčia. 

Valdininkų ir mokytojų dalyvavimas religinėse lai- 
dotuvėse traktuojamas kitaip. Pavyzdžiui, Skapiškio Vi- 
durinės Mokyklos vedėjas S. Merkys buvo atleistas iš pa- 
reigų už dalyvavimą kapuose savo motinos religinėse lai- 
dotuvėse, nors mišių metu nėjo į bažnyčią — buvo lauke 
(“Komjaunimo Tiesa", 1962.XI.21). 

Yra jaudinantis tikinčiųjų dalyvavimas kitus sakra- 
mentus teikiant. Tvarkingos eilės žmonių laukia savo eilės 
prie klausyklų, viešai eina priimti komunijos. Šiais pas- 
kutiniais 10 metų tik Kauno arkidiecezijoje sutvirtinimo 
sakramentą priėmė 250,000 jaunuolių (“ Šaltinis", 1963 
m., p. 1163). Šiluvos ir Vilniaus Aušros Vartų šventovėse 
visada pilna maldininkų. Tūkstančiai žmonių nuolat lan- 
kosi Skiemonyse, kur, sako, prieš dvejus metus pasiro- 

džiusi Švč. Marija. Policija vartoja brutalias priemones, 
susirinkusiems išsklaidyti, bet veltui. 

Tikintieji palaiko bažnyčias, Kunigų Seminariją, ku- 
nigus ne tik medžiaginiai, bet ir moraliniai, gindami juos 
nuo komunistų užpuolimų, viešai rodydami jiems savo 
pagarbą, nepalaikydami vadinamų koegzistencijos šali- 
ninkų kunigų, užsipuldami iškunigius — nuėjusius tar- 
nauti komunistams. Tėvai viešai priešinasi jų vaikų ko- 
munistiniam auklėjimui (“ Komjaunimo Tiesa“, 1964 m. 
nr. 170).. Ypatingai kolchozininkai, kurie neturi ko pra- 
rasti, išpažįsta savo religiją viešai, iškilmingai švęsdami 
visas šventes, naudodami savo rankose esančias priemones 
nuvykti į bažnyčias. Vilniaus radijas nupasakojo tai maž- 
daug taip: Daugelis kolchozininkų religines šventes šven- 
čia net kelias dienas, pasigeria, o komunistai stovi ir žiūri 
sudėję rankas — bijo tokių švenčių meiu pasirodyti pas 
kolchozininkus. (Vilniaus radijas, 1963.1.14). Kaimuose 
kolchozininkai pastato naujus kryžius vieton tų, kuriuos 
komunistai nugriauna. Kad jie būtų pastovesni, padaro 
akmeninius (“ Tiesa", 1963 m. nr. 227). 

Kolchozininkai savotišku būdu atsako į ateistinę pro- 
pagandą. Tokių paskaitų ar kalbų metu, kurių klausyti 
yra priversti, jie arba triukšmauja, ar kad ir tyli, tai pro 
vieną jų ausį įeina, o pro kitą išeina. Arba, pavyzdžiui, 
pradeda diskusijas: “ Ar nuodėmė vogti iš kolchozo“. Į 
užsipuolimus ant kunigų jie atsako: “Naciai tiek daug 
prikalbėjo prieš žydus, o paskui paaiškėjo, kad visa tai 
buvo melas. Kaip po to galima tikėti kaltinimams kuni- 
gų?" Arba atsako, kad “religija nė vieno nepadarė blo- 
gesnio, o priešingų atvejų gali matyti kiek tik nori. Kodėl 
tad aš turėčiau atsisakyti religijos?" Šiai kaip pavaizduo- 
jami privalomų antireliginių paskaitų klausytojai: “Sėdi 
žmogus. Gal ir klauso, bet nesujuda jo veido jokis musku- 
las, jo veidas tarsi nutepias pilka bespalve išraiška. No- 

rėtųsi prieiti, paliesti juos ranka su viltimi panaikinti tą 
indifereniiškumą (“Tarybinė Moteris“, 1961 m.). 

“Valstiečių Laikraštis" 1964 m. gegužės 29 d. skun- 
dėsi, kad leidėjai gauną laiškų, kurių autoriai klausia, 
kodėl mūsų šalyje vedama antireliginė propaganda. Jiems 
atrodo, kad ši propaganda nesiderina su sovietine konsti- 
tucija, kuri pripažįsta visiems piliečiams sąžinės ir reli- 
gijos laisvę. Ar nebūtų geriau, klausia rašantieji, palikti 
tikinčiuosius ramybėje ir liautis su antireligine propa- 
ganda. 

Neužkariavo nė jaunimo. Nepaisant milžiniškos pro- 
pagandos ir visokių viliojimų, regimai nepavyko ateizmui 
laimėti jaunimo ir teko griebtis moralinio teroro ar ad- 
ministracinių priemonių. Jaunimui draudžiama mokytis 
religijos. Draudžiama aktyviai dalyvauti religinėse apei- 
gose ir net savo gimdytojų laidotuvėse įeiti į bažnyčią. 
Draudžiama kokiu nors būdu bendrauti su kunigais ir 
kitais viešai žinomais tikinčiaisiais. Draudžama iš viso 
lankyti bažnyčias. Draudžiama net privačiai išpažinti re- 
ligiją, už ką baudžia net pašalinimu iš mokyklos. Drau- 
džiama skaityti religines knygas ir bet kokią religinę lite- 
ratūrą. 

Tačiau kaimo jaunimas nepaiso “kultūros namų“, 
o eina į bažnyčią (“ Komjaunimo Tiesa", 1964 m. nr. 66). 
Pradinių ir vidurinių mokyklų mokiniai lanko bažnyčias 
(“Tarybinis Mokytojas", 1964 m. nr. 4). Universiteto 
“nenaudėliai"? bėgioja į visokias religines apeigas (“ Tie- 
sa", 1961 m. nr. 238). Studentai priešinasi ateizmo mo- 
kymui ir viešai išpažįsta savo tikėjimą (“Tarybinis Mo- 
kytojas“, 1962.I1.2). Atsisako rašyti ateistinėmis temo- 
mis, o kad ir rašo, tai pareiškia netikį tam, ką parašė 
(“Draugas", 1962.VIII.4). Nepaiso naujų komunistinių 
tradicijų, įvedamų vieton religinių (“ Komunistas", 1962 
m. nr. 4). Pionieriai eina į bažnyčią (“Sovietskaja Litva, 

1962 m. nr. 255). Vaikai patys mokosi religijos (“ Tiesa", 
1962 m. nr. 168). Studentai švenčia religines šventes 
(“ Komjaunimas", 1963 m. nr. 105; “Tarybinis Mokyto- 
jas“, 1963 m. nr. 45). Studentai gina asmenis, puolamus 
spaudoje už religingumą (“Literatūra ir Menas“, 1960 
m. nr. 52). Įsirašę į Komsomolo organizaciją skaito reli- 
gines knygas (“ Tiesa", 1963 m. nr. 228). Po brandos eg 
zaminų moksleiviai eina į bažnyčią dėkoti Dievui (“Drau- 
gas", 1962.VIII.4). Jaunuoliai meldžiasi į Fatimos Ma- 
doną už Rusijos atsivertimą (“ Elta", 1964 m. nr. 8). 

Viena lietuvaitė mergaitė 1961 metų gruodžio 22 d. 
parašė Lietuvos komunistų partijos organui “Tiesai" laiš- 
ką religijos klausimais. Ten tarp ko kita ji rašo esanti dar 
tik dvidešimties metų, todėl visas jos gyvenimas dar atei- 
tyje. Šiandieniniame gyvenime matydama ir gerų pusių, 
ji dirbanti ir kartu studijuojanti. Tačiau negalinti per- 
plėšti savo širdies į dvi, nes ji visa priklauso Bažnyčiai. 
Religija esanti jos širdis — išplėšti religiją reikštų iš- 
plėšti jos širdį. 

Panašūs kaip čia suminėtieji reiškiniai kelia režimui 
rimtų rūpesčių. Lietuvos komsomolcų aukštas pareigūnas 
Aleliūnas 1963 m. birželio 12 d. pasakė per Vilniaus ra- 
diją, kad jie negalį ilgiau pasilikti indifereintiški ir nesu- 
sirūpinti akyvaizdoje fakto, kad dar daug jaunimo tiki re- 
liginiams prietarams. Tas reiškinys esąs dar rimtesnis 
dėl to, kad jaunuoliai, vos baigę mokyklą, paprastai pa- 
meta komsomolcus. 

Kiek jaunuoliai skiria reikšmės priklausymui par- 
tijai, pasako vieno pabėgėlio liudijimas. Kad nepakenk- 
tų kitiems ten pasilikusiems, jis papasakoja tik savo at- 
veją. Daugelį metų mokęs Raseiniuose jaunimą “nesu- 
griaunamų materializmo tiesų“, o tuo tarpu jis pats, kada 
tik pasitaikiusi proga vykti į Kauną, eidavęs į kurią nors 
bažnyčią išpažinties. Kelis kartus pasiųstas į Kauną į 

marksistinius materializmo-ateizmo kursus ir išklausęs iš- 
minčių pasakų, grįždamas į Raseinius, pasukdavęs į Ši- 
luvos Marijos šventovę viso savo nusikaltimo “ išpirkti". 

Vaikų religingumui didelės reikšmės turi jų motinos 
ir vienuolės. Jos prisiima visą atsakomybę prieš valdžią 
už savo vaikų ar vaikaičių religingumą. Partijos propa- 
gandos pikčiausi žodžiai skiriami joms. 

Nepavyko užgesinti troškimo siekti religinio tobulu- 
mo. Atmosfera, kurioje šiandien gyvena Lietuvos žmonės, 
sakytų, kad nėra jokios ne tik materialinės, bet net mora- 
linės galimybės religiniam vienuoliniam gyvenimui. Tuo 
tarpu patys sovietai liudija, kad tas gyvenimas Lietuvoje 
egzistuoja. Rusiškas žurnalas “Ogoniok" (1960 m. nr. 
39) plačiai aprašo gyvenimą surasto slapto seserų vie- 
nuolyno Kaune. Kiti du slapti vienuolynai, vienas vyrų 
ir vienas moterų surasti Kretingoje (“ Švyturys", 1961 m. 
birželio mėn.). 1962 m. “Izvestija" susirūpino vienu pa- 


vyzdingu kolchozu netoli Vilniaus, vadovaujamu ... bro- 
lių vienuolių. Šie paminėti faktai tikrai nėra vieninteliai 
Lietuvoje. 


Nepavyko užsitarnauti sau žmonių neapkantos. So- 
vietai visaip kursto neapkantą viskam, kas nekomunistiš- 
ka: žmones žudydami, naikindami religiją, tautinį, kultū- 
rinį, ekonomini gyvenimą, tremdami žiauriausiai mirčiai 
šimtus tūkstančių nekaltų žmonių į Sibiro vergų stovyk- 
las. Nuosekliai jie turėjo užsitarnauti savo aukų negailes- 
tingos neapkantos. Priešingai, iš beribių leduoto Sibiro 
plotų pasiekia laisvą pasaulį sukurtos kelių silpnų lietu- 
vaičių maldaknygės rankraštis, kuris šiandien, išverstas 
beveik į visas žinomesnes kalbas, jaudina pasaulį. Malda- 
knygės įvardijimas “ Marija, gelbėk mus“ yra nelaimin- 
gu lietuvių šauksmas, šauksmas netekusių tėvynės, šeimų, 
religinių praktikų paguodos ir visko, kas brangu širdžiai 
žmogaus, atskirto nuo viso pasaulio. Lapai permirkę kan- 

kinių ašaromis, bet pilni atleidimo ir meilės. Angliškos 
laidos įžangoje Westminsterio arkivyskupas J.E.J.C. Hee- 
nanas teisingai pastebi, kad parašytos žiauriausio skurdo, 
nevilties sąlygomis šios maldos yra įrodymas, kad tikėji- 
mo ir meilės sparnais siela gali pakilti labai aukštai 
virš žemiško pažeminimo. 

Siose maldose spindi Kristaus dvasia. Nuo tada, kai 
jis meldėsi už savo žudytojus, kas kada girdėjo tokią mal- 
dą kaip ši: “Jėzau, būk gailestingas tiems, kurie pasmer- 
kia — neteisingiems teisėjams“. 

Lietuvos žmonių, ypatingai jaunimo atsakymas į s0- 
vietų persekiojimus, vertus palyginimo su Neronu, buvo 
šis: “Viešpatie, būk gailestingas ir tiems, kurie mus per- 
sekioja ir kankina, suteik ir jiems malonę pažinti Tavo 
meilės saldumą" (Marija, gelbėk mus). 


ŽVILGSNIS Į LIETUVOS ISTORIJĄ 


Ribos, paviršius, gyventojai. Lietuvos demokratinė 
respublika 1940 metais ribojosi šiaurės rytuose su Lat- 
vija, rytuose ir pietryčiuose su Gudija, pietuose ir piet- 
vakariuose su Lenkija ir Prūsija, vakaruose su Baltijos 
jūra. 

Viduramžiuose, savo didesnio žydėjimo ir galybės 
laikais, Lietuvos ribos buvo šiaurės vakaruose su Livonija, 
Pskovo, Novgorodo respublikomis, su Tverio kunigaikš- 
tija, su Maskvos kunigaikštija ir su Totorių chanatu iki 
Dono upės. Pietuose ribos siekė Krimą, Juodąją jūrą. 
Pietryčiuose siekė Dniestro upę, Podalę, Voliniją iki Bū- 
go, Pripetės, Narevo ir Nemuno upių ištakos. Vakaruose 
ribojosi Baltijos jūra. Visa teritorija buvo per milijoną 
kvadratinių kilometrų. 

Lietuva, 1918 metais prisikėlusi nepriklausomam 
gyvenimui, apėmė, pagal taikos sutartį su Maskva 88,111 

kvadratinių kilometrų teritoriją su 5,100,000 gyventojų. 
Bet vėliau, po visokių jos teritorijos užgrobimų, 1940 m. 
buvo 65,200 kv. kilometrų su 3,238,000 gyventojų. O po 
II pasaulinio karo ir ypatingai po sovietinių deportacijų 
— 1960 metais Lietuvoje liko tik 2,713,000 gyventojų. 

Nuo XI iki XIII šimtmečio Lietuvos sostinė buvo 
Kernava. Nuo 1323 m. sostinė buvo Vilnius. Lenkams už- 
grobus Vilnių ir dalį teritorijos, 1920 m. Lietuvos val- 
džios būstinė nuo 1920 iki 1939 metų buvo Kaunas, kol 
Vilnius vėl grįžo Lietuvai. 

Lietuvos valstybės ženklas yra raudonam fone bal- 
tas vytis. 

Nuo 1918 metų tautinė vėliava yra horizontali tri- 
spalvė: viršuje geltona, viduje žalia, apačioje raudona. 

Lietuvos pirmasis Globėjas yra šv. Kazimieras (1458 
- 1484), Lietuvos kunigaikštis, Lietuvos kunigaikščio, ku- 
ris 1445 metais tapo ir Lenkijos karalium, Kazimiero Jo- 
gailaičio ir Austrijos kunigaikštytės Elzbietos Habsbur- 
gaitės sūnus. 

Lietuviai su latviais ir išmirusiais prūsais, žiemga- 
liais, sėliais, kuršiais ir ryt. galindais kadaise sudarė vie- 
ną indoeuropiečių kalbų šeimos balių, anksčiau vad. ais- 
čių, kalbų šaką. Kalbiniai ir archeologiniai duomenys 
liudija, kad prieš 3000-mečius pr. Kr. baltai (aisčiai) 
buvo indoeuropiečių kaimynai. Indoeuropiečiai — indai 
ir iranėnai iš anksčiau kalbėjo viena (ta pačia) kalba. Iš 
tos kalbos buvo sudaryta rašytinė indų ir iranėnų kalba 
— sanskritas. 

Anot prof. B.D. Dvait (Dwight), lietuvių kalba kal- 
bininkui yra didelės reikšmės tarp gyvųjų kalbų savo for- 
momis ji yra seniausia, savo esme ir dvasia yra artimiau- 
sia pirminei sanskrito kalbai. Kartu ji turi panašumo ir į 
senąją graikų bei lotynų kalbas, etimologo akiai veidu 
rodydama į lotynų, o ranka į sanskrito kalbą. Anot Ema- 

nuelio Kanto: Lietuva turi būti išlaikyta dėl savo kalbos, 
kuri yra raktas, atskleidžiantis ne tik filologijos, bet ir 
istorijos paslaptis“. 

Tautos kilmė. Tyrinėtojai dar nepasiekė sprendimo 
lietuvių kilmės ir priežasčių, kurios juos atvedė prie Bal- 
tijos jūros kranto. Gal tarp patikimiausių teorijų yra ta, 
kad lietuviai atėjo iš centrinės Azijos, pradžioje apsistoję 
išilgai Dniepro upės (šiandien Ukraina ir Gudija), o vė- 
liau tarp Dauguvos ir Vislos upių, daugiausia susitelkę 
išilgai Nemuno upės. 

Priešistorė. Prof. H. Grosas (Gross) tvirtina, kad 
Baltijos srityje žmonės gyvenę prieš 18,000 metų prieš 
Kristų. Archeologiniai radiniai rodo, kad dabartinė lietu- 
vių teritorija buvo gyventa gana pažangios kultūringos 
žmonių giminės apie 7,000 metų pr. Kristų. Sutelktos gy- 
venvietės su akmens ir keramikos įrankiais, surastais Vers- 
minėje (Warem) vidurinėje Lietuvoje, siekia 3,000 meių 
prieš Kristų. Archeologiniai radiniai iš pirmo tūkstant- 
mečio prieš Kristų aiškiai priskiriami lietuviškai grupei. 
Gausūs radiniai graikų pinigų Lietuvoje parodo, kad lie- 
tuviai prekiavo su Makedanija karaliaus Demetrijaus Po- 
liorceto laikais (338-283 m. pr. Kristų). 

Pirmos istorinės žinios. Pirmos žinios apie baltus sie- 
kia graikų istoriko ir geografo Polibijaus (200-117 m. 
prieš Kristų), Kornelijaus Tacito (98 m. po Kristaus), 
geografo Ptolomejaus (140 m. po Kristaus), kuris pirmą 
kartą pamini dvi lietuvių gimines: Galindus ir Sudavus, 
vėliau žinomus Jotvingių ir Sudavų vardais. 

Vėlesnių žinių apie baltų tautas patiekia karaliaus 
Teodoro valdininkas Kasiodoras (523 m. po Kristaus) ir 
Karolio Didžiojo vienas tyrinėtojas (742-814 m. po Kris- 
taus). Vokiečių kronikininkas Rimbert (853 m. po Kris- 
taus) aprašė vienos lietuvių giminės Apuolės pilies epišką 
gynimą prieš švedus (835 metais). Apie Baltijos tautų gy- 

venimo smulkmenas žinių paliko kažkoks keliautojas 
Wulfsten Angiljos karaliui Alfredui Didžiajam. Vadina- 
masis “geografas bavarietis (IX-X šimtmetyje) savo ap- 
rašymuose mini kai kurias lietuvių gimines. Lietuvos var- 
das pirmą kartą randamas Kvedlingerio analuose (100 
metais), rašoma LITUA. Adomas Bremenietis savo kro- 
nikoje: Gesta Hamburgensis Ecclesiae Pontificum (XI 
šimtm.), kalbėdamas apie Prūsus, sako: Multa posse dici 
ex illis populis laudabilia in moribus si haberent solam 
fidem Christi" (Apie tų žmonių dorą būtų galima pasa- 
kyti daug gražių dalykų, kad tik jie turėtų Kristaus tikė- 
jimą). Pradžioje XII šimtmečio arabų geografas Al-Ind- 
risi mini šiandieninį Lietuvos miestą Kauną. Tuo pačiu 
laiku islandietis keliautojas Snoras Sturlesonas (Snorro 
Sturlesson) sakosi lankęs du lietuvių miestus: “ Velnis" 
ir “Trikus", neabejotinai Vilnių ir Trakus. 

Lietuvos Viduramžiai. Nuo XI-jo šimimečio pasiro- 
do vis daugiau ir daugiau žinių apie lietuvių tautą, jos 
žygius tarp Baltijos ir Juodųjų jūrų. Žinoma, kad XI-me 
amžiuje lietuviams teko kariauti su Kijevo suverenu Jaro- 
slavu, kuris bandė praplėsti savo ribas į vakarus. Vokie- 
čių “Livoniae Cronicon“', “Lilvlandische Reichkronik“ ir 
rusų Ipatijevskaja Lietopis“ mini daug svarbių įvykių, 
liečiančių Lietuvos praeitį. 

Viduryje XIII-jo amžiaus Europos scenoje Lietuva 
pasirodo kaip didelė galybė. Karalius Mindaugas suvie- 
nijo visą šalį, apie 1236 metus tapo krikščioniu “kartu su 
didele daugybe pagonių" ir buvo vainikuotas P. Innocen- 
to IV “visos Lietuvos karaliumi". Taip lietuviai XIII-tą 
šimtmetį sukūrė ne tik savo valstybę, tesėjusią 560 metų, 
bet savo valdymosi būdą perdavė ir rytams. Priklausyti 
Lietuvai reiškė būti ne totorių junge, bet gyventi religinė- 
je ir politinėje laisvėje. Didieji valdovai — Gediminas, 
Algirdas, Kęstutis, Vytautas valstybę sutvirtino ir jos ri- 

bas išplėtė iki Juodosios jūros. Tautos krikštas pradėtas 
Mindaugo buvo užbaigias apie 1387 metus Didžiojo Ku- 
nigaikščio Vytauto ir jo pusbrolio Jogailos, tapusio Len- 
kijos karaliumi. Nuo to laiko Lietuva tapo katalikybės ir 
romėniškos kultūros toliausiu tašku Europos šiaurėje ir 
rytuose, jai teko pirmaujantis vaidmuo prieš totorių or- 
das, — ji tapo Europos pažangos apsauga. Ji uždelsė 
plačių teritorijų įsijungimą Maskvos Didžiojon kunigaikš- 
tijon — tuo apsaugojo Vakarus nuo šiandieninio rusiškojo 
pavojaus. Iš kitos pusės, kartu su Lenkija prie Grunvaldo 
1410 metais sunaikindami Teutonų Ordino galybę, šimt- 
mečiams sulaikė germanų ekspansiją — “Drang nach 
Osten" — daug padėjo Europos jėgų pusiausvyros nor- 
maliam vystymuisi. Lietuviai griežtai pasipriešino protes- 
tantizmui ir vėliau Maskvos jėga jai brukamai stačiatikys- 
tei. “Lietuvos Statutu“, paskelbtu 1529 metais, iki 1840 
metų rėmėsi rusų ir visų slavų kunigaikštijos. Senosios 
sostinės Vilniaus Universitetas, kuriam šiemet sueina 385 
metai, visada buvo kultūros ir civilizacijos centras ant 
dviejų pasaulių ribos. 

Konfederacija su Lenkija ir Lietuvos dekadensas. 
Lietuva 1569 metais sudarė konfederaciją su Lenkija. Šis 
dviejų valstybių sujungimas faktiškai buvo pradėtas anks- 
čiau, Lenkijos soste viešpataujant Jogailaičių dinastijai. 
Dėl Lenkijos kilmingųjų nuosmūkio ir Maskvos intrigų 
buvo visiškai sugriauta Rusijos, Prūsijos ir Austrijos į- 
vykdytų trijų vienas po kito padalinimų (1772, 1793, 
1795 m.) Lietuvos-Lenkijos valstybinė laisvė. Taip po 
560 metų baigėsi garbingas viešpatavimas Mindaugo su- 
kurtos valstybės. 

Rusijos viešpatavimas ir kova už laisvę. Rusijos val- 
džioje Lietuvių tautai teko pergyventi žiauriausius lietu- 
vių tautinės laisvės ir katalikų religijos persekiojimus ir 
priespaudą. 1794, 1812, 1831, 1863 ir 1905 metų suki- 

limai baigėsi kruvinais persekiojimais. Rusijos guberna- 
torius Muravjovas, Lietuvos istorijoje vadinamas “ koriko"? 
vardu, 1864 metų rugpjūčio 3 d. pareiškė, kad po 40 me- 
tų nebus nei Lietuvos, nei lietuvių. Kiek vėliau Muravjo- 
vas rašė Rusijos carui Aleksandrui II, kad nereikia turėti 
iliuzijų, bet reikia žinoti, kad kol šalyje bus katalikybė, 
valdžiai nepavyks jos apvaldyti. 

Ši lietuvių tautos naikinimo politinė kova prasidėjo 
žiauriausiu religijos ir tautybės persekiojimu, pasiekusi 
uždraudimą lietuvių spaudos lotyniškomis raidėmis. Lie- 
tuvių tautos kova truko 40 metų, bet 1904 metais Rusijos 
caras, nugalėtas japonų, buvo priverstas suteikti lietu- 
viams religijos ir spaudos laisvę ir šiokią tokią tautinę 
autonomiją. 

Atgaunama laisvė. Tačiau lietuvių tautos kovos tiks- 
las buvo laisvės atgavimas. Šis idealas buvo pasiektas 
1918 metais, paskelbiant visišką nepriklausomybę ir vals- 
tybės atkūrimą su sostine Vilniumi. Nepriklausoma Lie- 
tuva netrukus buvo pripažinta de iure visų didžiųjų vals- 
tybių, įskaitant ir Rusiją. Atsisakydama istorinių teritori- 
jų, o apsiribodama tik etnine teritorija, Lietuva parodė 
savo gerą valią ir pavyzdį taikaus sugyvenimo su savo 
kaimynais. 

Lietuvių tauta stebėtinu darbštumu per 22 metus ne- 
priklausomo gyvenimo ne tik išlygino sunkias žaizdas, pa- 
liktas ilgo svetimųjų viešpatavimo ir karų, sunaikinusių 
apie 8395 tautos vertybių, bet sveikų reformų dėka Lie- 
tuva susikūrė pavydėtino ekonominio r kultūrinio gyveni- 
mo lygį. Žemės reforma, pravesta kunigo M. Krupavi- 
čiaus, užkirto kelią bolševizmo įtakai Lietuvoje. O mo- 
kyklos sistema labai daug padėjo lietuvių tautos kultūri- 
niam pakilimui. 

Veidmainiška sovietų okupacija. Kai lietuvių tauta 
buvo paskendusi siekime vis didesnės pažangos visuose 

tautos gyvenimo sektoriuose, palaikydama geriausius san- 
tykius su kaimyninėmis tautomis, Sovietų Sąjunga ruošėsi 
veidmainingam pasikėsinimui į jos egzistenciją. Pasinau- 
dodama tarptautine įtampa, Maskva su Hitleriu slapta 
sutarė 1939 metų rugpjūčio 23 d. paktu pasidalinti Pa- 
baltijo ir Lenkijos valstybes bei Besarabiją, gaudama iš 
Hitlerio tai, ko negalėjo gauti iš Prancūzijos ir Britanijos. 
Taip 1939 metų spalio 10 dieną Rusija privertė Pabaltijo 
valstybes — Estiją, Latviją ir Lietuvą pasirašyti su Mask- 
va tarpusavės pagalbos sutartis. Tomis sutartimis remda- 
masi, Rusija įvedė į šias šalis savo kariuomenę, taip įvyk- 
dydama savo 1918 m. gruodžio 25 d. paskelbtą koloniza- 
cijos programą. Tos dienos “ Izvestijoje"?" sakoma, kad Es- 
tija, Latvija ir Lietuva, būdamos Rusijai ant kelio, vedan- 
čio į Vakarus, yra kliūtis jos revoliucijos pasisekimui, 
kadangi skiria Rusiją nuo Revoliucinės Vokietijos. Ši 
kliūtis turinti būti pašalinta. Rusijos proletariatas turįs 
turėti galimybę vadovauti Vokietijos revoliuciniam ele- 
mentui. Baltijos jūros užkariavimas galėtų suteikti Sovie- 
tų Sąjungai galimybę perkelti revoliuciją į Skandinaviją 
ir tokiu būdu Baltijos jūrą padaryti sovietų revoliucijos 
jūra. 

1940 metų birželio 15 dieną Sovietų Sąjunga nelauk- 
tai įsiveržė į Lietuvą, taip sulaužydama bent penkias (5) 
pasirašytas tarptautines sutartis, kuriomis ji buvo užtik- 
rinusi Lietuvos “integralumą, neliečiamybę ir suverenu- 
mą“. 
Lietuvos “inkorporavimas" į SSR. Nuo tos dienos 
(birželio 15 d.) vyko įvykiai nesiliaujančiu greičiu. Bir- 
želio 17 dieną buvo pašalinta Lietuvos konstitucinė vyriau- 
sybė, suareštuoti jos nariai ir kiti žymesni krašto asmens, 
panaikintos partijos ir visokios organizacijos, ir po kele- 
tos savaičių uždaryti į kalėjimus joms vadovavę asmens. 

Liepos 26 dieną buvo brutaliai pareikšta, kad panakina- 

mas konkordatas su Vatikanu, išvarytas Apaštališkasis 
Nuncijus, nusavintos visokios bažnytinės nuosavybės, as- 
meninės kunigų nuosavybės, paskelbtas valstybės atskyri- 
mas nuo Bažnyčios, uždarytos Kunigų Seminarijos ir vi- 
sokios katalikiškos mokyklos, įvesta civilinė metrikacija 
it tt 

Po dviejų savaičių vyko “ demokratiškiausi rinkimai 
pasaulyje" su vieninteliu komunistų partijos (ta proga 
naujai paskelbtos) prieš tai nebuvusios “Darbo Federa- 
cijos“? sąrašu, su kandidatais, stropiai parinktais pačios 
Maskvos, daugiausia svelimtaučiais. Rinkimai buvo “ pa- 
remti"" sovietų kareiviais ir visokiu žmonių terorizavimu. 


Taip buvo išrinktas “Lietuvos Parlamentas" (balsa- 
vimuose dalyvauti pavyko rusams priversti vienur 1676, 
kitur 1875 turėjusių teisę balsuoti, tačiau tai nekliudė 
Maskvai paskelbti, kad balsavo 95,574). Vienintelėje sa- 
vo “sesijoje" liepos 23 d. “Liaudies Parlamentas" buvo 
priverstas “prašyti" Lietuvą įjungti į SSR. “ Parlamento" 
pirmininkas Adomauskas turėjo žodžiu pareikšti: “ Jeigu 
dabar liaudis, paremta raudonosios armijos, sutriuškino 
Smetonos jungą (Smetona — laisvos Lietuvos paskutinis 
prezidentas) ir krašte sukūrė vieninteliai teisingą valdy- 
mosi formą, sovietinę santvarką, tai įvyko Sovietų Sąjun- 
gos dėka". 

Ir taip 1940 metų rugpjūčio 3 dieną buvo paskelbta, 
kad Lietuva įjungta į Sovietų Sąjungą. Ant Lietuvių tautos 
nusileido jos istorijoje tragiškiausia uždanga. 


Vieni metai sovietų valdymo. Po tokio vienašališko 
ir neteisėto Lietuvos, kaip 15-tos respublikos, įjungimo į 
Sovietų Sąjungą, tuoj buvo įvesti sovietiniai įstatymai ir 
potvarkiai, Rusijos pinigai ir kt. Suvalstybintos visos nuo- 
savybės, pramonė, žemė, komercija. Prasidėjo beatodai- 
riškas religijos ir tautybės persekiojimas. 

1941 metų birželio 14-15 naktį sovietai pradėjo ma- 
sines lietuvių deportacijas, vykdydami Sierovo planą, pa- 
gal kurį buvo pramatyta išvežti į Sibirą bent 700.000 as- 
menų. Per savaitę nežmoniškiausiais būdais buvo išsiųsta 
į Rusiją daugiau kaip 40,000 lietuvių. Iš suimtų tą naktį 
ar jau anksčiau uždarytų į kalėjimus tūkstančiai buvo 
masiniai išžudyti. 

Sukilimas ir vokiečių-rusų karas. Per metus stropiai 
ruoštas sukilimas prasidėjo, kai tik Lietuvos Aktyvistų 
Frontas sužinojo, kad jau gresia vokiečių-rusų koniliktas. 
1941 metų birželio 22 d. naktį per 125,000 ginkluotų lie- 
tuvių puolė rusus ir tuoj užėmė didesnius miestus. Lietu- 
viai tuojau paskelbė Lietuvos Laikiną Vyriausybę, kuri 
per Kauno radiją paskelbė šalies nepriklausomybės atkū- 
rimą, pirmiau negu Vokietijos kariuomenės daliniai pa- 
siekė Lietuvos sostinę. Lietuvių tautai šis sukilimas kai- 
navo apie 4,000 žuvusių ir 12,000 sužeistų. Tai buvo iš- 
kalbingas atsakymas į Sovietų tvirtinimą, kad Lietuva 
savo valia įsijungusi į SSR. 

Naciai toleravo Lietuvos Laikiną vyriausybę tik iki 
1941 metų rugpjūčio 15 dienos. Tą dieną paskelbė ją pa- 
naikintą ir įvedė okupacinę valdžią. Tą pačią die6s: pra- 
sidėjo tylios rezistencijos periodas. 

Valdant Vokietijos naciams, apie 200,000 Lietuvos 
gyventojų, daugiausia žydų, buvo arba išvežti darbams į 
Vokietiją, arba nužudyti pačioje Lietuvoje. 

Nacių pastangos suorganizuoti Lietuvių SS dalinį ne- 
pavyko dėl tautos pasipriešinimo. 

Pramatydami antrą Sovietų invaziją, Lietuvos demo- 
kratinės partijos ir rezistencijos sąjūdžiai 1943 metų lap- 
kričio 25 dieną įsteigė atstovaujantį ir vykdantį tautos 
valią “Vyriausią Lietuvos Išlaisvinimo Komitetą“ — 
VLIKą, kuris, sovietams antrą kartą įsiveržiant į Lietuvą, 

buvo perkeltas į Vakarus, kur tęsia Lietuvos išlaisvinimo 
ir nepriklausomybės siekimo veiklą. 


Sovietų antroji invazija. 1944 metų spalio mėnesio 
pabaigoje Lietuva buvo antrą kartą užimta sovietų — vėl 
grįžo 1940-1941 metų sąlygos. Ilgai truko partizaninis 
lietuvių pasipriešinimas, kurio metu žuvo ar buvo ištrem- 
ta Lietuvos jaunimo geriausia dalis. Didelį pasipriešinimą 
sukėlė ir pareikalavo daug aukų priverstina žemės kolek- 
tyvizacija. Šimtai tūkstančių kaimiečių buvo ištremti į 
Sibiro koncentracijos stovyklas. Prasidėjo periodas, ir da- 
bar tęsiamas, tautos rusifikacijos ir kovos prieš Bažnyčią, 
kuriai iki šiol lietuviai didvyriškai priešinasi. 

Lietuvos tarptautinis staiusas. Pagal tarptautinę teisę 
Lietuva yra suvereninė valstybė, bet jai okupacija trukdo 
vykdyti savo teises. Laisvas pasaulis niekad nesutiko pri- 
pažinti neteisingai ir prievarta ivykdytos Baltijos valsty- 
bių ankesijos prie Sovietų Sąjungos, pradedant Jungtinė- 
mis Amerikos Valstybėmis ir kitomis didžiosiomis Vakarų 
valstybėmis. Daugelyje valstybių, įskaitant ir Šventąjį 
Sostą veikia Lietuvos Atstovybės ir Konsulatai, kurie nor- 
maliai eina savo pareigas. 


Vyriausias Lietuvos Išlaisvinimo Komitetas (VLIK), 
kuriam tauta patikėjo atstovauti jos interesus ir jos valią 
būti laisva, toliau kovoja už Tėvynės laisvę ir nepriklau- 
somybę. 

(Paruošė Monsg. Vincentas Mincevičius). 


Į šį Pro Memoria atsiliepė: ilgesniu laišku J.E. kar- 
dinolas Diofneris (Doefner), Pl. Cukerinas (Zucherino) 
— Bobbio vyskupas (Genovos provincijoj), Liudvikas Fa- 
veris (Luigi Faveri) — Tivolio vyskupas, Juozapas Gav- 
lina (Joseph Gawlina) — Lenkijos egzilų vyskupas; daug 
trumpų įvertinimo žodžių Kalėdinių sveikinimų proga. 

Ilgesnis straipsnis, su ištraukomis iš Pro Memoria 
išspausdintas Herder Korrespondenz, (1965 metų kovo 
mėn. ). 

Visi atsiliepimai buvo teigiami, net pagiriantys. Iš 
Vatikano man buvo pranešta, kad P. Paulius VI su dėme- 
siu perskaitęs šį Pro Memoria. 

KNYGŲ SERIJOS LEIDINIAI 

„II Vatikano Susirinkimo dokumentai. 1 dalis. Konstitucijos. 1967, 

„TI Vatikano Susirinkimo dokumentai. 2 dalis. Dekretai ir pareiški- 


mai. 1969, 306 psl. $3.50, pren. $2.60 


„II Vatikano Susirinkimo dokumentai. 3 dalis. Popiežių kalbos ir 


raštai. 1969, 362 psl. $4.00, pren. $3.00 


„ Stasys Yla, Šiluva Žemaičių istorijoje. 1 dalis. Reformacija ir res- 


tauracija. Gausiai iliustruota. 1970, 296 psl. $5.00, pren. $3.75 


„Stasys Yla, Šiluva Žemaičių istorijoje. 2 dalis. Ruošiama spaudai. 


. Antanas Maceina, Didieji dabarties klausimai. Pasaulio sekuliari- 


zacija. Evangelijų numitinimas. Evoliucija ir religija. 1971, 332 psl. 
$6.00, pren. $4.50 


„ Stasys Žilys, Gyvoji Liturgija. 1970, 184 psl. $5.00, pren. $3.75 


„Matas Raišupis, Dabarties kankiniai. Lietuvos vyskupų, kunigų ir 


tikinčiųjų kryžiaus kelias pirmojoje ir antrojoje Sovietų okupaci- 
joje. 1972, 436 psl., $6.75, pren. $5.00 


„Kun, dr. Jonas Gutauskas, Dievas šiandien. Dievo samprata ir jo 


buvimas. Žmogaus su Dievu ir be Dievo likimas. 1973, 288 psl. 
$6.00, pren. $4.50 


„ Antanas Maceina, Krikščionis pasaulyje. Pasauliškio vaidmuo iš- 


ganymo istorijoje. 19731, 19742, 404 psl. $7.00, pren. $5.25 
Alfonsas Grauslys, Šviesa tamsoje. 1974, 456 psl. $8.00, pren. $6.00 


Protu ir tikėjimu. Mariteno raštų rinktinė. Vertė Anicetas Tamo- 
šaitis, S.J. 1975, 340 psl. $6.00, pren. $4.50 

Antanas Maceina, Religijos filosofija. 1 dalis. 1976, 336 psl. $6.00, 
pren. $4.50 


Pranas Manelis, Kristus ir Eucharistija. Dievo veikla išganymo 
istorijoje. 1977, 384 psl. $7.00, pren. $5.25 


Antanas Rubšys, Raktas į Naująjį Testamentą. 1 dalis. 1978, 394 
psl., $8.00, pren. $6.00 


Antanas Rubšys, Raktas į Naująjį Testamentą. 2 dalis. 1979, 424 
psl., $9.00, pren. $6.75 


Kun. dr. Jonas Gutauskas, Didžiųjų Bendrijos Tėvų mintys. Seno- 
sios krikščionių literatūros antologija tikėjimo, doros ir krikščio- 
niškos pasaulėžiūros klausimais. 1979, 303 psl., $7.00, pren. $5.25 


Vladas Kulbokas, Lietuvių religinė poezija. 1982, 268 psl, $7.00, 
pren. $5.25 


Vysk. Vincentas Brizgys. II Vatikano mintys ir Lietuviai Susirinki- 
me. 1982, 262 psl., $6.00, pren. $4.50. 


Antanas Rubšys, Šventojo Rašto kraštuose. 1982, 430 psl., $9.00, 
pren. $6.75 


Antanas Rubšys. Raktas į Senąjį Testamentą. I dalis: Sandora ir 
Mesijas. 1982, 520 psl., $10.00, pren. $7.50 

80 psl., $2.00, pren. $1.50 


Ivan Havener, O.S.B., Imk ir skaityk. Šv. Rašto dvasinis skaity- 
mas. Vadovas pradedantiesiems, 1981, 56 psl., $1.00, pren. $0.75 


Kryžiaus keliu. Lietuvoj parengtos mintys. 1982, 120 psl., $3.00 
Kun. dr. Juozas Vaišnora, MIC, Jonas Paulius I. 1982, 67 psl., $1.00 


Psalmynas. Iš Neovulgatos naujai išverstas ir išleistas Lietuvoje 
1973. Perspausdintas 1974, 262 psl. $3.50, pren. $2.50 


Šv. Raštas. Naujasis Testamentas. Naujai išverstas iš graikų kal- 
bos ir išleistas Lietuvoje 1972, JAV perspausdino ir išleido Kunigų 
Vienybė. (Mūsų platinamas). 638 psl. $5.00, pren. $3.00 

